id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
956c09e7-896e-4750-8e72-fd5cb46edc01 | ករណីឆ្លងជំងឺ COVID-19 នៅកូរ៉េខាងត្បូងមានសន្ទុះកើនឡើងវិញគួរឲ្យព្រួយបារម្ភ | អាជ្ញាធរសុខាភិបាលកូរ៉េខាងត្បូងបានរាយការណ៍ពីករណីឆ្លង COVID-19 ថ្មីៗចំនួន ១១៣ករណីបន្ថែមនៅថ្ងៃសៅរ៍នេះ ដែលជាការឆ្លងប្រចាំថ្ងៃខ្ពស់បំផុតក្នុងរយៈពេលជិត ៤ខែចុងក្រោយនេះ ហើយអាជ្ញាធរបានព្រមានថា តួលេខអាចនឹងកើនឡើងថែមទៀត ខណៈដែលករណីនាំចូលពីបរទេស នៅតែបន្តហូរចូលមកក្នុងប្រទេស។ នេះបើតាមការចេញផ្សាយដោយសារព័ត៌មាន CNA នៅល្ងាចថ្ងៃសៅរ៍ ទី២៥ ខែកក្កដា ឆ្នាំ២០២០។ មជ្ឈមណ្ឌលគ្រប់គ្រង និងបង្ការជំងឺឆ្លងកូរ៉េហៅកាត់ថា KCDC បានឱ្យដឹងថា ៣ ភាគ ៤ នៃការឆ្លងថ្មីៗនេះ គឺជាករណីនាំចូលពីបរទេសដោយក្នុងចំណោមនោះ ៧០% គឺជាជនជាតិកូរ៉េ។ រហូតមកដល់នឹងពេលនេះ ករណីឆ្លង COVID-19 បានកើនឡើងដល់ ១៤,០៩២ករណី ក្នុងនោះអ្នកជំងឺ ២៩៨នាក់បានស្លាប់។ លោក ក្វុន ជូនវូក (Kwon Jun-wook) នាយករងរបស់ KCDC បានថ្លែងនៅក្នុងសន្និសីទកាសែតមួយថា ។ គួរបញ្ជាក់ថា យន្តហោះយោធាកូរ៉េខាងត្បូងចំនួន ០២គ្រឿងបានទៅដល់ប្រទេស អ៉ីរ៉ាក់កាលពីថ្ងៃសុក្រសប្តាហ៍នេះ ដើម្បីជម្លៀសប្រជាជនរបស់ខ្លួនចំនួន ២៩៣នាក់ ខណៈដែលករណីឆ្លង COVID-19 នៅក្នុងប្រទេសមជ្ឈិមបូព៌ាមួយនេះ ក៏កំពុងកើនឡើងគួរឲ្យព្រួយបារម្ភដែរ៕ | 2020-07-26T00:17:00+07:00 | freshnewsasia.com | https://m.freshnewsasia.com/index.php/en/internationalnews/166278-2020-07-25-10-17-19.html |
d68a838a-6dda-4164-a82d-d27aeb51373c | រដ្ឋមន្ដ្រីក្រសួងសុខាភិបាល ចុះពិនិត្យទីតាំងកន្លែងព្យាបាលអ្នកជំងឺកូវីដ ខណៈអ្នកដំណើរពីក្រៅប្រទេសចូលមកកម្ពុជាកើនឡើង និងរកឃើញអ្នកឆ្លងកូវីដ១៩ ជាបន្តបន្ទាប់ | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានចុះពិនិត្យទីតាំងកន្លែងអ្នកជំងឺកូដ១៩ បន្ថែមទៀត នៅមន្ទីរពេទ្យមិត្ដភាព ខ្មែរ-សូវៀត និងមជ្ឈមណ្ឌលជាតិ កំចាត់រោគរបេង និងហង់សិន នៅថ្ងៃទី២៥ ខែកក្កដា ឆ្នាំ២០២០។ រដ្ឋមន្ដ្រី ម៉ម ប៊ុនហេង បានថ្លែងបន្ដថា ។ ជាងនេះទៅទៀត រាល់អ្នកមកពីក្រៅប្រទេសទាំងអស់ គឺត្រូវបានពិនិត្យធ្វើតេស្ដ តាមដានឱ្យជាប់ មិនរំលងនរណាម្នាក់ឡើយ ដើម្បីទប់មិនឱ្យចម្លងបន្ដទៅអ្នកផ្សេង។ លើសពីនោះ រដ្ឋមន្ដ្រីបន្ដអំពាវនាវ នៅតាមសហគមន៍ត្រូវតែបន្ដប្រុងប្រយ័ត្នជាប់ជានិច្ចចំពោះខ្លួនឯង ជាពិសេសចំពោះអ្នកចត្ដាឡីស័ក ត្រូវតែប្រាកដប្រជាថា ខ្លួនបានគោរពនូវវិន័យចត្ដាឡីស័ក ដោយនៅដាច់ដោយឡែក មិនត្រូវជួបជុំជាមួយក្រុមគ្រួសារ និងមិត្ដភ័ក្រជិតខាងនោះឡើយ។ គិតត្រឹមព្រឹកនេះ អ្នកដំណើរពីក្រៅប្រទេស ចំនួន២៣,៥០០នាក់ហើយ ដែលបានត្រឡប់ចូលមកកម្ពុជា រកឃើញកូវីដ១៩ ចំនួន១០៨នាក់ គិតចាប់ពីកម្ពុជាអនុញ្ញាតឱ្យជនបរទេស មកពីប្រទេសចំនួន៦ ដែលហាមចូលកន្លងមក អាចចូលមកកាន់ប្រទេសកម្ពុជាធម្មតាវិញ ចាប់ពីថ្ងៃទី២០ ខែឧសភា ឆ្នាំ២០២០។ សូមបញ្ជាក់ថា គិតត្រឹមម៉ោង៧ព្រឹកថ្ងៃទី២៥ ខែកក្កដា ឆ្នាំ២០២០ កម្ពុជាបានរកឃើញអ្នកកើតជំងឺកូវីដ១៩ សរុបទាំអស់ ២២៥នាក់ (ស្ត្រី ៤៦នាក់ និងបុរស ១៧៩នាក់)។ ក្នុងនោះព្យាបាលជាសះស្បើយមានចំនួន ១៤៣នាក់ (ស្រី ៣៩នាក់ និងបុរស១០៤នាក់) ហើយអ្នកកំពុងសម្រាកព្យាបាលនៅតាមមន្ទីរពេទ្យរដ្ឋមានចំនួន ៨០នាក់ (ស្រី ៥នាក់ និងបុរស ៧៥នាក់) ។ ជាមួយគ្នានេះអ្នកជំងឺជាស្ត្រីជនជាតិអាមេរិក ២នាក់ កំពុងសម្រាកព្យាបាលនៅក្នុងស្ថានទូតអាមេរិក៕ | 2020-07-25T20:59:00+07:00 | freshnewsasia.com | https://m.freshnewsasia.com/index.php/en/localnews/166265-2020-07-25-06-59-47.html |
9aebf48d-e83c-4553-b893-0cadf937ded6 | អ្នកនាំពាក្យក្រសួងសុខាភិបាល អំពាវនាវឱ្យពលរដ្ឋបង្កើនការប្រុងប្រយ័ត្នចំពោះជំងឺកូវីដ១៩ ក្រោយរកឃើញអ្នកឆ្លងកាន់តែច្រើនឡើង នាំចូលពីក្រៅប្រទេស (Video inside) | លោកស្រី ឱ វណ្ណឌីន អ្នកនាំពាក្យក្រសួងសុខាភិបាល តាមរយៈបណ្តាញព័ត៌មាន Fresh News នៅថ្ងៃទី២៥ ខែកក្កដា ឆ្នាំ២០២០នេះ បានអំពាវនាវឱ្យប្រជាពលរដ្ឋខ្មែរទាំងអស់បង្កើន ការប្រុងប្រយ័ត្នឱ្យបានខ្ពស់ ចំពោះការរីករាលដាលជំងឺកូវីដ១៩ ក្រោយពេលកម្ពុជាបានរកឃើញអ្នកឆ្លងថ្មីរហូតដល់២៣នាក់ ដែលជាករណីនាំចូល និងចាត់ទុកជាចំនួនដ៏ច្រើនមួយ។ លោកស្រី ឱ វណ្ណឌីន បានព្រមានថា៖ ។ លោកស្រីបានបន្ថែមថា៖ ។ សូមបញ្ជាក់ថា នៅថ្ងៃទី២៥ ខែកក្កដា ឆ្នាំ២០២០នេះ ក្រសួងសុខាភិបាលកម្ពុជា បានរកឃើញករណីវិជ្ជមានជំងឺកូវីដ១៩ ចំនួន២៣ករណីថែមទៀត ដែលជាករណីនាំចូល តាមរយៈជើងយន្តហោះមកកាន់ប្រទេសកម្ពុជា ខណៈដែលនៅថ្ងៃនេះដែរ មានអ្នកជំងឺ១នាក់បានជាសះស្បើយ។ គិតត្រឹមម៉ោង៧ព្រឹកថ្ងៃទី២៥ ខែកក្កដា ឆ្នាំ២០២០ កម្ពុជាបានរកឃើញអ្នកកើតជំងឺកូវីដ១៩ សរុបទាំអស់ ២២៥នាក់ (ស្ត្រី ៤៦នាក់ និងបុរស ១៧៩នាក់)។ ក្នុងនោះព្យាបាលជាសះស្បើយមានចំនួន ១៤៣នាក់ (ស្រី ៣៩នាក់ និងបុរស១០៤នាក់) ហើយអ្នកកំពុងសម្រាកព្យាបាលនៅតាមមន្ទីរពេទ្យរដ្ឋមានចំនួន ៨០នាក់ (ស្រី ៥នាក់ និងបុរស ៧៥នាក់)។ ជាមួយគ្នានេះអ្នកជំងឺជាស្ត្រីជនជាតិអាមេរិក ២នាក់ កំពុងសម្រាកព្យាបាលនៅក្នុងស្ថានទូតអាមេរិក៕ | 2020-07-25T20:55:00+07:00 | freshnewsasia.com | https://m.freshnewsasia.com/index.php/en/localnews/166264-2020-07-25-06-55-58.html |
7e4933ea-b4eb-4c9c-b290-831423609b5e | រដ្ឋមន្ត្រី ស៊ុយ សែម ទទូចឲ្យមន្រ្តីបន្តផ្សព្វផ្សាយជាប្រចាំពីវិធានការបង្ការ និងទប់ស្កាត់ជំងឺកូវីដ១៩ | លោក ស៊ុយ សែម រដ្ឋមន្ត្រីក្រសួងរ៉ែ និងថាមពល និងជាប្រធានក្រុមការងាររាជរដ្ឋាភិបាល និងប្រធានក្រុមការងារគណបក្សប្រជាជនកម្ពុជា ចុះមូលដ្ឋានខេត្តពោធិ៍សាត់ នាថ្ងៃទី២៥ ខែកក្កដា ឆ្នាំ២០២០ បានអញ្ជើញជាអធិបតីក្នុងកិច្ចប្រជុំបូកសរុបលទ្ធផលការងារ និងបញ្ហាប្រឈម សម្រាប់ឆមាសទី១ ឆ្នាំ២០២០ និងទិសដៅការងារឆមាសទី២ ឆ្នាំ២០២០ របស់ក្រុមការងាររាជរដ្ឋាភិបាល និងក្រុមការងារគណបក្ស ចុះមូលដ្ឋានខេត្តពោធិ៍សាត់។ កិច្ចប្រជុំត្រូវបានធ្វើឡើង នៅស្នាក់ការគណបក្សខេត្ត ស្ថិតក្នុងភូមិសាលាគំរូ សង្កាត់ព្រៃញី ក្រុងពោធិ៍សាត់ ខេត្កពោធិ៍សាត់ ដោយបានការចូលរួមពី សមាជិក សមាជិកា រដ្ឋសភា ព្រឹទ្ធសភា គណៈអចិន្ត្រៃយ៍គណបក្សខេត្ត គណៈកម្មាធិការបក្សខេត្ត ក្រុមការងារថ្នាក់កណ្តាល គណៈកម្មាធិការគណបក្ស ក្រុង ស្រុក ឃុំ សង្កាត់ យុវជន និងសមាគមនារី សរុប១២០០នាក់។ បន្ទាប់ពីលោក អ៊ឹង គឹមលាង ប្រធានក្រុមលេខាធិការដ្ឋានថ្នាក់ខេត្ត និងជាប្រធានក្រុមការងារយុវជនគណបក្សខេត្ត បានអានរបាយការណ៍សង្ខេប ស្តីពីលទ្ធផលសកម្មភាពការងារ ប្រចាំឆមាសទី១ ឆ្នាំ២០២០ និងទិសដៅការងារបន្ត របស់ក្រុមការងាររាជរដ្ឋាភិបាល និងគណបក្សចុះមូលដ្ឋានខេត្តពោធិ៍សាត់រួចមក, លោក កែវ រតនៈ ប្រធានក្រុមការងារថ្នាក់ជាតិចូលមូលដ្ឋានស្រុកក្រគរ និងស្រុកកណ្តៀង, លោក ម៉េង សក្តិធារ៉ា ប្រធានក្រុមការងារថ្នាក់ជាតិចូលមូលដ្ឋានស្រុកបាកាន, លោក ទី នរិន្ទ ប្រធានក្រុមការងារថ្នាក់ជាតិចូលមូលដ្ឋានស្រុកភ្នំក្រវាញ និងលោក ម៉ៅ ធនិន ប្រធានក្រុមការងារថ្នាក់ជាតិចូលមូលដ្ឋានក្រុងពោធិ៍សាត់ បានមានមតិចូលរួម ពីសកម្មភាពការងារ និងបញ្ហាប្រឈម របស់ក្រុមការងារនៅតាមមូលដ្ឋាននីមួយៗ។ ក្នុងកិច្ចប្រជុំនោះ លោក ស៊ុយ សែម រដ្ឋមន្ត្រីក្រសួងរ៉ែ និងថាមពល និងជាប្រធានក្រុមការងាររាជរដ្ឋាភិបាល និងប្រធានក្រុមការងារគណបក្សប្រជាជនកម្ពុជា ចុះមូលដ្ឋានខេត្តពោធិ៍សាត់ ក៏បានក្រើនរំលឹក និងបានផ្តល់អនុសាន៍ចំនួន១០ចំណុច ជូនដល់សមាជិក សមាជិកបក្ស ដើម្បីរួមគ្នាអនុវត្តន៍ឱ្យមានប្រសិទ្ធភាព រួមមាន៖ * ទី១៖ ពង្រឹងសន្តិសុខ សណ្តាប់ធ្នាប់ និងសុខសុវត្ថិភាពនៅមូលដ្ឋាន បង្កើនការទប់ស្កាត់ បង្ក្រាបបទល្មើសគ្រឿងញៀន និងបទល្មើសផ្សេងៗទៀត។ * ទី២៖ ពង្រឹង និងពង្រីក សមាជិកបក្ស និងនាំសមាជិកបក្សទៅចុះឈ្មោះបោះឆ្នោត ព្រមទាំងចងក្រងក្រុមបក្សឡើងវិញ។ * ទី៣៖ ពង្រឹងការងារនយោបាយ ក្នុងស្រទាប់យុវជន (អប់រំ និងថែទាំ)។ * ទី៤៖ ចុះជួបជាមួយប្រជាជនឱ្យបានញឹកញ៉ាប់ ដោយបង្កើតកម្មវិធីដើម្បីគ្រប់គ្រងយុវជន។ * ទី៥៖ ធ្វើការប្រកបដោយតម្លាភាព បម្រើសេវាប្រកបដោយប្រសិទ្ធភាព កុំធ្វើឱ្យប្រជាពលរដ្ឋមានការថ្នាំងថ្នាក់មកលើថ្នាក់ដឹកនាំ។ * ទី៦៖ យកចិត្តទុកដាក់ដោះស្រាយជីវភាពប្រជាពលរដ្ឋឱ្យបានល្អប្រសើរ ដូចជាការដោះស្រាយទឹក និងស្បៀងជាដើម។ * ទី៧៖ ស្នើឱ្យក្រុមការងារទាំងអស់ បន្តចុះជួបប្រជាពលរដ្ឋតាមរយៈវេទិកាសាធារណៈ ឱ្យបាន១ដង ក្នុង១ខែ ដើម្បីបានដឹងពីបញ្ហា និងទុក្ខកង្វល់របស់ប្រជាពលរដ្ឋ ហើយដាក់ចេញនូវដំណោះស្រាយឱ្យមានប្រសិទ្ធភាព និងឆាប់រហ័ស។ * ទី៨៖ បន្តផ្សព្វផ្សាយជាប្រចាំ ពីវិធានការបង្ការ និងទប់ស្កាត់ជំងឺកូវីដ១៩។ * ទី៩៖ ត្រូវបន្តអនុវត្តន៍ការងារ ដែលនៅសេសសល់ពីឆមាសទី១។ * ទី១០៖ ធ្វើការបូកសរុបរបាយការណ៍ ដែលបានអនុវត្តន៍កន្លងមកជូនថ្នាក់ជាតិ៕ | 2020-07-25T20:20:00+07:00 | freshnewsasia.com | https://m.freshnewsasia.com/index.php/en/localnews/166259-2020-07-25-06-20-43.html |
00a7cf99-5290-4624-9287-8c30b596a9cf | TOP NEWS: ថ្ងៃនេះក្រសួងសុខាភិបាលរកឃើញកូវីដចំនួន ២៣ករណីថែមទៀតជាករណីនាំចូល ខណៈអ្នកជំងឺ១នាក់ជាសះស្បើយ (Video inside) | នៅថ្ងៃទី២៥ ខែកក្កដា ឆ្នាំ២០២០នេះ ក្រសួងសុខាភិបាលកម្ពុជា ចេញសេចក្តីប្រកាសរកឃើញករណីវិជ្ជមានជំងឺកូវីដ១៩ ចំនួន២៣ករណីថែមទៀត ខណៈដែលនៅថ្ងៃនេះដែរមានអ្នកជំងឺ១នាក់បានជាសះស្បើយ។ នេះបើតាមសេចក្តីប្រកាសដែលបណ្តាញព័ត៌មាន Fresh News ទទួលបានមុននេះបន្តិចនាថ្ងៃត្រង់ទី២៥ ខែកក្កដា ឆ្នាំ២០២០នេះ។ យោងតាមការបញ្ជាក់របស់ក្រសួងសុខាភិបាល បានឱ្យដឹងថា អ្នករកឃើញជំងឺកូវីដ១៩ថ្មី ចំនួន ២៣នាក់ មានជនជាតិខ្មែរ ១៩នាក់ និងជនជាតិឥណ្ឌូនេស៊ី ៤នាក់។ អ្នកកើតជំងឺកូវីដ១៩ ទាំង ២៣នាក់ មានអ្នកជំងឺ ៨នាក់ បានធ្វើដំណើរចូលមកប្រទេសកម្ពុជាកាលពីថ្ងៃទី២៣ ខែកក្កដា ឆ្នាំ២០២០ តាមជើងយន្តហោះ AK538 (ហោះពីប្រទេសឥណ្ឌូនេស៊ីឆ្លងកាត់ប្រទេសម៉ាឡេស៊ី), KR 708 (ហោះមកពីប្រទេសឥណ្ឌូនេស៊ី)។ ដោយឡែកអ្នកជំងឺ១៥នាក់ ជានិស្សិត និងសិក្ខាកាមយោធាដែលបានហោះចូលមកពីប្រទេសរុស្ស៉ី និងអេហ្ស៉ីប ដែលហោះមកដល់ប្រទេសកម្ពុជាកាលពីថ្ងៃទី១៩ ខែកក្កដា កន្លងទៅនេះ។ * បុរសជនជាតិឥណ្ឌូណេស៊ី អាយុ ៣៧ឆ្នាំ មានអាសយដ្ឋានស្នាក់នៅបណ្ដោះអាសន្ននៅសណ្ឋាគារមួយក្នុងក្រុង ព្រះសីហនុ ខេត្តព្រះសីហនុ * បុរសជនជាតិឥណ្ឌូណេស៊ី អាយុ ៣២ឆ្នាំ មានអាសយដ្ឋានស្នាក់នៅបណ្ដោះអាសន្ននៅក្នុងសណ្ឋាគារមួយក្នុង ក្រុងព្រះសីហនុ ខេត្តព្រះសីហនុ * ស្ត្រីជនជាតិឥណ្ឌូណេស៊ី អាយុ ៤៧ឆ្នាំ មានអាសយដ្ឋានស្នាក់នៅបណ្ដោះអាសន្ននៅសណ្ឋាគារមួយក្នុងក្រុង ព្រះសីហនុ ខេត្តព្រះសីហនុ * បុរសជនជាតិឥណ្ឌូណេស៊ី អាយុ ៣៥ឆ្នាំ មានអាសយដ្ឋានស្នាក់នៅបណ្ដោះអាសន្ននៅសណ្ឋាគារមួយក្នុងក្រុង ព្រះសីហនុ ខេត្តព្រះសីហនុ។ * ស្ត្រីជនជាតិខ្មែរ អាយុ ៣៨ឆ្នាំ មានអាសយដ្ឋាននៅរាជធានីភ្នំពេញ * បុរសជនជាតិខ្មែរ អាយុ ២៥ឆ្នាំ មានអាសយដ្ឋានស្នាក់នៅឃុំស្រង៉ែ ស្រុកទ្រាំង ខេត្តតាកែវ -បុរសជនជាតិខ្មែរ អាយុ ២៩ឆ្នាំ មានអាស័យដ្ឋាននៅឃុំពង្រ ស្រុកឆ្លូង ខេត្តក្រចេះ * បុរសជនជាតិខ្មែរ អាយុ ២៦ឆ្នាំ មានអាសយដ្ឋានស្នាក់នៅឃុំអង្គរបាន ស្រុកកងមាស ខេត្តកំពុងចាម * បុរសជនជាតិខ្មែរអាយុ ២៨ឆ្នាំ មានអាសយដ្ឋាននៅស្រុកព្រៃកប្បាស ខេត្តតាកែវ * បុរសជនជាតិខ្មែរអាយុ ២៦ឆ្នាំ មានអាសយដ្ឋាននៅខេត្តពោធិ៍សាត់ * បុរសជនជាតិខ្មែរអាយុ ២៤ឆ្នាំ មានអាសយដ្ឋាននៅស្រុកសៀមរាបខេត្តសៀមរាប * បុរសជនជាតិខ្មែរអាយុ ២៤ឆ្នាំ មានអាសយដ្ឋាននៅខណ្ឌដូនពេញ រាជធានីភ្នំពេញ * បុរសជនជាតិខ្មែរអាយុ ២៩ឆ្នាំ មានអាសយដ្ឋាននៅសង្កាត់ទឹកថ្លា ខណ្ឌសែនសុខ រាជធានីភ្នំពេញ * បុរសជនជាតិខ្មែរអាយុ ៣៨ឆ្នាំ មានអាសយដ្ឋាននៅស្រុកសៀមរាប ខេត្តសៀមរាប * បុរសជនជាតិខ្មែរអាយុ ២៦ឆ្នាំ មានអាសយដ្ឋាននៅស្រុកអង្គរបូរី ខេត្តតាកែវ * បុរសជនជាតិខ្មែរអាយុ ២៦ឆ្នាំ មានអាសយដ្ឋាននៅឃុំឡាបានសៀក ក្រុងបានលុង ខេត្តរតនគីរី * បុរសជនជាតិខ្មែរអាយុ ២៥ឆ្នាំ * បុរសជនជាតិខ្មែរអាយុ ២៦ឆ្នាំ មានអាសយដ្ឋាននៅសង្កាត់បឹងកក់១ ខណ្ឌទួលគោក រាជធានីភ្នំពេញ * បុរសជនជាតិខ្មែរអាយុ ២៣ឆ្នាំ មានអាសយដ្ឋាននៅសង្កាត់ភ្នំពេញថ្មី រាជធានីភ្នំពេញ * បុរសជនជាតិខ្មែរអាយុ ២៤ឆ្នាំ មានអាសយដ្ឋាននៅស្រុកអង្គរបូរី ខេត្តតាកែវ * បុរសជនជាតិខ្មែរអាយុ ៣០ឆ្នាំ មានអាសយដ្ឋាននៅខណ្ឌចម្ការមន រាជធានីភ្នំពេញ * បុរសជនជាតិខ្មែរអាយុ ២៥ឆ្នាំ មានអាសយដ្ឋាននៅស្រុកចម្ការលើ ខេត្តកំពង់ចាម * បុរសជនជាតិខ្មែរអាយុ ២៥ឆ្នាំ មានអាសយដ្ឋាននៅខេត្តត្បូងឃ្មុំ។ ក្រសួងសុខាភិបាល បានឱ្យដឹងផងដែរថា អ្នកដំណើរផ្សេងទៀតក្នុងជើងហោះហើរលេខ AK538 និងលេខ KR708 មានអ្នកដំណើរសរុប ២០១នាក់ ក៏ត្រូវបានក្រសួងសុខាភិបាលយកទៅធ្វើចត្តាឡីស័ក ដើម្បីតាមដានសុខភាពបន្តរយៈពេល១៤ថ្ងៃ។ ដោយឡែកអ្នកដែលព្យាបាលជាសះស្បើយ ០១នាក់ ជាបុរសជនជាតិខ្មែរ អាយុ ២៦ឆ្នាំ មានអាស័យដ្ឋាននៅភូមិជុំទិច ឃុំជុំទិច ស្រុកក្រូចឆ្មារ ខេត្តត្បូងឃ្មុំ ដែលជាអ្នកធ្វើ ដំណើរមកពីប្រទេសឥណ្ឌូណេស៊ី។ បុរសជនជាតិខ្មែររូបនេះ បានព្យាបាលជាសះស្បើយ និងទទួលបានលទ្ធផលតេស្តអវិជ្ជមានវីរុសកូរីដ១៩ ចំនួន ០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ សូមបញ្ជាក់ថា គិតត្រឹមម៉ោង៧ព្រឹកថ្ងៃទី២៥ ខែកក្កដា ឆ្នាំ២០២០ កម្ពុជាបានរកឃើញអ្នកកើតជំងឺកូវីដ១៩ សរុបទាំអស់ ២២៥នាក់ (ស្ត្រី ៤៦នាក់ និងបុរស ១៧៩នាក់)។ ក្នុងនោះព្យាបាលជាសះស្បើយមានចំនួន ១៤៣នាក់ (ស្រី ៣៩នាក់ និងបុរស១០៤នាក់) ហើយអ្នកកំពុងសម្រាកព្យាបាលនៅតាមមន្ទីរពេទ្យរដ្ឋមានចំនួន ៨០នាក់ (ស្រី ៥នាក់ និងបុរស ៧៥នាក់) ។ ជាមួយគ្នានេះអ្នកជំងឺជាស្ត្រីជនជាតិអាមេរិក ២នាក់ កំពុងសម្រាកព្យាបាលនៅក្នុងស្ថានទូតអាមេរិក៕ | 2020-07-25T19:48:00+07:00 | freshnewsasia.com | https://m.freshnewsasia.com/index.php/en/localnews/166257-2020-07-25-05-48-46.html |
5044c1e4-9791-4908-a895-eba7a360556c | នគរបាលខេត្តបន្ទាយមានជ័យ បន្ដល្បាតតាមបន្ទាត់ព្រំដែន ដើម្បីទប់ស្កាត់ការលួចឆ្លងដែនចូលដីថៃខុសច្បាប់ ខណៈកំពុងទប់ស្កាត់ជំងឺកូវីដ-១៩ | កម្លាំងនគរបាលវរព្រំដែនគោល ៨១៥ នៃស្នងការដ្ឋាននគរបាលខេត្តបន្ទាយមានជ័យ បន្ដល្បាតតាមបន្ទាត់ព្រំដែន និងទប់ស្កាត់ការលួចឆ្លងដែនដោយខុសច្បាប់ ក្នុងភូមិសាស្ដ្រស្រុកម៉ាឡៃ ខេត្តបន្ទាយមានជ័យ។ ដោយទទួលបានបញ្ជាពីលោកឧត្តមសេនីយ៍ទោ អាត់ ខែម ស្នងការនគរបាលខេត្ត, លោក សួង សៅ មេបញ្ជាការនគរបាលវរព្រំដែនគោក៨១៥ បានចាត់កងកម្លាំងនគរបាលចុះល្បាតតាមបន្ទាត់ព្រំដែនកម្ពុជា-ថៃ ចាប់ពីចំណុច ០២២០០៣១-១៥០០៨៧២ (IN1960) ស្ថិតក្នុងភូមិចាន់គីរី ដល់ចំណុច០២១៧៧៩៦-១៥០១៣៣៨ (IN1960) ស្ថិតក្នុងភូមិកណ្តោល ឃុំអូរស្រឡៅ ស្រុកម៉ាឡៃ ខេត្តបន្ទាយមានជ័យ។ ដោយឡែក កម្លាំងប៉ុស្តិ៍ស្ពានម៉ាឡៃបានចុះល្បាត ត្រួតពិនិត្យតាមខ្សែបន្ទាត់ព្រំដែនចាប់ពីចំណុច (IN1960) ០២១៧៤៤៤-១៥០១២៥៦ ក្នុងភូមិថ្មី ឃុំម៉ាឡៃ ស្រុកម៉ាឡៃ ដល់ចំណុច (IN1960) ០២១៤៩៩៨-១៥០១៦៧៤ ក្នុងភូមិក្បាលស្ពាន ឃុំម៉ាឡៃ ស្រុកម៉ាទ្បៃ។ លោក សួង សៅ បានគូសបញ្ជាក់ថា ការចុះល្បាតជាប្រចាំរបស់កម្លាំងនគរបាល គឺក្នុងគោលបំណងទប់ស្កាត់បទល្មើសផ្សេងៗ ដែលកើតមានឡើង តាមបណ្តោយព្រំដែនកម្ពុជា-ថៃ ជាពិសេសទប់ស្កាត់ពលករខ្មែរមិនអនុញ្ញាតឲ្យឆ្លងដែនចូលទៅក្នុងទឹកដីថៃខុសច្បាប់ ខណៈនៅប្រទេសថៃ ក៏កំពុងទប់ស្កាត់ជំងឺកូវីដ-១៩ នេះដូចគ្នាផងដែរ។ ជាមួយគ្នានេះ លោក សួង សៅ ក៏បានផ្តាំផ្ញើដល់ពលករខ្មែរ កុំចាញ់បោកមេខ្យល់បន្តទៅទៀត ខណៈបច្ចុប្បន្នការឆ្លងដែនចូលទៅក្នុងទៅដីថៃ គឺមិនអនុញ្ញាតឡើយ។ បន្ថែមពីនេះ រថយន្តតាក់ស៊ីនៅប្រទេសថៃ ក៏មិនហ៊ានដឹកពលករខ្មែរនោះឡើយ ព្រោះបើរថយន្តតាក់ស៊ីណាហ៊ាន ដឹកមនុស្សដោយគ្មានការពិនិត្យសុខភាពត្រឹមត្រូវ នឹងរងនូវការផាកពិន័យ។ លោកមេបញ្ជាការ ក៏មិនភ្លេចផ្តាំផ្ញើដល់កងកម្លាំងត្រូវខិតខំយកចិត្តទុកដាក់ អនុវត្តបទបញ្ជារបស់ថ្នាក់លើដែលបានណែនាំ និងអប់រំបន្ដដល់ប្រជាពលរដ្ឋ ត្រូវចាំការពារសុខភាព រក្សាអនាម័យ បានការណែនាំរបស់ក្រសួងសុខាភិបាល ដើម្បីចៀសផុតពីជំងឺកូវីដ-១៩៕ | 2020-07-25T17:59:00+07:00 | freshnewsasia.com | https://m.freshnewsasia.com/index.php/en/localnews/166247-2020-07-25-03-59-45.html |
a787e1ff-2f51-4f52-a3e0-e05dc0d663e9 | លទ្ធផលស្ទង់មតិ៖ «ប្រជាប្រិយភាព ប្រធានាធិបតីប្រេស៊ីល កើនឡើងក្រោយឆ្លងជំងឺ COVID-19» (Video inside) | លទ្ធផលនៃការបោះឆ្នោតស្ទង់មតិ ធ្វើឡើងដោយស្ថាប័នចំនួនបីបានបង្ហាញថា ប្រជាប្រិយភាពរបស់ប្រធានាធិបតីប្រេស៊ីលបច្ចុប្បន្នលោក ហ្ស៊ែរ បូលសូណារ៉ូ (Jair Bolsonaro) មានការកើនឡើង នៅចំពោះមុខការបោះឆ្នោត ឆ្នាំ២០២២ បន្ទាប់ពីលោកបានឆ្លងជំងឺ COVID-19 ដែលជាវិបត្តិធំធេងបំផុត របស់ប្រទេសធំជាងគេនៅអាមេរិកឡាទីនមួយនេះ។ នេះបើតាមការចេញផ្សាយ ដោយសារព័ត៌មាន CNA នាព្រឹកថ្ងៃសៅរ៍ ទី២៥ ខែកក្កដា ឆ្នាំ២០២០។ កន្លងមកលោក បូសូណារ៉ូ មិនបានបង្ហាញចំណាត់ការក្តៅ ឬក៏ចាត់ទុកវីរុសកូរ៉ូណា ជាអាវុធដ៏កាចសាហាវនោះឡើយ ដែលប្រការនេះត្រូវបានក្រុមប្រឆាំង និងអ្នកជំនាញអន្តរជាតិអះអាងថា ជាមូលហេតុធំបំផុត ដែលបានរុញច្រានឲ្យប្រេស៊ីល ក្លាយជាប្រទេសមានអ្នកឆ្លង COVID-19 ច្រើនបំផុត លំដាប់លេខពីរនៅសកលលោក ជាមួយករណីឆ្លងសរុបជាង ២.៣លានករណី ក្នុងនោះស្លាប់ជាង ៨៥,០០០នាក់។ យោងតាមលទ្ធផលស្ទង់មតិរបស់សារព័ត៌មាន Poder360 ការគាំទ្រលើលោក បូសូណារ៉ូ បានកើនឡើងពី ៤០% ទៅដល់ ៤៣% នៅក្នុងរយៈពេលពីរសប្តាហ៍មកនេះ គឺក្រោយពេលដែលលោក បានឆ្លងជំងឺ COVID-19 និងកំពុងសម្រាកព្យាបាលនៅឡើយ។ បន្ថែមពីនេះ ការអនុម័តកញ្ចប់ថវិកាប្រមាណ ១១៥លានដុល្លារអាមេរិកជាប្រចាំខែ ដើម្បីជួយដល់ជនក្រីក្រដែលរងគ្រោះដោយសារ COVID-19 នោះ ក៏ជាគោលនយោបាយទាក់ទាញការគាំទ្របន្ថែមទៀត សម្រាប់លោក បូលសូណារ៉ូ ផងដែរ៕ | 2020-07-25T16:43:00+07:00 | freshnewsasia.com | https://m.freshnewsasia.com/index.php/en/internationalnews/166240-2020-07-25-02-43-35.html |
b96517a1-f601-455e-8037-1e84af36c7ea | វេជ្ជបណ្ឌិត ឱ វណ្ណឌីន ៖ លទ្ធភាពនៃការចម្លងវីរុសកូវីដ-១៩ ចូលសហគមន៍ យើងមិនអាចមើលរំលងបានឡើយ | ភ្នំពេញ ៖ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលនៃព្រះរាជាណាចក្រកម្ពុជា បានថ្លែងប្រាប់អ្នកសារព័ត៌មាន តាមបណ្តាញសង្គមតេឡេក្រាម នៅថ្ងៃទី២៥កក្កដានេះថា “លទ្ធភាពនៃការចម្លងវីរុសកូវីដ-១៩ ចូលសហគមន៍ យើងមិនអាចមើលរំលងបានឡើយ។ លោកជំទាវវេជ្ជបណ្ឌិត បានថ្លែងបន្ថែមទៀតថា ដូច្នេះហើយ បានជាក្រសួងសុខាភិបាល តែងតែអំពាវនាវហើយអំពាវនាវទៀត ឲ្យបងប្អូនប្រជាពលរដ្ឋ ត្រូវតែបន្តកិច្ចការពារខ្លួនជាប់ជានិច្ច។ ថ្ងៃនេះ ថ្វីត្បិតតែការរកឃើញអ្នកវិជ្ជមានវីរុសកូវីដ-១៩ ចំនួន ២៣នាក់ ទៀត ជាករណីនាំចូលក៏ពិតមែន តែវាជាចំនួនច្រើនណាស់ ដែលយើងមិនអាចដឹងបានថា តើបន្តទៅមុខទៀតយ៉ាងណាដែរនោះទេ? ដូច្នេះ សូមអ្នកដើរកម្សាន្តទាំងអស់ ត្រូវតែចេះប្រុងប្រយ័ត្នមែនទែន ដោយសារហានិភ័យនៃការចម្លងវីរុសកូវីដ-១៩ ដែលអាចកើតមានគ្រប់ពេលវេលា គ្រប់កាលៈទេសៈ និងគ្រប់ទីកន្លែងទាំងអស់។ “សុំកុំភ្លេចខ្លួន និងសុំកុំសន្តិភាពនិយមជាមួយវីរុសកូវីដ-១៩ នេះឲ្យសោះ។ សូមជូនពរបងប្អូនប្រជាពលរដ្ឋទាំងអស់មានសុខភាពល្អ ចៀសផុតការចម្លងវីរុសដ៏កាចសាហាវមកបុគ្គល មកក្រុមគ្រួសារ និងចៀសផុតពីការចម្លងចូលសហគមន៍ជាបន្តទៀត។ សូមរីករាយថ្ងៃចុងសប្តាហ៍ទាំងអស់គ្នា និងសូមអរគុណ” នេះបើតាមការបញ្ជាក់របស់អ្នកនាំពាក្យក្រសួងសុខាភិបាល។ នាយកដ្ឋានប្រយុទ្ធនឹងជំងឺឆ្លង CDC បានលើកឡើងថា ថ្ងៃនេះយើងរកឃើញករណីជំងឺកូវីដ-១៩ថ្មី ២៣នាក់ ទៀត និងជាសះស្បើយ ១នាក់ ។ ថ្ងៃទី ២៥ កក្កដា ២០២០ យើងរកឃើញករណីជំងឺកូវីដ-១៩ ថ្មី ២៣នាក់ ជាករណីនាំចូលទាំងអស់ ជនជាតិខ្មែរ ១៩នាក់ (៤នាក់ធ្វើដំណើរមកពីប្រទេសឥណ្ឌូណេស៊ី និង១៥នាក់មកពីប្រទេសរុស្ស៊ីក្រោយពីធ្វើតេស្តលើកទី៣) និង៤នាក់ជនជាតិឥណ្ឌូណេស៊ីធ្វើដំណើរមកពីប្រទេសម៉ាឡេស៊ី ដូច្នេះចំនួនសរុបកូវីដ-១៩ កើន២២៥នាក់ ជាសះស្បើយ១នាក់ ចំនួនសម្រាកនៅពេទ្យកើន ៨២នាក់ ចំនួនជាសះស្បើយសរុបចំនួន១៤៣នាក់ និងស្លាប់គ្មាន ។ ជំងឺកូវីដ-១៩ នៅតែបន្តគំរាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យើងត្រូវបន្តពាក់ម៉ាសនៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 57496 ស្មើនឹង 3463 ក្នុង១លាននាក់៕ | 2020-07-25T15:47:18+07:00 | cen.com.kh | https://cen.com.kh/archives/228346.html |
4493be6a-e938-407b-8f60-17cf8eccf8cf | ក្រោយកម្ពុជា រកឃើញករណីឆ្លងកូវីដ-១៩ ចំនួន២៣នាក់ថែមទៀត លោកស្រី ឱ វណ្ណឌីន ចេញសារព្រមានកុំឲ្យពលរដ្ឋខ្មែរមើលរំលងករណីឆ្លងចូលសហគមន៌ | មុននេះបន្តិចក្រោយកម្ពុជា ប្រកាសរកឃើញករណីឆ្លងូវីដ-១៩ ចំនួន២៣នាក់ថ្មីទៀត ភ្លាមៗនោះលោកស្រី ឱ វណ្ណឌីន អ្នកនាំពាក្យក្រសួងសុខាភិបាល បានបង្ហោះសារនៅបណ្ដាញសង្គមតេឡេក្រាម បានឲ្យដឹងថា៖«លទ្ធភាពនៃការចម្លងវីរុសកូវីដ-១៩ ចូលសហគមន៌ យេីងមិនអាចមេីលរំលងបានឡេីយ ។ ដូច្នេះហេីយ បានជាក្រសួងសុខាភិបាល តែងតែអំពាវនាវហេីយអំពាវនាវទៀត ឲ្យបងប្អូនប្រជាពលរដ្ឋ ត្រូវតែបន្តកិច្ចការពារខ្លួនជាប់ជានិច្ច។ ថ្ងៃនេះ ថ្វីត្បិតតែការរកឃេីញអ្នកវិជ្ជមាន វីរុសកូវីដ-១៩ ចំនួន ២៣នាក់ ទៀត ជាករណីនាំចូលក៏ពិតមែន តែវាជាចំនួនច្រេីនណាស់ ដែលយេីងមិនអាចដឹងបានថា តេីបន្តទៅមុខទៀតយ៉ាងណាដែរនោះទេ? ដូច្នេះ សូមអ្នកដេីរកំសាន្ត ទាំងអស់ ត្រូវតែចេះប្រុងប្រយ័ត្នមែនទែន ដោយសារហានិភ័យនៃការចម្លងវីរុសកូវីដ-១៩ ដែលអាចកេីតមានគ្រប់ពេលវេលា គ្រប់កាល:ទេស: និងគ្រប់ទីកន្លែងទាំងអស់។ សុំកុំភ្លេចខ្លួន និងសុំកុំសន្តិភាពនិយមជាមួយវីរុសកូវីដ-១៩ នេះឲ្យសោះ។ សូមជូនពរបងប្អូនប្រជាពលរដ្ឋទាំងអស់មានសុខភាពល្អ ចៀសផុតការចម្លងវីរុសដ៏កាចសាហាវមកបុគ្គល មកក្រុមគ្រួសារ និងចៀសផុតពីការចម្លងចូលសហគមន៌ជាបន្តទៀត។ សូមរីករាយថ្ងៃចុងសប្តាហ៌ទាំងអស់គ្នា និងសូមអរគុណ» ៕ | 2020-07-25T13:56:45+07:00 | kbnnews.com | https://kbn.news/archives/173432 |
2626e434-da35-4383-8aea-4acfd6555298 | កូវីដ១៩ចូលតាមជើងហោះហើរ ហាក់មិនថមថយ , រកឃើញករណីវិជ្ជមានវីរុសកូវីដ-១៩ ថ្មី ចំនួន ២៣នាក់ និងមានអ្នកជាសះស្បើយ ១នាក់ នៅថ្ងៃទី២៤កក្កដា | ភ្នំពេញ៖ ក្រសួងសុខាភិបាលកម្ពុជា នៅថ្ងៃទី២៥ ខែកក្កដា ឆ្នាំ២០២០នេះ ចេញសេចក្តីប្រកាសព័ត៌មាន ពីការរកឃើញករណីវិជ្ជមានជំងឺកូវីដ១៩ ចំនួន២៣ករណីថែមទៀត និងមានអ្នកជំងឺ១នាក់បានជាសះស្បើយ។ ករណីវិជ្ជមានវីរុសកូវីដ១៩ ដែលបានរកឃើញនៅថ្ងៃទី២៤ខែកក្កដាឆ្នាំ២០២០ សរុបចំនួន២៣នាក់ (ស្រី២នាក់) ក្នុងនោះមានជនជាតិខ្មែរ១៩នាក់ (ស្រី១នាក់) និងជនជាតិឥណ្ឌូណេស៊ី៤នាក់ (ស្រី១នាក់) ដែលធ្វើដំណើរតាមជើងហោះហើរចំនួន៣ផ្សេងគ្នា គឺជើងហោះហើរ AK 538 មានករណីវីរុសកូវីដ១៩ មានចំនួន៤នាក់ (ស្រី១នាក់ ) ជាជនជាតិឥណ្ឌូណេស៊ី។ ជើងហោះហើរ KR 708 មានករណីវិជ្ជមានវីរុសកូវីដ១៩ មានជនជាតិខ្មែរចំនួន៤នាក់ (ស្រី១នាក់) ។ សម្រាប់ការធ្វើតេស្តលើកទី៣ នៃក្រុមបុរសជនជាតិខ្មែរ ជាអ្នកដំណើរមកពីប្រទេសរុស្ស៊ី និងអេហ្ស៊ីប តាមជើងហោះហើរម៉ាឡេស៊ី មកដល់កម្ពុជាកាលពីថ្ងៃទី១៩ ខែកក្កដាឆ្នាំ២០២០ មានករណីវិជ្ជមានវីរុសកូវីដ១៩ ចំនួន១៥នាក់។ ចំណែកករណីជាសះស្បើយមាន១នាក់ បុរសជនជាតិខ្មែរ អាយុ២៦ឆ្នាំ មានអាសយដ្ឋាននៅភូមិជុំទិច ឃុំជុំទិច ស្រុកក្រូចឆ្មារ ខេត្តត្បូងឃ្មុំ ជាអ្នកធ្វើដំណើរមកពីប្រទេសឥណ្ឌូណេស៊ី ។ លោកជំទាវ ឱ វណ្ណឌីន អ្នកនាំពាក្យក្រសួងសុខាភិបាល បានថ្លែងប្រាប់អ្នកសារព័ត៌មាន តាមបណ្តាញសង្គមតេឡេក្រាម នៅថ្ងៃទី២៥កក្កដានេះថា “លទ្ធភាពនៃការចម្លងវីរុសកូវីដ-១៩ ចូលសហគមន៍ យើងមិនអាចមើលរំលងបានឡើយ។ ដូច្នេះហើយ បានជាក្រសួងសុខាភិបាល តែងតែអំពាវនាវហើយអំពាវនាវទៀត ឲ្យបងប្អូនប្រជាពលរដ្ឋ ត្រូវតែបន្តកិច្ចការពារខ្លួនជាប់ជានិច្ច។ ថ្ងៃនេះ ថ្វីត្បិតតែការរកឃើញអ្នកវិជ្ជមានវីរុសកូវីដ-១៩ ចំនួន ២៣នាក់ ទៀត ជាករណីនាំចូលក៏ពិតមែន តែវាជាចំនួនច្រើនណាស់ ដែលយើងមិនអាចដឹងបានថា តើបន្តទៅមុខទៀតយ៉ាងណាដែរនោះទេ? ដូច្នេះ សូមអ្នកដើរកម្សាន្តទាំងអស់ ត្រូវតែចេះប្រុងប្រយ័ត្នមែនទែន ដោយសារហានិភ័យនៃការចម្លងវីរុសកូវីដ-១៩ ដែលអាចកើតមានគ្រប់ពេលវេលា គ្រប់កាលៈទេសៈ និងគ្រប់ទីកន្លែងទាំងអស់។ សុំកុំភ្លេចខ្លួន និងសុំកុំសន្តិភាពនិយមជាមួយវីរុសកូវីដ-១៩ នេះឲ្យសោះ។ សូមជូនពរបងប្អូនប្រជាពលរដ្ឋទាំងអស់មានសុខភាពល្អ ចៀសផុតការចម្លងវីរុសដ៏កាចសាហាវមកបុគ្គល មកក្រុមគ្រួសារ និងចៀសផុតពីការចម្លងចូលសហគមន៍ជាបន្តទៀត។ សូមរីករាយថ្ងៃចុងសប្តាហ៍ទាំងអស់គ្នា និងសូមអរគុណ”៕ | 2020-07-25T13:29:30+07:00 | cen.com.kh | https://cen.com.kh/archives/228329.html |
c08771b7-9965-44b0-8265-f1932f6364df | ក្ដៅៗ ! កម្ពុជា រកឃើញករណីឆ្លងកូវីដ-១៩ ចំនួន២៣នាក់ថ្មីទៀតហើយ | នាថ្ងៃទី២៥ ខែកក្កដា ឆ្នាំ២០២០ ក្រសួងសុខាភិបាលកម្ពុជា បានប្រកាសរកឃើញករណីឆ្លងកូវីដ-១៩ ថ្មីចំនួន២៣នាក់ ខណៈមានអ្នកជាសះស្បើយថ្មីចំនួន០១នាក់ផងដែរ។ គួរជម្រាបថា គិតត្រឹមថ្ងៃសៅរ៌ទី២៥ ខែកក្កដា ឆ្នាំ២០២០ កម្ពុជា បានរកឃើញករណីឆ្លងកូវីដ-១៩ សរុប២២៥នាក់ ខណៈអ្នកព្យាបាលជាសះស្បើយមានចំនួន១៤៣នាក់ ចំនេកអ្នកសម្រាកព្យាបាលនៅសល់៨០នាក់។ | 2020-07-25T12:54:34+07:00 | kbnnews.com | https://kbn.news/archives/173420 |
a3f20884-15bf-4a3f-9a67-7b64bb7f97ee | មានចំណេះតែខ្វះគុណធម៌ ! អ្នកជំងឺឈឺតិចតួចរកលេសពិនិត្យជំងឺរហូតដល់៣២មុខ ដើម្បីគិតលុយឲ្យបានច្រើន មានអីអាជ្ញាធរធ្វើលិខិតបិទពេទ្យស្ដែង | កាលពីថ្ងៃទី២៤ ខែកក្កដា ឆ្នាំ២០២០ មានលិខិតពិនិត្យជំងឺទូទៅ របស់ពេទ្យឯកជនមួយត្រូវបានមហាជន និងអ្នកជំនាញ វិជ្ជាជីវៈពេទ្យមួយចំនួនបានបង្ហោះតៗគ្នានៅលើបណ្ដាញសង្គមហ្វេសបុក ដោយចាត់ ទុកថាលិខិតមួយនេះបានធ្វើឱ្យមានកំហុសឆ្គងលើវិជ្ជាជីវៈធ្ងន់ធ្ងរ និងចាត់ទុកថាជាការបោកប្រាស់ធ្វើស៊ីប្រជាពលរដ្ឋ ដែលលោកមានជំងឺត្រូវការពេទ្យឱ្យជួយ ។ លិខិតនោះ គឺចេញលទ្ធផលដោយម៉ាស៊ីនថតស្កេនពិនិត្យជំងឺ៣២មុខ ដោយលោក គ្រូពេទ្យឈ្មោះ ណុប សារិទ្ធ ( ហៅលោកគ្រូពេទ្យណេ ) លក់ផលិតផល មកពីសហរដ្ឋអាមេរិក មានអាសយដ្ឋាននៅភូមិតាលុង ឃុំកំពែង ស្រុកព្រៃកប្បាស ខេត្តតាកែវ ដោយលទ្ធផលនេះបានចេញកាលពីថ្ងៃទី២៤ ខែមិថុនា ឆ្នាំ២០២០។ ទន្ទឹមនឹងការបែកធ្លាយរហូតផ្ទុះការរិះគន់ធ្ងន់ៗ និងបានដឹងលឺដល់ជំនាញពាក់ព័ន្ធទើប លោកប្រធានការិយាល័យស្រុកប្រតិបត្តិវេជ្ជបណ្ឌិត ហ៊ឹង សាមិត្ត និងអាជ្ញាធរបានចុះ ទៅចាត់វិធានការភ្លាមៗ ដោយលោកគ្រូពេទ្យរូបនោះព្រមធ្វើកិច្ចសន្យាឈប់ប្រើម៉ាស៊ីន ពិនិត្យជំងឺ ( វិភាគជំងឺ ) និងឈប់ប្រកបរបរមួយនេះចាប់ពីថ្ងៃទី២៤ ខែកក្កដា ឆ្នាំ២០២០នេះតទៅ ៕ | 2020-07-25T10:37:35+07:00 | kbnnews.com | https://kbn.news/archives/173395 |
a01cafd4-7bf1-41b3-9e2d-8758c3e5e4e1 | ស្ថាប័ន CDC អាមេរិកណែនាំឲ្យបើកសាលារៀនឡើងវិញ ក្រោយការរិះគន់របស់លោក ត្រាំ | កាសែត New York Times បានរាយការណ៍ក្នុងថ្ងៃសុក្រនេះថា មជ្ឈមណ្ឌលប្រឆាំងជំងឺឆ្លង CDC របស់សហរដ្ឋអាមេរិក បានចេញសេចក្តីអំពាវនាវយ៉ាងទូលំទូលាយឲ្យមានការបើកសាលារៀនឡើងវិញ ដោយស្ថាប័នសុខាភិបាលសាធារណៈកំពូលរបស់អាមេរិកនេះថែមបានផ្សាយឯកសារជំនួយលើគេហទំព័ររបស់ខ្លួនភ្ជាប់នឹងការណែនាំថ្មីកាលពីយប់ថ្ងៃព្រហស្បតិ៍។ ការប្រកាសសេចក្តីណែនាំថ្មីនេះ កើតមានឡើងពីរសប្តាហ៍ក្រោយពីលោកប្រធានាធីបតី ដូណាល់ ត្រាំ បានរិះគន់ការណែនាំមុនរបស់ស្ថាប័ន CDC ដែលថា «មានការលំបាកខ្លាំងនិងអស់សោហ៊ុយច្រើន» ហើយដែលបាននាំឲ្យមានការជជែកខ្វែងគំនិតគ្នាច្រើននៅទូទាំងសហរដ្ឋអាមេរិក។ ការណែនាំថ្មីនេះ បានកត់សម្គាល់ពីផលប្រយោជន៍ជាច្រើនដែលមានសម្រាប់ការបញ្ជូនកូនទៅសាលា និងបន្ថូរបន្ថយគ្រោះថ្នាក់ខាងសុខភាពដែលអាចកើតមាននៅពេលបើកសាលារៀនឡើងវិញ៕ | 2020-07-25T07:00:00+07:00 | khmer.voanews.com | https://khmer.voanews.com/a/a-new-c-d-c-statement-on-schools-calls-for-reopening-and-downplays-the-potential-health-risks/5516449.html |
561d8af2-ecd5-4475-b2a6-69d487ef184b | ភាពញៀនគ្រឿងញៀន ជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី២៤ ខែកក្កដា៖ បង្ក្រាប២១ករណី ឃាត់ខ្លួន៤៣នាក់ | យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី២៤ ខែកក្កដា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប២១ករណី ក្នុងនោះ ករណីប្រើប្រាស់៣ករណី, ជួញដូរ១៨ករណី និងឃាត់ខ្លួនជនសង្ស័យ៤៣នាក់។ របាយការណ៍ បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី២៤ ខែកក្កដា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន៦,០០១ករណី ឃាត់មនុស្ស១១,៩៤១នាក់ (ស្រី៧៤៩នាក់)៕ | 2020-07-25T00:06:00+07:00 | freshnewsasia.com | https://m.freshnewsasia.com/index.php/en/localnews/166201-2020-07-24-10-06-41.html |
56a63def-8f65-45cd-8efc-aaf9e9f8dca4 | រដ្ឋមន្រ្តីមុខងារសារណៈ ស្នើឲ្យអាជ្ញាធរខេត្តរតនគិរី បន្តរួមគ្នាប្រយុទ្ធប្រឆាំងជំងឺកូវីដ-១៩ ដើម្បីកុំឲ្យជំងឺនេះមានការឆ្លងដល់សហគមន៍ | រដ្ឋមន្រ្តីក្រសួងមុខងារសារណៈ លោក ព្រុំ សុខា បានសម្តែងនូវការកោតសរសើរ និងវាយតម្លៃខ្ពស់ ចំពោះការរីកចម្រើនលើគ្រប់វិស័យក្នុងទឹកដី នៃខេត្តរតនគិរី ក្រោមការសាមគ្គីគ្នារបស់អាជ្ញាធរដែនដី គ្រប់លំដាប់ថ្នាក់ បានធ្វើឲ្យខេត្តក្នុងភូមិភាគឥសាន្តមួយនេះ ប្រែមុខមាត់ថ្មី មិនចាញ់បណ្តាខេត្ត នានានោះឡើយ។ ការកោតសរសើរនេះ ធ្វើឡើងក្នុងឱកាសដែលលោក អញ្ជើញក្នុងពិធីសំណេះសំណាល ជាមួយមន្រ្តីរាជការ និងបិទបញ្ជប់របាយការណ៍សវនកម្មផ្ទៃក្នុង មន្ទីរមុខងារសាធារណៈខេត្តរតនគិរី នាព្រឹកថ្ងៃទី២៤ ខែកក្កដា ឆ្នាំ២០២០ នៅអគារមន្ទីរមុខងារសាធារណៈ ខេត្តរតនគិរី។ លោករដ្ឋមន្ត្រី ព្រុំ សុខា បានលើកឡើងថា អ្វីៗជាសមិទ្ធិផលដែលខេត្តរតនគិរីសម្រេចបាននេះ គឺមិនអាចកាត់ផ្តាច់បានពីគុណូបការៈដ៏ថ្លៃថ្លារបស់ព្រឹទ្ធាចារ្យ ប៊ូ ថង ដែលជាស្ថាបនិកទីក្រុងបានលុងបានឡើយ។ លោកបន្តថា ព្រឹទ្ធាចារ្យ ប៊ូ ថង បានរួមចំណែកច្រើនណាស់ ក្នុងការកសាង និងអភិវឌ្ឍន៍មាតុភូមិកម្ពុជា ជាពិសេសខេត្តរតនគិរីតែម្តង។ លោក ព្រុំ សុខា ក៏បានលើកឡើងផងដែរ ពីកិច្ចខិតខំប្រឹងប្រែងរបស់រាជរដ្ឋាភិបាល ក្រោមការដឹកនាំរបស់សម្តេចតេជោ ហ៊ុន សែន ក្នុងការកសាង និងអភិវឌ្ឍន៍ប្រទេសជាតិ ជាពិសេសក្នុងស្ថានភាព នៃការរីករាលដាលជាសកលពីជំងឺកូវីដ-១៩។ បើទោះជាសេដ្ឋកិច្ចជាតិ រងផលប៉ះពាល់ពីជំងឺដ៏កាចសាហាវនេះ ក៏ពិតមែនតែមន្រ្តីរាជការស៊ីវិលគ្រូបង្រៀន និងកងកម្លាំងនៅតែបន្តនិរន្តភាពបើកប្រាក់បៀវត្ស យ៉ាងទៀងទាត់។ ជាងនេះទៅទៀត ប្រជាពលរដ្ឋដែលរងផលប៉ះពាល់ ដោយជំងឺកូវីដ-១៩ ក៏ត្រូវបានរាជរដ្ឋាភិបាល គិតគូរយកចិត្តទុកដាក់ តាមរយៈការបញ្ចេញថវិការាប់រយលានដុល្លារ ឧបត្ថម្ភដល់ពួកគាត់ក្នុងកាលៈទេសៈ នៃវិបត្តិកូវីដ-១៩នេះ។ បន្ថែមលើនេះ លោករដ្ឋមន្ត្រី ព្រុំ សុខា ក៏បានស្នើឲ្យអាជ្ញាធរខេត្តរតនគិរី សូមបន្តរួមគ្នាប្រយុទ្ធប្រឆាំង និងជំងឺកូវីដ-១៩ ដើម្បីកុំឲ្យជំងឺនេះ មានការឆ្លងដល់សហគមន៍ និងត្រូវបន្តការងារផ្តល់សេវាសាធារណៈ ជូនប្រជាពលរដ្ឋឲ្យបានល្អប្រសើរបន្ថែមទៀត។ ដោយឡែកមន្រ្តីរាជការ មន្ទីរមុខងារសាធារណៈ សូមបន្តសាមគ្គីភាពផ្ទៃក្នុង និងត្រូវធ្វើជាសេនាធិការឲ្យថ្នាក់ដឹកនាំខេត្ត លើផ្នែកមុខងារសាធារណៈ ប្រកបដោយការទទួលខុសត្រូវខ្ពស់៕ | 2020-07-24T22:12:00+07:00 | freshnewsasia.com | https://m.freshnewsasia.com/index.php/en/localnews/166183-2020-07-24-08-12-49.html |
7d1731c9-e788-4974-833b-9ab1a48fcff6 | TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ ចំនួន៤នាក់ថ្មីទៀត លើកងទ័ពមួកខៀវកម្ពុជា ទើបត្រឡប់ពីប្រទេសម៉ាលី (Video inside) | ក្រសួងសុខាភិបាល នៅព្រឹកថ្ងៃទី២៤ ខែកក្កដា ឆ្នាំ២០២០នេះ បានចេញសេចក្ដីប្រកាសព័ត៌មាន បញ្ជាក់ពីការរកឃើញករណីវិជ្ជមានវីរុសកូវីដ-១៩ ថ្មី ចំនួន០៤នាក់ លើកងទ័ពមួកខៀវកម្ពុជា ដែលទើបត្រឡប់មកពីប្រទេសម៉ាលី។ * បុរសជនជាតិខ្មែរអាយុ ៣៧ឆ្នាំ មានអាស័យដ្ឋាននៅភូមិព្រះស្រែ ឃុំព្រះស្រែ ស្រុកឧដុង្គ ខេត្តកំពង់ស្ពឺ * បុរសជនជាតិខ្មែរ អាយុ ២៨ឆ្នាំ មានអាសយដ្ឋាននៅខេត្តត្បូងឃ្មុំ * បុរសជនជាតិខ្មែរ អាយុ ៤៧ឆ្នាំ មានអាស័យដ្ឋាននៅភូមិដំណាក់ចង្អើរ ខេត្តកែប * ស្ត្រីជនជាតិខ្មែរ អាយុ ២៩ឆ្នាំ មានអាស័យដ្ឋាននៅរាជធានីភ្នំពេញ លទ្ធផលវិភាគវត្ថុសំណាកលើកទីពីររបស់ពួកគាត់ ទទួលបានលទ្ធផលវិជ្ជមានវីរុសកូវីដ-១៩ នៅថ្ងៃ ទី២៣ ខែកក្កដា ឆ្នាំ២០២០ ហើយបច្ចុប្បន្ន អ្នកជំងឺជាបុរសទាំង០៣នាក់នេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ និងអ្នកជំងឺជាស្ត្រី០១នាក់ ត្រូវបានដាក់ឱ្យ សម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀតរាជធានីភ្នំពេញ។ ក្រសួងសុខាភិបាលបាបញ្ជាក់ថា ក្រុមមួកខៀវអង្គការសហប្រជាជាតិរបស់កម្ពុជា សរុបចំនួន ៨០នាក់ (ស្រី ០៧នាក់) បានវិល ត្រឡប់មកពីប្រទេសម៉ាលីមកកាន់កម្ពុជាវិញ នៅថ្ងៃទី១០ ខែកក្កដា ឆ្នាំ២០២០ ដែលតេស្តលើកទី១ របស់ពួកគាត់ គឺអវិជ្ជមានវីរុសកូវីដ-១៩ ហើយត្រូវបានដាក់ឱ្យនៅធ្វើចត្តាឡីស័កក្នុងមណ្ឌលកងទ័ពអង្គការសហប្រជា ជាតិនៅខេត្តកំពង់ស្ពឺ។ នៅថ្ងៃទី១៣ នៃការធ្វើចត្តាឡីស័ករបស់ក្រុមនេះ តេស្តលើកទីពីរត្រូវបានធ្វើនៅថ្ងៃទី២៣ ខែកក្កដា ឆ្នាំ២០២០ ដែលបានទទួលលទ្ធផល វិជ្ជមានវិជ្ជមានវីរុសកូវីដ-១៩ ចំនួន០៤នាក់ ខាងលើនេះ។ សូមជម្រាបថា គិតត្រឹមម៉ោង ០៧៖០០ព្រឹក ថ្ងៃទី២៤ ខែកក្កដា ឆ្នាំ២០២០ កម្ពុជារកឃើញអ្នកមានវីរុសកូវីដ-១៩ មានចំនួនសរុប ២០២នាក់ (ស្ត្រី៤៤នាក់ និងបុរស១៥៨នាក់) ក្នុងចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១៤២នាក់ (ស្រី៣៩នាក់ និងបុរស១០៣នាក់) ខណៈអ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប៥៨នាក់ និងអ្នកសម្រាកព្យាបាលនៅបន្ទប់ដោយឡែកក្នុងស្ថានទូតអាមេរិកប្រចាំកម្ពុជា ជាស្ត្រីជនជាតិ អាមេរិកកាំង០២នាក់៕ | 2020-07-24T15:17:00+07:00 | freshnewsasia.com | https://m.freshnewsasia.com/index.php/en/localnews/166122-2020-07-24-01-17-38.html |
2f6abdae-356a-4f05-9b83-75d4672a3c21 | បើកយុទ្ធនាការទប់ស្កាត់ជំងឺគ្រុនឈីក នៅភូមិគោលដៅ ក្នុងក្រុងប៉ោយប៉ែត បាញ់ថ្នាំសម្លាប់មូសខ្លា | បន្ទាយមានជ័យ៖ ក្រុមការងារឆ្លើយតបបន្ទាន់មន្ទីរសុខាភិបាលខត្តបន្ទាយមានជ័យ បន្តចុះបាញ់ថ្នាំសម្លាប់មូសខ្លា នៅភូមិគោលដៅ ក្នុងក្រុងប៉ោយប៉ែត ជាផ្នែកមួយនៃការអន្តាគមន៍ ទប់ស្កាត់ជម្ងឺគ្រុនឈីក(Chikungunya) និងជម្ងឺគ្រុនឈាមដែលភ្នាក់ងារចម្លងគឺមូសខ្លា។ សូមអំពាវនាវ ជូនចំពោះបងប្អូនប្រជាពលរដ្ឋនៅក្នុងក្រុងប៉ោយប៉ែត ក៏ដូចទូទាំងខេត្ត សូមប្រុងប្រយ័ត្នចំពោះការផ្ទុះឡើងវិញ នូវជម្ងឺគ្រុនឈីកនេះ ដោយត្រូវចូលរួមសហការអនុវត្តនូវ វិធានការបំបាត់ជម្រកមូសខ្លា សម្អាតអនាម័យបរិស្ថានតាមផ្ទះសម្បែង គេងក្នុងមុង និងបើមានបញ្ហាសុខភាព ត្រូវប្រញាប់ទៅទទួលយកសេវាពិនិត្យ និងព្យាបាលនៅមណ្ឌលសុខភាព មន្ទីរពេទ្យដែលនៅជិតផ្ទះបំផុត។ ឯកឧត្តម អ៊ុំ រាត្រី អភិបាលខេត្តបន្ទាយមានជ័យ អញ្ជើញដឹកនាំកិច្ចប្រជុំបន្ទាន់មួយជាមួយក្រុង ស្រុក មន្ទីរសុខាភិបាលខេត្ត និងមន្ទីរពេទ្យខេត្ត ស្រុក ដើម្បីដាក់ចេញផែនការអនុវត្តយុទ្ធនាការចុះអប់រំផ្សព្វផ្សាយ និងបាញ់ថ្នាំសម្លាប់មូសខ្លា ដាក់បាណក់ឃាត(អាបែត) នៅភូមិគោលដៅ ជាការអន្តាគមន៍ ទប់ស្កាត់ជម្ងឺគ្រុនឈីក(Chikungunya) និងជម្ងឺគ្រុនឈាមដែល ភ្នាក់ងារចម្លងគឺមូសខ្លា ទូទាំង ០៩ ក្រុង ស្រុក ដោយចាប់ផ្តើមពីថ្ងៃនេះទៅ នារសៀលថ្ងៃទី២៣ ខែកក្កដា ឆ្នាំ២០២០។ លោក ឡេ ចន្ទសង្វាត ប្រធានមន្ទីរសុខាភិបាលខេត្តបន្ទាយមានជ័យ បានបញ្ជាក់ថា ក្រុមកាងារឆ្លើយតបបន្ទាន់មន្ទីរសុខាភិបាលខេត្តបន្ទាយមានជ័យ បន្តចុះបាញ់ថ្នាំសម្លាប់មូសខ្លា នៅភូមិគោលដៅ ក្នុងក្រុងប៉ោយប៉ែត ជាផ្នែកមួយនៃការអន្តាគមន៍ ទប់ស្កាត់ជម្ងឺគ្រុនឈីក (Chikungunya) និងជម្ងឺគ្រុនឈាមដែលភ្នាក់ងារចម្លងគឺមូសខ្លាម្តងហើយកាលពីព្រឹកថ្ងៃទី២៣ ខែកក្កដា ឆ្នាំ២០២០ ក្រោយកិច្ចប្រជុំចប់ក្រុមការងារនឹងបន្តយុទ្ធនាការចុះអប់រំផ្សព្វផ្សាយ និងបាញ់ថ្នាំសម្លាប់មូសខ្លា ដាក់បាណក់ឃាត(អាបែត) បន្ថែមទៀត តាមផែនការនៃកិច្ចប្រជុំបន្ទាន់ថ្ងៃនេះ ។ លោកវេជ្ជៈបណ្ឌិត រឿន សុធី ប្រធានការិយាល័យបច្ចេកទេសមន្ទីរសុខាភិបាល បានបញ្ជាក់ឲ្យដឹងថា ជំងឺគ្រុនឈីកបង្កឡើងដោយវីរុសឈីកតាមរយៈមូសខ្លា ជំងឺនេះបង្កឡើងលើមនុស្សគ្រប់វ័យ។ រោគសញ្ញាមានសញ្ញាសំខាន់ ០៣ គឺ ១.គ្រុនក្តៅ៣ទៅ ៤ថ្ងៃ .២.ឈឺសន្លាក់ឆ្អឹងជាច្រើនកន្លែង និង មានស្នាមកន្ទួល ឬក្រហមលើស្បែក ។ជំងឺនេះមិនបណ្តាលឲ្យអ្នកជំងឺស្លាប់នោះទេ លើកលែងតែមានជំងឺផ្សេងៗដូចជា ជំងឺគ្រុនឈាម គ្រុនចាញ់ឬជំងឺរលាកស្រោម ខួរជាដើម ។ ក្នុងឱកាសនោះ ឯកឧត្តម អ៊ុំ រាត្រី អភិបាលខេត្ត បានអំពាវនាវដល់បងប្អូនប្រជាពលរដ្ឋនៅទូទាំងខេត្ត សូមប្រុងប្រយត្ន័ចំពោះការផ្ទុះឡើងវិញ នូវជម្ងឺគ្រុនឈីកនេះ ដោយត្រូវចូលរួមសហការអនុវត្តនូវ វិធានការបំបាត់ជម្រកមូសខ្លា សំអាតអនាម័យបរិស្ថានតាមផ្ទះសម្បែង គេងក្នុងមុង និងបើមានបញ្ហាសុខភាព ត្រូវប្រញាប់ទៅទទួលយកសេវាពិនិត្យ និងព្យាបាលនៅមណ្ឌលសុខភាព មន្ទីរពេទ្យដែលនៅជិតផ្ទះបំផុត។ សូមមេត្តាចូលរួមផ្តល់ពត៏មាន ជូនទៅក្រុមទ្រទ្រង់សុខភាពភូមិ មេភូមិ និងអាជ្ញាធរមូលដ្ឋាន អំពី បញ្ហាជម្ងឺ ឬពត៏មានសុខភាពផ្សេងៗ ដើម្បីឲ្យមន្ទីរសុខាភិបាលខេត្ត ស្រុកប្រតិបត្តិ មណ្ឌលសុខភាព និងមន្ទីរពេទ្យជួយអន្តាគមន៊៍បានឆាប់រហ័ស និងទាន់ពេលវេលា។ ក្រសួងសុខាភិបាល បានប្រកាសថា កាលពីពេលថ្មីៗនេះ មានការកើតចេញនូវជំងឺឈីកគន់ហ្គន់យ៉ា (Chikunngunya) ដែលហៅកាត់ថា ឈីក (CHIK) នៅក្នុងភូមិមួយចំនួននៃសង្កាត់ប៉ោយប៉ែត ខេត្តបន្ទាយមានជ័យ។ ចាប់តាំងពីថ្ងៃទី១៩ ខែកក្កដា ឆ្នាំ២០២០ រហូតដល់ថ្ងៃទី២២ ខែកក្កដា ឆ្នាំ២០២០ ប្រជាពលរដ្ឋនៅភូមិក្បាលកោះ ភូមិអូរជ្រៅ ភូមិប៉ោយប៉ែត ភូមិព្រៃគប់ ភូមិអូរនាង និងភូមិអូរឫស្សី នៃសង្កាត់ប៉ោយប៉ែត ខេត្តបន្ទាយមានជ័យ មានចេញរោគសញ្ញា គ្រុនក្តៅ ៣៨អង្សាសេ កន្ទូល ក្រហមលើស្បែក និងឈឺសន្លាក់ដៃជើង។ ក្រុមឆ្លើយតបបន្ទាន់របស់ក្រសួងសុខាភិបាល មន្ទីរសុខាភិបាលខេត្តបន្ទាយមានជ័យ កម្មវិធីជាតិផ្តល់ថ្នាំបង្ការ ក្រុមគ្រូពេទ្យមណ្ឌលសុខភាព និងមន្ទីរពេទ្យប៉ោយប៉ែត សហការជាមួយអាជ្ញាធរមូលដ្ឋានបានចុះ ស្រាវជ្រាវអង្កេតទៅដល់ភូមិទាំង ០៦ខាងលើនេះ និងផ្ទះប្រជាពលរដ្ឋដែលមានបញ្ហា ដើម្បីពិនិត្យស្ថានភាពសុខ ភាពជាក់ស្តែង បានចំនួន ១៦៨នាក់ (ស្រី ៩៥នាក់) និងបានបញ្ជូនបុគ្គលដែលមានបញ្ហាសុខភាព មកពិនិត្យ និងសម្រាកព្យាបាលនៅមណ្ឌលសុខភាពប៉ោយប៉ែត១ និងមន្ទីរពេទ្យបង្អែកប៉ោយប៉ែត មានចំនួន ៣២នាក់ (ស្រី២៣នាក់) ប៉ុន្តែបច្ចុប្បន្ន ស្ថានភាពសុខភាពរបស់ពួកគាត់ មានសភាពបានធូរស្បើយហើយ។ ស្របតាម លក្ខណ:បច្ចេកទេស ក្រុមការងារក៏បានប្រមូលសំណាកវត្ថុវិភាគឈាម ចំនួន ២២នាក់ (ស្រី ១២នាក់) ដើម្បីធ្វើតេស្តវិភាគរកមើលវីរុសគ្រនឈីក (CHIK) និងមើលរកវីរុសកញ្ជ្រឹល-ស្អូច (Measles – Rubella) ចំនួន៦០នាក់ (ស្រី ៣៧នាក់) និងយកសំណាកសម្រាប់ធ្វើតេស្តរកវីរុសកូវីដ-១៩ ចំនួន២២នាក់ (ស្រី១១នាក់) ផងដែរ។ សំណាកទាំងអស់នេះ ត្រូវបានបញ្ជូនទៅមន្ទីរពិសោធន៍វិទ្យាស្ថានប៉ាស្ទ័រកម្ពុជា ដែលលទ្ធផលជាបឋមចេញនៅយប់ថ្ងៃទី២២ ខែកក្កដា ឆ្នាំ២០២០ បានបង្ហាញថា ជាករណីជំងឺគ្រុនឈីក។ នេះបើតាមការអះអាងរបស់ក្រសួងសុខាភិបាល។ ជំងឺគ្រុនឈីក (CHIK) កើតឡើងដំបូងបំផុតនៅឆ្នាំ១៩៥៣ នៅទ្វីបអាហ្វ្រិក និងធ្លាប់បានរកឃើញដំបូង នៅកម្ពុជាដោយវិទ្យាស្ថានប៉ាស្ទ័រកម្ពុជា នៅឆ្នាំ១៩៦១ និងនៅឆ្នាំ ២០១១ ក៏មានការបញ្ជាក់ពីករណីជំងឺនេះ នៅខេត្តបាត់ដំបង សៀមរាប និងព្រះវិហារដែរ ហើយជំងឺគ្រុនឈឺក ធ្លាប់មានអត្រាឆ្លងរោគខ្ពស់រហូតដល់ ៦០-៧០% ក្នុងប្រទេសកម្ពុជានាទសវត្សរ៍ទី៦០ ហើយមានការរាតត្បាតខ្លាំងផងដែរ នៅក្នុងឆ្នាំ២០១១-២០១២ នៅខេត្តព្រះវិហារ ខេត្តកំពង់ស្ពឺ រាជធានីភ្នំពេញ ខេត្តកំពង់ចាម ខេត្តតាកែវ ខេត្តរតនគិរី ខេត្តស្ទឹងត្រែង ខេត្តកំពង់ធំ ខេត្តកណ្ដាល និងខេត្តកំពត។ បច្ចុប្បន្ននេះ ក្រៅអំពីការទប់ការស្កាត់នូវការចម្លងវីរុសកូវីដ-១៩ នៅក្នុងប្រទេសកម្ពុជា ការលេចឡើងនៅជំងឺគ្រុនឈីក សាជាថ្មីឡើងវិញនៅខេត្តបន្ទាយមានជ័យនេះ អាចជាបញ្ហាសុខភាពសាធាណៈ មួយទៀត ដែលប្រឈមទៅនិងហានិភ័យអាចឱ្យមានការឆ្លងរាលដាលពីបុគ្គលម្នាក់ទៅបុគ្គលម្នាក់ ពីគ្រួសារមួយ ទៅគ្រួសារមួយ ពីភូមិមួយទៅភូមិមួយ ឃុំមួយទៅឃុំមួយទៀតជាដើម តាមរយៈមូសខ្លាញីខាំ ដែលចល័តពី កន្លែងមួយទៅកន្លែងមួយតាមមធ្យោបាយធ្វើដំណើរផ្សេងៗ និងតាមទីកន្លែងដែលមិនមានអនាម័យបរិដ្ឋានស្អាត និងទីកន្លែងដែលបង្កឱ្យមានជម្រកមូសខ្លាច្រើន ជាដើម។ ជំងឺនេះអាចកើតលើមនុស្សគ្រប់វ័យ ទាំងក្មេង និងចាស់។ ជំងឺគ្រុនឈឺក (CHIK) គឺជាជំងឺបង្កឡើងដោយវីរុសឈឺក ហើយចម្លងតាមរយៈមូសខ្លាញីខាំ ជាពិសេស ខាំនៅពេលថ្ងៃ។ ភ្នាក់ងារចម្លង គឺសត្វមូសប្រភេទក្រុមអាអេដេស (Aedes Aegypti and Aedes Abopictus) ដែលជាភ្នាក់ងារចម្លងជំងឺគ្រុនឈាមផងដែរ។ រោគសញ្ញារួមមាន៖ គ្រុនក្ដៅស្រួចស្រាវលើសពី ៣៨អង្សារសេ ឈឺសន្លាក់ ឈឺសាច់ដុំ ឈឺក្បាល ប្អូតចង្អោរ អស់កម្លាំង មានស្នាមកន្ទួលក្រហមលើខ្លួន និងកន្តួលក្រហមលើ ស្បែកដៃ។ ជាទូទៅ ជំងឺគ្រុនឈឺក មិនបណ្ដាលឱ្យអ្នកជំងឺស្លាប់បាត់បង់ជីវិតទេ ស្ទើរតែគ្រប់អ្នកជំងឺទាំងអស់បាន ជាសះស្បើយឡើងវិញក្នុងរយៈពេលក្នុងមួយសប្តាហ៍ ឬអាចមានរយៈពេលយូរដល់រាប់អាទិត្យក្នុងករណីខ្លះៗដែរ ជាពិសេសជំងឺនេះ អាចធ្វើឱ្យអ្នកជំងឺមានអាការៈឈឺសន្លាក់ដៃជើងក្នុងរយៈពេលយូរ (ដល់ឆ្នាំ) ក៏មានដែរ ហើយជំងឺនេះ អាចបណ្ដាលឱ្យស្លាប់បាត់បង់ជីវិតបាន នៅក្នុងករណីដែលអ្នកជំងឺកើតមានជំងឺនេះរួមផ្សំគ្នាជាមួយជំងឺ ផ្សេងៗ ដូចជាជំងឺគ្រុនចាញ់ ជំងឺគ្រុនឈាម ជំងឺរលាកស្រោមខួរជាដើម ព្រោះជំងឺរួមផ្សំទាំងនេះអាចបណ្ដាលឱ្យ អ្នកជំងឺស្លាប់បាន។ ទោះបីជាជំងឺគ្រុនឈីក មានហានិភ័យបណ្ដាលឱ្យស្លាប់ក្នុងកម្រិតទាបក៏ពិតមែន តែវានាំឱ្យ ប៉ះពាល់សុខភាព ខាតបង់ពេលវេលារៀនសូត្រ ពេលវេលាធ្វើការរកស៊ីទទួលទានចិញ្ចឹមជីវិតប្រចាំថ្ងៃ ជាពិសេស អ្នកមានវ័យចំណាស់ចាប់ពីអាយុ៥០ឆ្នាំឡើង ពួកគាត់អាចឈឺសន្លាក់ឆ្អឹងយូរ ដែលប៉ះពាល់ដល់សុខភាពបុគ្គល សេដ្ឋកិច្ចគ្រួសារ និងសង្គមផងដែរ។ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល មានប្រសាសន៍ថា៖ «ការទប់ស្កាត់ និងការពារជំងឺឈឺក (CHIK) គឺវាដូចគ្នាទៅនឹងជំងឺគ្រុនឈាមដែរ ដោយផ្អែកទៅលើការការពារកុំឱ្យមូសខ្លាញីខាំ តាមរយៈការកម្ចាត់វត្ថុដក់ទឹក ដែលជាជម្រកនៃការកកើតសត្វមូសនេះ។ ខ្ញុំសូមជំរុញឱ្យថ្នាក់ដឹកនាំ មូលដ្ឋានគ្រប់ថ្នាក់ទាំងអស់ ចលនាប្រជាជននៅក្នុងសហគមន៍ ក្នុងការកម្ចាត់ជម្រកមូសខ្លា ដែលនាំឱ្យករកើតដង្កូវ ទឹក និងមានមូសបង្ករជំងឺ ស្លៀកពាក់ខោអាវវែង និងសំរាន្តក្នុងមុង។ ពេលមានជំងឺដែលមានរោគសញ្ញាដូចខាងលើ សូមអញ្ជើញទៅមណ្ឌលសុខភាព ឬមន្ទីរពេទ្យបង្អែកដែលនៅជិតលោកអ្នកជាទីបំផុត ដើម្បីពិនិត្យពិគ្រោះជំងឺ និងទទួលបានការព្យាបាលបានទាន់ពេលវេលា និងរាល់ករណីសង្ស័យត្រូនឈើកក្នុងមួយសប្តាហ៍ដំបូងនៃជំងឺនេះ ត្រូវសម្រាកនៅក្នុងមុង ឬក្នុងបន្ទប់មានសំណាញ់ការពារ ដើម្បីការពារកុំឱ្យមូសខាំចម្លងបន្តទៅសមាជិកសារ ឬ អ្នកជិតខាង»។ លើសពីនេះ សូមបងប្អូនប្រជាពលរដ្ឋទាំងអស់ ចូលរួមអនុវត្តនូវវិធានការដូចខាងក្រោម ដើម្បីការពារខ្លួនយើង ក្រុមគ្រួសារយើង ចៀសផុតពីការឆ្លងជំងឺឈីក និងជំងឺគ្រុនឈាម ឬជំងឺហ្សីកា ផងដែរ៖ ១)បំបាត់ជម្រកមូសខ្លា ដោយធ្វើអនាម័យសំអាតជុំវិញផ្ទះ លុបបំបាត់គុម្ពោតស៊ុបទ្រុបនៅជុំវិញផ្ទះ ការពារកុំឱ្យ មានទឹកដក់នៅជុំវិញផ្ទះ លុបបំបាត់ផ្លុក សំបកកំប៉ុង សំបកកង់ឡាន ត្រឡោកដូង ធុងទឹក ជើងផ្កា និងប្រើអា បែតដាក់ក្នុងពាង ឬ អាងស្តុកទឹក ជារៀងរាល់អាទិត្យ។ ២) ស្លៀកពាក់ខោជើងវែង អាវដៃវែង និងស្រោមជើង ធ្វើយ៉ាងណាគ្របដណ្ដប់ភាគច្រើននៃរាងកាយឱ្យជិត (ស ម្លៀកបំពាក់គួរតែមានពណ៌ភ្លឺ កុំខ្មៅឬងងឹត) ៣)ប្រើថ្នាំបាញ់ (spray) ឬលាប (repellent) កុំឱ្យមូសមកជិត ព្រោះថ្នាំនេះ ស្ត្រីមានផ្ទៃពោះអាចប្រើបាន ដោយ មានសុវត្ថិភាព មិនមានផលប៉ះពាល់ទេ ៤) សម្រាន្តក្នុងមុង រាល់ពេលសំរាន្តនៅពេលយប់ និងថ្ងៃ ព្រមទាំងបើកបង្អួច ទ្វារ ឱ្យធំ ដើម្បីឱ្យពន្លឺថ្ងៃ និងមាន ខ្យល់ចេញចូលបានល្អ ក្រសួងសុខាភិបាល និងបន្តធ្វើការជូនដំណឹងដល់សាធារណជន អំពីការវិវត្តនៃបញ្ហាសុខភាពតាមទំព័រ ហ្វេសប៊ុក និងគេហទំព័ររបស់ក្រសួងសុខាភិបាល www.cdcmoh.gov.kh ដែលគេហទំព័រនេះមានសម្ភារអប់រំ សុខភាព ដែលអាចទាញយកមកមើល និងប្រើប្រាស់បាន។ សម្រាប់ព័ត៌មានបន្ថែម សូមទាក់ទងលេខទូរស័ព្ទទាន់ ហេតុការណ៍ ក្រសួងសុខាភិបាល លេខ ១១៥ ដោយឥតគិតថ្លៃ ឬទំនាក់ទំនងក្រសួងសុខាភិបាល តាមលេខ ទូរស័ព្ទ៖ ០១២ ៨២៥ ៤២៤ ឬ ០១២ ៤៨៨ ៩៨១ ឬ ០១២៨៣៦ ៨៦៨៕ | 2020-07-24T09:29:44+07:00 | cen.com.kh | https://cen.com.kh/archives/227858.html |
816cf1c7-6149-4187-b353-f8608719fbc2 | រកឃេីញមានវីរុសកូវីដ-១៩ ថ្មី ចំនួន ៤នាក់បន្ថែមទៀត លេីក្រុមមួកខៀវកម្ពុជាចូលរួមអង្គការសហប្រជាជាតិ នាថ្ងៃទី១៣ នៃការធ្វេីចត្តាឡីស័ករបស់ពួកគាត់ | ភ្នំពេញ៖ ក្រសួងសុខាភិបាលបានចេញសេចក្តីប្រកាសព័ត៌មានថា ថ្ងៃនេះយេីងរកឃេីញករណី ជំងឺកូវីដ-១៩ថ្មី ៤នាក់ទៀត ។ រហូតដល់ម៉ោង ៨និង២០ ព្រឹក ថ្ងៃទី ២៤ កក្កដា ២០២០ យេីងរកឃេីញករណីជំងឺកូវីដ-១៩ ថ្មី ៤នាក់ (ជនជាតិខ្មែរ ជាមន្ត្រីទ័ពមួកខៀវត្រលប់ពីប្រទេសសូម៉ាលី នៅថ្ងៃទី១០ កក្កដាដែលធ្វេីតេស្តលេីកទី១អវិជ្ជមាន) ដូច្នេះចំនួនសរុបកូវីដ-១៩ កេីន២០២នាក់ ជាសះស្បេីយគ្មាន ចំនួនសំរាកនៅពេទ្យកេីន៦០នាក់ ចំនួនជាសះស្បេីយសរុបចំនួន១៤២នាក់ និងស្លាប់គ្មាន ។ ជំងឺកូវីដ-១៩ នៅតែបន្តគម្រាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបេីមិនចាំបាច់ ព្រោះប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយ ។ សេចក្តីប្រកាសព័ត៌មានរបស់ក្រសួងសុខាភិបាល បានបញ្ជាក់ថា ករណីវិជ្ជមានវីរុសកូវីដ-១៩ថ្មីចំនួន០៤នាក់ (ស្ត្រី ០១នាក់) រួមមាន៖ ១) បុរសជនជាតិខ្មែរអាយុ ៣៧ឆ្នាំ មានអាស័យដ្ឋាននៅភូមិព្រះស្រែ ឃុំព្រះស្រែ ស្រុកឧដុង្គ ខេត្តកំពង់ស្ពឺ។ ២) បុរសជនជាតិខ្មែរ អាយុ ២៨ឆ្នាំ មានអាសយដ្ឋាននៅខេត្តត្បូងឃ្មុំ។ ៣) បុរសជនជាតិខ្មែរ អាយុ ៤៧ឆ្នាំ មានអាស័យដ្ឋាននៅភូមិដំណាក់ចង្អើរ ខេត្តកែប។ ៤)ស្ត្រីជនជាតិខ្មែរ អាយុ ២៩ឆ្នាំ មានអាស័យដ្ឋាននៅរាជធានីភ្នំពេញ។ លទ្ធផលវិភាគវត្ថុសំណាកលើកទីពីររបស់ពួកគាត់ ទទួលបានលទ្ធផលវិជ្ជមានវីរុសកូវីដ-១៩ នៅថ្ងៃ ទី២៣ ខែកក្កដា ឆ្នាំ២០២០ ហើយបច្ចុប្បន្ន អ្នកជំងឺជាបុរសទាំង០៣នាក់នេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ និងអ្នកជំងឺជាស្ត្រី០១នាក់ ត្រូវបានដាក់ឱ្យ សម្រាកព្យាបាលនៅក្នុងមន្ទីរពេទ្យមិត្តភាពខ្មែរ-សូវៀតរាជធានីភ្នំពេញ។ ក្រសួងសុខាភិបាលបាបញ្ជាក់ថា ក្រុមមួកខៀវអង្គការសហប្រជាជាតិរបស់កម្ពុជា សរុបចំនួន ៨០នាក់ (ស្រី ០៧នាក់) បានវិល ត្រឡប់មកពីប្រទេសម៉ាលីមកកាន់កម្ពុជាវិញ នៅថ្ងៃទី១០ ខែកក្កដា ឆ្នាំ២០២០ ដែលតេស្តលើកទី១ របស់ពួកគាត់ គឺអវិជ្ជមានវីរុសកូវីដ-១៩ ហើយត្រូវបានដាក់ឱ្យនៅធ្វើចត្តាឡីស័កក្នុងមណ្ឌលកងទ័ពអង្គការសហប្រជា ជាតិនៅខេត្តកំពង់ស្ពឺ។ នៅថ្ងៃទី១៣ នៃការធ្វើចត្តាឡីស័ករបស់ក្រុមនេះ តេស្តលើកទីពីរត្រូវបានធ្វើនៅថ្ងៃទី២៣ ខែកក្កដា ឆ្នាំ២០២០ ដែលបានទទួលលទ្ធផល វិជ្ជមានវិជ្ជមានវីរុសកូវីដ-១៩ ចំនួន៤នាក់ ខាងលើនេះ។ សូមជម្រាបថា គិតត្រឹមម៉ោង ៧ព្រឹក ថ្ងៃទី២៤ ខែកក្កដា ឆ្នាំ២០២០ កម្ពុជារកឃើញអ្នកមានវីរុសកូវីដ-១៩ មានចំនួនសរុប ២០២នាក់ (ស្ត្រី៤៤នាក់ និងបុរស១៥៨នាក់) ក្នុងចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១៤២នាក់ (ស្រី៣៩នាក់ និងបុរស១០៣នាក់) ខណៈអ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប៥៨នាក់ និងអ្នកសម្រាកព្យាបាលនៅបន្ទប់ដោយឡែកក្នុងស្ថានទូតអាមេរិកប្រចាំកម្ពុជា ជាស្ត្រីជនជាតិ អាមេរិកកាំង២នាក់៕ | 2020-07-24T09:05:50+07:00 | cen.com.kh | https://cen.com.kh/archives/227836.html |
c17ea826-df77-4e2b-9a14-6ee83fc830b6 | ក្ដៅៗ !ព្រឹកនេះ រកឃើញអ្នកឆ្លងជំងឺកូវីដ៤នាក់ទៀត លើកងទ័ពមួកខៀវកម្ពុជា ទើបត្រឡប់… | នៅព្រឹកថ្ងៃទី២៤ ខែកក្កដា ឆ្នាំ២០២០នេះ ក្រសួងសុខាភិបាល បានចេញសេចក្ដីប្រកាសព័ត៌មានថា រកឃើញករណីវិជ្ជមានវីរុសកូវីដ-១៩ ថ្មី ចំនួន០៤នាក់ លើកងទ័ពមួកខៀវកម្ពុជា ដែលទើបត្រឡប់មកពីប្រទេសម៉ាលី។ ក្នុងសេចក្តីប្រកាសព័ត៌មានរបស់ក្រសួងសុខាភិបាលបានបញ្ជាក់ថា អ្នកឆ្លងជំងឺកូវីដ-១៩ថ្មីចំនួន០៤នាក់ (ស្ត្រី ០១នាក់) រួមមាន៖ ១- បុរសជនជាតិខ្មែរអាយុ ៣៧ឆ្នាំ មានអាស័យដ្ឋាននៅភូមិព្រះស្រែ ឃុំព្រះស្រែ ស្រុកឧដុង្គ ខេត្តកំពង់ស្ពឺ។ ២- បុរសជនជាតិខ្មែរ អាយុ ២៨ឆ្នាំ មានអាសយដ្ឋាននៅខេត្តត្បូងឃ្មុំ។ ៣- បុរសជនជាតិខ្មែរ អាយុ ៤៧ឆ្នាំ មានអាស័យដ្ឋាននៅភូមិដំណាក់ចង្អើរ ខេត្តកែប។ និង ៤- ស្ត្រីជនជាតិខ្មែរ អាយុ ២៩ឆ្នាំ មានអាស័យដ្ឋាននៅរាជធានីភ្នំពេញ។ ក្រសួងសុខាភិបាលបាបញ្ជាក់ថា ក្រុមមួកខៀវអង្គការសហប្រជាជាតិរបស់កម្ពុជា សរុបចំនួន ៨០នាក់ (ស្រី ០៧នាក់) បានវិល ត្រឡប់មកពីប្រទេសម៉ាលីមកកាន់កម្ពុជាវិញ នៅថ្ងៃទី១០ ខែកក្កដា ឆ្នាំ២០២០ ដែលតេស្តលើកទី១ របស់ពួកគាត់ គឺអវិជ្ជមានវីរុសកូវីដ-១៩ ហើយត្រូវបានដាក់ឱ្យនៅធ្វើចត្តាឡីស័កក្នុងមណ្ឌលកងទ័ពអង្គការសហប្រជា ជាតិនៅខេត្តកំពង់ស្ពឺ។ នៅថ្ងៃទី១៣ នៃការធ្វើចត្តាឡីស័ករបស់ក្រុមនេះ តេស្តលើកទីពីរត្រូវបានធ្វើនៅថ្ងៃទី២៣ ខែកក្កដា ឆ្នាំ២០២០ ដែលបានទទួលលទ្ធផល វិជ្ជមានវិជ្ជមានវីរុសកូវីដ-១៩ ចំនួន០៤នាក់ ខាងលើនេះ។ សូមបញ្ជាក់ថា គិតត្រឹមព្រឹក ថ្ងៃទី២៤ ខែកក្កដា ឆ្នាំ២០២០ កម្ពុជារកឃើញអ្នកមានវីរុសកូវីដ-១៩ មានចំនួនសរុប ២០២នាក់ (ស្ត្រី៤៤នាក់ និងបុរស១៥៨នាក់) ក្នុងចំនួនអ្នកព្យាបាលជាសះស្បើយសរុបទូទាំងប្រទេស មានចំនួន១៤២នាក់ (ស្រី៣៩នាក់ និងបុរស១០៣នាក់) ខណៈអ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប៥៨នាក់ និងអ្នកសម្រាកព្យាបាលនៅបន្ទប់ដោយឡែកក្នុងស្ថានទូតអាមេរិកប្រចាំកម្ពុជា ជាស្ត្រីជនជាតិ អាមេរិកកាំង០២នាក់៕ | 2020-07-24T08:46:29+07:00 | kbnnews.com | https://kbn.news/archives/173220 |
938fce87-1c27-4da7-8c09-a2a166f94f56 | បារាំង ផ្តល់ជំនួយ ១,៥លានអឺរ៉ូ ដើម្បីចូលរួមស្តារឡើងវិញវិស័យទេសចរណ៍កម្ពុជា ក្រោយវិបត្តិជំងឺ Covid-19 | ភ្នំពេញ ៖ រដ្ឋាភិបាលបារាំង តាមរយៈទីភ្នាក់ងារអភិវឌ្ឍន៍បារាំង (AFD) បានផ្តល់ហិរញ្ញប្បទានឥត សំណងចំនួន ១,៥លានអឺរ៉ូ (ប្រមាណ១,៧លានដុល្លារ) ដើម្បីចូលរួមស្តារឡើងវិញនូវវិស័យទេសចរណ៍កម្ពុជា ក្រោយវិបត្តិ Covid-19។ វិស័យនេះ បានរងនូវផលប៉ះពាល់យ៉ាងធ្ងន់ធ្ងរ អំឡុងពេលរីករាលដាលជំងឺកូវីដ១៩ ដោយសារតែការបាត់បង់នូវភ្ញៀវបរទេសមកកម្ពុជា រួមទាំងការផ្អាកជើងហោះហើរ ចេញពីបណ្តាប្រទេសមួយចំនួន ដើម្បីទប់ស្កាត់ការរីករាលដាលជំងឺកូវីដ។ ក្នុងជំនួបពិភាក្សាការងារលើគម្រោងស្តារឡើងវិញក្នុងវិស័យទេសចរណ៍ ក្រោយវិបត្តិនៃជំងឺកូវីដ១៩រវាងក្រសួងទេសចរណ៍ និងទីភ្នាក់ងារអភិវឌ្ឍន៍បារាំង (AFD) ឯកឧត្ដម ណេប សាមុត អគ្គនាយកគ្រប់គ្រងឧស្សាហកម្មទេសចរណ៍ និងជាអគ្គលេខាធិការនៃគណៈកម្មាធិការជាតិវាយតម្លៃទីក្រុងស្អាតនៃក្រសួងទេសចរណ៍ តំណាងឯកឧត្ដមបណ្ឌិត ថោង ខុន រដ្ឋមន្ត្រីក្រសួងទេសចរណ៍ បានបញ្ជាក់ថា ទីភ្នាក់ងារអភិវឌ្ឍន៍បារាំង (AFD) បានឯកភាពគ្នាប្រើប្រាស់ហិរញ្ញប្បទាន ១.៥លានអឺរ៉ូ ក្រោមគម្រោងពង្រឹងសមត្ថភាពក្នុងវិស័យទេសចរណ៍ (២០២០-២០២៣) ដើម្បីចូលរួមអនុវត្តផែនទីចង្អុលផ្លូវស្តារឡើងវិញ លើវិស័យទេសចរណ៍កម្ពុជាក្រោយវិបត្តិនៃជំងឺកូវីដ១៩។ ជំនួបពិភាក្សាការងារនេះធ្វើឡើងនៅទីស្តីការក្រសួងទេសចរណ៍ នាព្រឹកថ្ងៃទី២៣ ខែកក្កដា ឆ្នាំ២០២០ ដោយទីភ្នាក់ងារអភិវឌ្ឍន៍បារាំង (AFD) ដឹកនាំដោយលោកស្រី Ophelie BOURHIS ទីភ្នាក់ងារបារាំងសម្រាប់ការអភិវឌ្ឍន៍ (AFD) ប្រចាំកម្ពុជា និងមានការចូលរួមពីអាជីវករទេសចរណ៍ជាជនជាតិបារាំងនៅកម្ពុជាផងដែរ។ នៅក្នុងឱកាសនោះភាគីទាំងពីរបានផ្លាស់ប្តូរយោបល់គ្នាលើការដាក់ចេញវិធានការគាំទ្រវិស័យទេសចរណ៍កម្ពុជា ក្នុងដំណាក់កាលជំងឺកូវីដ១៩ និងចាប់ផ្តើមពីការអនុវត្តន៍ វិធានសុវត្ថិភាពទេសចរណ៍ ការជំរុញចលនាទេសចរណ៍ក្នុងស្រុក ដើម្បីធានាថា កម្ពុជាជាគោលដៅទេសចរណ៍គុណភាព និងកក់ក្តៅសម្រាប់ភ្ញៀវទេសចរ និងបាន ពិភាក្សាបន្ថែមអំពីធាតុចូល (Inputs) សម្រាប់ការរៀបចំផែនទីចង្អុលផ្លូវសម្រាប់ត្រៀមស្តារឡើងវិញនៃកំណើនទេសចរណ៍ ឆ្នាំ២០២០-២០២៣ ផងដែរ។ ឯកឧត្ដម ណេប សាមុត បានឱ្យដឹងទៀតថា នៅក្នុងកិច្ចប្រជុំនេះដែរទីភ្នាក់ងារអភិវឌ្ឍន៍បារាំង បានគាំទ្រក្នុងការប្រើប្រាស់គម្រោងហិរញ្ញប្បទានរបស់ទីភ្នាក់ងារអភិវឌ្ឍន៍ បារាំងពង្រឹងស្តារឡើងវិញក្នុងវិស័យទេសចរណ៍ក្រោមហិរញ្ញប្បទាន ១,៥ លានអ៊ឺរ៉ូ របស់ខ្លួន នឹងប្រើប្រាស់លើគម្រោងសកម្មភាពចំនួន២៤ គម្រោងសម្រាប់ ចូលរួមផែនការស្តារឡើងវិញក្នុង និងក្រោយវិបត្តិកូវីដ១៩ ឱ្យមានភាពល្អប្រសើរឡើងវិញ។ សូមបញ្ជាក់ថា គម្រោងអភិវឌ្ឍន៍ទាំង២៤នេះ មានធាតុចូលសំខាន់ៗចំនួន៣ ដែលមានដូចជា៖ ការជួយពង្រឹងអភិបាលកិច្ចក្នុងវិស័យទេសចរណ៍ ដែលមានការជួយ ពង្រឹងសមត្ថភាព ពង្រឹងរចនាសម្ព័ន្ធវិស័យឯកជននៅក្នុងឧស្សាហកម្មទេសចរណ៍ , ការជួយពង្រឹងសមត្ថភាពស្ថាប័ន និងភាពជាដៃគូរដ្ឋនិងឯកជន, ការជួយរៀបចំគម្រោងចាំបាច់ ដើម្បីជួយរៀបចំវិស័យទេសចរណ៍គម្រោងជួយគាំទ្រផ្នែកសិក្សាទីផ្សារ និងផ្សព្វផ្សាយគម្រោងជួយអេកូទេសចរណ៍ ទេសចរណ៍ម្ហូបអាហារ ទេសចរណ៍ទីក្រុង៕ | 2020-07-24T08:34:46+07:00 | cen.com.kh | https://cen.com.kh/archives/227809.html |
ff93cb33-ce53-47a4-9c26-fa1dea951131 | ក្ដៅៗ ! ព្រឹកនេះកម្ពុជា រកឃើញករណីឆ្លងកូវីដ-១៩ ថ្មីចំនួន០៤នាក់ថែមទៀត | ភ្នំពេញ៖ នាព្រឹកថ្ងៃទី២៤ ខែកក្កដា ឆ្នាំ២០២០ ក្រសួសងសុខាភិបាលកម្ពុជា បានប្រកាសរកឃើញករណីឆ្លងកូវីដ-១៩ ថ្មីចំនួន០៤ទៀត ដែលធ្វើឲ្យចំនួនអ្នកឆ្លងសរុបនៅកម្ពុជា បានកើនដល់២០២នាក់ ខណៈមានអ្នកជាសះស្បើយសរុបចំនួន១៤២នាក់។ សូមប្រិយមិត្តអញ្ជើញអានសេចក្ដីប្រកាសព័ត៌មានដូចខាងក្រោម៖ | 2020-07-24T08:18:00+07:00 | kbnnews.com | https://kbn.news/archives/173215 |
46272252-6e69-4c93-873f-d15f4166a220 | ការខ្វែងគំនិតគ្នារវាងតៃវ៉ាន់ និងសហភាពអឺរ៉ុប បង្ហាញឱ្យឃើញពីបញ្ហានៅក្នុងការបើកព្រំដែនឡើងវិញបន្ទាប់ពីវិបត្តិកូវីដ១៩ | អ្នកវិភាគនិយាយថា ជម្លោះរវាងកោះតៃវ៉ាន់ និងសហភាពអឺរ៉ុបដោយសារតែការហាមឃាត់លើអ្នកដំណើរតៃវ៉ាន់ អាចនឹងបង្ហាញឱ្យឃើញពីជម្លោះការទូតនៅពេលអនាគតក្នុងចំណោមរដ្ឋាភិបាលនានានៅជុំវិញពិភពលោក នៅពេលពួកគេព្យាយាមស្វែងរកការយល់ព្រមជាឯកច្ឆន្ទក្នុងការអនុញ្ញាតឱ្យមានការធ្វើដំណើរអន្តរជាតិ ក្នុងពេលមានការរាតត្បាតជាសាកលនៃវីរុសកូរ៉ូណា។ ក្រសួងការបរទេសនៅក្នុងក្រុងតៃប៉ិបាននិយាយនៅពាក់កណ្តាលខែកក្កដាថា តៃវ៉ាន់សង្ឃឹមថា សហភាពអឺរ៉ុបនឹងដាក់តៃវ៉ាន់ក្នុងបញ្ជីប្រទេសមានសុវត្ថិភាព។ ពលរដ្ឋមកពីប្រទេសក្នុងបញ្ជីនេះ អាចធ្វើដំណើរនៅក្នុងតំបន់អឺរ៉ុបបាន។ តៃវ៉ាន់មានករណីជំងឺកូវីដ១៩សកម្ម ស្ទើរតែសូន្យ ប៉ុន្តែតៃវ៉ាន់នឹងមិនយល់ព្រមអនុញ្ញាតឱ្យពលរដ្ឋមកពីសហភាពអឺរ៉ុប ចូលក្នុងប្រទេសខ្លួននោះទេ។ នេះជាបញ្ហាមួយសម្រាប់ភាគីសហភាពអឺរ៉ុប។ តៃវ៉ាន់និយាយថា សហភាពអឺរ៉ុប មិនទាន់មានសុវត្ថិភាពពីជំងឺនេះនៅឡើយទេ។ អ្នកវិភាគមួយចំនួននិយាយថា ប្រទេសចិន ដែលជាគូប្រជែងនយោបាយរបស់តៃវ៉ាន់ អាចនឹងស្នើសុំឱ្យសហភាពអឺរ៉ុប ផ្តាច់ទំនាក់ទំនងពីតៃវ៉ាន់ផងដែរ។ ករណីរបស់តៃវ៉ាន់ បង្ហាញពីការខ្វះខាតស្តង់ដារនៃការអនុវត្តផ្នែកកុងស៊ុល ដែលអាចទទួលយកបានជាអន្តរជាតិចំពោះរបៀបដែលរដ្ឋាភិបាល គួរតែបើកព្រំដែនឡើងវិញដើម្បីទទួលយកអ្នកដំណើរបរទេស ដែលពួកគេ គឺជាប្រភពនៃពាណិជ្ជកម្ម និងទេសចរណ៍ ដែលមានសារៈសំខាន់យ៉ាងខ្លាំងសម្រាប់សេដ្ឋកិច្ចនៅក្នុងពិភពលោក ដែលការគ្រប់គ្រងជំងឺនេះដោយជោគជ័យ មានលក្ខណៈខុសគ្នាយ៉ាងខ្លាំង។ អ្នកជំនាញជឿថា ប្រទេសមួយចំនួនចង់ទទួលបានគោលការណ៍ទៅវិញទៅមក ដូចនឹងការដែលពួកគេសម្រេចលើតម្លៃទិដ្ឋាការអ៊ីចឹងដែរ។ ក្រុមអ្នកជំនាញនិយាយថា ប្រទេសផ្សេងទៀត ចង់បង្ហាញពីសញ្ញានៃការអនុញ្ញាតឱ្យតែអ្នកដំណើរធុរកិច្ចទេ ដែលអាចចូលក្នុងប្រទេសខ្លួនបានក្នុងរយៈពេលខ្លី ហើយប្រទេសជាច្រើននៅអាស៊ីត្រូវបានគេរំពឹងថា នឹងបិទព្រំដែនទាំងស្រុងរបស់ខ្លួនរហូតទាល់តែមានវ៉ាក់សាំង។ លោក Stuart Orr សាស្ត្រាចារ្យផ្នែកគ្រប់គ្រងនៅសាកលវិទ្យាល័យ Deakin ក្នុងប្រទេសអូស្ត្រាលីបាននិយាយក្នុងសម្តីដើមថា៖ «ការផ្តាច់ខ្លួនពីសាកលលោកនឹងបន្តកើតមាន ក្នុងពេលប្រឈមនឹងវិបត្តិជំងឺកូវីដ១៩ ដោយមានការដួលរលំប្រព័ន្ធជាច្រើនដែលទ្រទ្រង់ដល់ការអភិវឌ្ឍសេដ្ឋកិច្ចសាកលលោក។ វិបត្តិនេះ នឹងបន្តរំលេចឱ្យឃើញពីភាពដាច់ពីគ្នាផ្នែកវប្បធម៌ក្នុងចំណោមរដ្ឋអធិបតេយ្យ ហើយនឹងនាំឱ្យមានការរំពឹងទុកខុសគ្នាៗកាន់តែច្រើនឡើងៗ អំពីការបើកព្រំដែនឡើងវិញ។ លោក Orr បានថ្លែងបន្ថែមថា៖ «ក្នុងការប្រឈមមុខនឹងការផ្តាច់ខ្លួនពីសាកលលោក ការយោគយល់គ្នារវាងរដ្ឋអធិបតេយ្យកំពុងធ្លាក់ចុះ ជាជាងកើនឡើង»។ សារព័ត៌មាន Kyodo ដែលមានមូលដ្ឋាននៅក្នុងក្រុងតូក្យូបានរាយការណ៍នៅក្នុងខែមិថុនាថា ប្រទេសជប៉ុនមានគម្រោងបន្ធូរបន្ថយការរឹតត្បិតការធ្វើដំណើរដោយអនុញ្ញាតឱ្យអ្នកដំណើរធុរកិច្ចចំនួន២៥០នាក់មកពីប្រទេសអូស្ត្រាលី នូវែលសេឡង់ ថៃ និងវៀតណាម ចូលក្នុងប្រទេសខ្លួនក្នុងមួយថ្ងៃៗ។ ប្រទេសគោលដៅទាំងអស់ សុទ្ធតែមានចំនួនអ្នកជំងឺកូវីដ១៩តិចតួច។ ក្រសួងការបរទេសសិង្ហបុរីបានសរសេរនៅលើគេហទំព័ររបស់ខ្លួនថា ប្រទេសសិង្ហបុរី និងទីក្រុង និងខេត្តចំនួន៦ របស់ចិន បានព្រមព្រៀងគ្នាបើកឱ្យមាន «ច្រករហ័ស» ផ្នែកអន្តោប្រវេសន៍សម្រាប់អ្នកដំណើរធុរកិច្ច។ ជំងឺដ៏កាចសាហាវ ដែលជាញឹកញាប់អាចបណ្តាលឱ្យស្លាប់នេះ ត្រូវបានគេរកឃើញដំបូងនៅក្នុងប្រទេសចិន ដែលជាប្រភពដ៏សំខាន់នៃចំណូលពីការធ្វើដំណើរសម្រាប់ប្រទេសសិង្ហបុរី។ សារព័ត៌មានអូស្ត្រាលី បានស្រង់សម្តីរបស់រដ្ឋមន្ត្រីក្រសួងទេសចរណ៍អូស្ត្រាលីកាលពីខែមិថុនា ដោយមានសេចក្តីថា ព្រំដែនអាចនឹងបន្តបិទរហូតដល់ឆ្នាំ២០២១។ ផ្ទុយទៅវិញ សហភាពអឺរ៉ុប បានបើកព្រំដែនរបស់ខ្លួនសម្រាប់ប្រទេសសមាជិកទាំង២៧របស់ខ្លួន នៅថ្ងៃទី១៥ ខែមិថុនា ទោះជាការផ្ទុះឡើង នៅតែបន្តកើតមាននៅកន្លែងមួយចំនួនក្តី។ ឥឡូវនេះ អ្នកដំណើរត្រូវត្រៀមខ្លួនសម្រាប់ការហាមឃាត់មិនឱ្យចាកចេញពីប្រទេសរបស់ខ្លួន និងការវិលត្រឡប់ទៅកាន់ប្រទេសដែលពួកគេមានប័ណ្ណស្នាក់នៅរយៈពេលយូរ។ ជាឧទាហរណ៍ ប្រទេសហ្វីលីពីន នឹងមិនអនុញ្ញាតឱ្យពលរដ្ឋភាគច្រើនរបស់ខ្លួនចេញក្រៅប្រទេសនោះទេ ខណៈដែលប្រទេសចិន បានហាមឃាត់មិនឱ្យអ្នកកាន់ប័ណ្ណអនុញ្ញាតដែលជាជនបរទេស ចូលក្នុងប្រទេសចិនវិញទេ។ លោក Rajiv Biswas ប្រធានផ្នែកសេដ្ឋកិច្ចប្រចាំតំបន់អាស៊ីប៉ាស៊ីហ្វិកនៃក្រុមហ៊ុនស្រាវជ្រាវទីផ្សារ IHS Markit នៅក្នុងប្រទេសសិង្ហបុរី បាននិយាយក្នុងសម្តីដើមថា៖ «វាជាបញ្ហាដ៏ពិតប្រាកដមួយនៅទូទាំងពិភពលោក។ ក្រមវិធានច្បាប់ត្រូវការរយៈពេលយូរ ហើយវាពិតជាមានការលំបាកខ្លាំងណាស់ ក្នុងការព្យាយាមស្វែងយល់ថា តើមានអ្វីកំពុងកើតឡើង។ មិនមានស្តង់ដារអ្វីទេ។ ប្រទេសនីមួយៗធ្វើការសម្រេចចិត្តពីរបៀបដោះស្រាយបញ្ហានេះដោយខ្លួនឯង»។ លោក Biswas ទស្សន៍ទាយថា រដ្ឋាភិបាលនៅអាស៊ីភាគច្រើន នឹងរង់ចាំទាល់តែមានវ៉ាក់សាំងសិន មុននឹងបើកព្រំដែនឡើងវិញក្នុងទ្រង់ទ្រាយធំណាមួយនោះទេ៕ | 2020-07-24T07:00:00+07:00 | khmer.voanews.com | https://khmer.voanews.com/a/taiwan-eu-disagreement-reflects-mess-in-reopening-borders-after-covid-19-/5515713.html |
86a1d77e-4882-4e91-9b16-686883cb9d97 | ចំនួនឆ្លងកូវីដ១៩នៅសហរដ្ឋអាមេរិកកើនដល់ជិត៤លាននាក់ | ចំនួនអ្នកឆ្លងកូវីដ១៩នៅសហរដ្ឋអាមេរិក បានកើនឡើងជិតដល់៤លាននាក់ ខណៈអ្នកតាក់តែងច្បាប់ កំពុងពិចារណាកញ្ចប់ថវិកាជំនួយថ្មីមួយទៀតសម្រាប់អ្នកដែលបានបាត់បង់ការងារក្នុងអំឡុងពេលនៃវិបត្តិនេះ។ សហរដ្ឋអាមេរិក បន្តនាំមុខគេក្នុងពិភពលោកខាងចំនួនអ្នកឆ្លងកូវីដ១៩ ដោយមានអ្នកឆ្លងជិត៤លាននាក់នៃចំនួនអ្នកឆ្លងសរុបជាង១៥លាននាក់ក្នុងពិភពលោក នេះបើតាមទិន្នន័យសាកលវិទ្យាល័យ Johns Hopkins។ អាមេរិកក៏មានចំនួនអ្នកស្លាប់ច្រើនជាងគេ គឺជាង១៤៣.០០០ ដែលច្រើនខ្លាំងជាងប្រទេសទីពីរ គឺប្រេស៊ីលដែលមានចំនួនអ្នកស្លាប់ ជិត៨៣.០០០នាក់។ ការបន្តផ្ទុះការរាតត្បាតកូវីដ១៩នេះ កើតមានខណៈតួលេខកាលពីថ្ងៃព្រហស្បតិ៍បានបង្ហាញថា មានចំនួនអ្នកអត់ការងារថ្មីកាលពីសប្តាហ៍មុន នៅតែច្រើននិងកើនបន្តិចវិញ។ កាលពីថ្ងៃពុធសហរដ្ឋអាមេរិក ក៏មានអ្នកស្លាប់សរុបក្នុងមួយថ្ងៃបានកើនលើស១.០០០នាក់ជាប់ៗគ្នាពីរថ្ងៃ ដោយករណីឆ្លងនៅរដ្ឋកាលីហ្វ័រញ៉ានៅពេលនេះបានកើនដល់ ជាង៤២២.០០០ករណី គឺលើសករណីឆ្លងនៅរដ្ឋញូវយ៉កទៅទៀត។ លោកប្រធានាធិបតី ដូណាល់ ត្រាំ កាលពីថ្ងៃពុធបានប្រកាសថា រដ្ឋាភិបាលអាមេរិកនឹងផ្តល់ជំនួយ៥ ពាន់ លានដុល្លារជាថវិកា សម្ភារៈ និងការបណ្តុះបណ្តាលដល់កន្លែងថែទាំមនុស្សចាស់ ដែលកន្លងមកបានក្លាយជាកន្លែងផ្ទុះរាលដាលខ្លាំងនៃជំងឺកូវីដ១៩។ ក្នុងរឿងដាច់ឡែកមួយទៀត អង្គការសហប្រជាជាតិ បានចេញរបាយការណ៍មួយកាលពីថ្ងៃព្រហស្បតិ៍ ដែលស្នើឲ្យមនុស្សក្រីក្របំផុត២.៧០០ លាននាក់របស់ពិភពលោក គួរទទួលបានប្រាក់ចំណូលឧបត្ថម្ភបណ្តោះអាសន្ន១៩៩ដុល្លារក្នុងមួយខែ ដើម្បីចំណាយលើស្បៀងអាហារ សុខភាព និងការអប់រំ៕ | 2020-07-24T07:00:00+07:00 | khmer.voanews.com | https://khmer.voanews.com/a/covid-19-infections-in-us-rapidly-approaches-4-million/5514908.html |
5901ce97-310e-457c-a64a-f8b332dcca3f | ជំងឺកូវីដ១៩អាចបង្កើនចំនួនមនុស្សស្លាប់ដោយសារវីរុស HIV ជំងឺរបេងនិងគ្រុនចាញ់ | បើតាមការសិក្សាស្រាវជ្រាវថ្មីមួយថាផលប៉ះពាល់ដោយសារជំងឺកូវីដ១៩អាចបង្កើនចំនួនមនុស្សស្លាប់ដោយសារវីរុស HIV ជំងឺរបេងនិងគ្រុនចាញ់។ ការរាតត្បាតជាសាកលនៃជំងឺនេះបានបង្អាក់សេវាគ្រប់គ្រងការឆ្លងវីរុសHIV ជំងឺរបេងនិងជំងឺគ្រុនចាញ់នៅក្នុងពួកប្រទេសមានប្រាក់ចំណូលកណ្តាលនិងទាប។អាជ្ញាធរសុខាភិបាលខ្វល់ខ្វាយថាការណ៍នេះនឹងរុញថយក្រោយការជឿនលឿនប្រឆាំងនឹងជំងឺទាំងនេះក្នុងពេលច្រើនឆ្នាំទៅមុខទៀត។ លោក Timothy Hallett ជាសាស្ត្រាចារ្យខាងសុខភាពនៅឯមហាវិទ្យាល័យ Imperial College និងជាសហអ្នកនិពន្ធនៃការសិក្សាស្រាវជ្រាវថ្មីមួយនៅក្នុងទស្សនាវដ្តី The Lancet Global Health។ លោកបាននិយាយថា៖ «យើងសង្កេតឃើញថាផ្នែកធំមួយនៃការធ្វើឱ្យមានផលប៉ះពាល់តិចបំផុតពីការរាតត្បាតជំងឺកូវីដ១៩នៅក្នុងប្រទេសទាំងនេះគឺការរក្សាទុកសេវាសម្រាប់ព្យាបាលជំងឺសំខាន់ៗទាំងនេះ»។ ពួកអ្នកជំនាញបានឃើញការណ៍នេះកាលពីពេលមុនៗ។ នៅក្នុងការរាតត្បាតឯទៀតៗមនុស្សបានចៀសវៀងស្វះស្វែងរកការព្យាបាលដោយបារម្ភអំពីការរាតត្បាតនៃជំងឺនោះហើយប្រព័ន្ធសុខាភិបាលមានបន្ទុកធ្ងន់មិនអាចផ្តល់សេវាបានទេ។ ការសិក្សាស្រាវជ្រាវមួយស្ទង់ប្រមាណថាការបង្អាក់ប្រព័ន្ធសុខាភិបាលនៅក្នុងការរាលដាលជំងឺ Ebola កាលពីឆ្នាំ២០១៤ និង២០១៥នៅក្នុងប៉ែកខាងលិចនៃទ្វីបអាហ្វ្រិកបានបណ្តាលឱ្យមានមនុស្សស្លាប់ដោយសារវីរុសHIV ដែលបង្កជំងឺអេដស៍ ជំងឺរបេងនិងជំងឺគ្រុនចាញ់ច្រើនជាងអ្នកស្លាប់ដោយសារជំងឺ Ebola ទៅទៀត។ ជំងឺកូវីដ១៩បានបង្អាក់៨៥%នៃកម្មវិធីHIV ៧៨% នៃគម្រោងការព្យាបាលជំងឺរបេងនិង ៧៣%នៃកម្មវិធីជំងឺគ្រុនចាញ់គ្រប់គ្រងដោយមូលនិធិសាកលដែលជាភាពដៃគូបែបសាធារណៈនិងឯកជនមានគោលដៅប្រយុទ្ធប្រឆាំងនឹងជំងឺទាំងនេះ។ លោក Timothy Hallettបានប្រើគំរូព្យាការណ៍តាមគណិតវិទ្យាដើម្បីស្ទង់ប្រមាណអំពីថាតើជំងឺកូវីដ១៩មានផលប៉ះពាល់បែបណាលើប្រព័ន្ធថែរក្សាសុខភាពហើយថាតើផលប៉ះពាល់ទាំងនេះមានទៅលើពួកអ្នកជំងឺអេដស៍ ជំងឺរបេងនិងគ្រុនចាញ់ដោយបែបណា។ ការមិនធ្វើសកម្មភាពនាំឱ្យជំងឺកូវីដ១៩ដាក់ឱ្យមានបន្ទុកធ្ងន់លើប្រព័ន្ធសុខាភិបាលនិងបង្អាក់សេវាសម្រាប់ជំងឺបីទៀត។ ពួកអ្នកស្រាវជ្រាវទស្សន៍ទាយថាការបង្អាក់នេះមានផលបះពាល់លើការចែកចាយឱសថប្រឆាំងនឹងវីរុសសម្រាប់ពួកអ្នកជំងឺផ្ទុកវីរុសHIV ដោយបង្កើនចំនួនមនុស្សស្លាប់១០%ក្នុងពេលប្រាំឆ្នាំខាងមុខ។ការផ្អាកការចែកចាយមុងមានជ្រលក់ថ្នាំសម្លាប់សត្វល្អិតចង្រៃអាចបង្កើនចំនួនមនុស្សស្លាប់ដោយសារជំងឺគ្រុនចាញ់៣៦%។ ម្យ៉ាងវិញទៀតការបិទប្រទេសទាំងស្រុងអាចបង្ក្រាបជំងឺកូវីដ១៩ក៏ប៉ុន្តែវាអាចមានផលប៉ះពាល់លើសេវាសម្រាប់ព្យបាលជំងឺបីទៀតជាពិសេសជំងឺរបេង។ ចំនួនមនុស្សស្លាប់ដោយសារជំងឺរបេងអាចកើនឡើង២០%ក្នុងពេលប្រាំឆ្នាំខាងមុខពីព្រោះអ្នកជំងឺរបេងដែលគ្មានការព្យាបាលចម្លងរោគទៅមនុស្សឯទៀតៗ។ ពួកអ្នកនិពន្ធនៃការសិក្សាស្រាវជ្រាវនេះសរសេរថា៖ «លទ្ធផលនៃការសិក្សាស្រាវជ្រាវរបស់យើងគូសបញ្ជាក់សេចក្តីសម្រេចដ៏ពិបាកដែលប្រឈមពួកអ្នករៀបចំគោលនយោបាយ។ប្រសិនបើអន្តរាគមន៍មិនបានត្រូវចាត់ចែងដោយល្អទេវាអាចនាំឱ្យមានកំណើនមនុស្សស្លាប់ដោយបុព្វហេតឯទៀតៗ»។ លោក Peter Sands ជាប្រធាននៃអង្គការមូលនិធិសាកល។ លោកបានសរសេរនៅក្នុងអត្ថាធិប្បាយមួយអមការសិក្សាស្រាវជ្រាវនេះថាអត្រាមនុស្សស្លាប់ «អាចមានច្រើនជាងចំនួនចែងនៅក្នុងការសិក្សាស្រាវជ្រាវនេះ» ដោយមានលើសពីចំនួនមនុស្សស្លាប់ដោយសារជំងឺកូវីដ១៩នៅក្នុងប្រទេសខ្លះ។ លោក Sands បានសរសេរក្នុងសម្តីដើមថា៖ «នៅក្នុងបណ្តាប្រទេសដែលត្រូវរងផលប៉ះពាល់ខ្លាំងពីវីរុសHIV ជំងឺរបេង និងគ្រុនចាញ់ ជំងឺកូវីដ១៩អាចបណ្តាលឲ្យសមិទ្ធិផលពីការខិតខំជាច្រើនឆ្នាំអាចបាត់បង់ទៅវិញ។ យើងមិនអាចបណ្តាយឲ្យរឿងនេះកើតឡើងទេ»។ កម្មវិធីនានាកំពុងសម្របនឹងស្ថានភាពថ្មីនេះ។ នៅក្នុងកន្លែងខ្លះពួកអ្នកជំងឺ HIVអាចទៅយកឱសថពីទូមានសោនៅក្នុងឱសថស្ថានសហគមន៍ជាជាងទៅកាន់គ្លីនិក។ក្លិបឱសថស្ថានអនុញ្ញាតឱ្យមនុស្សម្នាក់យកថ្នាំសម្រាប់មនុស្សឯទៀតបាន។កម្មវិធីកម្ចាត់ជំងឺគ្រុនចាញ់ទិញម៉ូតូនិងប្រដាប់ការពារខ្លួនសម្រាប់ពួកបុគ្គលិកប្រើដើម្បីអាចចែកចាយមុងពីផ្ទះមួយទៅផ្ទះមួយទៀត។ អង្គការមូលនិធិសាកលស្ទង់ប្រមាណថាខ្លួនត្រូវការប្រាក់២៨.៥០០លានដុល្លារដើម្បីសម្របសម្រួលកម្មវិធីដោះស្រាយផលវិបាកនៃជំងឺកូវីដ១៩។ លោក Hallett សហអ្នកនិពន្ធនៃការសិក្សាស្រាវជ្រាវនេះនិយាយថាការកែប្រែកម្មវិធីនេះជាដំណឹងល្អ។ លោកបានថ្លែងថា៖ «ខ្ញុំមានសុទិដ្ឋិនិយមពីព្រោះការសិក្សាស្រាវជ្រាវនេះបង្ហាញអ្វីដែលអាចជាផលប៉ះពាល់នៅកន្លែងដែលគ្មានការព្យាយាមបន្ធូរបន្ថយ។ ក៏ប៉ុន្តែយើងបានឃើញការធូរស្រាលហើយនេះជាការលើកទឹកចិត្តពិតប្រាកដ»។ លោកHallett បាននិយាយបន្ថែមថា៖ «ម្យ៉ាងវិញទៀតការគំរាមកំហែងធំបំផុតដល់ការជឿនលឿនក្នុងការព្យាបាលជំងឺបង្កដោយវីរុសHIV រោគរបេងនិងជំងឺគ្រុនចាញ់មិនមែនកើតមាននៅឆ្នាំនេះទេ ក៏ប៉ុន្តែនឹងមាននៅឆ្នាំក្រោយប្រសិនបើគ្មានការផ្តល់ប្រាក់ជំនួយនៅពេលនោះទេ»។ | 2020-07-24T07:00:00+07:00 | khmer.voanews.com | https://khmer.voanews.com/a/covid-hiv-tb-malaria/5515767.html |
c44357b1-90df-42e8-a6c2-70ce1c3e4aa3 | ក្រសួងទេសចរណ៍ ផលិតស្ពតវីដេអូខ្លី ស្តីពីសេវាកម្មស្នាក់នៅទេសចរណ៍ សុវត្ថិភាព ប្រឆាំងជំងឺកូវីដ-១៩ (Video inside) | ក្រសួងទេសចរណ៍ នាថ្ងៃទី២៣ ខែកក្កដា ឆ្នាំ២០២០នេះ បានផលិតស្ពតវីដេអូខ្លួន ដែលមានរយៈពេលជិត៦នាទី ស្តីពីសេវាកម្មស្នាក់នៅទេសចរណ៍ សុវត្ថិភាព ប្រឆាំងជំងឺកូវីដ-១៩ នៅក្នុងដំណាក់កាលរាតតត្បាតនៃជំងឺនេះ ដើម្បីក្រើនរំឮកដល់ម្ចាស់បម្រើសេវាកម្មស្នាក់នៅទេសចរណ៍។ ក្នុងវីដេអូដែលបណ្តាញព័ត៌មាន Fresh News ក៏បានបញ្ជាក់ពីលទ្ធភាពនៃការចម្លងជំងឺកូវីដ-១៩នេះ បានបញ្ជាក់ថា ប្រទេសកម្ពុជា បច្ចុប្បន្ននេះ មិនទាន់មានសុវត្ថិភាពនោះទេ ព្រោះជំងឺនេះកំពុងតែរីករាតត្បាតនៅក្នុងតំបន់ ក៏ដូចជាបនៅលើពិភពលោក ដូច្នេះ សូមប្រុងប្រយ័ត្នជានិច្ច៕ សូមទស្សនាវីដេអូដូចតទៅ៖ | 2020-07-24T01:55:00+07:00 | freshnewsasia.com | https://m.freshnewsasia.com/index.php/en/localnews/166105-2020-07-23-11-55-11.html |
09692b38-8111-4b95-831f-c3b1d53ea71f | ព្រំដែនកម្ពុជា-វៀតណាម ក្នុងខេត្តតាកែវ បន្ដបិទដដែលដើម្បីការពារជំងឺកូវីដ-១៩ តែទំនិញនៅចរាចរដូចធម្មតា (Video inside) | អភិបាលខេត្តតាកែវ លោក អ៊ូច ភា បានឲ្យដឹងថា ព្រំដែនកម្ពុជា-វៀតណាម ស្ថិតក្នុងភូមិសាស្ដ្រខេត្តតាកែវ នៅបន្ដបិទដដែលដើម្បីការពារ និងទប់ស្កាត់ជំងឺកូវីដ-១៩ ប៉ុន្ដែការដោះដូរទំនិញរវាងអាជីវករកម្ពុជា ជាមួយវៀតណាម នៅរក្សាដដែលគ្រាន់តែបង្កើនវិធានការការពារ។ ក្នុងសន្និសីទសារព័ត៌មានស្ដីពី «វឌ្ឍនភាព និងទិសដៅការងារបន្ដរបស់រដ្ឋបាលខេត្តតាកែវ» ដែលរៀបចំដោយអង្គភាពអ្នកនាំពាក្យរាជរដ្ឋាភិបាល នៅព្រឹកថ្ងៃទី២៣ ខែកក្កដា ឆ្នាំ២០២០នេះ លោក អ៊ូច ភា បានអះអាងថា ការដោះដូរទំនិញនេះទៀតសោទ ត្រូវបានធ្វើឡើងជាមួយវិធានការសុខាភិបាល ជាប់ជាប្រចាំ ដោយប្រើប្រាស់ថ្នាំបាញ់សម្លាប់មេរោគជាដើម។ លោក អ៊ូច ភា បានថ្លែងយ៉ាងដូច្នេះថា ។ បើតាមលោកអភិបាលខេត្ត ការដោះដូរនេះរវាងអាជីវករកម្ពុជា-វៀតណាម គឺប្រើប្រាស់មធ្យោបាយរៀងខ្លួន ពោលភាគីវៀតណាម ត្រូវមានមធ្យោបាយដឹកមកដល់ព្រំដែន ហើយភាគីកម្ពុជាប្រើប្រាស់មធ្យោបាយទៅប្ដូរទំនិញ ប៉ុន្ដែត្រូវបានមន្ដ្រីជំនាញបាញ់ថ្នាំការពារមធ្យោបាយទាំងសងខាង ដើម្បីការពារជំងឺកូវីដ-១៩។ ដោយឡែក សម្រាប់ការបើកដំណើរការទាំងស្រុងឡើងវិញយ៉ាងណានោះ លោក អ៊ូច ភា មិនទាន់អាចបញ្ជាក់ឲ្យដឹងបាននៅឡើយ ពោលត្រូវរងចាំការសម្រេចរបស់ប្រមុខនៃរាជរដ្ឋាភិបាលកម្ពុជា ជាមួយភាគីវៀតណាម។ ខេត្តតាកែវ មានច្រកទ្វារព្រំដែនផ្លូវការ ជាប់ជាមួយនឹងប្រទេសវៀតណាមចំនួន៣ ទី១៖ គឺច្រកទ្វារព្រំដែន អន្តរជាតិភ្នំដិន (ដែលជាច្រកទ្វារផ្លូវគោក) ស្ថិតនៅឃុំភ្នំដិន ស្រុកគិរីវង់ និងទី២៖ ច្រកទ្វារព្រំដែនទ្វេភាគី កំពង់ក្រសាំង ស្ថិតនៅឃុំកំពង់ក្រសាំង ស្រុកបូរីជលសារ និងទី៣៖ ច្រកទ្វារព្រំដែនទ្វេរភាគី បាក់ដៃ ស្ថិតនៅឃុំគោកធ្លក ស្រុកអង្គរបុរី (ដែលជាច្រកទ្វារផ្លូវទឹក)។ សូមរំលឹកថា ចាប់តាំងពីផ្ទុះឡើងនូវជំងឺកូវីដ-១៩ ច្រកទ្វារព្រំដែនរបស់កម្ពុជា ជាមួយប្រទេសជិតខាង ត្រូវបានបិទជាបណ្ដោះអាសន្ន ដោយមិនអនុញ្ញាតឲ្យប្រជាពលរដ្ឋចេញចូលនោះទេ។ ការអនុញ្ញាតឲ្យចេញចូលមានតែរថយន្ដដឹកទំនិញប៉ុណ្ណោះ ប៉ុន្ដែការដឹកទំនិញនេះ ក៏ត្រូវធ្វើឡើងតាមចំនួនកំណត់ផងដែរ៕ | 2020-07-23T22:32:00+07:00 | freshnewsasia.com | https://m.freshnewsasia.com/index.php/en/localnews/166076-2020-07-23-08-32-49.html |
240011e6-2268-454a-a23f-ae3235e4b6dd | ចិនពន្លឿនគម្រោងជាបន្ទាន់ចំនួន៨ ដើម្បីអភិវឌ្ឍសេដ្ឋកិច្ច សង្គម តាមសំណើររបស់កម្ពុជា ទោះជួបវិបត្តិជំងឺកូវីដ-១៩ | ឧបនាយករដ្ឋមន្ត្រី ហោ ណាំហុង បានបញ្ជាក់ថា រដ្ឋាភិបាលចិនបានអនុវត្តពន្លឿនជាបន្ទាន់ នូវគម្រោងចំនួន៨ ដើម្បីអភិវឌ្ឍសេដ្ឋកិច្ច និងសង្គម តបតាមសំណើររបស់កម្ពុជា បើទោះប្រទេសចិន កំពុងជួបវិបត្តិជំងឺកូវីដ-១៩ យ៉ាងក្តី។ ការបញ្ជាក់បែបនេះ របស់ឧបនាយករដ្ឋមន្ត្រី ហោ ណាំហុង បានធ្វើឡើងនៅក្នុងឱកាសដែលលោក បានដឹកនាំកិច្ចប្រជុំពិភាក្សាលើការងារ ក្នុងក្របខ័ណ្ឌការអនុវត្តផែនការសកម្មភាព ក្នុងការបង្កើតសហគមន៍វាសនារួមកម្ពុជា-ចិន (២០១៩-២០២៣) នៅព្រឹកថ្ងៃទី២៣ ខែកក្កដា ឆ្នាំ២០២០នេះ នៅទីស្តីការគណៈរដ្ឋមន្ត្រី។ ការឆ្លើយតបភ្លាមៗបែបនេះ របស់រដ្ឋាភិបាលចិន បានធ្វើឡើង បន្ទាប់ពីការបញ្ចប់កិច្ចប្រជុំគណៈកម្មការអន្តររដ្ឋាភិបាលកម្ពុជា-ចិន លើកទី៥ កាលពីថ្ងៃទី១៦ ខែមិថុនា កន្លងទៅនេះ ដែលការនោះឧបនាយករដ្ឋមន្ត្រី ហោ ណាំហុង ជាសហប្រធានតំណាងរដ្ឋាភិបាលកម្ពុជា និងលោក វ៉ាង យី ទីប្រឹក្សារដ្ឋ ជារដ្ឋមន្ត្រីការបទេសចិន និងជាសហប្រធានរបស់ភាគីចិន ក្នុងកិច្ចនាពេលនោះក្នុងនាមកម្ពុជា ឧបនាយករដ្ឋមន្ត្រី បានលើកនូវសំណូមពរមួយចំនួន ដើម្បីអភិវឌ្ឍ និងសេដ្ឋកិច្ច សង្គមកម្ពុជាយើង ព្រមទាំងពាណិជ្ជកម្ម ឱ្យស្របតាមតម្រូវការរបស់កម្ពុជា ដល់ភាគីចិន។ កិច្ចប្រជុំនេះ មានការអញ្ជើញចូលរួមពីសំណាក់លោក លឹម គានហោ រដ្ឋមន្រ្តីក្រសួងធនធានទឹក និងឧតុនិយម, លោក វេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ, លោក ម៉ម ប៊ុនហេង រដ្ឋមន្ត្រីក្រសួងសុខាភិបាល, លោក ជា វ៉ាន់ដេត រដ្ឋមន្ត្រីក្រសួងប្រៃណីយ៍ និងទូរគមនាគមន៍, លោក ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម, លោក ស៊ុយ សែម រដ្ឋមន្ត្រីក្រសួងរ៉ែ និងថាមពល, លោក អ៊ុក រ៉ាប៊ុន រដ្ឋមន្ត្រីក្រសួងអភិវឌ្ឍន៍ជនបទ, លោក វង្សី វិស្សុត រដ្ឋលេខាធិការប្រចាំការ ក្រសួងសេដ្ឋកិច្ច និងហិរញ្ញវត្ថុ ព្រមទាំងតំណាងក្រសួងស្ថាប័នពាក់ព័ន្ធយ៉ាងច្រើនផងដែរ។ អតីតប្រមុខការទូតកម្ពុជារូបនេះ បានបញ្ជាក់យ៉ាងដូច្នថា៖ ។ ឧបនាយករដ្ឋមន្ត្រី ហោ ណាំហុង បានឱ្យដឹងថា គម្រោងទាំង ៨នេះរួមមានទី១៖ គម្រោងឃ្លាំងស្ដុកស្រូវ, ទី២៖ ប្រព័ន្ធអគ្គិសនីជនបទជំហានទី៧, ទី៣៖ ខ្សែកាបអុបទិកបាតសមុទ្រក្រុងព្រះសីហនុ-ទីក្រុងហុងកុង, ទី៤៖ ការការពារទឹកជំនន់ស្ទឹងព្រែកត្នោត, ទី៥៖ លើកកម្រិតផ្លូវជាតិ ៧១C, ទី៦៖ លើកកម្រិតផ្លូវជាតិ៤១, ទី៧៖ លើកកម្រិតផ្លូវជាតិ៣៣ និងលើកកម្រិតផ្លូវជាតិ៣១។ បើតាមឧបនាយករដ្ឋមន្ត្រីបានឱ្យដឹងថា កន្លងមករដ្ឋាភិបាលចិន បានជួយយ៉ាងច្រើនក្នុងការស្ថាបនាផ្លូវនៅតាមជនបទ ជីកស្រះទឹក ជីកអណ្តូងទឹកបន្ថែមពីនេះ ក៏បានខិតខំកសាងមន្ទីរពេទ្យនៅតាមជនបទ និងគម្រោងមួយចំនួនទៀតជាដើម។ ឧបនាយករដ្ឋមន្ត្រី ហោ ណាំហុង បានបន្តថា ថ្មីៗនេះ កម្ពុជា និងភាគីចិន បានអនុស្សារណៈនៃការយោគយល់គ្នា ស្តីពីកិច្ចសហប្រតិបត្តិការ ស្តីពីការនាំអង្ករកម្ពុជាចំនួន៤០ម៉ឺនតោន ចូលទីផ្សារចិន ដែលចុះហត្ថលេខារវាងលោក ប៉ាន សូរស័ក្តិ រដ្ឋមន្រ្តីក្រសួងពាណិជ្ជកម្មកម្ពុជា ជាមួយលោក លូ ជុន ប្រធានក្រុមហ៊ុនសាជីវកម្ម COFCO។ បន្ថែមពីនេះភាគីចិន ក៏បានចុះពិធីសារព្រមទិញផ្លែស្វាយពីកម្ពុជា មិនត្រឹមតែប៉ុណ្ណោះ ភាគីចិន ក៏បាននឹងពង្រីកបន្ថែមទៀត ក្នុងការនាំចេញនូវផលិតផលផ្សេងទៀតរបស់កម្ពុជា ដូចជា៖ ស្វាយ ចេកអំបូងលឿង ម្សៅដំឡូងមី ស្ករ និងកៅស៊ូជាដើម។ សូមជម្រាបថា ចាប់តាំងពីឆ្នាំ២០១០មក កម្ពុជា-ចិន បានបង្កើតភាពជាដៃគូយុទ្ធសាស្ត្រគ្រប់ជ្រុងជ្រោយ ហើយនៅថ្ងៃទី២៨ ខែមេសា ឆ្នាំ២០១៩ កន្លងទៅ ក្រោមការអនុញ្ញាតពីសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងលោក ស៊ី ជិនពីង ប្រធានាធិបតីចិន, ឧបនាយករដ្ឋមន្ត្រី ហោ ណាំហុង តំណាងកម្ពុជា និងលោក វ៉ាង យី ទីប្រឹក្សារដ្ឋ និងជារដ្ឋមន្ត្រីការបរទេសចិន បានចុះហត្ថលេខាលើផែនការ៥ឆ្នាំ ដើម្បីកសាងសហគមន៍វាសនារួម កម្ពុជា-ចិន ដូច្នេះ ហើយទំនាក់ទំនង រវាងកម្ពុជាជាមួយចិន ជាទំនាក់ទំនងពិសេស លើគ្រប់ជ្រុងជ្រោយទាំងអស់៕ | 2020-07-23T21:20:00+07:00 | freshnewsasia.com | https://m.freshnewsasia.com/index.php/en/localnews/166060-2020-07-23-07-20-01.html |
a0a7a27e-3647-4a02-8cbd-4a5f07291b68 | អតីតប្រមុខការទូតកម្ពុជា៖ ក្នុងវិបត្តិរាតត្បាតជំងឺកូវីដ-១៩ មហាអំណាចគួរតែរួមគ្នាទប់ស្កាត់ជំងឺនេះ ចៀសវាងបង្កទំនាស់ | ឆ្លើយតបនឹងសំណួរអ្នកសារព័ត៌មានក្រោយបញ្ចប់កិច្ចប្រជុំពិភាក្សាលើការងារ ក្នុងក្របខ័ណ្ឌការអនុវត្តផែនការសកម្មភាព ក្នុងការបង្កើតសហគមន៍វាសនារួមកម្ពុជា-ចិន (២០១៩-២០២៣) នៅព្រឹកថ្ងៃទី២៣ ខែកក្កដា ឆ្នាំ២០២០នេះ ឧបនាយករដ្ឋមន្ត្រី ហោ ណាំហុង បានបង្ហើបសារយ៉ាងខ្លីតែមានអត្ថន័យថា ក្នុងរយៈពេលដែលជំងឺកូវីដ-១៩ កំពុងតែរាតត្បាតទូទាំង សកលលោក គ្រប់បណ្តាប្រទេសទាំងអស់គួរតែរួមគ្នាបំបាត់ជំងឺកូវីដ-១៩នេះ ដើម្បីផលប្រយោជន៍ប្រជាជនសកលលោកជៀសជៀងបង្កទំនាស់។ ការបង្ហើបសារបែបនេះរបស់ឧបនាយករដ្ឋមន្ត្រី ហោ ណាំហុង បានធ្វើឡើងក្រោយសហរដ្ឋអាមេរិកនឹងផ្ដល់ការគាំទ្រ ទៅដល់បណ្ដាប្រទេសទាំងឡាយណា ដែលទទួលស្គាល់ថា ចិនបានរំលោភបំពានលើដែនដី និងអធិបតេយ្យភាពរបស់ពួកគេ នៅក្នុងតំបន់សមុទ្រចិនខាងត្បូង។ ថ្មីៗនេះដែរ សហរដ្ឋអាមេរិក ក៏បានបញ្ជូននាវាផ្ទុកយន្ដហោះចម្បាំង ០២គ្រឿងគឺ USS រ៉ូណាល់ រីហ្គែន (USS Ronald Reagan) និង USS នីមីតស៍ (USS Nimitz) ទៅកាន់តំបន់ជម្លោះដែនទឹកនៃ សមុទ្រចិនខាងត្បូង ដើម្បីដឹកនាំការធ្វើសមយុទ្ធយោធាទ្រង់ទ្រាយធំមួយ។ ពោលគឺចំពេលតែមួយដែលចិន កំពុងដឹកនាំការធ្វើសមយុទ្ធយោធា នៅក្នុងតំបន់នោះដូចគ្នា។ សមយុទ្ធយោធានេះ គឺជាសមយុទ្ធយោធាទ្រង់ទ្រាយធំបំផុតរបស់កងនាវាអាមេរិក នារយៈពេលប៉ុន្មានឆ្នាំចុងក្រោយនេះ និងរឿងកម្របំផុតដែលសហរដ្ឋអាមេរិក និងធ្វើសមយុទ្ធយោធា ក្នុងតំបន់តែមួយ និងចំពេលតែមួយ ហើយវាកើតឡើងតែប៉ុន្មានថ្ងៃប៉ុណ្ណោះ បន្ទាប់ពីចិនបានធ្វើសមយុទ្ធយោធារយៈពេល ០៥ថ្ងៃ ដោយចាប់ផ្ដើមកាលពីថ្ងៃពុធសប្ដាហ៍មុន នៅក្បែរទីប្រជុំកោះជម្លោះ ផារ៉ាសែល (Paracel)។ អតីតប្រមុខការទូតកម្ពុជាដ៏ឆ្នើម ឧបនាយករដ្ឋមន្ត្រី ហោ ណាំហុង បានបង្ហើបសារយ៉ាងខ្លីតែមានអត្ថន័យយ៉ាងដូច្នេះថា៖ ។ គួរជម្រាបថា ចិនបានទាមទារដែនអធិបតេយ្យភាពគ្រប់គ្រងជាង ៩០ភាគរយនៃតំបន់ជម្លោះក្នុងដែនសមុទ្រចិនខាងត្បូង ជាមួយម៉ាឡេស៊ី, ប្រ៊ុយណេ ហ្វីលីពីន តៃវ៉ាន់ និងវៀតណាម ដោយយោងលើតឹកតាងប្រវត្តិសាស្ត្រ ដែលខ្លួនបានអះអាង។ ដោយឡែកសហរដ្ឋអាមេរិកត្រូវបានគេមើលឃើញថា កំពុងតែព្យាយាមក្នុងចូលមកក្នុងតំបន់នេះ ដើម្បីបំផុសឱ្យវៀតណាម ហ្វីលីពីន និងបណ្តាប្រទេសអាស៊ានមួយចំនួនទៀត ងើបឡើងប្រឆាំងចិន៕ | 2020-07-23T19:42:00+07:00 | freshnewsasia.com | https://m.freshnewsasia.com/index.php/en/localnews/166052-2020-07-23-05-42-59.html |
21aad9e3-50a0-48f3-8810-3517ffdd6513 | ទេសរដ្ឋមន្រ្តី អៀង មូលី បើកកិច្ចប្រជុំអាជ្ញាធរជាតិប្រយុទ្ធនឹងជំងឺអេដស៍ តាមវីដេអូខនហ្វឺរេនជាលើកដំបូង ក្រោយជំងឺកូវីដ-១៩ មិនទាន់ថមថយ | លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានដឹកនាំកិច្ចប្រជុំ ពេញអង្គអាជ្ញាធរជាតិ ប្រយុទ្ធនឹងជំងឺអេដស៍ លើកទី១ ឆ្នាំ ២០២០ តាមរយៈតាមវីដេអូខនហ្វឺរេនជាលើកដំបូង នៅព្រឹកថ្ងៃទី២៣ ខែកក្កដា ឆ្នាំ២០២០ នៅអាជ្ញាធរជាតិប្រយុទ្ធនឹងជំងឺអេដស៍ ដោយសារតែការគំរាមកំហែង ពីជំងឺកូវីដ-១៩ នៅមិនទាន់មានសញ្ញា នៃការថមថយឥទ្ធិពលនៅឡើយ។ យោងតាមគម្រោងផែនការ សកម្មភាពឆ្នាំ២០២០ កិច្ចប្រជុំពេញអង្គអាជ្ញាធរជាតិប្រយុទ្ធនឹងជំងឺអេដស៍ ត្រូវប្រារព្ធឡើងរៀងរាល់៦ខែម្តង។ កិច្ចប្រជុំនេះធ្វើឡើង ដើម្បីពិនិត្យមើលរួមគ្នានូវវឌ្ឍនភាព សមិទ្ធផល និងប្រសិទ្ធភាពក្នុងការប្រយុទ្ធនឹងជំងឺអេដស៍ សម្រាប់រយៈពេល៦ខែដើមឆ្នាំ២០២០នេះ។ កិច្ចប្រជុំនេះមានការចូលរួមពី សំណាក់លោក អ្នកស្រីជាប្រធាន និងតំណាងគណៈកម្មាធិការប្រយុទ្ធនឹងជំងឺអេដស៍ក្រសួង ស្ថាប័ន រាជធានី-ខេត្ត ដៃគូអភិវឌ្ឍន៍ និងអង្គការជាតិ អន្តរជាតិ សរុប៧០គណនី។ ជាមួយគ្នានេះ នៅបន្ទប់ប្រជុំអាជ្ញាធរក៏មានការចូលរួម ពីថ្នាក់ដឹកនាំក្រសួងការងារ និងបណ្តុះបណ្តាលវិជ្ជាជីវៈ ក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ អនុប្រធាន ទីប្រឹក្សា អគ្គលេខាធិការ អគ្គលេខាធិការរង ប្រធាននាយកដ្ឋាន អនុប្រធាននាយកដ្ឋាន និងមន្រ្តីអាជ្ញាធរ ចំនួន៤៥នាក់។ របាយការណ៍វឌ្ឍនភាព ជាពហុវិស័យនៃការឆ្លើយតបមេរោគអេដស៍ និងជំងឺអេដស៍ និងសមិទ្ធផលការងារឆមាសទី១ ឆ្នាំ២០២០ បន្ទាប់ពីកិច្ចប្រជុំពេញអង្គលើកទី២ ឆ្នាំ២០១៩។ បទបង្ហាញនេះធ្វើឡើង ដើម្បីឲ្យមានការយល់ដឹងច្បាស់ថា តើយើងបាននិងកំពុងសម្រេចបានអ្វីខ្លះ? តើនៅមានចំណុចខ្វះខាតអ្វីខ្លះដែលត្រូវកែលម្អ? បទបង្ហាញស្តីពីវឌ្ឍនភាព នៃការអនុវត្តផែនការយុទ្ធសាស្ដ្រជាតិ ទូលំទូលាយ និងពហុវិស័យឆ្លើយតបនឹងមេរោគអេដស៍ និងជំងឺអេដស៍ លើកទី៥ (NSP V) និងវឌ្ឍនភាពនៃការអនុវត្ត ។ ប្រធានអាជ្ញាធរជាតិប្រយុទ្ធនឹងជំងឺអេដស៍រូបនេះ បានបន្តថា រាជរដ្ឋាភិបាលកម្ពុជាបានសម្រេចជាគោលការណ៍ ប្រកបដោយការប្តេជ្ញាចិត្តខ្ពស់ ក្នុងការលុបបំបាត់ជំងឺអេដស៍ តាមរយៈការកំណត់យ៉ាងច្បាស់លាស់ នូវគោលដៅសូន្យបី គឺ នៅត្រឹមឆ្នាំ២០២៥។ យើងក៏បាន និងកំពុងតែធ្វើដំណើររួមគ្នា ប្រកបដោយទស្សនវិស័យច្បាស់លាស់ ក្នុងក្តីសង្ឃឹមពិតប្រាកដ ឆ្ពោះទៅរកការលុបបំបាត់ជំងឺអេដស៍ផងដែរ។ នេះក៏ដោយសារតែប្រទេសកម្ពុជាយើងមាននូវ កត្តាចាំបាច់ដ៏មានប្រសិទ្ធភាពខ្ពស់ រួចទៅហើយគឺ ការប្តេជ្ញាចិត្តគាំទ្រជានយោបាយដ៏ខ្ពង់ខ្ពស់របស់ សម្តេច តេជោ ហ៊ុន សែន នាយករដ្ឋមន្រ្តីនៃ កម្ពុជា។ រួមជាមួយគ្នានេះ យើងមានចីរភាពនៃការចូលរួម ជាពហុវិស័យឆ្លើយតបទៅនឹងមេរោគអេដស៍ និងជំងឺអេដស៍ ពីគ្រប់ស្ថាប័នជាតិ អន្តរជាតិ ដៃគូអភិវឌ្ឍន៍ សង្គមស៊ីវិល វិស័យឯកជន និងជាពិសេសបណ្តាញអ្នកផ្ទុក មេរោគអេដស៍។ យើងមានស្ថាប័នដឹកនាំ គ្រប់គ្រង និងសម្របសម្រួលតែមួយ ទាំងនៅថ្នាក់ជាតិ និងថ្នាក់ក្រោមជាតិ។ ជាពិសេស យើងមានផែនការយុទ្ធសាស្រ្តជាតិតែមួយ មានប្រព័ន្ធតាមដាន និងវាយតម្លៃជាតិតែមួយ ប្រកបដោយប្រសិទ្ធភាពខ្ពស់។ លើសពីនេះទៀត យើងក៏បាននិងកំពុងបញ្ចូលសកម្មភាព ឆ្លើយតបនឹងមេរោគអេដស៍ និងជំងឺអេដស៍ទៅក្នុងគោលនយោបាយភូមិឃុំមានសុវត្ថិភាព និងទម្រង់វិធីសាស្រ្តថ្មីនៃការឆ្លើយតប នឹងមេរោគអេដស៍នៅកម្ពុជា ជាពិសេសវិធីសាស្រ្តការងារសហគមន៍។ ចំណុចគន្លឹះទាំងនោះ នឹងក្លាយជាបច្ច័យជួយធ្វើឲ្យ ឃុំ សង្កាត់ មានលទ្ធភាព និង សមត្ថភាព ក្នុងការដោះស្រាយឧបសគ្គដែលកើតឡើង ក្នុងសហគមន៍ខ្លួន និងការធ្វើសកម្មភាពឆ្លើយតប នឹងមេរោគអេដស៍ និងជំងឺអេដស៍ នៅថ្នាក់ក្រោមជាតិ ដែលអាចឈានឆ្ពោះសម្រេចគោលដៅ ៩៥-៩៥-៩៥ នៃការឆ្លើយតបនឹងមេរោគអេដស៍ និងជំងឺ អេដស៍ ក្នុងរយៈពេល៥ឆ្នាំខាងមុខ តាមការកំណត់របស់រាជរដ្ឋាភិបាល៕ | 2020-07-23T19:35:00+07:00 | freshnewsasia.com | https://m.freshnewsasia.com/index.php/en/localnews/166051-2020-07-23-05-35-36.html |
085c4ff8-ae10-4739-adcd-23dbdb2f5840 | ក្រសួងសុខាភិបាល៖ កម្ពុជារកឃើញករណីផ្ទុះឡើងជំងឺឈីកជាថ្មី នៅក្រុងប៉ោយប៉ែត (Video inside) | ក្រសួងសុខាភិបាលកម្ពុជា បានប្រកាសថា កាលពីពេលថ្មីៗនេះ មានការកើតចេញនូវជំងឺឈីកគន់ហ្គន់យ៉ា (Chikunngunya) ដែលហៅកាត់ថា ឈីក (CHIK) នៅក្នុងភូមិមួយចំនួននៃសង្កាត់ប៉ោយប៉ែត ខេត្តបន្ទាយមានជ័យ។ ក្រសួងអះអាងថា ចាប់តាំងពីថ្ងៃទី១៩ ខែកក្កដា ឆ្នាំ២០២០ រហូតដល់ថ្ងៃទី២២ ខែកក្កដា ឆ្នាំ២០២០ ប្រជាពលរដ្ឋនៅភូមិក្បាលកោះ ភូមិអូរជ្រៅ ភូមិប៉ោយប៉ែត ភូមិព្រៃគប់ ភូមិអូរនាង និងភូមិអូរឫស្សី នៃសង្កាត់ប៉ោយប៉ែត ខេត្តបន្ទាយមានជ័យ មានចេញរោគសញ្ញា គ្រុនក្តៅ ៣៨អង្សាសេ កន្ទូល ក្រហមលើស្បែក និងឈឺសន្លាក់ដៃជើង។ ក្រោយមានករណីនោះ ក្រុមឆ្លើយតបបន្ទាន់របស់ក្រសួងសុខាភិបាល មន្ទីរសុខាភិបាលខេត្តបន្ទាយមានជ័យ កម្មវិធីជាតិផ្តល់ថ្នាំបង្ការ ក្រុមគ្រូពេទ្យមណ្ឌលសុខភាព និងមន្ទីរពេទ្យប៉ោយប៉ែត សហការជាមួយអាជ្ញាធរមូលដ្ឋានបានចុះ ស្រាវជ្រាវអង្កេតទៅដល់ភូមិទាំង ០៦ខាងលើនេះ និងផ្ទះប្រជាពលរដ្ឋដែលមានបញ្ហា ដើម្បីពិនិត្យស្ថានភាពសុខ ភាពជាក់ស្តែង បានចំនួន ១៦៨នាក់ (ស្រី ៩៥នាក់) និងបានបញ្ជូនបុគ្គលដែលមានបញ្ហាសុខភាព មកពិនិត្យ និងសម្រាកព្យាបាលនៅមណ្ឌលសុខភាពប៉ោយប៉ែត១ និងមន្ទីរពេទ្យបង្អែកប៉ោយប៉ែត មានចំនួន ៣២នាក់ (ស្រី២៣នាក់) ប៉ុន្តែបច្ចុប្បន្ន ស្ថានភាពសុខភាពរបស់ពួកគាត់ មានសភាពបានធូរស្បើយហើយ។ ស្របតាម លក្ខណ:បច្ចេកទេស ក្រុមការងារក៏បានប្រមូលសំណាកវត្ថុវិភាគឈាម ចំនួន ២២នាក់ (ស្រី ១២នាក់) ដើម្បីធ្វើតេស្តវិភាគរកមើលវីរុសគ្រនឈីក (CHIK) និងមើលរកវីរុសកញ្រ្ជឹល-ស្អូច (Measles - Rubella) ចំនួន៦០នាក់ (ស្រី ៣៧នាក់) និងយកសំណាកសម្រាប់ធ្វើតេស្តរកវីរុសកូវីដ-១៩ ចំនួន២២នាក់ (ស្រី១១នាក់) ផងដែរ។ សំណាកទាំងអស់នេះ ត្រូវបានបញ្ជូនទៅមន្ទីរពិសោធន៍វិទ្យាស្ថានប៉ាស្ទ័រកម្ពុជា ដែលលទ្ធផលជាបឋមចេញនៅយប់ថ្ងៃទី២២ ខែកក្កដា ឆ្នាំ២០២០ បានបង្ហាញថា ជាករណីជំងឺគ្រុនឈីក។ នេះបើតាមការអះអាងរបស់ក្រសួងសុខាភិបាល។ ជំងឺគ្រុនឈីក (CHIK) កើតឡើងដំបូងបំផុតនៅឆ្នាំ១៩៥៣ នៅទ្វីបអាហ្វ្រិក និងធ្លាប់បានរកឃើញដំបូង នៅកម្ពុជាដោយវិទ្យាស្ថានប៉ាស្ទ័រកម្ពុជា នៅឆ្នាំ១៩៦១ និងនៅឆ្នាំ ២០១១ ក៏មានការបញ្ជាក់ពីករណីជំងឺនេះ នៅខេត្តបាត់ដំបង សៀមរាប និងព្រះវិហារដែរ ហើយជំងឺគ្រុនឈឺក ធ្លាប់មានអត្រាឆ្លងរោគខ្ពស់រហូតដល់ ៦០-៧០% ក្នុងប្រទេសកម្ពុជានាទសវត្សរ៍ទី៦០ ហើយមានការរាតត្បាតខ្លាំងផងដែរ នៅក្នុងឆ្នាំ២០១១-២០១២ នៅខេត្តព្រះវិហារ ខេត្តកំពង់ស្ពឺ រាជធានីភ្នំពេញ ខេត្តកំពង់ចាម ខេត្តតាកែវ ខេត្តរតនគិរី ខេត្តស្ទឹងត្រែង ខេត្តកំពង់ធំ ខេត្តកណ្ដាល និងខេត្តកំពត។ បច្ចុប្បន្ននេះ ក្រៅអំពីការទប់ការស្កាត់នូវការចម្លងវីរុសកូវីដ-១៩ នៅក្នុងប្រទេសកម្ពុជា ការលេចឡើងនៅជំងឺគ្រុនឈីក សាជាថ្មីឡើងវិញនៅខេត្តបន្ទាយមានជ័យនេះ អាចជាបញ្ហាសុខភាពសាធាណៈ មួយទៀត ដែលប្រឈមទៅនិងហានិភ័យអាចឱ្យមានការឆ្លងរាលដាលពីបុគ្គលម្នាក់ទៅបុគ្គលម្នាក់ ពីគ្រួសារមួយ ទៅគ្រួសារមួយ ពីភូមិមួយទៅភូមិមួយ ឃុំមួយទៅឃុំមួយទៀតជាដើម តាមរយៈមូសខ្លាញីខាំ ដែលចល័តពី កន្លែងមួយទៅកន្លែងមួយតាមមធ្យោបាយធ្វើដំណើរផ្សេងៗ និងតាមទីកន្លែងដែលមិនមានអនាម័យបរិដ្ឋានស្អាត និងទីកន្លែងដែលបង្កឱ្យមានជម្រកមូសខ្លាច្រើន ជាដើម។ ជំងឺនេះអាចកើតលើមនុស្សគ្រប់វ័យ ទាំងក្មេង និងចាស់។ ជំងឺគ្រុនឈឺក (CHIK) គឺជាជំងឺបង្កឡើងដោយវីរុសឈឺក ហើយចម្លងតាមរយៈមូសខ្លាញីខាំ ជាពិសេស ខាំនៅពេលថ្ងៃ។ ភ្នាក់ងារចម្លង គឺសត្វមូសប្រភេទក្រុមអាអេដេស (Aedes Aegypti and Aedes Abopictus) ដែលជាភ្នាក់ងារចម្លងជំងឺគ្រុនឈាមផងដែរ។ រោគសញ្ញារួមមាន៖ គ្រុនក្ដៅស្រួចស្រាវលើសពី ៣៨អង្សារសេ ឈឺសន្លាក់ ឈឺសាច់ដុំ ឈឺក្បាល ប្អូតចង្អោរ អស់កម្លាំង មានស្នាមកន្ទួលក្រហមលើខ្លួន និងកន្តួលក្រហមលើ ស្បែកដៃ។ ជាទូទៅ ជំងឺគ្រុនឈឺក មិនបណ្ដាលឱ្យអ្នកជំងឺស្លាប់បាត់បង់ជីវិតទេ ស្ទើរតែគ្រប់អ្នកជំងឺទាំងអស់បាន ជាសះស្បើយឡើងវិញក្នុងរយៈពេលក្នុងមួយសប្តាហ៍ ឬអាចមានរយៈពេលយូរដល់រាប់អាទិត្យក្នុងករណីខ្លះៗដែរ ជាពិសេសជំងឺនេះ អាចធ្វើឱ្យអ្នកជំងឺមានអាការៈឈឺសន្លាក់ដៃជើងក្នុងរយៈពេលយូរ (ដល់ឆ្នាំ) ក៏មានដែរ ហើយជំងឺនេះ អាចបណ្ដាលឱ្យស្លាប់បាត់បង់ជីវិតបាន នៅក្នុងករណីដែលអ្នកជំងឺកើតមានជំងឺនេះរួមផ្សំគ្នាជាមួយជំងឺ ផ្សេងៗ ដូចជាជំងឺគ្រុនចាញ់ ជំងឺគ្រុនឈាម ជំងឺរលាកស្រោមខួរជាដើម ព្រោះជំងឺរួមផ្សំទាំងនេះអាចបណ្ដាលឱ្យ អ្នកជំងឺស្លាប់បាន។ ទោះបីជាជំងឺគ្រុនឈីក មានហានិភ័យបណ្ដាលឱ្យស្លាប់ក្នុងកម្រិតទាបក៏ពិតមែន តែវានាំឱ្យ ប៉ះពាល់សុខភាព ខាតបង់ពេលវេលារៀនសូត្រ ពេលវេលាធ្វើការរកស៊ីទទួលទានចិញ្ចឹមជីវិតប្រចាំថ្ងៃ ជាពិសេស អ្នកមានវ័យចំណាស់ចាប់ពីអាយុ៥០ឆ្នាំឡើង ពួកគាត់អាចឈឺសន្លាក់ឆ្អឹងយូរ ដែលប៉ះពាល់ដល់សុខភាពបុគ្គល សេដ្ឋកិច្ចគ្រួសារ និងសង្គមផងដែរ។ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល មានប្រសាសន៍ថា៖ «ការទប់ស្កាត់ និងការពារជំងឺឈឺក (CHIK) គឺវាដូចគ្នាទៅនឹងជំងឺគ្រុនឈាមដែរ ដោយផ្អែកទៅលើការការពារកុំឱ្យ មូសខ្លាញីខាំ តាមរយៈការកម្ចាត់វត្ថុដក់ទឹក ដែលជាជម្រកនៃការកកើតសត្វមូសនេះ។ លោកបញ្ជាក់ថា៖ ។ * បំបាត់ជម្រកមូសខ្លា ដោយធ្វើអនាម័យសំអាតជុំវិញផ្ទះ លុបបំបាត់គុម្ពោតស៊ុបទ្រុបនៅជុំវិញផ្ទះ ការពារកុំឱ្យ មានទឹកដក់នៅជុំវិញផ្ទះ លុបបំបាត់ផ្លុក សំបកកំប៉ុង សំបកកង់ឡាន ត្រឡោកដូង ធុងទឹក ជើងផ្កា និងប្រើអា បែតដាក់ក្នុងពាង ឬ អាងស្តុកទឹក ជារៀងរាល់អាទិត្យ។ * ស្លៀកពាក់ខោជើងវែង អាវដៃវែង និងស្រោមជើង ធ្វើយ៉ាងណាគ្របដណ្ដប់ភាគច្រើននៃរាងកាយឱ្យជិត (ស ម្លៀកបំពាក់គួរតែមានពណ៌ភ្លឺ កុំខ្មៅឬងងឹត) * ប្រើថ្នាំបាញ់ (spray) ឬលាប (repellent) កុំឱ្យមូសមកជិត ព្រោះថ្នាំនេះ ស្ត្រីមានផ្ទៃពោះអាចប្រើបាន ដោយ មានសុវត្ថិភាព មិនមានផលប៉ះពាល់ទេ * សំរាន្តក្នុងមុង រាល់ពេលសំរាន្តនៅពេលយប់ និងថ្ងៃ ព្រមទាំងបើកបង្អួច ទ្វារ ឱ្យធំ ដើម្បីឱ្យពន្លឺថ្ងៃ និងមាន ខ្យល់ចេញចូលបានល្អ ក្រសួងសុខាភិបាល និងបន្តធ្វើការជូនដំណឹងដល់សាធារណជន អំពីការវិវត្តនៃបញ្ហាសុខភាពតាមទំព័រ ហ្វេសប៊ុក និងគេហទំព័ររបស់ក្រសួងសុខាភិបាល ដែលគេហទំព័រនេះមានសម្ភារអប់រំ សុខភាព ដែលអាចទាញយកមកមើល និងប្រើប្រាស់បាន។ សម្រាប់ព័ត៌មានបន្ថែម សូមទាក់ទងលេខទូរសព្ទទាន់ ហេតុការណ៍ ក្រសួងសុខាភិបាល លេខ ១១៥ ដោយឥតគិតថ្លៃ ឬទំនាក់ទំនងក្រសួងសុខាភិបាល តាមលេខ ទូរសព្ទ៖ ០១២ ៨២៥ ៤២៤ ឬ ០១២ ៤៨៨ ៩៨១ ឬ ០១២ ៨៣៦ ៨៦៨៕ | 2020-07-23T18:57:00+07:00 | freshnewsasia.com | https://m.freshnewsasia.com/index.php/en/localnews/166044-2020-07-23-04-57-43.html |
75bf965f-f7ed-498e-91cc-c782c6ed35a5 | TOP NEWS: ថ្ងៃនេះ ក្រសួងសុខាភិបាល រកឃើញកូវីដ ១ករណីថែមទៀត ជាករណីនាំចូល ខណៈអ្នកជំងឺ២នាក់ជាសះស្បើយ (Video inside) | នៅថ្ងៃទី២៣ ខែកក្កដា ឆ្នាំ២០២០នេះ ក្រសួងសុខាភិបាលកម្ពុជា បានរកឃើញករណីវិជ្ជមានជំងឺកូវីដ១៩ ចំនួន១ករណីថែមទៀត ខណៈដែលនៅថ្ងៃនេះដែរ មានអ្នកជំងឺ២នាក់បានជាសះស្បើយ។ នេះបើតាមសេចក្តីប្រកាសដែលបណ្តាញព័ត៌មាន Fresh News ទទួលបាន នៅព្រឹកថ្ងៃទី២៣ ខែកក្កដានេះ។ ពលរដ្ឋដែលក្រសួងរកឃើញវិជ្ជមានជំងឺកូវីដ១៩នេះ គឺជាបុរសអាយុ២៨ឆ្នាំ មានទីលំនៅនៅភូមិគោកត្នោត ឃុំកណ្តែង ស្រុកប្រាសាទបាគង ខេត្តសៀមរាប។ រូបគេជាអ្នកដំណើរតាមជើងហោះហើរមកពីប្រទេសរុស្ស៉ី ដែលបានបន្តជើងហោះហើរនៅប្រទេសម៉ាឡេស៊ី មកដល់កម្ពុជា នៅថ្ងៃទី១៩ ខែកក្កដា ឆ្នាំ២០២០។ នេបើតាមការបញ្ជាក់របស់ក្រសួងសុខាភិបាល។ ដោយឡែកករណីជាសះស្បើយ២នាក់នោះ ត្រូវបានក្រសួងសុខាភិបាលអះអាងថា គឺជាបុរសជនជាតិខ្មែរ អាយុ២៦ឆ្នាំ រស់នៅភូមិចុងខ្សាច់ ឃុំទួលទទឹង ស្រុកព្រៃនប់ ខេត្តព្រះសីហនុ និងបុរសជនជាតិខ្មែរអាយុ២៥ឆ្នាំ នៅភូមិចុងខ្សាច់ ឃុំទួលទទឹង ស្រុកព្រៃនប់ ខេត្តព្រះសីហនុ។ ពួកគាត់ទាំងពីរ ជាអ្នកដំណើរមកពីប្រទេសឥណ្ឌូនេស៊ី។ រហូតមកដល់ថ្ងៃទី២៣ ខែកក្កដា ឆ្នាំ២០២០នេះ កម្ពុជាបានរកឃើញអ្នកឆ្លងជំងឺកូវីដ១៩ ចំនួន១៩៨នាក់ ដែលក្នុងនោះមាន១៤២នាក់ បានជាសះស្បើយ និង៥៤នាក់ កំពុងសម្រាកនៅមន្ទីរពេទ្យ ខណៈដែល២នាក់ ជាពលរដ្ឋអាមេរិក សម្រាកព្យាបាលនៅក្នុងស្ថានទូតអាមេរិកប្រចាំនៅកម្ពុជា។ ថ្វីដ្បិតតែមានករណីឆ្លងថ្មីៗនេះក៏ដោយ ប៉ុន្តែករណីទាំងនោះសុទ្ធសឹងតែជាករណីនាំចូល ដោយមិនទាន់មានការឆ្លងចេញពីពលរដ្ឋនៅក្នុងប្រទេសឡើយ។ ប៉ុន្តែទោះជាយ៉ាងនេះក្តី ទាំងប្រមុខរាជរដ្ឋាភិបាល ក្រសួងសុខាភិបាល និងស្ថាប័នពាក់ព័ន្ធ បានអំពាវនាវឱ្យពលរដ្ឋបន្តអនុវត្តវិធានការសុខាភិបាលឱ្យបានខ្ជាប់ខ្ជួន ដើម្បីទប់ស្កាត់ការឆ្លងមកដល់សហគមន៍កម្ពុជា៕ | 2020-07-23T16:25:00+07:00 | freshnewsasia.com | https://m.freshnewsasia.com/index.php/en/localnews/166025-2020-07-23-02-25-34.html |
a6518731-9b83-4de8-be51-d70a3bfcbe24 | សម្តេចតេជោ ហ៊ុន សែន បន្តអំពាវនាវដល់បងប្អូនប្រជាពលរដ្ឋ ថែរក្សាសុខភាព កុំឲ្យឆ្លងជំងឺកូវីដ-១៩ (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅព្រឹកថ្ងៃទី២៣ ខែកក្កដា ឆ្នាំ២០២០នេះ តាមរយៈ Facebook ផ្លូវការ សម្តេចតេជោនៅតែបន្តអំពាវនាវដល់បងប្អូនប្រជាពលរដ្ឋ សូមថែរក្សាសុខភាពឲ្យបានល្អ កុំឲ្យឆ្លងជំងឺកូវីដ-១៩។ សម្តេចតេជោ ហ៊ុន សែន បានលើកឡើងថា ទោះបីកម្ពុជាពុំមានអ្នកជំងឺស្លាប់ដោយសារជំងឺកូវីដ១៩ ប៉ុន្តែសូមបងប្អូនប្រជាពលរដ្ឋ ត្រូវមានការប្រុងប្រយ័ត្នគ្រប់ពេល កុំមើលស្រាលជំងឺកូវីដ-១៩ឲ្យសោះ ព្រោះជំងឺរលាកផ្លូវដង្ហើមនេះ គឺជាជំងឺឆ្លងរាតត្បាតដ៏កាចសាហាវបំផុត ហើយពុំទាន់មានថ្នាំព្យាបាលនៅឡើយទេ។ វិធីការពារខ្លួនពីជំងឺនេះ ឧស្សាហ៍ដុសលាងសម្អាតដៃជាមួយសាប៊ូ ចឹលសម្លាប់មេរោគ ឬទឹកអាល់កុល ហើយប្រើប្រាស់ម៉ាសឲ្យបានជាប្រចាំ។ សម្តេចបានបង្ហោះសារក្នុង Facebook ទាំងស្រុងយ៉ាងដូច្នេះថា ។ សូមជម្រាបថា រហូតមកដល់ពេលនេះ អ្នកមានវីរុសកូវីដ-១៩ ដែលបានរកឃើញទាំងអស់នៅទូទាំងប្រទេស សរុបចំនួន ១៩៧នាក់ (ស្ត្រី៤៣នាក់ និងបុរស១៥៤នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន១៤០នាក់ (ស្រី៣៩នាក់ និងបុរស១០១នាក់) ខណៈអ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប៥៥នាក់៖ នៅមន្ទីរពេទ្យមិត្តភាពខ្មែរ-សូវៀត មានចំនួន០៧នាក់ (ស្ត្រី០១នាក់ និងបុរស០៦នាក់), នៅមណ្ឌលសុខភាពចាក់អង្រែ រាជធានីភ្នំពេញ សរុបចំនួន៤៨នាក់ និងអ្នកសម្រាកព្យាបាលនៅបន្ទប់ ដោយឡែកក្នុងស្ថានទូតអាមេរិកប្រចាំកម្ពុជា៖ ជាស្ត្រីជនជាតិអាមេរិកកាំង០២នាក់៕ | 2020-07-23T15:47:00+07:00 | freshnewsasia.com | https://m.freshnewsasia.com/index.php/en/localnews/166020-2020-07-23-01-47-20.html |
ff85d934-dedf-4504-a1e0-44051493bf5e | ពលរដ្ឋប្រមាណជាង ៩០នាក់ នៅភូមិចំនួន៣ នៃសង្កាត់ប៉ោយប៉ែត ធ្លាក់ខ្លួនឈឺចម្លែក | ប្រជាពលរដ្ឋប្រមាណជាង ៩០នាក់ ស្ថិតក្នុងភូមិចំនួន៣ នៃសង្កាត់ប៉ោយប៉ែត ខេត្តបន្ទាយមានជ័យ កើតមានបញ្ហាជំងឺសើស្បែកដោយមិនដឹងមូលហេតុ ដែលមានអាការក្ដៅខ្លួន ចេញកន្ទួលរមាស់ ឈឺចាប់សាច់ដុំ និងឈឺសន្លាក់ដៃជើងជាដើម។ ក្រុមគ្រូពេទ្យឆ្លើយតបបន្ទាន់របស់មន្ទីរសុខាភិបាលខេត្តបន្ទាយមានជ័យ និងអាជ្ញាធរមូលដ្ឋានបានចុះស្រាវជ្រាវករណីនេះនៅភូមិក្បាលកោះ ភូមិប៉ោយប៉ែត និងភូមិព្រៃគប់ ក្នុងសង្កាត់ប៉ោយប៉ែតកាលពីថ្ងៃទី២០ ខែកក្កដា ឲ្យដឹងថា ក្នុងចំណោមប្រជាពលរដ្ឋចំនួន ៩២នាក់ ដែលពួកគេបានពិនិត្យបឋម គឺមិនមានសញ្ញាណា ថាមានគ្រោះថ្នាក់ដល់អាយុជីវិតនោះទេ។ សេចក្ដីប្រកាសព័ត៌មានរបស់មន្ទីរសុខាភិបាលខេត្តបន្ទាយមានជ័យ ផ្សាយកាលពីថ្ងៃទី២១ កក្កដាឲ្យដឹងថា មន្ទីរគឺត្រូវរង់ចាំលទ្ធផលធ្វើតេស្ដការវិភាគឈាមដោយវិទ្យាស្ថានប៉ាស័្ទរ ឬវិទ្យាស្ថានស្រាវជ្រាវសុខភាពសាធារណៈជាមុនសិន ទើបមន្ទីរសុខាភិបាលខេត្ត និងផ្ដល់ព័ត៌មានជូនប្រជាពលរដ្ឋឲ្យបានជ្រាប់តាមក្រោយ។ ទាក់ទងនិងករណីផ្ទុះជំងឺនៅសង្កាត់ប៉ោយប៉ែត ខេត្តបន្ទាយមានជ័យនេះ កាលពីថ្ងៃទី២១ ខែកក្កដាអ្នកនាំពាក្យក្រសួងសុខាភិបាល អ្នកស្រីឱ វណ្ណឌីន ប្រាប់អ្នកសាព័ត៌មានក្នុងស្រុកថា ក្រុមគ្រូពេទ្យកំពុងពិនិត្យមើលលើពលរដ្ឋដែលមានអាការក្ដៅខ្លួន ឡើងកម្ដៅ ចេញស្នាមកន្ទួលរមាស់ ឈឺសន្លាក់ដៃជើង និងឈឺក និងសិក្សានូវហេតុការណ៍បញ្ហាសុខភាពរបស់ប្រជាពលរដ្ឋនៅតំបន់នោះឲ្យច្បាស់លាស់ និងធ្វើការអប់រំសុខភាពដល់ប្រជាពលរដ្ឋអំពីការរស់នៅស្អាត អនាម័យខ្លួនប្រាណ ការហូបចុក និងសម្អាតជុំវិញផ្ទះ ដើម្បីថែរក្សាសុខភាពពលរដ្ឋ៕ | 2020-07-23T14:45:00+07:00 | rfa.org | https://www.rfa.org/khmer/news/health/Illness-strikes-92-in-Poipet-leaves-10-hospitalised-07232020033906.html |
04aee6c0-660d-4100-9ef2-76f991201c8a | ផ្ទុះជំងឺឈីកគន់ហ្គន់យ៉ា នៅក្រុងប៉ោយប៉ែត ខណៈមនុស្សប្រមាណ១៧០នាក់ ត្រូវបញ្ជូនទៅពិនិត្យស្ថានភាពសុខ ភាពជាក់ស្តែង | ភ្នំពេញ៖ ក្រសួងសុខាភិបាលកម្ពុជា បានចេញសេចក្តីប្រកាសព័ត៌មាន ស្តីពីការផ្ទុះឡើងនៃជំងឺឈីកគន់ហ្គន់យ៉ា (Chikunngunya) នៅខេត្តបន្ទាយមានជ័យ កាលពីថ្ងៃទី២៣ ខែកក្កដា ឆ្នាំ២០២០។ ក្រសួងសុខាភិបាល បានប្រកាសថា កាលពីពេលថ្មីៗនេះ មានការកើតចេញនូវជំងឺឈីកគន់ហ្គន់យ៉ា (Chikunngunya) ដែលហៅកាត់ថា ឈីក (CHIK) នៅក្នុងភូមិមួយចំនួននៃសង្កាត់ប៉ោយប៉ែត ខេត្តបន្ទាយមានជ័យ។ ចាប់តាំងពីថ្ងៃទី១៩ ខែកក្កដា ឆ្នាំ២០២០ រហូតដល់ថ្ងៃទី២២ ខែកក្កដា ឆ្នាំ២០២០ ប្រជាពលរដ្ឋនៅភូមិក្បាលកោះ ភូមិអូរជ្រៅ ភូមិប៉ោយប៉ែត ភូមិព្រៃគប់ ភូមិអូរនាង និងភូមិអូរឫស្សី នៃសង្កាត់ប៉ោយប៉ែត ខេត្តបន្ទាយមានជ័យ មានចេញរោគសញ្ញា គ្រុនក្តៅ ៣៨អង្សាសេ កន្ទូល ក្រហមលើស្បែក និងឈឺសន្លាក់ដៃជើង។ ក្រុមឆ្លើយតបបន្ទាន់របស់ក្រសួងសុខាភិបាល មន្ទីរសុខាភិបាលខេត្តបន្ទាយមានជ័យ កម្មវិធីជាតិផ្តល់ថ្នាំបង្ការ ក្រុមគ្រូពេទ្យមណ្ឌលសុខភាព និងមន្ទីរពេទ្យប៉ោយប៉ែត សហការជាមួយអាជ្ញាធរមូលដ្ឋានបានចុះ ស្រាវជ្រាវអង្កេតទៅដល់ភូមិទាំង ០៦ខាងលើនេះ និងផ្ទះប្រជាពលរដ្ឋដែលមានបញ្ហា ដើម្បីពិនិត្យស្ថានភាពសុខ ភាពជាក់ស្តែង បានចំនួន ១៦៨នាក់ (ស្រី ៩៥នាក់) និងបានបញ្ជូនបុគ្គលដែលមានបញ្ហាសុខភាព មកពិនិត្យ និងសម្រាកព្យាបាលនៅមណ្ឌលសុខភាពប៉ោយប៉ែត១ និងមន្ទីរពេទ្យបង្អែកប៉ោយប៉ែត មានចំនួន ៣២នាក់ (ស្រី២៣នាក់) ប៉ុន្តែបច្ចុប្បន្ន ស្ថានភាពសុខភាពរបស់ពួកគាត់ មានសភាពបានធូរស្បើយហើយ។ ស្របតាម លក្ខណ:បច្ចេកទេស ក្រុមការងារក៏បានប្រមូលសំណាកវត្ថុវិភាគឈាម ចំនួន ២២នាក់ (ស្រី ១២នាក់) ដើម្បីធ្វើតេស្តវិភាគរកមើលវីរុសគ្រនឈីក (CHIK) និងមើលរកវីរុសកញ្ជ្រឹល-ស្អូច (Measles – Rubella) ចំនួន៦០នាក់ (ស្រី ៣៧នាក់) និងយកសំណាកសម្រាប់ធ្វើតេស្តរកវីរុសកូវីដ-១៩ ចំនួន២២នាក់ (ស្រី១១នាក់) ផងដែរ។ សំណាកទាំងអស់នេះ ត្រូវបានបញ្ជូនទៅមន្ទីរពិសោធន៍វិទ្យាស្ថានប៉ាស្ទ័រកម្ពុជា ដែលលទ្ធផលជាបឋមចេញនៅយប់ថ្ងៃទី២២ ខែកក្កដា ឆ្នាំ២០២០ បានបង្ហាញថា ជាករណីជំងឺគ្រុនឈីក។ នេះបើតាមការអះអាងរបស់ក្រសួងសុខាភិបាល។ ជំងឺគ្រុនឈីក (CHIK) កើតឡើងដំបូងបំផុតនៅឆ្នាំ១៩៥៣ នៅទ្វីបអាហ្វ្រិក និងធ្លាប់បានរកឃើញដំបូង នៅកម្ពុជាដោយវិទ្យាស្ថានប៉ាស្ទ័រកម្ពុជា នៅឆ្នាំ១៩៦១ និងនៅឆ្នាំ ២០១១ ក៏មានការបញ្ជាក់ពីករណីជំងឺនេះ នៅខេត្តបាត់ដំបង សៀមរាប និងព្រះវិហារដែរ ហើយជំងឺគ្រុនឈឺក ធ្លាប់មានអត្រាឆ្លងរោគខ្ពស់រហូតដល់ ៦០-៧០% ក្នុងប្រទេសកម្ពុជានាទសវត្សរ៍ទី៦០ ហើយមានការរាតត្បាតខ្លាំងផងដែរ នៅក្នុងឆ្នាំ២០១១-២០១២ នៅខេត្តព្រះវិហារ ខេត្តកំពង់ស្ពឺ រាជធានីភ្នំពេញ ខេត្តកំពង់ចាម ខេត្តតាកែវ ខេត្តរតនគិរី ខេត្តស្ទឹងត្រែង ខេត្តកំពង់ធំ ខេត្តកណ្ដាល និងខេត្តកំពត។ បច្ចុប្បន្ននេះ ក្រៅអំពីការទប់ការស្កាត់នូវការចម្លងវីរុសកូវីដ-១៩ នៅក្នុងប្រទេសកម្ពុជា ការលេចឡើងនៅជំងឺគ្រុនឈីក សាជាថ្មីឡើងវិញនៅខេត្តបន្ទាយមានជ័យនេះ អាចជាបញ្ហាសុខភាពសាធាណៈ មួយទៀត ដែលប្រឈមទៅនិងហានិភ័យអាចឱ្យមានការឆ្លងរាលដាលពីបុគ្គលម្នាក់ទៅបុគ្គលម្នាក់ ពីគ្រួសារមួយ ទៅគ្រួសារមួយ ពីភូមិមួយទៅភូមិមួយ ឃុំមួយទៅឃុំមួយទៀតជាដើម តាមរយៈមូសខ្លាញីខាំ ដែលចល័តពី កន្លែងមួយទៅកន្លែងមួយតាមមធ្យោបាយធ្វើដំណើរផ្សេងៗ និងតាមទីកន្លែងដែលមិនមានអនាម័យបរិដ្ឋានស្អាត និងទីកន្លែងដែលបង្កឱ្យមានជម្រកមូសខ្លាច្រើន ជាដើម។ ជំងឺនេះអាចកើតលើមនុស្សគ្រប់វ័យ ទាំងក្មេង និងចាស់។ ជំងឺគ្រុនឈឺក (CHIK) គឺជាជំងឺបង្កឡើងដោយវីរុសឈឺក ហើយចម្លងតាមរយៈមូសខ្លាញីខាំ ជាពិសេស ខាំនៅពេលថ្ងៃ។ ភ្នាក់ងារចម្លង គឺសត្វមូសប្រភេទក្រុមអាអេដេស (Aedes Aegypti and Aedes Abopictus) ដែលជាភ្នាក់ងារចម្លងជំងឺគ្រុនឈាមផងដែរ។ រោគសញ្ញារួមមាន៖ គ្រុនក្ដៅស្រួចស្រាវលើសពី ៣៨អង្សារសេ ឈឺសន្លាក់ ឈឺសាច់ដុំ ឈឺក្បាល ប្អូតចង្អោរ អស់កម្លាំង មានស្នាមកន្ទួលក្រហមលើខ្លួន និងកន្តួលក្រហមលើ ស្បែកដៃ។ ជាទូទៅ ជំងឺគ្រុនឈឺក មិនបណ្ដាលឱ្យអ្នកជំងឺស្លាប់បាត់បង់ជីវិតទេ ស្ទើរតែគ្រប់អ្នកជំងឺទាំងអស់បាន ជាសះស្បើយឡើងវិញក្នុងរយៈពេលក្នុងមួយសប្តាហ៍ ឬអាចមានរយៈពេលយូរដល់រាប់អាទិត្យក្នុងករណីខ្លះៗដែរ ជាពិសេសជំងឺនេះ អាចធ្វើឱ្យអ្នកជំងឺមានអាការៈឈឺសន្លាក់ដៃជើងក្នុងរយៈពេលយូរ (ដល់ឆ្នាំ) ក៏មានដែរ ហើយជំងឺនេះ អាចបណ្ដាលឱ្យស្លាប់បាត់បង់ជីវិតបាន នៅក្នុងករណីដែលអ្នកជំងឺកើតមានជំងឺនេះរួមផ្សំគ្នាជាមួយជំងឺ ផ្សេងៗ ដូចជាជំងឺគ្រុនចាញ់ ជំងឺគ្រុនឈាម ជំងឺរលាកស្រោមខួរជាដើម ព្រោះជំងឺរួមផ្សំទាំងនេះអាចបណ្ដាលឱ្យ អ្នកជំងឺស្លាប់បាន។ ទោះបីជាជំងឺគ្រុនឈីក មានហានិភ័យបណ្ដាលឱ្យស្លាប់ក្នុងកម្រិតទាបក៏ពិតមែន តែវានាំឱ្យ ប៉ះពាល់សុខភាព ខាតបង់ពេលវេលារៀនសូត្រ ពេលវេលាធ្វើការរកស៊ីទទួលទានចិញ្ចឹមជីវិតប្រចាំថ្ងៃ ជាពិសេស អ្នកមានវ័យចំណាស់ចាប់ពីអាយុ៥០ឆ្នាំឡើង ពួកគាត់អាចឈឺសន្លាក់ឆ្អឹងយូរ ដែលប៉ះពាល់ដល់សុខភាពបុគ្គល សេដ្ឋកិច្ចគ្រួសារ និងសង្គមផងដែរ។ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល មានប្រសាសន៍ថា៖ «ការទប់ស្កាត់ និងការពារជំងឺឈឺក (CHIK) គឺវាដូចគ្នាទៅនឹងជំងឺគ្រុនឈាមដែរ ដោយផ្អែកទៅលើការការពារកុំឱ្យ មូសខ្លាញីខាំ តាមរយៈការកម្ចាត់វត្ថុដក់ទឹក ដែលជាជម្រកនៃការកកើតសត្វមូសនេះ។ ខ្ញុំសូមជំរុញឱ្យថ្នាក់ដឹកនាំ មូលដ្ឋានគ្រប់ថ្នាក់ទាំងអស់ ចលនាប្រជាជននៅក្នុងសហគមន៍ ក្នុងការកម្ចាត់ជម្រកមូសខ្លា ដែលនាំឱ្យករកើតដង្កូវ ទឹក និងមានមូសបង្ករជំងឺ ស្លៀកពាក់ខោអាវវែង និងសំរាន្តក្នុងមុង។ ពេលមានជំងឺដែលមានរោគសញ្ញាដូចខាងលើ សូមអញ្ជើញទៅមណ្ឌលសុខភាព ឬមន្ទីរពេទ្យបង្អែកដែលនៅជិតលោកអ្នកជាទីបំផុត ដើម្បីពិនិត្យពិគ្រោះជំងឺ និងទទួលបានការព្យាបាលបានទាន់ពេលវេលា និងរាល់ករណីសង្ស័យត្រូនឈើកក្នុងមួយសប្តាហ៍ដំបូងនៃជំងឺនេះ ត្រូវសម្រាកនៅក្នុងមុង ឬក្នុងបន្ទប់មានសំណាញ់ការពារ ដើម្បីការពារកុំឱ្យមូសខាំចម្លងបន្តទៅសមាជិកសារ ឬ អ្នកជិតខាង»។ លើសពីនេះ សូមបងប្អូនប្រជាពលរដ្ឋទាំងអស់ ចូលរួមអនុវត្តនូវវិធានការដូចខាងក្រោម ដើម្បីការពារខ្លួនយើង ក្រុមគ្រួសារយើង ចៀសផុតពីការឆ្លងជំងឺឈីក និងជំងឺគ្រុនឈាម ឬជំងឺហ្សីកា ផងដែរ៖ ១)បំបាត់ជម្រកមូសខ្លា ដោយធ្វើអនាម័យសំអាតជុំវិញផ្ទះ លុបបំបាត់គុម្ពោតស៊ុបទ្រុបនៅជុំវិញផ្ទះ ការពារកុំឱ្យ មានទឹកដក់នៅជុំវិញផ្ទះ លុបបំបាត់ផ្លុក សំបកកំប៉ុង សំបកកង់ឡាន ត្រឡោកដូង ធុងទឹក ជើងផ្កា និងប្រើអា បែតដាក់ក្នុងពាង ឬ អាងស្តុកទឹក ជារៀងរាល់អាទិត្យ។ ២) ស្លៀកពាក់ខោជើងវែង អាវដៃវែង និងស្រោមជើង ធ្វើយ៉ាងណាគ្របដណ្ដប់ភាគច្រើននៃរាងកាយឱ្យជិត (ស ម្លៀកបំពាក់គួរតែមានពណ៌ភ្លឺ កុំខ្មៅឬងងឹត)។ ៣)ប្រើថ្នាំបាញ់ (spray) ឬលាប (repellent) កុំឱ្យមូសមកជិត ព្រោះថ្នាំនេះ ស្ត្រីមានផ្ទៃពោះអាចប្រើបាន ដោយ មានសុវត្ថិភាព មិនមានផលប៉ះពាល់ទេ។ ៤) សម្រាន្តក្នុងមុង រាល់ពេលសំរាន្តនៅពេលយប់ និងថ្ងៃ ព្រមទាំងបើកបង្អួច ទ្វារ ឱ្យធំ ដើម្បីឱ្យពន្លឺថ្ងៃ និងមាន ខ្យល់ចេញចូលបានល្អ។ ក្រសួងសុខាភិបាល និងបន្តធ្វើការជូនដំណឹងដល់សាធារណជន អំពីការវិវត្តនៃបញ្ហាសុខភាពតាមទំព័រ ហ្វេសប៊ុក និងគេហទំព័ររបស់ក្រសួងសុខាភិបាល www.cdcmoh.gov.kh ដែលគេហទំព័រនេះមានសម្ភារអប់រំ សុខភាព ដែលអាចទាញយកមកមើល និងប្រើប្រាស់បាន។ សម្រាប់ព័ត៌មានបន្ថែម សូមទាក់ទងលេខទូរស័ព្ទទាន់ ហេតុការណ៍ ក្រសួងសុខាភិបាល លេខ ១១៥ ដោយឥតគិតថ្លៃ ឬទំនាក់ទំនងក្រសួងសុខាភិបាល តាមលេខ ទូរស័ព្ទ៖ ០១២ ៨២៥ ៤២៤ ឬ ០១២ ៤៨៨ ៩៨១ ឬ ០១២ ៨៣៦ ៨៦៨៕ | 2020-07-23T14:27:21+07:00 | cen.com.kh | https://cen.com.kh/archives/227622.html |
bf795194-dfd3-4390-9bc3-ab8c80952be4 | សូមប្រុងប្រយ័ត្ន ! ក្រសួងសុខាភិបាល ប្រកាសផ្ទុះជំងឺឈីកគន់ហ្គន់យ៉ា នៅខេត្ត… | ថ្ងៃទី២៣ ខែកក្កដា ឆ្នាំ២០២០ ក្រសួងសុខាភិបាល ចេញសេចក្តីជូនព័ត៌មាន ស្តីពីការផ្ទុះឡើងនៃជំងឺឈីកគន់ហ្គន់យ៉ា ( Chikunngunya ) ដែលហៅកាត់ថា ឈីក (CHIK) នៅភូមិចំនួន ៦ នៃសង្កាត់ប៉ោយប៉ែត ខេត្តបន្ទាយមានជ័យ បន្ទាប់ពីមានអ្នកភូមិធ្លាក់ខ្លួនឈឺជាបន្តបន្ទាប់ ។ ក្នុងចេញសេចក្តីជូនព័ត៌មាន របស់ក្រសួងសុខាបាល បានបញ្ជាក់ថា ចាប់ពីថ្ងៃទី ១៩ កក្កដា រហូតដល់ថ្ងៃទី ២២ កក្កដាម្សិលមិញនេះ ប្រជាពលរដ្ឋនៅភូមិអូរជ្រៅ ភូមិប៉ោយប៉ែត ភូមិព្រៃគប់ ភូមិអូរនាង និងភូមិអូរឬស្សី នៃសង្កាត់ប៉ោយប៉ែត មានចេញរោគសញ្ញា គ្រុនក្តៅ៣៨អង្សាសេ កន្តួលក្រហមលើស្បែក និងឈឺសន្លាក់ដៃជើង ។ សូមបញ្ជាក់ថា ជំងឺគ្រុនឈីក កើតដំបូងបំផុតនៅឆ្នាំ១៩៥៣ នៅទ្វីបអាហ្វ្រិក និងធ្លាប់បានរកឃើញដំបូងនៅកម្ពុជា ដោយវិទ្យាស្ថានប៉ាស្ទ័រកម្ពុជានៅឆ្នាំ១៩៦១ និងឆ្នាំ២០១១ នៅខេត្តសៀមរាប បាត់ដំបង និងព្រះវិហារដែរ ហើយជំងឺគ្រុនឈីក ធ្លាប់មានអត្រាឆ្លងរោគខ្ពស់រហូតដល់ ៦០-៧០ % ក្នុងប្រទេសកម្ពុជា នាទសវត្សទី៦០ ហើយវាបានរាតត្បាតខ្លាំង ក្នុងឆ្នាំ២០១១-២០១២ នៅខេត្តព្រះវិហារ ខេត្តកំពង់ស្ពឺ រាជធានីភ្នំពេញ ខេត្តកំពង់ចាម ខេត្តតាកែវ រតនគិរី ស្ទឹងត្រែង កំពង់ធំ កណ្តាល និងខេត្តកំពត ។ ជំងឺឈីកគន់ហ្គន់យ៉ា នេះ បង្កឡើងដោយវីរុសឈីក ហើយចម្លងតាមរយៈ «មូសខ្លាញីខាំ» ជាពិសេសខាំពេលថ្ងៃ ។ ភ្នាក់ងារចម្លង គឺសត្វមូសមួយប្រភេទក្រុមអាអេដេស ដែលជាភ្នាក់ងារចម្លងជំងឺគ្រុនឈាមផងដែរ ។ សូមអានសេចក្តីជូនព័ត៌មានរបស់ក្រសួងសុខាភិបាលដូចខាងក្រោម ៖ | 2020-07-23T13:58:36+07:00 | kbnnews.com | https://kbn.news/archives/173172 |
dda14fb8-3588-43ac-ba22-615ce1225d6a | ក្រសួងសុខាភិបាល ប្រកាសផ្លូវការ ផ្ទុះឡើងនៃជំងឺឈីកគន់ហ្គន់យ៉ា នៅខេត្តបន្ទាយមានជ័យ | រាជធានីភ្នំពេញ ៖ ថ្ងៃទី២៣ ខែកក្កដា ឆ្នាំ២០២០ ក្រសួងសុខាភិបាល ចេញសេចក្តីជូនព័ត៌មាន ស្តីពី ការផ្ទុះឡើងនៃជំងឺឈីកគន់ហ្គន់យ៉ា ( Chikunngunya ) ដែលហៅកាត់ថា ឈីក (CHIK) នៅភូមិចំនួន ៦ នៃសង្កាត់ប៉ោយប៉ែត ខេត្តបន្ទាយមានជ័យ បន្ទាប់ពីមានអ្នកភូមិធ្លាក់ខ្លួនឈឺជាបន្តបន្ទាប់ ។ ក្រសួងបានបញ្ជាក់ថាចាប់ពីថ្ងៃទី ១៩ កក្កដា រហូតដល់ថ្ងៃទី ២២ កក្កដាម្សិលមិញនេះ ប្រជាពលរដ្ឋនៅភូមិអូរជ្រៅ ភូមិប៉ោយប៉ែត ភូមិព្រៃគប់ ភូមិអូរនាង និងភូមិអូរឬស្សី នៃសង្កាត់ប៉ោយប៉ែត មានចេញរោគសញ្ញា គ្រុនក្តៅ ៣៨ អង្សាសេ កន្តួលក្រហមលើស្បែក និងឈឺសន្លាក់ដៃជើង ។ ក្រសួងបានអោយដឹងថា ជំងឺគ្រុនឈីក កើតដំបូងបំផុតនៅឆ្នាំ ១៩៥៣ នៅទ្វីបអាហ្វ្រិក និងធ្លាប់បានរកឃើញដំបូងនៅកម្ពុជាដោយវិទ្យាស្ថានប៉ាស្ទ័រកម្ពុជានៅឆ្នាំ ១៩៦១ និងឆ្នាំ២០១១ ក៏មានការបញ្ជាក់ពីករណីជំងឺនេះ នៅខេត្តសៀមរាប បាត់ដំបង និងព្រះវិហារដែរ ហើយជំងឺគ្រុនឈីក ធ្លាប់មានអត្រាឆ្លងរោគខ្ពស់រហូតដល់ ៦០-៧០ % ក្នុងប្រទេសកម្ពុជានាទសវត្សទី៦០ ហើយមានការរាតត្បាតខ្លាំងផងដែរ ក្នុងឆ្នាំ២០១១-២០១២ នៅខេត្តព្រះវិហារ ខេត្តកំពង់ស្ពឺ រាជធានីភ្នំពេញ ខេត្តកំពង់ចាម ខេត្តតាកែវ រតនគិរី ស្ទឹងត្រែង កំពង់ធំ កណ្តាលនិងខេត្តកំពត ។ ក្រសួងបានបញ្ជាក់ថា ជំងឺនេះបង្កឡើងដោយវីរុសឈីក ហើយចម្លងតាមរយៈ «មូសខ្លាញីខាំ» ជាពិសេសខាំពេលថ្ងៃ ។ ភ្នាក់ងារចម្លងគឺសត្វមូសមួយប្រភេទក្រុម អាអេដេស ដែលជាភ្នាក់ងារចម្លងជំងឺគ្រុនឈាមផងដែរ ។ សូមអានខ្លឹមសារលំអិត នៃសេចក្តីជូនព័ត៌មាននៅខាងក្រោម ៖ | 2020-07-23T13:24:38+07:00 | kbnnews.com | https://kbn.news/archives/173160 |
5a94b3e5-7a54-401a-9dcf-9cf8ac4f6c57 | សម្តេចតេជោ ហ៊ុន សែន បន្តអំពាវនាវឲ្យ ពលរដ្ឋថែរក្សាសុខភាពកុំអោយឆ្លងជំងឺកូវីដ-១៩ (មានវីដេអូ) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបន្តអំពាវនាវឲ្យ បងប្អូនប្រជាពលរដ្ឋថែរក្សាសុខភាពកុំអោយឆ្លងជំងឺកូវីដ-១៩។ សម្ដេចតេជោហ៊ុន សែន បានលើកឡើងតាមរយៈបណ្ដាញសង្គមហ្វេសប៊ុក នៅព្រឹកថ្ងៃទី២៣ ខែកក្កដា ឆ្នាំ២០២០នេះ យ៉ាងដូច្នេះថា “ សូមបងប្អូនប្រជាពលរដ្ឋថែរក្សាសុខភាពកុំអោយឆ្លងជំងឺកូវីដ-១៩ ទោះបីកម្ពុជាយើងមានអត្រាឆ្លងកូវីដ-១៩ទាប ឬទោះបីពុំមានអ្នកជំងឺស្លាប់ដោយសារជំងឺកូវីដ១៩ ប៉ុន្តែសូមបងប្អូនប្រជាពលរដ្ឋត្រូវមានការប្រុងប្រយ័ត្នគ្រប់ពេល កុំមើលស្រាលជំងឺកូវីដ-១៩អោយសោះ ព្រោះជំងឺរលាកផ្លូវដង្ហើមនេះគឺជាជំងឺឆ្លងរាតត្បាតដ៏កាចសាហាវបំផុត ហើយពុំទាន់មានថ្នាំព្យាបាលនៅឡើយទេ”។ សម្ដេចបន្តថា អ្វីដែលយើងទាំងអស់គ្នាអាចធ្វើបានងាយៗគឺ ឧស្សាហ៍ដុសលាងសម្អាតដៃជាមួយសាប៊ូ ចឹលសម្លាប់មេរោគ ឬទឹកអាល់កុល ហើយប្រើប្រាស់ម៉ាសអោយបានជាប្រចាំ។ រស់នៅត្រូវមានសុខភាពល្អ ព្រោះបើអស់សុខភាពហើយ អ្វីៗក៏នឹងបាត់បង់ទៅជាមួយដែរ។ សូមប្រិយមិត្តទស្សនាវីដេអូដូចខាងក្រោម៖ | 2020-07-23T11:34:55+07:00 | kbnnews.com | https://kbn.news/archives/173137 |
c5ff9ba8-97f0-4b89-87b1-535041ce07be | គ្រប់គ្រងទិន្នន័យភ្ញៀវក្នុងឧស្សាហកម្មទេសចរណ៍ តាមប្រព័ន្ធ Telegram BOT ក្នុងដំណាក់កាលជំងឺកូវីដ១៩ | ភ្នំពេញ៖ ក្រសួងទេសចរណ៍ បានចេញជូនដំណឹង ពីការគ្រប់គ្រង ទិន្នន័យភ្ញៀវក្នុងឧស្សាហកម្មទេសចរណ៍ តាមប្រព័ន្ធ Telegram BOT ក្នុងដំណាក់កាលជំងឺកូវីដ១៩។ នៅក្នុងសេចក្តីជូនដំណឹងរបស់ក្រសួងទេសចរណ៍នៅថ្ងៃទី២២ ខែកក្កដា ឆ្នាំ២០២០នេះបានឱ្យដឹងទៀតថា ដោយអនុវត្តតាមការអំពាវនាវរបស់រាជរដ្ឋាភិបាល ក៏ដូចជាក្រសួងសុខាភិបាល និងអនុវត្តតាមវិធានសុវត្ថិភាពទេសចរណ៍ ក្រសួងទេសចរណ៍សម្រេចឱ្យមូលដ្ឋានអាជីវកម្មទេសចរណ៍ទាំងអស់ ត្រូវចុះឈ្មោះ និងបញ្ចូលទិន្នន័យភ្ញៀវទេសចរជាតិ និងអន្តរជាតិ ដែលមានប្រវត្តិធ្លាប់ប្រើប្រាស់នូវសេវាកម្មរបស់ខ្លួនតាមប្រព័ន្ធ Telegram BOT ក្នុងដំណាក់កាលជំងឺកូវីដ១៩នេះ។ មូលដ្ឋានអាជីវកម្មទេសចរណ៍ទាំងអស់ ដែលធ្វើប្រតិបត្តិការជាប្រភេទសេវាកម្មស្នាក់នៅទេសចរណ៍ សេវាកម្មភោជនីយដ្ឋាន និងគ្រប់សមាគមឧស្សាហកម្មទេសចរណ៍សេវាកម្មដឹកជញ្ជូនទេសចរណ៍ផ្លូវគោក និងផ្លូវទឹក រមណីយដ្ឋានទេសចរណ៍ និងសហគមទេសចរណ៍ ត្រូវអនុវត្តន៍ឱ្យមានប្រសិទ្ធភាពផងដែរ៕ | 2020-07-23T10:38:13+07:00 | cen.com.kh | https://cen.com.kh/archives/227534.html |
f770e3e2-f0e1-43fc-851a-42dcf238cf2a | ថ្ងៃនេះ រកឃើញអ្នកជំងឺកូវីដ១៩ម្នាក់ថ្មីទៀត ខណៈ២នាក់បន្ថែមទៀត បានជាសះស្បើយ | ភ្នំពេញ ៖ ក្រសួងសុខាភិបាល ប្រកាសនៅព្រឹកថ្ងៃទី២៣ ខែកក្កដា ឆ្នាំ២០២០នេះថា អ្នកជំងឺកូវីដ១៩ចំនួន២នាក់បន្ថែមទៀត បានជាសះស្បើយ និងរកឃើញអ្នកជំងឺកូវីដ១៩ម្នាក់ថ្មីទៀត នៅកម្ពុជា ហើយអ្នកដែលមានវិជ្ជមានកូវីដ១៩ ម្នាក់ថ្មីនេះ ជាបុរសជនជាតិខ្មែរ អាយុ ២៨ឆ្នាំ មានអាសយដ្ឋាននៅខេត្តសៀមរាប។ ចំណែកឯអ្នកដែលជាសះស្បើយទាំង ២នាក់ថ្មីនោះ គឺបុរសជនជាតិខ្មែរ អាយុ ២៦ឆ្នាំ មានអាសយដ្ឋាននៅខេត្តព្រះសីហនុ បុរសជនជាតិខ្មែរ អាយុ ២៥ឆ្នាំ មានអាសយដ្ឋាននៅខេត្តព្រះសីហនុ ។ បុរសទាំង ២នាក់នេះ ជាអ្នកធ្វើដំណើរមកពីប្រទេសឥណ្ឌូណេស៊ី ត្រូវបានព្យាបាលឲ្យជាសះស្បើយ ដោយទទួលបានលទ្ធផលតេស្តអវិជ្ជមានកូវីដ១៩ចំនួន ២ដង និងត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ សូវៀត ក្រុងភ្នំពេញ៕ | 2020-07-23T09:55:53+07:00 | cen.com.kh | https://cen.com.kh/archives/227505.html |
d2df80ad-cddc-471d-9e9b-46b0c3a1e203 | ក្តៅៗ! ព្រឹកនេះ រកឃើញអ្នកឆ្លងជំងឺកូវីដ១៩ ម្នាក់ទៀត ខណៈជាសះស្បើយ ២នាក់ | នៅព្រឹកថ្ងៃនេះ ក្រសួងសុខាភិបាល បានប្រកាសរកឃេីញករណីឆ្លងវីរុសកូវីដ១៩ថ្មី ម្នាក់ទៀត ដែលជាបុរសជនជាតិខ្មែរ មានអាយុ២៨ឆ្នាំ។ ខណៈមានអ្នកជាសះស្បេីយ ០២នាក់ នៅថ្ងៃទី២២ ខែកក្កដា ឆ្នាំ២០២០ និងអ្នកកំពុងតែព្យាបាលមានចំនួន ៥៥នាក់ ៕ ដោយ៖ សុភាព២ | 2020-07-23T09:23:24+07:00 | kbnnews.com | https://kbn.news/archives/173094 |
891c3087-ec16-46de-8ea1-de8e7ff63d97 | អូស្ត្រាលីផ្តល់Tablet ចំនួន១៧០០គ្រឿង គឺជាផ្នែកមួយនៃការគាំទ្រឱ្យទិន្នន័យគ្រួសារក្រីក្រ មានភាពច្បាស់លាស់ សុក្រឹត និងតម្លាភាព ក្នុងអំឡុងពេលនៃជំងឺកូវីដ១៩ | ភ្នំពេញ៖ ឯកឧត្តមអគ្គរដ្ឋទូតអូស្ត្រាលី បានគាំទ្រនិងសហការជាមួយ ក្រសួងផែនការ ធ្វើឱ្យរឹតតែប្រសើរឡើង មានតម្លាភាព និងវត្ថុបំណងនៃការដាក់បញ្ចូលការផ្ទេរសាច់ប្រាក់ ទៅឲ្យប្រជាជនកម្ពុជា ដែលក្រីក្របំផុតក្នុងអំឡុងពេលនៃជំងឺកូវីដ១៩នេះ ហើយការផ្តល់Tablet ចំនួន១៧០០គ្រឿង គឺជាផ្នែកមួយនៃការគាំទ្រឱ្យទិន្នន័យគ្រួសារក្រីក្រ មានភាពច្បាស់លាស់ សុក្រឹត និងតម្លាភាព។ ក្រសួងផែនការ៖ នារសៀលថ្ងៃពុធ ទី២២ ខែកក្កដា ឆ្នាំ២០២០ ឯកឧត្តមកិត្តិសេដ្ឋាបណ្ឌិត ឆាយ ថន ទេសរដ្ឋមន្ត្រី រដ្ឋមន្ត្រីក្រសួងផែនការ បានអនុញ្ញាតឱ្យឯកឧត្តម Pablo Chiho Kang ឯកអគ្គរដ្ឋទួតអូស្ត្រាលី ប្រចាំព្រះរាជាណាចក្រកម្ពុជា ចូលជួបសម្តែងការគួរសម និងពិភាក្សាការងារ ដោយមានការអញ្ជើញចូលរួមពីថ្នាក់ដឹកនាំ អគ្គនាយកដ្ឋានពាក់ព័ន្ធចូលរួមផងដែរ។ ក្នុងជំនួបពិភាក្សាគ្នានេះ ភាគីទាំងពីរ បានលើកឡើងពីកិច្ចទំនាក់ទំនងការទូតដ៏រឹងមាំ ការផ្លាស់ប្តូរទស្សនកិច្ចផ្លូវការទៅវិញ ទៅមករបស់ថ្នាក់ដឹកនាំជាន់ខ្ពស់នៃប្រទេសទាំងពីរ កិច្ចសហប្រតិបត្តិការទាំងសេដ្ឋកិច្ច ពាណិជ្ជកម្ម នយោបាយ ទេសចរណ៍ ជាពិសេសឯកឧត្តមកិត្តិសេដ្ឋាបណ្ឌិត បានថ្លែងអំណរគុណចំពោះរដ្ឋាភិបាល ក៏ដូចជាប្រជាជនអូស្ត្រាលី ដែលបានយកចិត្តទុកដាក់ គាំទ្រដល់រាជរដ្ឋាភិបាល និងប្រជាជនកម្ពុជា ក្នុងនោះបានផ្តល់ជំនួយអភិវឌ្ឍន៍ ចាប់ពីឆ្នាំ១៩៩២ ដល់ឆ្នាំ២០១៨ អូស្ត្រាលី បានផ្តល់ជំនួយអភិវឌ្ឍន៍ផ្លូវការជាង ១ប៊ីលានដុល្លាអាមេរិក ដល់កម្ពុជា ដោយផ្តោតលើវិស័យ ហេដ្ឋារចនាសម្ព័ន្ធ និងពាណិជ្ជកម្ម ,កសិកម្ម នេសាទ និងធនធានទឹក, អភិបាលកិច្ចប្រកបដោយប្រសិទ្ធភាព,អប់រំ,សុខាភិបាល,បោសសម្អាតមីន,កសាងភាពធន់ និងគាំទ្រការអភិវឌ្ឍន៍ទូទៅ និងជាពិសេសបានគាំទ្រដល់ក្រសួងផែនការ តាមរយៈគម្រោងគាំទ្រដល់ការកំណត់អត្តសញ្ញាណកម្មគ្រួសារក្រីក្រ ដំណាក់កាលទី៣ ឆ្នាំ២០១៦-២០២១ មានទឹកប្រាក់ប្រមាណ ៧,៣៣៨,០០០ដុល្លាអូស្ត្រាលី និងបានជួយគាំទ្រដល់វិទ្យាស្ថានជាតិស្ថិតិនៃក្រសួងផែនការ តាមរយៈAUSAID Australia លើការងារអង្កេតប្រជាសាស្ត្រ និងសុខភាពកម្ពុជា ឆ្នាំ២០០០,២០០៥,២០១០ និង ២០១៤ និងលើការងារជំរឿនកសិកម្មកម្ពុជា ឆ្នាំ២០១៣ផងដែរ។ រាជរដ្ឋាភិបាលកម្ពុជា ក្នុងនាមក្រសួងផែនការ ក៏ដូចជារដ្ឋាភិបាលអូស្ត្រាលី ពិតជាមានមោទនភាពជាខ្លាំង ចំពោះកម្មវិធីកំណត់អត្តសញ្ញាណកម្មគ្រួសារក្រីក្រ វាពិតជាបានផ្តល់នូវទិន្នន័យជាមូលដ្ឋាន សម្រាប់កំណត់សិទ្ធិរបស់អ្នកដែលត្រូវទទួលបានផល នូវការផ្តល់សេវាសុខភាពដោយឥតគិតថ្លៃ រួមទាំងកម្មវិធីឧបត្ថម្ភសាច់ប្រាក់របស់រាជរដ្ឋាភិបាលកម្ពុជា ក្នុងអំឡុងពេលនៃការរីករាលដាលជំងឺកូវីដ១៩នេះ ហើយក្នុងនាមឯកឧត្តមអគ្គរដ្ឋទូតអូស្ត្រាលី ពិតជារីករាយក្នុងការ គាំទ្រនិងសហការជាមួយក្រសួងផែនការ ធ្វើឱ្យរឹតតែប្រសើរឡើង មានតម្លាភាព និងវត្ថុបំណងនៃការដាក់បញ្ចូលការផ្ទេរសាច់ប្រាក់ ទៅឲ្យប្រជាជនកម្ពុជា ដែលក្រីក្របំផុតក្នុងអំឡុងពេលនៃជំងឺកូវីដ១៩នេះ ហើយការផ្តល់Tablet ចំនួន១៧០០គ្រឿងកាលពីពេលថ្មីៗនេះ គឺជាផ្នែកមួយនៃការគាំទ្រឱ្យទិន្នន័យគ្រួសារក្រីក្រ មានភាពច្បាស់លាស់ សុក្រឹត និងតម្លាភាពផងដែរ៕ | 2020-07-23T07:51:06+07:00 | cen.com.kh | https://cen.com.kh/archives/227474.html |
7f19338b-55c9-48a9-8c39-0d8130b57500 | ពលរដ្ឋកាណាដាជាច្រើនគាំទ្រការបិទព្រំដែនជាមួយអាមេរិកបន្តទៅទៀត | នៅក្នុងការធ្វើការប្រកាសបន្តបិទព្រំដែនរវាងសហរដ្ឋអាមេរិកនិងប្រទេសកាណាដា មន្ត្រីនៅក្នុងរដ្ឋធានីវ៉ាស៊ីនតោន និងក្រុង Ottawa បានយល់ស្របគ្នាបិទព្រំដែនប្រវែង៨,៨៩៣គ.ម. តែបើកសម្រាប់តែចរាចរណ៍ពាណិជ្ជកម្មនិងជាចាំបាច់ប៉ុណ្ណោះ។ ការណ៍នេះមានន័យថា មានតែការដឹកទំនិញពាណិជ្ជកម្មនិងការដឹកជញ្ជូនដូចជាគិលានុបដ្ឋាកគិលានុបដ្ឋាយិកា និងវេជ្ជបណ្ឌិតដែលរស់នៅក្នុងប្រទេសមួយ ហើយធ្វើការនៅក្នុងប្រទេសមួយទៀតអាចឆ្លងកាត់ព្រំដែននេះបាន។ ការធ្វើដំណើរសម្រាប់ទេសចរណ៍និងសកម្មភាពនានាដូចជា ការទៅទិញអីវ៉ាន់លក់រាយបានត្រូវហាមប្រាម។ ដោយចាប់ផ្តើមកាលពីថ្ងៃទី២០ ខែមីនា ការបិទព្រំដែននេះមានការគាំទ្រពីការស្ទង់មតិពីរដាច់ដោយឡែកពីគ្នា ធ្វើឡើងកាលពីខែកក្កដា ដែលបានរកឃើញថា ពលរដ្ឋកាណាដាជាង៨០ភាគរយចង់ឱ្យមានការបិទព្រំដែនតទៅទៀតសម្រាប់ចរាចរណ៍ដែលមិនចាំបាច់។ លោក David Webb ជាម្ចាស់កន្លែងសម្រាប់ស្នាក់អាស្រ័យឈ្មោះ Ocean Rose and Breakfast នៅក្រុង White Rock ក្នុងតំបន់ British Columbia ប្រទេសកាណាដា។តំបន់ជាយក្រុង Vancouver នេះឋិតនៅជិតព្រំដែនអន្តរជាតិ។ ពីផ្ទះរបស់លោក លោក Webb អាចមើលឃើញកន្លែងឆ្លងកាត់ព្រំដែន Peace Arch និងក្រុងព្រំដែនអាមេរិកាំង Blaine ក្នុងរដ្ឋវ៉ាស៊ីនតោន ។ ចំនួន៤០ភាគរយនៃភ្ញៀវរបស់លោកមកពីស.រ.អា. ក៏ប៉ុន្តែលោកយល់ស្របឱ្យមានការបិទព្រំដែនតទៅទៀត។ លោក Webbនិយាយថា៖ «ខ្ញុំយល់ស្របនឹងការបិទព្រំដែន។ បញ្ហាមួយក្នុងបញ្ហានានាដែលយើងត្រូវតែគិតគឺពួកមនុស្សមានប្រព័ន្ធការពារមិនមាំទាំ។ ប្រពន្ធខ្ញុំនិងខ្ញុំមានប្រព័ន្ធការពារមិនមាំទាំទេ ហើយមនុស្សច្រើននាក់ក៏ដូច្នេះដែរ។ មនុស្សតែម្នាក់ដែលមានផ្ទុកវីរុសនេះអាចចម្លងជំងឺនេះទៅមនុស្សច្រើននាក់។ ខ្ញុំយល់ថា នេះជាអ្វីដែលមនុស្សកំពុងពិនិត្យមើលនៅទីនេះ»។ ការស្ទង់មតិមួយធ្វើដោយអង្គការស្រាវជ្រាវ Nanos សម្រាប់កាសែត The Globe and Mail បានរកឃើញថា មានតែ៣ភាគរយប៉ុណ្ណោះនៃមនុស្សត្រូវស្ទង់មតិយល់ថា គួរបើកព្រំដែនជាបន្ទាន់។ លោក Nick Nanos ដែលជាប្រធានទិន្នន័យវិទ្យាសាស្ត្រនៅឯអង្គការស្រាវជ្រាវ Nanos មើលឃើញថា លទ្ធផលនេះគួរឲ្យកត់សម្គាល់ដោយពិចារណាអំពីថា ការពឹងពាក់របស់ប្រទេសកាណាដាលើការបើកព្រំដែលចូលស.រ.អា.។ លោក Nanos ថ្លែងថា៖ «ការស្ទង់មតិនេះនាំឱ្យមានការយល់ឃើញថា មនុស្សដែលចង់ឱ្យមានការបើកព្រំដែនជាបន្ទាន់មានចំនួនតិចក្នុងចំណោមក្រុមពលរដ្ឋកាណាដាគឺមានតិចជាងម្នាក់ក្នុងបណ្តាជនជាតិកាណាដា២០នាក់។ ជាធម្មតា យើងមិនបានឃើញការមូលមតិគ្នាបែបនេះទេនៅក្នុងទិន្នន័យនៃការស្ទង់មតិដែលមានមនុស្ស៨នាក់ក្នុងបណ្តាមនុស្ស១០នាក់យល់ស្របដូច្នេះ។ អ្វីដែលខ្ញុំអាចពិចារណាគឺ សកម្មភាពគំហុកមួយដោយបិទព្រំដែនមិនឱ្យពួកភ្ញៀវទេសចរមិនចាំបាច់ឆ្លងកាត់ព្រំដែន។ ដូច្នេះវិធានការនេះមិនធម្មតាទេ ក៏ប៉ុន្តែវាសមរម្យនឹងពេលវេលានេះនិងអ្វីដែលពលរដ្ឋកាណាដាមានអារម្មណ៍ថាជាការគំរាមកំហែងដល់ពួកគេ»។ មានភាពខុសគ្នាច្រើនអំពីអត្រានៃការផ្ទុកវីរុសកូរ៉ូណានៅតាមបណ្តោយផ្នែកខាងលិចបំផុតនៃព្រំដែននេះ។ រដ្ឋវ៉ាស៊ីនតោនបានរាយការណ៍អំពីការឆ្លងជំងឺនេះកម្រិតខ្ពស់បំផុតគឺមានករណីអ្នកផ្ទុកវីរុស១ពាន់២រយ៦៧នាក់និងមានមនុស្សស្លាប់៦នាក់កាលពីថ្ងៃទី១៦កក្កដា។ នៅថ្ងៃដដែលនោះខេត្ត British Columbia នៃប្រទេសកាណាដាមានមនុស្សឆ្លងវីរុសនេះថ្មីៗចំនួន២១នាក់ ហើយគ្មានមនុស្សស្លាប់ទេ។ ជិត៦ភាគរយនៃពួកជនបានត្រូវធ្វើតេស្តនៅក្នុងរដ្ឋ វ៉ាស៊ីនតោនមានវីរុសនេះរីឯនៅក្នុងខេត្ តBritish Columbia មានតែកន្លះភាគរយប៉ុណ្ណោះ។ ក្រៅពីជាព្រំដែនអន្តជាតិគ្មានការការពារវែងបំផុតក្នុងពិភពលោក ព្រំដែនរវាងប្រទេសកាណាដានិងស.រ.អា.ក៏មានធុរកិច្ចច្រើនដែរ។ អ្នកតំណាងពាណិជ្ជកម្មស.រ.អា.ស្ទង់ប្រមាណថា ពាណិជ្ជកម្មគ្រប់ប្រភេទឆ្លងកាត់ព្រំដែននេះកាលពីឆ្នាំ២០១៨មាន៧១៨,៥ពាន់លានដុល្លារគឺមានប្រមាណ២ពាន់លានដុល្លារក្នុងមួយថ្ងៃ៕ | 2020-07-23T07:00:00+07:00 | khmer.voanews.com | https://khmer.voanews.com/a/canadians-overwhelmingly-favor-keeping-border-with-us-closed-/5514251.html |
7826e206-92f0-4f52-b070-840332b8e249 | រដ្ឋាភិបាលថៃសម្រេចពន្យារវិធានដាក់ប្រទេសក្នុងគ្រាអាសន្នដល់ចុងខែសីហា | មន្ត្រីជាន់ខ្ពស់ថៃម្នាក់និយាយកាលពីពុធថា រដ្ឋាភិបាលថៃបានសម្រេចពន្យារស្ថានភាពដាក់ប្រទេសក្នុងគ្រាអាសន្នរហូតដល់ចុងខែសីហា ដោយអះអាងថា វិធាននេះចាំបាច់ដើម្បីគ្រប់គ្រងការរាតត្បាតជំងឺកូវីដ១៩។ ការប្រកាសនេះកើតមានក្រោយរយៈពេលជិត២ខែដែលប្រទេសថៃមិនមានការឆ្លងកូវីដ១៩នៅក្នុងប្រទេស ហើយមានមនុស្សជាច្រើនឆ្លល់អំពីហេតុអ្វីចាំចាច់បន្តវិធាននេះ។ លោក Somsak Roongsita អគ្គលេខាធិការក្រុមប្រឹក្សាសន្តិសុខជាតិនិយាយថា វិធានគ្រាអាសន្ននេះនឹងត្រូវគេប្រើដើម្បីប្រយុទ្ធនឹងជំងឺ ហើយនឹងមិនអនុវត្តចំពោះសិទ្ធិធ្វើបាតុកម្មទេ។ មន្ត្រីថៃក៏និយាយថា ខ្លួននឹងចាប់ផ្តើមបើកប្រទេសជាបណ្តើរៗឲ្យពាណិជ្ជករបរទេសអាចធ្វើដំណើរមកចូលរួមពិព័រណ៍ និងអនុញ្ញាតឲ្យពលករចំណាកស្រុកបរទេសរហូតដល់១១០.០០០នាក់ពីប្រទេសកម្ពុជា ឡាវ និងមីយ៉ាន់ម៉ា អាចមកធ្វើការនៅក្នុងប្រទេសថៃវិញជាបណ្តើរៗ ប៉ុន្តែត្រូវធ្វើតេស្តពេលចូលប្រទេសថៃ។ អ្នកទេសចរមកព្យាបាលសុខភាពនៅថៃ ត្រូវស្នាក់នៅក្នុងមន្ទីរពេទ្យរយៈពេល ១៤ថ្ងៃមុននឹងអាចធ្វើដំណើរនៅក្នុងប្រទេសថៃបាន។ មកទល់នឹងពេលនេះ ប្រទេសថៃបានរយការណ៍ពីការឆ្លង៣.២៦១ករណីនិងការស្លាប់៥៨នាក់៕ | 2020-07-23T07:00:00+07:00 | khmer.voanews.com | https://khmer.voanews.com/a/thailand-to-extend-emergency-decree-until-end-of-august/5514232.html |
e0ad2d64-2d7d-4e2c-bd5d-d238f8c700c1 | ចំនួនអ្នកឆ្លងជំងឺកូវីដ១៩នៅជុំវិញពិភពលោកបានកើនដល់ជាង១៥លាននាក់ | ចំនួនអ្នកឆ្លងវីរុសដែលបង្កជំងឺកូវីដ១៩ដែលត្រូវបានរាយការណ៍សរុបនៅទូទាំងពិភពលោកមកដល់ថ្ងៃពុធ បានកើនដល់ជាង១៥លាននាក់។ នេះបើតាមការរាយការណ៍របស់ទីភ្នាក់ងារព័ត៌មាន Reuters។ ចំណែកចំនួនអ្នកស្លាប់សរុបពីជំងឺកូវីដ១៩ បានកើនឡើងដល់ ៦១៨.០០០ នាក់ បើតាមតួលេខពីសាកលវិទ្យាល័យ Johns Hopkins។ ការបន្តកើនឡើងនេះកើតមានឡើងខណៈដែលប្រទេសជាច្រើននៅមានការខ្វែងគំនិតគ្នាពីរបៀបនៃការឆ្លើយតបនឹងវិបត្តិសុខភាពនេះ។ នៅសហរដ្ឋអាមេរិក ទិន្នន័យផ្សាយដោយមជ្ឈមណ្ឌលប្រយុទ្ធប្រឆាំងនឹងជំងឺឆ្លង CDC កាលពីថ្ងៃអង្គារបង្ហាញថាតួលេខនៃអ្នកឆ្លងកូវីដ១៩ពិតប្រាកដនៅតំបន់ខ្លះរបស់សហរដ្ឋអាមេរិក អាចមានចំនួនពីរដងរហូតដល់១៣ដងលើសចំនួនដែលត្រូវបានអាជ្ញាធររាយការណ៍ជាផ្លូវការ។ នៅប្រទេសប្រេស៊ីល ដែលមានទាំងករណីឆ្លងនិងស្លាប់ពីកូវីដ១៩ ច្រើនជាងគេទី២ក្នុងពិភពលោកបន្ទាប់ពីសហរដ្ឋអាមេរិក មន្ត្រីសុខាភិបាលកាលពីថ្ងៃអង្គារបានអនុញ្ញាត ឲ្យមានការធ្វើតេស្តលើមនុស្សនូវវ៉ាក់សាំងកូវីដ១៩មួយដែលត្រូវបានស្រាវជ្រាវផលិតរួមគ្នាដោយក្រុមហ៊ុនអាមរិកនិងអាល្លឺម៉ង។ នៅប្រទេសអូស្ត្រាលី អាជ្ញាធរនៅក្រុងទីក្រុង Melbourne កាលពីថ្ងៃពុធបានតម្រូវឲ្យពលរដ្ឋពាក់ម៉ាស់ឬក្រណាត់គ្របមាត់និងច្រមុះ ខណៈដែលករណីឆ្លងកូវីដ១៩នៅទីនោះបន្តកើនឡើងខ្លាំង។ អ្នកក្រុង Melbourne នៅពេលនេះអាចចេញទៅក្រៅផ្ទះបានតែក្នុងករណីទៅធ្វើការ ទៅសាលារៀន ទៅហាត់ប្រាណ និងសម្រាប់កិច្ចការចាំបាច់ប៉ុណ្ណោះ។ ប្រទេសអូស្ត្រាលីមានករណីឆ្លងសរុបជាង១២.០០០នាក់។ មេដឹកនាំសហភាពអឺរ៉ុបកាលពីថ្ងៃអង្គារបានសម្រេចកិច្ចព្រមព្រៀងលើកញ្ចប់ថវិកាជំនួយជាង២លានលានដុល្លារសម្រាប់វិបត្តិកូវីដ១៩។ ប៉ុន្តែកាលពីថ្ងៃអង្គារដែរ មូលនិធិកុមាររបស់អង្គការសហប្រជាជាតិថា ការបិទសាលានៅជុំវិញពិភពលោកបាននាំឲ្យសិស្សមេត្តេយ្យយ៉ាងតិច៤០លាននាក់មិនបានចូលរៀន៕ | 2020-07-23T07:00:00+07:00 | khmer.voanews.com | https://khmer.voanews.com/a/covid-cases-reach-15-millions/5513456.html |
ca2b862c-6df7-466e-bbee-f6900b9a2602 | ក្រសួងទេសចរណ៍ ជូនដំណឹងពីការគ្រប់គ្រងទិន្នន័យភ្ញៀវក្នុងឧស្សាហកម្មទេសចរណ៍ តាមប្រព័ន្ធ Telegram BOT ក្នុងដំណាក់កាលជំងឺកូវីដ១៩ (Video inside) | ដោយអនុវត្តតាមការអំពាវនាវរបស់រាជរដ្ឋាភិបាល ក៏ដូចជាក្រសួងសុខាភិបាល និងអនុវត្តតាមវិធានសុវត្ថិភាពទេសចរណ៍ ក្រសួងទេសចរណ៍សម្រេចឱ្យមូលដ្ឋានអាជីវកម្មទេសចរណ៍ទាំងអស់ ត្រូវចុះឈ្មោះ និងបញ្ចូលទិន្នន័យភ្ញៀវទេសចរជាតិ និងអន្តរជាតិ ដែលមានប្រវត្តិធ្លាប់ប្រើប្រាស់នូវសេវាកម្មរបស់ខ្លួនតាមប្រព័ន្ធ Telegram BOT ក្នុងដំណាក់កាលជំងឺកូវីដ១៩នេះ។ នៅក្នុងសេចក្តីជូនដំណឹងរបស់ក្រសួងទេសចរណ៍ ដែល Fresh News ទទួលបាននៅល្ងាចថ្ងៃទី២២ ខែកក្កដា ឆ្នាំ២០២០នេះបានឱ្យដឹងទៀតថា មូលដ្ឋានអាជីវកម្មទេសចរណ៍ទាំងអស់ ដែលធ្វើប្រតិបត្តិការជាប្រភេទសេវាកម្មស្នាក់នៅទេសចរណ៍ សេវាកម្មភោជនីយដ្ឋាន និងគ្រប់សមាគមឧស្សាហកម្មទេសចរណ៍សេវាកម្មដឹកជញ្ជូនទេសចរណ៍ផ្លូវគោក និងផ្លូវទឹក រមណីយដ្ឋានទេសចរណ៍ និងសហគមទេសចរណ៍ ត្រូវអនុវត្តន៍ឱ្យមានប្រសិទ្ធភាពផងដែរ៕ | 2020-07-23T05:25:00+07:00 | freshnewsasia.com | https://m.freshnewsasia.com/index.php/en/localnews/166009-2020-07-22-15-25-05.html |
bf007a1f-8366-4cf5-affd-0b5f0cc9c10f | គណៈដឹកនាំសាសនាឥស្លាមកម្ពុជា ប្រាប់សាសនិកឥស្លាមទាំងអស់ ត្រូវប្រារព្ធពិធីបុណ្យយ៉ាហាជ្ជី ដោយថ្វាយបង្គុំតាមផ្ទះដើម្បីការពារជំងឺ COVID-19 (Video inside) | គណៈដឹកនាំជាន់ខ្ពស់ នៃសាសនាឥស្លាមកម្ពុជា បានចេញសេចក្ដីណែនាំដល់គ្រប់សាសនិកឥស្លាមកម្ពុជាទាំងអស់ ត្រូវគោរពតាមវិធានការណ៍ ដែលថ្នាក់លើដាក់ជូន ដើម្បីបញ្ជៀសហានិភ័យ នៃការឆ្លងជំងឹ COVID-19 តបតាមការអំពាវនាវរបស់ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ដោយត្រូវរៀបចំថ្វាយបង្គុំតាមគេហដ្ឋានរៀងៗខ្លួន ចៀសវាងការជួបជុំ ដោយអាចជុំគ្នាក្នុងក្រុមគ្រួសារបានធម្មតា។ «យោងសាររបស់ក្រសួងសុខាភិបាល នៅថ្ងៃទី១០ ខែកក្កដា ឆ្នាំ២០២០ ជាពិសេសសារដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជា បានរំលឹកប្រជាពលរដ្ឋឲ្យបន្តការប្រុងប្រយ័ត្ន និងអនុវត្តឲ្យបានម៉ឺងម៉ាត់នូវវិធានការបង្ការទប់ស្កាត់ នៃការឆ្លងជំងឺកូវីដ-១៩។ គណៈដឹកនាំជាន់ខ្ពស់ នៃសាសនាឥស្លាមកម្ពុជា សូមជូនដំណឹងដល់គណៈអ៊ីមុំារាជធានី ខេត្ត ក្រុង ស្រុក ខណ្ឌ គណៈអ៊ីមុំាម៉ាស្ជិទ គ្រូបង្រៀនខ្មែរឥស្លាម និងប្រជាពលរដ្ឋសាសនិកឥស្លាមទូទាំងព្រះរាជាណាចក្រកម្ពុជា ជ្រាបថា យើងបានកំណត់ថ្ងៃពុធទី២២ ខែកក្កដា ឆ្នាំ២០២០ ជាថ្ងៃ១កើត ខែហ្សុលហិជ្ជះ ពិធីបុណ្យរ៉ាយ៉ាហាជ្ជី នឹងចាប់ផ្តើមនៅថ្ងៃសុក្រទី៣១ ខែកក្កដា ឆ្នាំ២០២០ ត្រូវនឹងថ្ងៃសុក្រទី១០ ខែហ្សុលហិជ្ជះ រហូតដល់ថ្ងៃទី០៣ ខែសីហាឆ្នាំ២០២០។ ការសឡាតត្រូវធ្វើនៅផ្ទះដូចរ៉ាយ៉ាហ្វិត្រះ និងរបៀបរបបសឡាតក៏ដូចគ្នាដែរខុសគ្នា តែការនៀតប៉ុណ្ណោះ គឺ៖ * ផ្តើមតឹកពៀររ៉ាតុលអៀហរ៉ម បន្ទាប់មកតឹកពៀរ៧ដង សូត្រហ្វាទីហះ និងស៊ូរ៉ោះអាល់-អាក់ឡា (រ៉ាកាអាត់ទី១) * រ៉កាអាត់ទី២ តឹកពៀរចំនួន៥ដង សូត្រហ្វាទីហះ និងសូរ៉ោះ អាល់-ហ្គោស៊ីយ៉ះ និងសូមបន្តសឡាតរហូតចប់»៕ | 2020-07-23T04:12:00+07:00 | freshnewsasia.com | https://m.freshnewsasia.com/index.php/en/localnews/166003-2020-07-22-14-12-08.html |
f15faed9-a8fd-4cd9-aec0-6868f0b49d94 | ជំងឺប៉េស្តជ្រូកអាហ្វ្រិក នៅតែធ្វើឲ្យកសិករខេត្តស្វាយរៀង មិនទាន់ហ៊ានចិញ្ចឹមជ្រូកឡើងវិញ ! | ចាប់តាំងពីមានផ្ទុះជំងឺប៉េសជ្រូកអាហ្រ្វិក និងការនាំចូលជ្រូកផងដែរនោះ ប្រជាកសិករនៅខេត្តស្វាយរៀង ដែលធ្លាប់ចិញ្ចឹមជ្រូក នៅមិនទាន់ហ៊ានចិញ្ចឹមជ្រូកឡើងវិញនោះទេ។ លោក កុល មួន អាយុ៣៧ ជាអាជីវករចែកចាយជ្រូករស់ នៅភូមិបាក់រនាស់សង្កាត់សង្ឃ័រ ក្រុងស្វាយរៀង ខេត្តស្វាយរៀង ដែលជាកន្លែងចែកចាយជ្រូកធំជាងគេ នៅខេត្តស្វាយរៀង បានឲ្យដឹងថា បច្ចុប្បន្ន នៅតាមទីផ្សារក្នុងខេត្តស្វាយរៀងមួយថ្ងៃ ត្រូវការជ្រូក១៥០ក្បាលទៅ២០០ក្បាល ថ្ងៃខ្លះជាង២០០ក្បាល ហើយជ្រូករស់ ដែលអាជីវករដើរប្រមូលទិញតាមផ្ទះ ក្នុង១ថ្ងៃបាន៥ក្បាលទៅ១០ក្បាលតម្លៃថោកជាងជ្រូករបស់ក្រុមហ៊ុន និងជ្រូកនាំចូលពីប្រទេសថៃ។ លោកថា ជ្រូកកសិករខ្មែរភាគច្រើនជ្រូកដែលមានខ្លាញ់ច្រើន ទិញ១គីឡូ៩,៥០០ទៅ១០,០០០រៀល (តាមពួជជ្រូក) លក់ចេញចែកចាយទៅឲ្យអាជីវករកាប់សាច់១គីឡូ១១,០០០រៀល។ ជ្រូកក្រុមហ៊ុនស៊ីភី ក៏មានតិចដែរ គឺ២ថ្ងៃ ក្រុមហ៊ុនដឹកមកចែកឲ្យតែ៣៥ក្បាលប៉ុណ្ណោះ តម្លៃជ្រូករស់លក់ចែកឲ្យតាមទីសត្តឃាត ១គីឡូ ១៤,៥០០រៀល ។ ជ្រូករស់នាំមកពីប្រទេសថៃ ទទួលពីក្រុមហ៊ុនស៉ីវម៉ី ក្នុង១ថ្ងៃ១៥០ក្បាលទៅ២០០ក្បាល តម្លៃជ្រូករស់ទិញចូល១គីឡូ១២,០០០រៀល លក់ចេញទៅឲ្យអាជីវករទូទាំងខេត្តស្វាយរៀង ១គីឡូ១៤,០០០រៀល ។ បើតាមអាជីវករលក់សាច់ជ្រូក នៅផ្សារវាលយន្តក្រុងស្វាយរៀង បានឲ្យដឹងថា តម្លៃសាច់ជ្រូកលក់ចេញនៅលើផ្សារ សាច់សុទ្ធ ១គីឡូ២៥,០០០រៀល សាច់បីជាន់១គីឡូ ២ម៉ឺនរៀល ឆ្អឹងជំនី១គីឡូ២៥,០០០រៀល ពោះជ្រូក១គីឡូ ២ម៉ឺនរៀល។ បើតាមអ្នកធ្លាប់ចិញ្ចឹមជ្រូកនៅសង្កាត់ស្វាយតឿ ក្រុងស្វាយរៀងបានឲ្យដឹងថា រូបគាត់ក៏ដូចជាអ្នកចិញ្ចឹមជ្រូកផ្សេងទៀត បានឈប់ចិញ្ចឹមជ្រូក ៤ឆ្នាំមកហើយ ដោយសារឈ្មួញនាំជ្រូកពីប្រទេសជិតខាងច្រើន ធ្វើឲ្យជ្រូកប្រជាកសិករខ្មែរធ្លាក់តម្លៃ ក្រោយមកទៀតមានផ្ទុះជំងឺប៉េសជ្រូកអាហ្រ្វិកទៀត គឺសម្រេចចិត្តឈប់ចិញ្ចឹមតែម្តង គឺលក់មេជ្រូកពូជ អស់ហើយ និងខ្លះបានវាយកំទេចទ្រុងចោលទៀត បើចិញ្ចឹមវិញ គឺត្រូវការពេលវេលា និងដើមទុនច្រើន ហើយបើរាជរដ្ឋាភិបាលជម្រុញឲ្យប្រជាពលរដ្ឋចិញ្ចឹមជ្រូកឡើងវិញ គួរតែបង្កើតច្បាប់គ្រប់គ្រង និងចងក្រងសហគមន៍ចិញ្ចឹមជ្រូក ហើយធានាតម្លៃទីផ្សារឲ្យមាននិរន្តរភាព ដោយរាជរដ្ឋាភិបាល ផ្តល់ប្រាក់កម្ចីដល់កសិករ ហើយក្រសួងកសិកម្ម រុក្ខាប្រមាញ់ និងនេសាទ ដាក់ផែនការឲ្យមន្ត្រីជំនាញមន្ទីរកសិកម្ម ខេត្តចុះបង្រៀនជំនាញបច្ចេកទេស និងជួយអន្តរាគម ពិនិត្យព្យាបាលពេលជ្រូកមានជំងឺ ជាអ្នកសិក្សាតម្រូវការទីផ្សារ ដើម្បីផ្គត់ផ្គង់ទីផ្សារឲ្យបានតាមតម្រូវការនោះ ទើបអាចចញ្ចឹមជ្រូកឡើងវិញ មានប្រសិទ្ធិភាព៕ | 2020-07-23T01:26:00+07:00 | freshnewsasia.com | https://m.freshnewsasia.com/index.php/en/localnews/165994-2020-07-22-11-26-27.html |
d9422c7c-f127-408d-98ab-090e1cb35d6e | អាជ្ញាធរខេត្តស្វាយរៀង បន្តក្រើនរំឮកឱ្យពលរដ្ឋអនុវត្ត តាមការណែរបស់ក្រសួងសុខាភិបាល ដើម្បីការពារការចម្លងជំងឺកូវីដ-១៩ | លោក តូច ប៉ូលីវ៉ា អភិបាលរងខេត្តស្វាយរៀង បន្តក្រើនរំលឹកដល់ប្រជាពលរដ្ឋគ្រប់រូបត្រូវគោរព និងអនុវត្តឱ្យបានខ្ជាប់ខ្ជួននូវគោលការណ៍ រក្សាគម្លាតសង្គម និងវិធានការនានា តាមការកំណត់របស់ក្រសួងសុខាភិបាល និងត្រូវបន្តរក្សាការប្រុងប្រយ័ត្នខ្ពស់ក្នុងការបង្ការ និងការពារការឆ្លងរីករាលដាលនៃជំងឺកូវីដ-១៩ នៃរលកទី២ ខណៈដែលពិភពលោកកំពុង ប្រឈមមុខនឹងការរាត្បាតយ៉ាងខ្លាំងដោយសារជំងឺមួយនេះ។ ការក្រើនរំឮកបែបនេះរបស់លោក តូច ប៉ូលីវ៉ា បានធ្វើឡើងនៅក្នុងឱកាសដែលលោកបានអញ្ជើញជាតំណាងលោក ម៉ែន វិបុល អភិបាលខេត្តស្វាយរៀង នៅព្រឹកថ្ងៃទី២២ ខែកក្កដា ឆ្នាំ២០២០នេះ ក្នុងកម្មវិធីបើកសិក្ខាសាលាស្តីពីបទបង្ហាញលទ្ធផលស្រាវជ្រាវស្តីពី «ការអនុវត្តច្បាប់ត្រួតពិនិត្យផលិតផលថ្នាំជក់ និងវិធីការពារជំងឺកូវីដ-១៩»។ ពិធនេះក៏មានការចូលរួមពីសំណាក់លោកសាស្រ្តាចារ្យ ផាន់ ចាន់ពៅ ប្រធានដេប៉ាតឺម៉ង់ចិត្តវិទ្យា លោកសាស្រ្តាចារ្យ ខាន់ សារ៉េត លោកសាស្រ្តារ្យ កៅ សុវណ្ណតារា និងលោកសាស្រ្តាចារ្យ ហង់ ប៊ូ អ្នកស្រាវជ្រាវមកពីសាកលវិទ្យាល័យភូមិន្ទភ្នំពេញ ប្រធានមន្ទីរពាក់ព័ន្ធ លោកនាយកទីចាត់ការ លោក លោកស្រីអភិបាលរងស្រុក ក្រុងទាំង៨ លោក លោកស្រី មេឃុំ ជំទប់ ស្មៀនឃុំក្នុងទាំង៨០ ឃុំ សង្កាត់ នៅសាលប្រជុំសាលាខេត្តស្វាយរៀង។ ស្ថិតនៅក្នុងឱកាសនោះដែរ លោកអភិបាលរងខេត្ត ក៏បានសំណូមពរដល់សមាជិក សមាជិកា ទាំងអស់លើកឡើងនូវសំណួរ ឬបញ្ហាប្រឈមនានា ដែលកើតមានឡើង ដើម្បីជាមូលដ្ឋានក្នុងការពិភាក្សា រកដំណោះស្រាយ និងសំណូមពរឱ្យស្ថាប័ន អង្គភាពពាក់ព័ន្ធទាំងអស់ជួយពង្រឹង បន្តការផ្សព្វផ្សាយអំពីផលប៉ះពាល់នៃការប្រើប្រាស់ថ្នាំជក់ បិទខិតបណ្ណ នៅតាមផ្ទះសំណាក់ សណ្ឋាគារ គ្រឹះស្ថានសាធារណៈ ឯកជន និងនៅតាមរមណីយដ្ឋាន ទីសាធារណៈនានានៅក្នុងដែនដីខេត្តស្វាយរៀង ដើម្បីពញ្ញាក់ស្មារតីឱ្យប្រជាពលរដ្ឋក្នុងការកាត់បន្ថយការប្រើប្រាស់ថ្នាំជក់៕ | 2020-07-22T23:35:00+07:00 | freshnewsasia.com | https://m.freshnewsasia.com/index.php/en/localnews/165980-2020-07-22-09-35-45.html |
0a529497-73a4-4f44-8cca-3cd3aebad0ff | មន្ត្រីសុខាភិបាល ចុះយុទ្ធនាការបាញ់ថ្នាំសម្លាប់មូស និងដាក់ថ្នាំអាល់បែត តាមអាងទឹក ពាងទឹក ដើម្បីការពារជំងឺគ្រុនឈាម នៅខេត្តព្រះវិហារ | លំនៅដ្ឋានរបស់បងប្អូនប្រជាពលរដ្ឋខ្មែរចំនួន៣ភូមិ ជាប់និងព្រំដែនប្រទេសឡាវ ក្នុងឃុំកំពង់ស្រឡៅ ស្រុកឆែប ខេត្តព្រះវិហារ បានទទួលការយកចិត្តទុកដាក់ ពីមន្ត្រីសុខាភិបាលខេត្ត ក្នុងយុទ្ធនាការចុះបាញ់ថ្នាំសម្លាប់មូស និងដាក់ថ្នាំអាល់បែតតាមពាងទឹក អាងទឹកប្រជាពលរដ្ឋ ដើម្បីការពារពីជំងឺគ្រុនឈីក ជំងឺគ្រុនឈាម។ លោកវេជ្ជបណ្ឌិត គួង ឡូ ប្រធានមន្ទីរសុខាភិបាលខេត្តព្រះវិហារ បានប្រាប់ឲ្យដឹងនៅព្រឹកថ្ងៃទី២២ ខែកក្កដា ឆ្នាំ២០២០នេះថា ដោយទទួលបានព័ត៌មានស្តីពីការរាតត្បាតនៃជំងឺគ្រុនឈីក ជំងឺគ្រុនឈាម នៅភូមិសួង ភូមិកំពង់ព្រះឥន្ធ និងភូមិកំពង់សាមី ក្នុងឃុំកំពង់ស្រឡៅ ស្រុកឆែប ជាប់និងព្រំដែនឡាវ, នៅថ្ងៃម្សិលមិញនេះ លោកបានដឹកនាំមន្ត្រីសុខាភិបាល ចុះពិនិត្យសកម្មភាព ការបាញ់ថ្នាំសម្លាប់មូស និងដាក់ថ្នាំអាល់បែតតាមពាងទឹក អាងទឹកប្រជាពលរដ្ឋទាំង៣ភូមិ ដើម្បីទប់ស្កាត់ការរាត្បាត នៃជំងឺគ្រុនឈីក ជំងឺគ្រុនឈាមនេះ។ ជាមួយគ្នានេះ លោកប្រធានមន្ទីរសុខាភិបាល ក៏បានអប់រំសុខភាពដល់បងប្អូនប្រជាពលរដ្ឋ ឲ្យរក្សាអនាម័យជាប់ជានិច្ចក្នុងការរស់នៅ។ ទន្ទឹមនឹងនោះ បងប្អូនប្រជាពលរដ្ឋ ត្រូវចូលរួមសម្អាត អនាម័យ បរិស្ថានជុំវិញផ្ទះ ពោលគឺត្រូវលុបក្រលុក សំបកកង់ឡាន កង់ម៉ូតូចាស់ៗ ឫក៏សំបកកំប៉ុងដែលអាចដក់ទឹកបាន ដើម្បីការពារកុំឲ្យសត្វមូសបង្កកំណើតបាន។ លោកវេជ្ជបណ្ឌិត គួង ឡូ បានបញ្ជាក់ថា ក្នុងនាមមន្ទីរសុខាភិបាលខេត្តព្រះវិហារ លោកនឹងតាមដានមើលថាតើមួយអាទិត្យក្រោយ បន្ទាប់ពីបានចុះយុទ្ធនាការ បាញ់ថ្នាំសម្លាប់មូស និងដាក់ថ្នាំអាល់បែត តាមពាងទឹក អាងទឹក តាមផ្ទះរបស់ប្រជាពលរដ្ឋ តើជំងឺគ្រុនឈីក មានការថយចុះទេ? បើសិនមានការថយចុះ យើងនឹងបន្ត ចុះអប់រំទៀត ប៉ុន្តែបើសិនជាជំងឺគ្រុនឈីកមិនថយចុះទេ មន្ទីរសុខាភិបាលខេត្ត នឹងធ្វើយុទ្ធនាការមួយទៀត គឺសហការជាមួយយុវជន ស.ស.យ.ក របស់មន្ទីរសុខាភិបាល យុវជនកាកបាទក្រហមកម្ពុជា និងយុវជន ស.ស.យ.ក ស្រុកឆែប ចុះដើរសម្អាតតាមផ្ទះប្រជាពលរដ្ឋ ប្រមូលវត្ថុចាស់ៗ ដែលដក់ទឹកកប់ចោលតែម្តង។ នៅក្នុងឱកាសនោះដែរ លោកវេជ្ជបណ្ឌិត គួង ឡូ ក៏បានអំពាវនាវឲ្យប្រជាពលរដ្ឋបន្តការពារខ្លួនជានិច្ច កុំឲ្យកើតជំងឺកូវីដ១៩។ ដែលវិធានការការពារ ដ៏មានប្រសិទ្ធិភាពនោះ គឺត្រូវអនុវត្តន៍ឲ្យបានទៀងទាត់ តាមការណែនាំរបស់ក្រសួងសុខាភិបាល មន្ទីរសុខាភិបាលខេត្ត ដោយអនុវត្តន៍ការលាងដៃ នឹងសាប៊ូ ឬទឹកអាល់កុល និងត្រូវពាក់ម៉ាស់ការពារជានិច្ច ពេលស្ថិតក្នុងទីប្រជុំជន ឫចូលរួមកម្មវិធីផ្សេងៗ៕ | 2020-07-22T22:54:00+07:00 | freshnewsasia.com | https://m.freshnewsasia.com/index.php/en/localnews/165970-2020-07-22-08-54-22.html |
f04a2c9c-3af8-49a2-aa64-61e4c1d7154d | រកឃើញទណ្ឌិតជាង ៥០០នាក់ឆ្លងជំងឺ COVID-19 ក្នុងពន្ធនាគារមួយនៅអាមេរិក (Video inside) | ការិយាល័យពន្ធនាគារអាមេរិក នៅថ្ងៃអង្គារសប្តាហ៍នេះ (ពេលវេលានៅវ៉ាស៊ីនតោន) បានជូនដំណឹងឲ្យដឹងថា អ្នកទោសចំនួន ៥១០នាក់ហើយនៅក្នុងពន្ធនាគារមួយនៃរដ្ឋតិចសាស ត្រូវបានគេធ្វើតេស្តរកឃើញថា មានផ្ទុកជំងឺ COVID-19។ នេះបើតាមការចេញផ្សាយ ដោយទីភ្នាក់ងារព័ត៌មានស៊ីនហួរ នារសៀលថ្ងៃពុធ ទី២២ ខែកក្កដា ឆ្នាំ២០២០។ ពន្ធនាគារខាងលើមានឈ្មោះថា មជ្ឍមណ្ឌលវេជ្ជសាស្រ្តសហព័ន្ធ ខាស្វែល (Carswell) ឬហៅកាត់ថា FMC Carswell ស្ថិតនៅទីក្រុង ហ្វតវើស (Fort Worth) នៃរដ្ឋតិចសាស។ ពន្ធនាគារនេះទៀតសោត គឺត្រូវបានប្រើប្រាស់សម្រាប់ដាក់តែអ្នកទោសជាស្ត្រី ដែលមានបញ្ហាសុខភាព និងបញ្ហាផ្លូវចិត្តប៉ុណ្ណោះ ខណៈពេលដែលបច្ចុប្បន្ននេះ មានអ្នកទោសសរុបប្រមាណ ១,៣៥៧នាក់។ គួរបញ្ជាក់ថា គិតចាប់តាំងពីខែមេសាមកម្ល៉េះ អ្នកទោសជាច្រើនបានសម្តែងការព្រួយបារម្ភ ជុំវិញការរាតត្បាតជំងឺ COVID-19 ដ៏កាចសាហាវមួយនេះ នៅក្នុងពន្ធនាគាររបស់ពួកគេ ខណៈនៅទីនោះមិនមានឧបករណ៍ការពារ និងអនាម័យគ្រប់គ្រាន់នោះឡើយ៕ | 2020-07-22T20:32:00+07:00 | freshnewsasia.com | https://m.freshnewsasia.com/index.php/en/internationalnews/165948-2020-07-22-06-32-35.html |
cadfb37c-5119-4c27-8c4d-1aef856ed2bf | ទឹកទន្លេឡើងបន្តិច ធ្វើឲ្យសត្វគោរបស់ប្រជាពលរដ្ឋ នៅស្រុកពាមរ៍ ខេត្តព្រៃវែងមានជំងឺ, មន្ត្រីជំនាញចុះព្យាបាលភ្លាមៗ | ទឹកជំនន់ទន្លេមេគង្គ ចាប់ផ្តើមឡើងបន្តិចបែរជាសត្វគោរបស់កសិករ ចាប់ផ្តើមឈឺជាបន្តបន្ទាប់ ហើយពេលឃើញគោឈឺបែបនេះ អាជ្ញាធរស្រុក និងមន្ត្រីជំនាញ ចុះទៅជួយពិនិត្យព្យាបាល ចែកថ្នាំជូនប្រជាពលរដ្ឋ ដើម្បីព្យាបាលសត្វទាំងនោះ ឲ្យជាសះស្បើយ។ លោក សឿន សៅវុទ្ធី មន្ត្រីបសុពេទ្យ នៃមន្ទីរកសិកម្មខេត្តព្រៃវែង បានថ្លែងថា នារសៀលថ្ងៃទី២១ ខែកក្កដា ឆ្នាំ២០២០ នៅពេលមានទឹកជំនន់ឡើងមកតិចៗ បែរជាសត្វគោកសិករចិញ្ចឹមតាម មាត់ទន្លេ ក៏ចាប់ផ្តើមឈឺបណ្តើរៗ ហើយដើម្បីជួយដល់ប្រជាពលរដ្ឋ ឲ្យទាន់ពេលវេលា អាជ្ញាធរ មន្ត្រីជំនាញ បានចុះទៅជួយ ពិនិត្យព្យាបាល ដល់សត្វរបស់ពួកគាត់ ពេញមួយថ្ងៃ ដែលមានការចូលរួមពី លោកស្រីសេង ទៀង អភិបាលស្រុកពាមរ៍ផងដែរ។ លោកបន្តថា ការចុះជួយនេះ បានផ្តល់ថ្នាំ លាបដំបៅករណីគោ កើតជំងឺអ៊ុតក្តាម និងចាក់ថ្នាំការពារជំងឺសារទឹកជាដើម ដោយគោកំពុងឈឺ ស្ថិតនៅភូមិបឹងក្អែក ភូមិបឹងផ្សោត ឃុំពាមមានជ័យ ស្រុកពាមរ៍ ខេត្តព្រៃវែង តាមដងទន្លេមេគង្គ ដោយផ្តល់ជូនបានចំនួន៩៣គ្រួសារ ដែលពួកគាត់ចិញ្ចឹមគោ ហើយមានគោឈឺ សរុប៣៨១ក្បាល។ លោកបន្ថែមថា ក្រៅពីផ្តល់ថ្នាំ ចាក់ថ្នាំ សំខាន់បានបង្រៀន ដល់ពួកគាត់ឲ្យចេះថែរក្សា សត្វចិញ្ចឹមទាំងនេះ ព្រោះថា ត្រឹមរយៈពេលមួយថ្ងៃ គោមិនអាចជាសះស្បើយ បានទេ ម្លោះហើយម្ចាស់ត្រូវចេះ ថែទាំ វិធីថែទាំវាទើបគោ ឈឺទាំងនេះ ឆាប់បានជាសះស្បើយ ហើយសូមឲ្យបងប្អូន មេត្តារាយការណ៍បន្ទាន់ តាមរយៈ លោកមេភូមិ មេឃុំ ប្រសិនបើគោវាឈឺ ហើយគ្មានលទ្ធភាពព្យាបាល មន្ត្រីជំនាញ នឹងចុះមកភ្លាមៗទៀត ដើម្បីការពារកុំឲ្យគោឈឺ និងងាប់៕ | 2020-07-22T18:54:00+07:00 | freshnewsasia.com | https://m.freshnewsasia.com/index.php/en/localnews/165936-2020-07-22-04-54-28.html |
c6e30646-2bfc-4778-a1b0-52a2919f9780 | អភិបាលខេត្តស្វាយរៀង ជំរុញឲ្យអាជ្ញាធរមូលដ្ឋាន បង្កើនការអនុវត្តការងារប្រយុទ្ធប្រឆាំងជំងឺកូវីដ-១៩ ឲ្យបានកាន់តែសកម្មថែមទៀត ដើម្បីទប់ស្កាត់ការឆ្លងរាលដាលនៅតាមសហគមន៍ | ខេត្តស្វាយរៀង ៖ លោក ម៉ែន វិបុល អភិបាលខេត្តស្វាយរៀង និងជាប្រធានគណៈបញ្ជាការឯកភាពរដ្ឋបាលខេត្ត នាព្រឹកថ្ងៃទី២២ ខែកក្កដា ឆ្នាំ២០២០នេះ បានធ្វើការជំរុញឲ្យអាជ្ញាធរមូលដ្ឋានទាំងអស់ ត្រូវបន្តយកចិត្តទុកដាក់ និងបង្កើនការអនុវត្តការងារប្រយុទ្ធប្រឆាំងជំងឺកូវីដ-១៩ ឲ្យបានកាន់តែសកម្មថែមទៀត ដើម្បីទប់ស្កាត់ការឆ្លងរាលដាលនៅតាមសហគមន៍ ដោយត្រូវពង្រឹងការអនុវត្តវិធានការណែនាំរបស់ក្រសួងសុខាភិបាល និងត្រូវខិតខំបន្តអនុវត្តកម្មវិធីឧបត្ថម្ភសាច់ប្រាក់ របស់រាជរដ្ឋាភិបាល ជូនគ្រួសារក្រីក្រក្នុងអំឡុងពេលនៃការរីករាលដាលជំងឺកូវីដ១៩ ឲ្យបានត្រឹមត្រូវតាមនីតិវិធី ចំគោលដៅ ចំមុខសញ្ញា ប្រកបដោយតម្លាភាពសម្រាប់ប្រជាពលរដ្ឋក្រីក្រពិតប្រាកដ ។ លោកអភិបាលខេត្តស្វាយរៀង បានមានប្រសាសន៍ដូច្នេះ ក្នុងឱកាសដែលលោកបានអញ្ជើញជាអធិបតី នៅក្នុងពិធីសម្ពោធដាក់ឲ្យប្រើប្រាស់ជាផ្លូវការ អគារធ្វើការថ្មី នៃអធិការដ្ឋាននគរបាលក្រុងស្វាយរៀង ។ លោកម៉ែន វិបុល បានថ្លែងនូវការកោតសរសើរ ដល់លោកឧត្តមសេនីយ៍ទោស្នងការនគរបាលខេត្ត ដែលកន្លងមក តែងតែយកចិត្តទុកដាក់ ក្នុងកសាងនូវសមិទ្ធផលនានាជាច្រើន ដើម្បីសម្រួលដល់ការបំពេញការងារ របស់កងកម្លាំងឱ្យកាន់តែមានភាពងាយស្រួល និងថ្លែងអរគុណដល់លោកអធិការនគរបាលក្រុង ដែលបានខិតខំការកៀរគរការចូលរួម វិស័យឯកជន និងសប្បុរសជនទាំងអស់ ជាពិសេសលោកជំទាវកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងព្រឹទ្ធសភា រដ្ឋសភា និងអធិការកិច្ច និងជាប្រធានក្រុមការងាររាជរដ្ឋាភិបាល ចុះមូលដ្ឋាននៅខេត្តស្វាយរៀង ដែលបានឧបត្ថម្ភថវិកា ក៏ដូចជាសម្ភារសម្រាប់ការសាងសង់អគារធ្វើការដ៏ថ្មីស្រឡាង ដែលត្រូវដាក់សម្ពោធឲ្យប្រើប្រាស់ជាផ្លូវការនៅថ្ងៃនេះ ។ ជាមួយនេះ លោកក៏បានថ្លែងនូវការអរគុណ ដល់កងកម្លាំងទាំងអស់ ដែលកន្លងមកនេះ បានខិតខំអនុវត្តតួនាទី ភារកិច្ចរបស់ខ្លួនយ៉ាងល្អប្រសើរក្នុងការរក្សាសន្តិសុខ សុវត្ថិភាពជូនប្រជាពលរដ្ឋ តាមរយៈកិច្ចប្រតិបត្តិការបង្ក្រាបបទល្មើសផ្សេងៗ បានទាន់ពេលវេលា ដោយផ្ដល់នូវភាពកក់ក្ដៅ និងបង្កើននូវជំនឿទុកចិត្តពីសំណាក់ប្រជាពលរដ្ឋមកលើកម្លាំងសមត្ថកិច្ច ព្រមទាំងបានស្នើដល់កងកម្លាំងទាំងអស់ ត្រូវបន្តពង្រឹងការអនុវត្តគោលនយោបាយភូមិឃុំ មានសុវត្ថិភាព ច្បាប់ចរាចរណ៍ផ្លូវគោក ការងារប្រយុទ្ធប្រឆាំងគ្រឿងញៀនខុសច្បាប់ ត្រូវបង្កើនការចុះល្បាតឲ្យបានកាន់តែសកម្ម និងរឹតបន្តឹងការអនុវត្តវិធានការបង្ការ និងបង្ក្រាបបទល្មើសគ្រប់ប្រភេទឲ្យបានម៉ឺងម៉ាត់ និងហ្មត់ចត់ជាទីបំផុត ដោយត្រូវត្រៀមកម្លាំងប្រចាំការឲ្យបាន ២៤ម៉ោង លើ ២៤ម៉ោង ដើម្បីអន្តរាគមន៍ឲ្យបានទាន់ពេលវេលា និងធ្វើការបង្ក្រាបឲ្យខានតែនូវបទល្មើសគ្រប់ប្រភេទ ដែលបានកើតឡើង ជាពិសេសបទល្មើសគ្រឿងញៀន ចោរកម្ម និងល្បែងស៊ីសងគ្រប់ប្រភេទ រួមទាំងបញ្ហាអគ្គិភ័យជាដើម ដើម្បីថែរក្សាការពារសន្តិសុខ សុវត្ថិភាពជូនប្រជាពលរដ្ឋ ក្នុងមូលដ្ឋានទទួលខុសត្រូវរបស់ខ្លួនឲ្យបានល្អប្រសើរ ៕ | 2020-07-22T14:28:36+07:00 | cen.com.kh | https://cen.com.kh/archives/227146.html |
8a957956-a638-4fc0-ad36-4822afba8eb6 | ថៃបញ្ជូន ពលករខ្មែរឆ្លងដែនខុសច្បាប់ជិត២០នាក់មកឲ្យកម្ពុជាវិញ តាមច្រកទ្វារព្រំដែនអន្តរជាតិប៉ោយប៉ែត | អគ្គនាយកដ្ឋានអន្តោប្រវេសន៍បានឲ្យដឹងថា ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី២១ ខែកក្កដា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន១៨នាក់ ស្រី ៦នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-07-22T11:38:39+07:00 | kbnnews.com | https://kbn.news/archives/172971 |
e8a09c52-0fd1-4d83-8d2c-c39c2c609e0b | សេចក្តីណែនាំ វិធីប្រតិបត្តិដែលត្រូវប្រកាន់យក ដើម្បីបង្ការបញ្ហាសុខភាពផ្លូវចិត្ត ក្នុងអំឡុងពេលមានការរាត្បាត ជំងឺកូវីដ-១៩ | ភ្នំពេញ ៖ ក្រសួងសុខាភិបាល ចេញសេចក្តីណែនាំ ស្ដីអំពី វិធីប្រតិបត្តិដែល ត្រូវប្រកាន់យក ដើម្បីបង្ការបញ្ហាសុខភាពផ្លូវចិត្ត ក្នុងអំឡុងពេលមានការរាត្បាត ជំងឺកូវីដ-១៩ ៕ សូមអានខ្លឹមសារលំអិត នៃសេចក្តីណែនាំនៅខាងក្រោម ៖ | 2020-07-22T10:08:53+07:00 | cen.com.kh | https://cen.com.kh/archives/227051.html |
fdb4f2fc-4ec7-4d3a-9a64-23bb35ed05a6 | ក្រសួងទេសចរណ៍ណែនាំ ៥ចំណុច ដើម្បីទប់ស្កាត់ជំងឺកូវីដ១៩ ក្នុងអំឡុងថ្ងៃឈប់សម្រាកនៅខែក្រោយ | ក្រសួងទេសចរណ៍ បានចេញសេចក្តីណែនាំមួយស្ដីពីចលនាទេសចរណ៍ផ្ទៃក្នុងស្របតាមការអនុវត្តវិធានសុវត្ថិភាពទេសចរណ៍ នាឱកាសថ្ងៃឈប់សម្រាកជំនួសពិធីបុណ្យចូលឆ្នាំថ្មីប្រពៃណីខ្មែរ ចាប់ពីថ្ងៃទី៧ ដល់ ២១ ខែសីហាឆ្នាំ ២០២០។ យោងតាមសេចក្តីណែនាំ របស់ក្រសួងទេសចរណ៍ នៅថ្ងៃទី២១ ខែកក្កដាឆ្នាំ២០២០ បានឲ្យដឹងថា ដើម្បីទប់ស្កាត់ការរីករាលដាលនៃជំងឺកូវីដ១៩ ក្នុងអំឡុងថ្ងៃឈប់សម្រាកនេះ ក្រសួងបានណែនាំដល់មន្ទីរទេសចរណ៍រាជធានី-ខេត្ត ចំនួន ៥ចំណុច ដូចខាងក្រោម៖ | 2020-07-22T08:56:11+07:00 | kbnnews.com | https://kbn.news/archives/172895 |
024c6dd8-eff5-4b2a-b03e-5142acb59529 | ថៃបញ្ជូនពលរដ្ឋខ្មែរ៣នាក់ត្រឡប់មកកម្ពុជាវិញ ក្រោយជាប់ទោសជាច្រើនឆ្នាំពីបទឆ្លងដែនខុសច្បាប់ | ពលរដ្ឋខ្មែរចំនួន៣នាក់ ត្រូវបានអាជ្ញាធរប្រទេសថៃបញ្ជូនត្រឡប់មកឱ្យកម្ពុជាវិញ តាមច្រកអន្តរជាតិជាំ ស្ថិតក្នុងភូមិជើងភ្នំ ឃុំត្រពាំងប្រីយ៍ ស្រុកអន្លង់វែង ខេត្តឧត្តរមានជ័យ បន្ទាប់ពីបានចាប់ខ្លួននិងជាប់ឃុំឃាំង ជាច្រើនឆ្នាំក្នុងទឹកដីថៃពីបទឆ្លងដែនខុសច្បាប់។ បើតាមនគរបាលខេត្តឧត្តរមានជ័យបានបញ្ជាក់ថា នៅថ្ងៃទី២១ ខែកក្កដា ឆ្នាំ២០២០ អាជ្ញាធរថៃ បានបញ្ជូនខ្លួនពលរដ្ឋខ្មែរចំនួន៣នាក់ ទៀតត្រឡប់មកវិញ តាមច្រកអន្តរជាតិជាំ បន្ទាប់ពីត្រូវបានសមត្ថកិច្ចថៃចាប់ខ្លួនដាក់ពន្ធនាគារនៅខេត្តស៊ីសាកេត ពីបទឆ្លងដែនខុសច្បាប់ចូលកាប់ឈើគ្រញូង។ ពលរដ្ឋខ្មែរទាំង៣នាក់មានឈ្មោះ កង តូង ភេទប្រុស អាយុ៤៤ឆ្នាំ រស់នៅភូមិថ្នល់កែង ឃុំផ្អាវ ស្រុកត្រពាំងប្រាសាទ ខេត្តឧត្តរមានជ័យ ត្រូវបានសមត្ថកិច្ចថៃ ចាប់ខ្លួននៅ ថ្ងៃទី១៤ ខែតុលា ឆ្នាំ២០១៨, ទី២៖ ឈ្មោះ ឈុន ចាន់រី ភេទប្រុស អាយុ៣២ឆ្នាំ រស់នៅភូមិបរក្នុង ឃុំអង្គរមាស ស្រុកដងទង់ ខេត្តកំពត ត្រូវថៃចាប់ខ្លួន ថ្ងៃទី១៣ ខែមីនា ឆ្នាំ២០១៨ និងទី៣៖ ឈ្មោះ ឈឿម កាយ ភេទប្រុស អាយុ៣១ឆ្នាំ រស់នៅភូមិជាយសំពៅ ឃុំសំបូរ ស្រុកប្រាសាទសំបូរ ខេត្តកំពង់ធំ ត្រូវថៃចាប់ខ្លួនថ្ងៃទី២៧ ខែសីហា ឆ្នាំ២០១៧។ បន្ទាប់ពីបានស្គែនកំដៅរកមេរោគកូវីដ១៩ និងលាងសម្អាតខ្លួនប្រាណដោយទឹកអាល់កុល ពីមន្ត្រីចត្តាឡីសក័រួចមក សមត្ថកិច្ចបានធ្វើការអប់រំណែនាំឱ្យបញ្ឈប់ការឆ្លងដែនដោយខុសច្បាប់តទៅទៀត និងបានអនុញ្ញាតឱ្យវិលត្រឡប់ទៅលំនៅដ្ឋានវិញរៀងៗខ្លួន៕ | 2020-07-22T08:49:09+07:00 | kbnnews.com | https://kbn.news/archives/172891 |
c9a1b072-2f95-4211-aca4-715f762a567a | គយ-ផ្នែកឯកជន ដោះស្រាយបញ្ហា ពាក់ព័ន្ធនឹងប្រតិបត្តិការនាំចេញ-នាំចូលទំនិញ ក្នុងអំឡុងពេលវីរុសកូវីដ-១៩ | ភ្នំពេញ៖ អគ្គនាយកដ្ឋានគយនិងរដ្ឋាករកម្ពុជា បើក កិច្ចប្រជុំពិសេសនៃយន្តការភាពជាដៃគូគយ-ផ្នែក ឯកជន (CPPM) ក្នុងគោលបំណងពិនិត្យនិងដោះស្រាយនូវសំណូមពរ និងបញ្ហានានារបស់វិស័យឯកជន ជាពិសេសពាក់ព័ន្ធនឹងប្រតិបត្តិការនាំចេញ-នាំចូលទំនិញ ក្នុងអំឡុងពេលនៃការរីករាលដាលជាសកលនៃវីរុសកូវីដ-១៩ នាថ្ងៃទី២១ ខែកក្កដា ឆ្នាំ២០២០ នៅអគ្គនាយកដ្ឋានគយនិងរដ្ឋាករកម្ពុជា។ កិច្ចប្រជុំនេះបានប្រព្រឹត្តទៅក្រោមអធិបតីភាព ឯកឧត្តម បណ្ឌិត គុណ ញឹម ប្រតិភូរាជរដ្ឋាភិបាលទទួលបន្ទុកជាអគ្គនាយក នៃអគ្គនាយកដ្ឋានគយនិងរដ្ឋាករកម្ពុជា និងអ្នកឧកញ៉ា គិត ម៉េង ប្រធានសភាពាណិជ្ជកម្មកម្ពុជា ជាសហប្រធាននៃយន្តការភាពជាដៃគូគយ-ផ្នែកឯកជន ព្រមទាំងមានការចូលរួមពីថ្នាក់ដឹកនាំនិងមន្ត្រីនៃគយនិងរដ្ឋាករកម្ពុជា និងថ្នាក់ដឹកនាំនៃសភាពាណិជ្ជកម្មកម្ពុជា។ ឯកឧត្តមបណ្ឌិត គុណ ញឹម បានលើកឡើងនូវសមិទ្ធផលការងារនៃយន្តការភាពជាដៃគូគយ-ផ្នែកឯកជន នាពេលកន្លងមក ជាពិសេសតាមរយៈការរៀបចំកិច្ចប្រជុំយន្តការ និងកិច្ចប្រជុំក្រុមការងារជំនាញជាបន្តបន្ទាប់ ដែលបានដោះស្រាយនូវបញ្ហាជាច្រើន ដោយទទួលលទ្ធផលជាផ្លែផ្កាល្អប្រសើរ។ ឯកឧត្ដមបណ្ឌិតសហប្រធានក៏បានបន្តជំរុញឱ្យមានកិច្ចពិភាក្សាជាមួយវិស័យឯកជនជាប់ជាប្រចាំ ក្នុងន័យដោះស្រាយឱ្យបានទាន់ពេលវេលានូវបញ្ហាដែលកើតមានឡើង តាមការប្រែប្រួលនៃស្ថានការណ៍សេដ្ឋកិច្ចនិងពាណិជ្ជកម្ម។ ជាការឆ្លើយតប អ្នកឧកញ៉ា គិត ម៉េង បានថ្លែងថាយន្តការភាពជាដៃគូគយ-វិស័យឯកជនគឺជាវេទិកាសន្ទនាក្នុងភាពជាដៃគូ ដើម្បីពិគ្រោះយោបល់ស្វែងរកដំណោះស្រាយនូវរាល់បញ្ហានានាដោយឈរលើគោលការណ៍ឈ្នះ-ឈ្នះ និងយោគយល់គ្នាទៅវិញទៅមក។ អ្នកឧកញ៉ាសហប្រធានក៏បានថ្លែងអំណរគុណដល់អគ្គនាយកដ្ឋានគយនិងរដ្ឋាករកម្ពុជា ដែលបានដាក់ចេញនូវវិធានការជាច្រើនដើម្បីផ្ដល់កិច្ចសម្រួលពាណិជ្ជកម្មបន្ថែមពីពេលមួយទៅពេលមួយ ជាពិសេសក្នុងអំឡុងពេលនៃការរីករាលដាលនៃជំងឺកូវីដ-១៩។ កិច្ចប្រជុំបានដំណើរការពិភាក្សាលើសំណូមពរ និងបញ្ហាដែលបានលើកឡើងដោយវិស័យឯកជន និងបានឯកភាពគ្នាលើដំណោះស្រាយតាមបញ្ហានីមួយៗ ដែលពាក់ព័ន្ធនឹង (១)ការពង្រឹងការអនុវត្តកម្រៃសេវាសាធារណរបស់អគ្គនាយកដ្ឋានគយនិងរដ្ឋាករកម្ពុជា (២)ការកាត់បន្ថយបន្ទុកនានាបន្ថែមទៀតចំពោះវិនិយោគវិស័យកាត់ដេរនិងវិស័យកសិកម្ម (៣)ការពង្រឹងប្រសិទ្ធភាពនៃការបង្ការនិងបង្ក្រាបអំពើរត់គេចពន្ធ (៤)ការពង្រីកវិសាលភាពនៃការអនុវត្តនីតិវិធីបំពេញបែបបទគយមុនពេលទំនិញមកដល់និងការកែលម្អនីតិវិធី e-Payment (៥)ការលើកកម្ពស់ការយល់ដឹងនិងជំរុញការអនុវត្តវិធានបញ្ជាក់ជាមុនលើការងារចំណាត់ថ្នាក់ទំនិញ (៦)ការជំរុញការអនុវត្តយន្តការលើកទឹកចិត្តវិស័យសហគ្រាសធុនតូចនិងមធ្យម (៧)ការពង្រីកចំនួនសមាជិកក្រុមធុរជនល្អបំផុតដើម្បីលើកទឹកចិត្តដល់ធុរជនមានអនុលោមភាពខ្ពស់ និង (៨)ការធ្វើសាមញ្ញកម្មនិងទំនើបកម្មនីតិវិធីគយ។ បន្ថែមលើនេះ ភាគីទាំងសងខាងក៏បានឯកភាពគ្នាឱ្យក្រុមការងារជំនាញនីមួយៗបន្តបង្កើនការពិភាក្សាដោះស្រាយបញ្ហាដែលនឹងកើតឡើងជាយថាហេតុ ឱ្យបានទាន់ពេលវេលានិងមានប្រសិទ្ធភាព ហើយត្រៀមរៀបចំកិច្ចប្រជុំលើកទី៨នៃយន្តការភាពជាដៃគូគយ-ផ្នែកឯកជន នាពេលវេលាសមស្របខាងមុខ៕ | 2020-07-22T07:26:41+07:00 | cen.com.kh | https://cen.com.kh/archives/227000.html |
3aeaa67e-b3d3-4398-b505-c80b8bedc896 | លោក Trump ថា មេរោគកូរ៉ូណាទំនង «កាន់តែអាក្រក់ឡើងមុនពេលមានភាពប្រសើរឡើងវិញ» | ប្រធានាធិបតីសហរដ្ឋអាមេរិកលោក ដូណាល់ ត្រាំ ដែលបានបន្តសន្និសីទកាសែតប្រចាំថ្ងៃឡើងវិញអំពីការរាតត្បាតនៃមេរោគកូរ៉ូណាកាលពីថ្ងៃអង្គារម្សិលមិញបាននិយាយថា ចំនួនករណីឆ្លងនៃជំងឺកូវីដ១៩ បានកើនឡើងយ៉ាងខ្លាំងនៅទូទាំងប្រទេសហើយ «ជាអកុសល វានឹងប្រហែលកាន់តែអាក្រក់ឡើង មុនពេលវាមានភាពប្រសើរឡើងវិញ»។ លោកប្រធានាធិបតីត្រាំបាននិយាយនៅឯសន្និសីទកាសែតលើកទីមួយចាប់តាំងពីចុងខែមេសាមកថា៖ «តំបន់ខ្លះនៃប្រទេសយើងកំពុងធ្វើបានល្អ។ តំបន់ផ្សេងទៀត ធ្វើមិនសូវបានល្អ»។ លោកប្រធានាធិបតីត្រាំក៏មិនទាន់បានធ្វើសេចក្តីថ្លែងការណ៍ខ្លាំងៗនៅឡើយចំពោះការពាក់ម៉ាស់ជាវិធីមួយដើម្បីជួយកម្រិតការរាលដាលនៃមេរោគកូរ៉ូណាដ៏ប្រល័យដែលបានឆ្លងពលរដ្ឋអាមេរិកាំងជាង៣លាន៥សែននាក់ ហើយបានសម្លាប់មនុស្សជាង១សែន៤ម៉ឺន១ពាន់នាក់។ នេះបើតាមសាកលវិទ្យាល័យ John Hopkins របស់សហរដ្ឋអាមេរិក។ លោកប្រធានាធិបតីត្រាំបាននិយាយដោយទាញម៉ាស់ចេញពីហោប៉ាវខោរបស់លោកថា៖ «ទោះបីលោក អ្នកចូលចិត្តឬមិនចូលចិត្តម៉ាស់ក៏ដោយ ម៉ាស់មានឥទ្ធិពល។ ខ្ញុំកំពុងទម្លាប់ប្រើម៉ាស់»។ លោកប្រធានាធិបតីត្រាំទើបតែពាក់ម៉ាស់ជាសាធារណៈលើកដំបូងកាលពីពេលថ្មីៗនេះក្នុងអំឡុងនៃដំណើរទស្សនកិច្ចទៅកាន់មន្ទីរពេទ្យ Walter Reed នៅជិតរដ្ឋធានីវ៉ាស៊ីនតោន។ លោកប្រធានាធិបតីបានច្រានចោលការតម្រូវឲ្យពាក់ម៉ាស់ទូទាំងប្រទេស។ នៅថ្ងៃអង្គារម្សិលមិញដែរ លោក Joe Biden បេក្ខជនប្រធានាធិបតីខាងគណបក្សប្រជាធិបតេយ្យបានដាក់ចេញផែនការសេដ្ឋកិច្ចសម្រាប់ប្រទេសនៅពេលធ្វើសុន្ទរកថានៅរដ្ឋ Delaware ។ លោកបានស្តីបន្ទោសប្រធានាធិបតីត្រាំចំពោះការបរាជ័យក្នុងការដឹកនាំក្នុងអំឡុងនៃការរាតត្បាតមេរោគកូរ៉ូណា៕ | 2020-07-22T07:00:00+07:00 | khmer.voanews.com | https://khmer.voanews.com/a/trump-coronavirus-likely-to-get-worse-before-it-gets-better-/5512914.html |
12cc4cd3-45cf-4de2-9a95-ecad3854fd11 | សហរដ្ឋអាមេរិកព្យាយាមការពារសុវត្ថិភាពសិស្ស ពេលបើកសាលារៀនឡើងវិញ | គ្រប់គ្នាសុទ្ធតែយល់ស្របថា កុមារគួរតែទៅរៀននៅសាលា។ ខណៈបញ្ហាបើកសាលារៀនឡើងវិញនៅរដូវស្លឹកឈើជ្រុះខាងមុខនេះស្ថិតក្នុងការជជែកដេញដោលនយោបាយថ្មីបំផុតរបស់រដ្ឋបាលលោកប្រធានាធិបតីត្រាំ សំណួរគឺមិនមែនអំពីថាតើការបើកសាលារៀនឡើងវិញជាគំនិតល្អឬយ៉ាងណានោះទេ ប៉ុន្តែគឺថា តើវាមានសុវត្ថិភាពដែរឬទេ?។ ខណៈសាលារៀននឹងចាប់ផ្តើមបើកឆ្នាំសិក្សាថ្មី នៅប៉ុន្មានសប្តាហ៍ខាងមុខនេះ លោកប្រធានាធិបតី Donald Trump បានគំរាមសាលារៀនណាដែលមិនបើកឲ្យសិស្សទៅរៀននៅក្នុងថ្នាក់។ ទោះបីជារដ្ឋាភិបាលសហព័ន្ធគ្រប់គ្រងតិចតួចលើហិរញ្ញវត្ថុនៅតាមសាលា ក៏លោក Trump បានបង្ហោះសារថា លោកប្រហែលជានឹងកាត់ថវិកាពីសាលារៀនណាដែលមិនព្រមបើកឲ្យសិស្សចូលរៀន។ គ្រូបង្រៀនចង់បើកថ្នាក់ឡើងវិញ។ គ្រូពេទ្យកុមារចង់បើកទ្វារឡើងវិញ។ នៅក្នុងសេចក្តីថ្លែងការណ៍រួមគ្នាមួយរវាងសហជីពគ្រូបង្រៀនធំជាងគេពីរក្រុម និងសមាគមគ្រូពេទ្យកុមារអាមេរិកាំងបាននិយាយថា៖ «យើងទទួលស្គាល់ថា កុមាររៀនបានល្អបំផុតពេលរៀនជាមួយគ្រូនៅក្នុងថ្នាក់។ ប៉ុន្តែយើងត្រូវមានវិធីការពារសុវត្ថិភាពដល់គ្រូនិងសិស្ស ពេលបើកសាលារៀនឡើងវិញ»។ ក្រុមអ្នកជំនាញសុខភាពសាធារណៈនិយាយថា ការបើកសាលារៀនឡើងវិញនឹងនាំហានិភ័យជាច្រើនដូចនឹងការបើកអាជីវកម្មឡើងវិញដែរ ហើយសហគមន៍ជាច្រើនដែលបានបើកឆាប់ពេកឬបើកដោយគ្មានការការពារគ្រប់គ្រាន់បានជួបនឹងការឆ្លងផ្ទុះរាលដាលវីរុសឡើងវិញ។ អ្នកស្រី Jennifer Nuzzo អ្នកសា្រវជ្រាវជាន់ខ្ពស់នៃមជ្ឈមណ្ឌលសន្តិសុខសុខភាពនៃសាកលវិទ្យាល័យ Johns Hopkins ថ្លែងថា៖ «នៅតាមសហគមន៍ដែលមានករណីឆ្លងកើនឡើងខ្លាំង ប្រហែលជាមិនទាន់អាចបើកសាលារៀនឡើងវិញបានទេ រហូតទាល់តែការឆ្លងធ្លាក់ចុះទាប»។ ការបើកសាលារៀនជាផ្នែកសំខាន់មួយនៃការបើកសេដ្ឋកិច្ចឡើងវិញ។ ឪពុកម្តាយជាច្រើនដែលធ្វើការពីផ្ទះមានការងារធ្វើច្រើន ទាំងការងាររបស់ពួកគេនិងមើលថែទាំកូនៗរបស់ពួកគេនៅផ្ទះ។ វាកាន់តែលំបាកសម្រាប់អ្នកធ្វើការដែលចាំបាច់ត្រូវទៅកន្លែងធ្វើការដោយមិនអាចធ្វើពីផ្ទះបាន។ គ្រាដែលសេដ្ឋកិច្ចប្រទេសកំពុងរង្គោះរង្គើ ហើយអត្រាគ្មានការងារធ្វើកើនឡើងខ្ពស់មិនដែលធ្លាប់មានចាប់តាំងពីវិបត្តិសេដ្ឋកិច្ចនៅទសវត្សរ៍១៩៣០មក ការបើកអាជីវកម្មដើម្បីឲ្យមនុស្សចូលធ្វើការវិញគឺជា ការសម្រេចចិត្តដ៏សំខាន់មួយផ្អែកលើបញ្ហានយោបាយនៅមុនការបោះឆ្នោតប្រធានាធិបតីនៅខែវិចិ្ឆកាខាងមុខនេះ។ ស្ថានភាពនេះក៏មានផលប៉ះពាល់យ៉ាងខ្លាំងសម្រាប់សិស្សផងដែរ។ សេចក្តីថ្លែងការណ៍រួមរវាងសមាគមគ្រូពេទ្យកុមារនិងគ្រូបង្រៀនក៏បានគូសបញ្ជាក់ថា «នៅសាលាកុមាររៀនបានច្រើនជាងនៅផ្ទះ»។ កុមារក៏រៀនអំពី«ជំនាញសង្គមនិងផ្លូវចិត្តផងដែរនៅសាលា»។ នៅសាលា កុមាររាប់សិបលាននាក់បានទទួលការបណ្តុះបណ្តាលពីបញ្ហាសុខភាពផ្លូវចិត្ត។ សាលារៀនគឺជា ប្រភពសំខាន់នៃការរាយការណ៍អំពីការបំពានលើកុមារ»។ ជំងឺកូវីដ១៩ហាក់មិនសូវវាយប្រហារខ្លាំងលើកុមារដូចមនុស្សពេញវ័យទេ។ ការស្រាវជ្រាវនានារកឃើញថា មានកុមារតិចតួចណាស់ឆ្លងជំងឺកូវីដ១៩ និងមិនសូវមានអាការៈធ្ងន់ធ្ងរនិងស្លាប់ដោយសារជំងឺនេះទេ។ លោក Josh Sharfstein ព្រឹទ្ធបុរសរងនៃមហាវិទ្យាល័យសុខភាពសាធារណៈ Bloomberg នៃសាកលវិទ្យាល័យ Johns Hopkins ថា៖ «ទោះបីជាការឆ្លងមានតិចតួចសម្រាប់កុមារក៏ដោយ ក៏មិនមែនមានន័យថា កុមារគ្មានហានិភ័យនោះដែរ»។ ការឆ្លងជាង២សែនករណីក្នុងចំណោមកុមារដោយរួមទាំងការស្លាប់ចំនួន៦៣ករណីនៅសហរដ្ឋអាមេរិកត្រូវបានរាយការណ៍នៅត្រឹមថ្ងៃទី៩ខែកក្កដា។ នេះបើយោងតាមសមាគមគ្រូពេទ្យកុមារអាមេរិកាំង។ ទាំងគ្រូបង្រៀននិងបុគ្គលិកសាលារៀនស្ថិតក្នុងហានិភ័យដូចនឹងអ្នកធ្វើការងារនៅក្នុងកន្លែងបិទជិតផ្សេងដែរ។ អ្នកស្រី Lily EskelsenGarcía ប្រធានសមាគមអប់រំជាតិដែលជាសហជីពគ្រូបង្រៀនធំជាងគេបាននិយាយថា៖ «ប្រសិនបើលោក Trump ទាមទារឲ្យបើកសាលារៀនឡើងវិញស្របពេលមានការឆ្លងកើនឡើងដូច្នេះ ខ្ញុំចង់ឲ្យលោក Trump អង្គុយនៅពីក្រោយសិស្ស៣៩នាក់នៅក្នុងថ្នាក់របស់ខ្ញុំ។ ខ្ញុំចង់ឲ្យលោកអង្គុយនៅទីនោះមួយថ្ងៃ៧ម៉ោងរយៈពេល៥ថ្ងៃក្នុងមួយសប្តាហ៍ ហើយឲ្យសិស្សក្អកនិងកណ្តាស់ដាក់លោក»។ ក្រុមអ្នកស្រាវជ្រាវនៃសាកលវិទ្យាល័យ Johns Hopkins បានព្យាករណ៍ថា គេត្រូវការថវិកា៥០ពាន់លានដុល្លារ ដើម្បីរៀបចំសាលារៀនឲ្យអាចទទួលសិស្សនៅសហរដ្ឋអាមេរិកឲ្យចូលរៀនវិញបានដោយសុវត្ថិភាព៕ | 2020-07-22T07:00:00+07:00 | khmer.voanews.com | https://khmer.voanews.com/a/u-s-wrestles-with-how-to-open-schools-safely/5513013.html |
b1c347c1-ac22-442b-8127-ee0705e0254d | កម្ពុជារកឃើញអ្នកជំងឺកូវីដ ជាជនជាតិខ្មែរ ២៦នាក់ទៀត វិលមកពីបរទេស និងអ្នកជាសះស្បើយ ៤នាក់ | ក្រសួងសុខាភិបាល នៅថ្ងៃទី២១ ខែកក្កដា ប្រកាស រកឃើញអ្នកឆ្លងកូវីដ-១៩ ថ្មីចំនួន ២៦នាក់បន្ថែមទៀត ដែលជនជាតិខ្មែរ ទើបវិលត្រឡប់មកពីប្រទេសអេហ្ស៊ីប រុស្សី និងកូរ៉េខាងត្បូង។ ចំណែកអ្នកដែលបានជាសះស្បើយមានចំនួន ៤នាក់ ដែលជាជនជាតិខ្មែរ និងជាអ្នកទើបវិលមកពីប្រទេស អារ៉ាប៊ីសាអូឌីត និងឥណ្ឌូណេស៊ី។ សេចក្ដីប្រកាសរបស់ក្រសួងសុខាភិបាលបង្ហាញថា បុរសខ្មែរទាំង ២៦នាក់ ដែលឆ្លងកូវីដ១៩ នេះ មានយុវជនចំនួន ៥នាក់ វិលមកប្រទេសអេហ្ស៊ីប យុវជនចំនួន ២០នាក់វិលមកពីប្រទេសរុស្សី រួមនិងបុរសវ័យ ៦៥ ឆ្នាំម្នាក់ទៀត វិលមកពីកូរ៉េខាងត្បូង។ អ្នកទាំងនេះមកដល់កម្ពុជានៅថ្ងៃទី១៩ កក្កដា។ បច្ចុប្បន្ន អ្នកជំងឺកូវីដទាំង ២៦នាក់ កំពុងសម្រាកព្យាបាលនៅមណ្ឌលសុខភាពចាក់អង្រែ ទីក្រុងភ្នំពេញ។ ចំណែកអ្នករួមដំណើរជាមួយអ្នកជំងឺកូវីដទាំង ២៦នាក់ សរុប ២២៨នាក់ ក្នុងជើងយន្តហោះទាំងពីរ គឺជើងយន្តហោះមកពីប្រទេសអេហ្ស៊ីប និងរុស្សី ដែលឆ្លងកាត់ប្រទេសម៉ាឡេស៊ី និងជើងយន្តហោះហោះត្រង់មកពីកូរ៉េខាងត្បូង ត្រូវបានក្រសួងកំពុងដាក់ឲ្យធ្វើចត្តាឡីស័ក ចំនួន ១៤ថ្ងៃនៅមណ្ឌលចត្តាឡីស័ក ចំនួនពីរក្នុងទីក្រុងភ្នំពេញ។ គិតមកដល់ថ្ងៃទី២១ ខែកក្កដានេះកម្ពុជាមានអ្នកឆ្លងកូវីដ-១៩ សរុបចំនួន ១៩៧នាក់ ក្នុងនោះមានអ្នកជាសះស្បើយចំនួន ១៤០នាក់និងកំពុងសម្រាកព្យាបាលនៅក្នុងមន្ទីរពេទ្យរដ្ឋមានចំនួន ៥៥នាក់ និងព្យាបាលឯកជនក្នុងស្ថានទូតអាមេរិកប្រចាំនៅកម្ពុជា ជាស្ត្រីជនជាតិអាមេរិក ចំនួន ២នាក់៕ | 2020-07-22T02:27:00+07:00 | rfa.org | https://www.rfa.org/khmer/news/health/26-new-cases-of-covid-19-imported-07212020152546.html |
e87f982a-da4f-4007-b8b1-eccfcc374241 | ក្រសួងសុខាភិបាល ណែនាំពីវិធីបង្ការបញ្ហាសុខភាពផ្លូវចិត្ត ក្នុងអំឡុងពេលមានការរាតត្បាតជំងឺកូវីដ-១៩ (Video inside) | ក្រសួងសុខាភិបាលនៅថ្ងៃទី២១ ខែកក្កដា ឆ្នាំ២០២០នេះ បានចេញសេចក្ដីណែនាំ វិធីប្រតិបត្តិដែលត្រូវប្រកាន់យក ដើម្បីបង្ការបញ្ហាសុខភាពផ្លូវចិត្ត ក្នុងអំឡុងពេលមានការរាតត្បាតជំងឺកូវីដ-១៩។ សេចក្តីប្រកាសព័ត៌មាន របស់ក្រសួងសុខាភិបាល ដែលបណ្តាញព័ត៌មាន Fresh News នៅថ្ងៃនេះបានបញ្ជាក់ថា ក្រោមការដឹកនាំប្រកបដោយគតិបណ្ឌិតរបស់ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ប្រទេសកម្ពុជា បានខិតខំធ្វើការ ទប់ស្កាត់មិនឱ្យមានការចម្លងរាតត្បាតវីរុសកូវីដ-១៩ ដោយទទួលបានលទ្ធផលល្អប្រសើរ ដែលគិតត្រឹមថ្ងៃនេះ មិនមានអ្នកស្លាប់ដោយសារជំងឺនេះនៅឡើយទេ។ ម្យ៉ាងវិញទៀត រហូតមកដល់ពេលនេះផងដែរ ប្រទេសកម្ពុជា នៅមិនទាន់មានការចម្លងវីរុសដ៏កាចសាហាវនេះ នៅក្នុងសហគមន៍នៅឡើយដែរ។ ក្រសួងសុខាភិបាលបន្តថា ទោះជាយ៉ាងណាក៏ដោយ ក៏ប្រទេសកម្ពុជានៅតែបន្តអំពាវនាវ ឱ្យបងប្អូនប្រជាពលរដ្ឋ បន្តការការពារការចម្លងវីរុសកូវីដ-១៩ ជាបន្តទៀត ដើម្បីកុំឱ្យមានការចម្លងពីបុគ្គល ម្នាក់ទៅបុគ្គលម្នាក់ និងការចម្លងក្នុងសហគមន៍ ដែលយើងមិនត្រូវមើលរំលង នូវលទ្ធភាពនៃការចម្លងវីរុសដ៏កាច សាហាវនេះឡើយ ព្រោះការចម្លងអាចកើតមានឡើងនូវគ្រប់ពេលវេលា គ្រប់កាលៈទេសៈ និងគ្រប់ទីកន្លែងទាំងអស់។ ក្រសួងបន្តថា ដោយសារការរាតត្បាតខ្លាំង នៅលើសាកលលោក និងបុគ្គលិកលក្ខណៈចម្លែករបស់វីរុសកូវីដ-១៩ ដែល មិនទាន់អាចដឹងច្បាស់លាស់បាននោះ ការចម្លងវីរុសកូវីដ-១៩ បានធ្វើឱ្យសាកលលោកជ្រួលច្របល់ និងមានផលប៉ះពាល់ធំធេងណាស់លើផ្នែកសុខភាពសាធារណៈ និងសេដ្ឋកិច្ចប្រទេស ដែលធ្វើឱ្យមានផលប៉ះពាល់លើផ្លូវ ចិត្តបុគ្គល និងក្រុមគ្រួសារ សម្រាប់ការរស់នៅ និងការប្រកបមុខរបរទទួលទានប្រចាំថ្ងៃនៅក្នុងបណ្ដាប្រទេសនៅ លើសាកលលោក ក្នុងនោះក៏មានប្រទេសកម្ពុជាផងដែរ។ បើយោងតាមឯកសាររបស់អង្គការអង្គការសហប្រជាជាតិស្ដីអំពី ដែលបានចុះផ្សាយនៅថ្ងៃទី១៣ ខែឧសភា ឆ្នាំ២០២០ កន្លងទៅ បានបង្ហាញថា ការរាត្បាតនៃវីរុសកូដ-១៩ មានផលអវិជ្ជមានលើសុខភាពផ្លូវចិត្តដល់មនុស្សគ្រប់វ័យ (កុមារ វ័យជំទង់ មនុស្សពេញវ័យ និងមនុស្សចាស់ជរា) ក្នុងនោះគេសង្កេតឃើញមាន ជំងឺធ្លាក់ទឹកចិត្ត (Depression) និងជំងឺភ័យ/ថប់បារម្ភ (Anxiety Disorders) មានការកើនឡើង៣ដង ដែលមានអត្រាប្រើវា ឡង់កើនពី ៣៥% ទៅ ៦០% ក្នុងចំណោមប្រជាពលរដ្ឋទូទៅ។ | 2020-07-21T23:22:00+07:00 | freshnewsasia.com | https://m.freshnewsasia.com/index.php/en/localnews/165868-2020-07-21-09-22-36.html |
f62cc1f1-d563-407e-b5f5-765fe026ba35 | មន្ត្រីសុខាភិបាលខេត្តឧត្តរមានជ័យ៖ បុរសម្នាក់នៅស្រុកត្រពាំងប្រាសាទ ដែលរកឃើញមានជំងឺកូវីដ១៩ ជាករណីនាំចូលមិនមែនកើតនៅក្នុងភូមិទេ | លោកវេជ្ជបណ្ឌិត ឃ្លោក ហួត ប្រធានមន្ទីរសុខាភិបាលខេត្តឧត្តរមានជ័យ បានថ្លែងអំពាវនាវឱ្យពលរដ្ឋក្នុងខេត្តឧត្តរមានជ័យ ជាពិសេសប្រជាពលរដ្ឋ រស់នៅស្រុកត្រពាំងប្រាសាទ សូមកុំមានការព្រួយបារម្ភឱ្យសោះពីករណីបុរសម្នាក់ដែលបានរកឃើញមានផ្ទុកជំងឺកូវីដ១៩ ព្រោះជាករណីនាំចូលមកពីក្រៅប្រទេស មិនមែនកើតនៅក្នុងស្រុកនោះទេ។ លោកប្រធានមន្ទីរបានថ្លែងបន្តទៀតថា បន្ទាប់ពីក្រសួងសុខាភិបាលបានចេញសេចក្តីជូនដំណឹងស្តីពី ការរកឃើញបុរសខ្មែរចំនួន២៦នាក់ ដែលទើបត្រឡប់មកពីក្រៅ ប្រទេសមានផ្ទុកជំងឺកូវីដ១៩ ក្នុងនោះមានបុរសម្នាក់អាយុ២៦ឆ្នាំ នៅស្រុកត្រពាំងប្រាសាទផងនោះធ្វើឱ្យអ្នកខ្លះបំប៉ោងព័ត៍មានថា នៅស្រុកត្រពាំងប្រាសាទមានអ្នក កើតជំងឺកូវីដ១៩ទៅវិញ។ លោកវេជ្ជបណ្ឌិត ឃ្លោក ហួត បានថ្លែងបញ្ជាក់នៅព្រឹកថ្ងៃទី២១ ខែកក្កដា ឆ្នាំ២០២០នេះថា ដោយអនុវត្តតាមការណែនាំពីលោក ប៉ែន កុសល្យ អភិបាលខេត្តឧត្តរមានជ័យ និងលោក ស៊ី ប្រាសិទ្ធ ប្រធានក្រុមប្រឹក្សាខេត្ត លោកបានធ្វើការអំពាវនាវដល់លោក លោកស្រី ប្រធានការិយាលយ័ស្រុកប្រតិបត្តិ ប្រធានមន្ទីរពេទ្យ ប្រធានមណ្ឌល សុខភាព និងសមាជិកមន្ត្រីសុខាភិបាលទាំងអស់ត្រូវផ្សព្វផ្សាយ និងទប់ស្កាត់នូវករណីដែលមិនច្បាស់លាស់ ស្តីពីបុរសម្នាក់នៅស្រុកត្រពាំង ប្រាសាទមានផ្ទុកជំងឺកូវីដ ១៩។ លោកវេជ្ជបណ្ឌិត ឃ្លោក ហួត បានបញ្ជាក់ទៀតថា បុរសម្នាក់ដែលកើតជំងឺកូវីដ១៩ នៅស្រុកត្រពាំងប្រាសាទ គឺជាអ្នកដែលធ្វើដំណើរមកពីក្រៅប្រទេសតាមជើង យន្តហោះកាលពីម្សិលម៉ិញ ហើយគាត់ត្រូវបានគេដាក់ដោយឡែក និងកំពុងសម្រាកព្យាបាលនៅមន្ទីរពេទ្យរាជធានីភ្នំពេញឯណោះ ដូចនេះហើយគាត់មិនមែនកើតជំងឺ កូវីដ១៩ នៅក្នុងភូមិឫក្នុងមូលដ្ឋានទេ សូមបងប្អូនប្រជាពលរដ្ឋនៅស្រុកត្រពាំងប្រាសាទ កុំមានការព្រួយបារម្ភឱ្យសោះ។ ជាមួយគ្នានោះដែរលោក ឃ្លោក ហួត ក៍បានធ្វើការណែនាំឱ្យបងប្អូនប្រជាពលរដ្ឋត្រូវបន្តប្រុងប្រយ័ត្នជានិច្ច ការពារខ្លួននិងសមជិកគ្រួសារកុំឱ្យកើតជំងឺកូវីដ១៩ ដោយអនុវត្តឱ្យបានទៀងទាត់តាមការណែនាំរបស់ក្រសួងសុខាភិបាល ពោលគឺត្រូវលាងសម្អាតដៃដោយសាប៊ូ ឫទឹកអាល់កុល និងត្រូវពាក់ម៉ាស់ការពារជានិច្ច ពេលស្ថិតក្នុងទីប្រជុំជន៕ | 2020-07-21T23:00:00+07:00 | freshnewsasia.com | https://m.freshnewsasia.com/index.php/en/localnews/165864-2020-07-21-09-00-10.html |
0451293d-2171-4b39-b2f2-3fe6f433349c | ព្រះចៅអធិការវត្តបាកាន ប្រគល់អង្ករ ២,៥តោន ដល់រដ្ឋបាលខេត្តពោធិ៍សាត់ ដើម្បីត្រៀមចែកជូនដល់គ្រួសារក្រីក្រ និងជនចាស់ជរាគ្មានទីពឹង និងអ្នកប៉ះពាល់ដោយសារជំងឺកូវីដ-១៩ | ព្រះតេជគុណ ឡាយ កន ព្រះគ្រូចៅអធិការវត្តបាកាន នាព្រឹកថ្ងៃទី២១ ខែកក្កដា ឆ្នាំ២០២០នេះ បាននិមន្តប្រគល់អង្ករចំនួន ២,៥តោន ដល់លោក ម៉ៅ ធនិន អភិបាលខេត្តពោធិ៍សាត់ ដើម្បីត្រៀមជួយសង្គ្រោះ ដល់គ្រួសារក្រីក្រដាច់ពេលពិតប្រាកដ និងជនចាស់ជរាគ្មានទីពឹង ជាពិសេសក្នុងកាលៈទេសៈ ដែលសកលលោកកំពុងទទួលរងប៉ះពាល់ដោយជំងឺកូវីដ១៩។ ពិធីប្រគល់ទទួលអង្ករខាងលើនេះ បានធ្វើឡើងនៅលើវេទិកាក្នុងសាលាខេត្ត ស្ថិតនៅក្នុងភូមិពាលញែក២ សង្កាត់ផ្ទះព្រៃ ក្រុងពោធិ៍សាត់ ខេត្តពោធិ៍សាត់ ដោយបានការចូលរួមពី លោក លោកស្រី អភិបាលរងខេត្ត និងថ្នាក់ដឹកនាំមន្ទីរធម្មការ និងសាសនាខេត្ត។ ព្រះតេជគុណ ឡាយ កន មានសង្ឃដិកាថា អង្ករចំនួន២,៥តោន ព្រះអង្គបានទិញពីទីផ្សារផ្ទាល់ រួចច្រកចូលក្នុងការុងតូចៗ ដោយក្នុងមួយការុងមានទម្ងន់ ២៥គីឡូក្រាម ដើម្បីងាយស្រួល ក្នុងការយកទៅចែកជូនដល់ជនងាយរងគ្រោះ និងជនរងគ្រោះដោយប្រការផ្សេងៗ។ ជាក់ស្តែងថ្ងៃនេះដោយមើលឃើញពីតម្រូវការដ៏ចាំបាច់ របស់រដ្ឋបាលសាលាខេត្ត ក្នុងការបម្រើសេវាមនុស្សធម៌ ពិសេសជួយជនចាស់ជរាគ្មានទីពឹង និងប្រជាពលរដ្ឋក្រីក្រដាច់ពេលពិតប្រាកដ ក្នុងកំលុងកូវីដ-១៩ ព្រះអង្គក៏បានឆ្លើយតប និងប្រគល់ជូនរដ្ឋបាលខេត្តភ្លាមៗតែម្តង។ លោក ម៉ៅ ធនិន បានថ្លែងអំណរព្រះគុណយ៉ាងជ្រាលជ្រៅ ជូនចំពោះព្រះតេជគុណ ឡាយ កន ដែលមានព្រះទ័យគិតគូ និងយកចិត្តទុកដាក់ ដល់ការងារសង្គមគ្រប់ពេលវេលា។ ទង្វើរ និងសកម្មភាពមនុស្សធម៌របស់ព្រះអង្គនាពេលនេះ ក៏ដូចលើមុនៗ សបញ្ជាក់ឱ្យឃើញពីព្រះទ័យជ្រះថ្លា ជាមួយរាជរដ្ឋាភិបាល អាជ្ញាធរដែនដី ជាពិសេសជាមួយរដ្ឋបាលសាលាខេត្ត ក្នុងការប្រយុទ្ធប្រឆាំង នៃការរីករាលដាលជំងឺកូវីដ-១៩ ជាសក្ខីភាពស្រាប់។ គួរបញ្ជាក់ថា នេះមិនមែនជាលើកទី១ទេ ដែលកន្លងមកព្រះសង្ឃ អាចារ្យ និងគណៈកម្មការវត្តបាកាន បានចូលរួមក្នុងវិស័យមនុស្សធម៌ ផ្ដល់ស្បៀង សម្ភារប្រើប្រាស់ និងថវិកាដល់សាខាកាកបាទក្រហម ចែកអំណោយជូនប្រជាពលរដ្ឋទីទល់ក្រ អ្នកជំងឺ កុមារកំព្រា កងទ័ព និងជួយសាងសង់ព្រះវិហារ សាលាឆាន់ កុដិ ដល់វត្តខ្វះខាតនៅឆ្ងាយដាច់ស្រយាលជាដើម៕ | 2020-07-21T20:02:00+07:00 | freshnewsasia.com | https://m.freshnewsasia.com/index.php/en/localnews/165841-2020-07-21-06-02-38.html |
cbf6e2ee-e216-4144-a4a9-bcbab2e02218 | អូស្ត្រាលី កំពុងជួយវិស័យកសិកម្មកម្ពុជា ឆ្លើយតបនឹងការប៉ះពាល់ពីជំងឺកូវីដ-១៩ | តាកែវ៖ ឯកអគ្គរាជទូត Kang បានចូលរួមជាមួយសម្តេចនាយករដ្ឋមន្ត្រី ហ៊ុន សែន និងរដ្ឋមន្ត្រីក្រសួងកសិកម្ម វេង សាខុន ព្រមទាំងរដ្ឋមន្ត្រីមួយចំនួនទៀត ធ្វើទស្សនកិច្ច នៅខេត្តតាកែវ ក្នុងថ្ងៃនេះ ដើម្បីពិនិត្យមើល ម៉ាស៊ីនកសិកម្មទំនើប និង ប្រព័ន្ធធារាសាស្ត្រ ដែលគាំទ្រដោយកម្មវិធីជំនួយរបស់អូស្ត្រាលី។ នេះបើតាមការផ្សាយព័ត៌មានរបស់ស្ថានទូតអូស្ត្រាលីប្រចាំកម្ពុជា Australian Embassy, Cambodia។ តាស៊ូងគឺជាប្រព័ន្ធធារាសាស្ត្រ សាងសង់ដោយ កម្មវិធីខ្សែសង្វាក់តម្លៃកសិកម្មកម្ពុជា-អូស្ត្រាលី (CAVAC) គាំទ្រថវិកាដោយរដ្ឋាភិបាលអូស្ត្រាលី។ ប្រព័ន្ធធារាសាស្ត្រនេះភ្ជាប់ទៅទន្លេព្រែកអំបិល – និងប្រើស្ថានីយ៍បូមតែមួយ ក្នុងការបូមទឹកពីប្រឡាយចំងាយ២២គីឡូម៉ែត្រ ចូលផ្ទាល់មកដីស្រែរបស់កសិករ។ គ្រួសារកសិករជិត២០០គ្រួសារ ទទួលបានអត្ថប្រយោជន៍ពីហេដ្ឋារចនាសម័ន្ធដ៍មានគុណភាពនេះ។ CAVAC បានសង់ប្រព័ន្ធធារាសាស្ត្រចំនួន១០ នៅខេត្តតាកែវ ព្រៃវែង និងកណ្តាល តាំងពីឆ្នាំ២០១៦មក។ ប្រព័ន្ធធារាសាស្ត្រនេះ ស្រោចស្រពដី៩.០០០ហិកតា បន្ថែម ក្នុង១ឆ្នាំ សម្រាប់ ១២.០០០គ្រួសារ និងបានបង្កើនផលិតផលស្រូវបានពីរដង ផ្តល់ចំណូលថ្មី ប្រហែល១០លានដុល្លាអាមេរិចដល់កសិករកម្ពុជា។ ក្នុងពេលដែលការរាលដាលជំងឺកូវីដ-១៩ គំរាមកំហែងដល់ការរស់នៅគ្រប់ទីកន្លែង ការវិនិយោគក្នុងហេដ្ឋារចនាសម័ន្ធប្រព័ន្ធធារាសាស្ត្រដែលមានគុណភាពទាំងនេះ ជួយការពារការងារ និងសន្តិសុខស្បៀងដល់គ្រួសារកម្ពុជារាប់ពាន់គ្រួសារ។ ឯកអគ្គរាជទូត Kang បានមានប្រសាសន៍ថា “កសិកម្មនៅតែជាឆ្អឹងខ្នងរបស់សំណាញ់សេដ្ឋកិច្ច និងសុវត្ថិភាព សម្រាប់ប្រជាជនកម្ពុជា”។ “ក្នុងនាមជាមិត្ត និងអ្នកជិតខាង អូស្ត្រាលី បន្ថែមលើការគាំទ្ររាប់ទសវត្សរ៍មកហើយរបស់ខ្លួន លើកសិកម្មកម្ពុជា កំពុងធ្វើការជួយឱ្យវិស័យនេះ ឆ្លើយតបនឹងការប៉ះពាល់ពីជំងឺកូវីដ-១៩។ ក្នុងពេលដែលប្រជាជនកម្ពុជាជាច្រើន ប្រឈមមុខនឹងការលំបាក និងភាពមិនច្បាស់លាស់ នៅពេលនេះ អូស្ត្រាលី មានមោទនភាពនឹងដើរតួនាទី ក្នុងការគាំទ្រសន្តិសុខស្បៀងរបស់កម្ពុជា និងភាពធន់នឹងសេដ្ឋកិច្ចរបស់ប្រទេស ”៕ | 2020-07-21T19:33:10+07:00 | cen.com.kh | https://cen.com.kh/archives/226968.html |
8ef2c4ea-9835-4915-bc65-2f1cacb48964 | រដ្ឋមន្ត្រីក្រសួងអប់រំ ៖ ការពង្រឹងគុណភាពអប់រំ និងសុខុមាលភាពកុមារតូច ក្នុងបរិបទនៃជំងឺកូវីដ-១៩ | ភ្នំពេញ ៖ ថ្នាក់ដឹកនាំក្រសួងអប់រំ យុវជន និងកីឡានៃព្រះរាជាណាចក្រកម្ពុ ជាបានចូលរួមធ្វើជាវាគ្មិនក្នុងកម្មវិធីសន្និសីទតាមអនឡាញ ដែលរៀបចំឡើងដោយអង្គការ យូណេស្កូ ដើម្បីពិភាក្សា និងចែករំលែកបទពិសោធន៍ជាមួយបណ្ដាប្រទេសជាច្រើនជុំវិញសកលលោក ស្ដីពីការឆ្លើយតបទៅនឹងជំងឺកូវីដ-១៩ ពិសេសការពង្រឹងគុណភាពអប់រំ និងសុខុមាលភាពកុមារតូច។ សន្និសីទនេះ បានធ្វើឡើងនៅថ្ងៃទី២១ ខែកក្កដា ឆ្នាំ២០២០ នាទីស្ដីការក្រសួងអប់រំយុវជននិងកីឡា។ ឯកឧត្ដមបណ្ឌិតសភាចារ្យ ហង់ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា បានផ្ដល់កិត្តិយសធ្វើជាវាគ្មិនក្នុងកម្មវិធីនេះ។ ក្នុងឱកាសនោះឯកឧត្ដមរដ្ឋមន្ត្រីបានមានប្រសាសន៍ថា វិធានការណ៍៣សម្រាប់វិស័យអប់រំ ក្នុងបរិបទនៃវិបត្តិនេះគឺ បង្ការ បន្តការអប់រំ និងបើកសាលារៀនឡើងវិញ (បីដំណាក់កាល)។ សូមជម្រាបថា បើទោះបីជាប្រទេស និងពិភពលោកទាំងមូលកំពុងមានវិបត្តិ ក្រសួងអប់រំមិនបណ្ដោយឱ្យសិស្សានុសិស្ស ពិសេសកុមារតូចៗ មិនបានផ្អាកការសិក្សាឡើយ ដោយប្រែក្លាយបញ្ហានេះទៅឱកាសក្នុងការជំរុញកម្មវិធីសិក្សាតាមបែបឌីជីថល ដែលជាចក្ខុវិស័យរបស់ក្រសួងអប់រំ ឆ្លើយតបចក្ខុវិស័យរបស់រាជរដ្ឋាភិបាលកម្ពុជាក្នុងការប្រែក្លាយទៅជាប្រទេសដែលមានសេដ្ឋកិច្ចឌីជីថល៕ | 2020-07-21T17:43:59+07:00 | cen.com.kh | https://cen.com.kh/archives/226920.html |
97744cf6-2fd1-4eeb-843c-c7e67b4ad5fe | TOP NEWS: ក្រសួងសុខាភិបាលរកឃើញអ្នកជំងឺកូវីដ១៩ ចំនួន២៦នាក់ថ្មីទៀត សុទ្ធសឹងជាករណីនាំចូល ខណៈអ្នកជាសះស្បើយមាន៤នាក់ (Video inside) | ក្រសួងសុខាភិបាល នៅព្រឹកថ្ងៃទី២១ ខែកក្កដា ឆ្នាំ២០២០នេះ បានចេញសេចក្ដីជូនព័ត៌មាន ប្រកាសពីការរកឃើញករណីវិជ្ជមានវីរុសកូវីដ-១៩ ចំនួន២៦នាក់ថ្មីទៀត ដែលសុទ្ធសឹងជាករណីនាំចូល ខណៈអ្នកព្យាបាលជាសះស្បើយមានចំនួន៤នាក់។ សេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២១ ខែកក្កដា ឆ្នាំ២០២០បានឲ្យដឹងថា ករណីវិជ្ជមានវីរុសកូវីដ-១៩ថ្មី ចំនួន២៦នាក់នេះ ក្នុងនោះជាបុរសជនជាតិខ្មែរ ដែលត្រឡប់មកពីសិក្សានៅរុស្ស៊ី និងប្រទេសអេហ្ស៉ីបចំនួន២៥នាក់ និងម្នាក់ទៀតជាបុរសជនជាតិខ្មែរមកពីប្រទេសកូរ៉េខាងត្បូង ត្រូវបានបញ្ជូនទៅសម្រាកព្យាបាលរួចរាល់ហើយនៅ មណ្ឌលសុខភាពចាក់អង្រែ រាជធានីភ្នំពេញ។ បើតាមក្រសួងសុខាភិបាលជំងឺកូវីដ១៩ថ្មីទាំង២៦នាក់នេះ មាន២៥នាក់ធ្វើដំណើរមកពីសិក្សានៅប្រទេសរុស្ស៊ី និងអេហ្ស៊ីប តាមជើងហោះហើរមកពីប្រទេសរុស្ស៊ី ដោយបន្តដំណើរតាមជើងហោះហើរតាមប្រទេសម៉ាឡេស៊ី មកដល់កម្ពុជានៅថ្ងៃទី១៩ ខែកក្កដា ឆ្នាំ២០២០។ ចំណែកម្នាក់ទៀតជាបុរសជនជាតិខ្មែរ អាយុ៦៥ឆ្នាំ ធ្វើដំណើរប្រទេសកូរ៉េខាងត្បូង ចូលមកកម្ពុជា នៅថ្ងៃទី១៩ ខែកក្កដា ឆ្នាំ២០២០។ សម្រាប់អ្នកដំណើរដែលរួមដំណើរលើយន្តហោះទាំង២ សរុបចំនួន២២៨នាក់ផ្សេងទៀត ត្រូវបានដាក់ធ្វើចត្តាឡីស័ក ដើម្បីតាមដានបន្តទៀត។ ដោយឡែកសម្រាប់អ្នកព្យាបាលជាសះស្បើយចំនួន៤នាក់ ក្នុងនោះមាន៣នាក់ជាបរុសជនជាតិខ្មែរដែលត្រឡប់មកពីប្រទេសអារ៉ាឌីសាអូឌីត និងម្នាក់ទៀតជាបុរសជនជាតិខ្មែរ ដែលត្រឡប់មកពីប្រទេសឥណ្ឌូនេស៊ី ។ អ្នកជាសះស្បើយត្រូវបានអនុញ្ញាតឲ្យចេញពីមន្ទីរពេទ្យ បន្ទាប់ពីធ្វើតេស្តអវិជ្ជមាន២លើក។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២១ ខែកក្កដា ឆ្នាំ២០២០នេះ អ្នកមានវីរុសកូវីដ-១៩ ដែលបានរកឃើញទាំងអស់នៅទូទាំងប្រទេស សរុបចំនួន ១៩៧នាក់ (ស្ត្រី៤៣នាក់ និងបុរស១៥៤នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន១៤០នាក់ (ស្រី៣៩នាក់ និងបុរស១០១នាក់) ខណៈអ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប៥៥នាក់៖ នៅមន្ទីរពេទ្យមិត្តភាពខ្មែរ-សូវៀត មានចំនួន០៧នាក់ (ស្ត្រី ០១នាក់ និងបុរស ០៦ នាក់), នៅមណ្ឌលសុខភាពចាក់អង្រែ រាជធានីភ្នំពេញ សរុបចំនួន៤៨នាក់ និងអ្នកសម្រាកព្យាបាលនៅបន្ទប់ ដោយឡែកក្នុងស្ថានទូតអាមេរិកប្រចាំកម្ពុជា៖ ជាស្ត្រីជន ជាតិអាមេរិកកាំង០២នាក់។ | 2020-07-21T16:06:00+07:00 | freshnewsasia.com | https://m.freshnewsasia.com/index.php/en/localnews/165817-2020-07-21-02-06-23.html |
aa1c81e4-876a-459f-957d-cc3325bd8109 | កុំភ័យពេក! ករណីអ្នកឆ្លង COVID-19ថ្មី ចំនួន២៦នាក់ សុទ្ធជាករណីនាំចូលទេ | ថ្ងៃនេះករណីឆ្លង COVID-19 ចំនួន២៦ករណីទៀតនៅកម្ពុជា ដែលសុទ្ធតែជាជនជាតិខ្មែរ។ ក្នុងចំណោមអ្នកទាំងនោះ មាន៥នាក់មកពីអេហ្ស៊ីប និង២០នាក់មកពីរុស្ស៊ី ហើយបន្តជើងហោះហើរតាមម៉ាឡេស៊ី (MH754) និងមកដល់កម្ពុជាកាលពីព្រឹកថ្ងៃទី១៩ ខែកក្កដា។ រីឯ១នាក់ទៀតមកពីកូរ៉េខាងត្បូង ហើយមកដល់កម្ពុជានៅយប់ថ្ងៃទី១៩ ខែកក្កដា។ បើតាមក្រសួងសុខាភិបាល អ្នកឆ្លងជំងឺកូវីដ-១៩ចំនួន២៦នាក់នេះ មានអ្នករស់នៅភ្នំពេញ១៤នាក់, ឧត្តរមានជ័យ១នាក់, បន្ទាយមានជ័យ៣នាក់, សៀមរាប ២នាក់, ស្វាយរៀង ២នាក់, ព្រះសីហនុ ១នាក់, បាត់ដំបង់ ១នាក់, ត្បូងឃ្មុំ ១នាក់ និងខេត្តកំពង់ចាម ១នាក់។ បើតាមហ្វេសប៊ុករបស់នាយកដ្ឋានប្រយុទ្ធនឹងជំងឺឆ្លង (CDC) ក្រសួងសុខាភិបាល បានឱ្យដឹងថា ថ្ងៃនេះ(ទី២១ ខែកក្កដា ឆ្នាំ២០២០)យើងរកឃើញករណីជំងឺកូវីដ-១៩ថ្មី ២៦នាក់ និងជាសះស្បើយ៤នាក់។ រហូតដល់ម៉ោង ៩:០០ ព្រឹក ថ្ងៃទី ២១ កក្កដា ២០២០ យើងរកឃើញករណីជំងឺកូវីដ-១៩ ថ្មី ២៦នាក់ទៀត (ជាករណីនាំចូល ជាជនជាតិខ្មែរទាំងអស់ ត្រឡប់មកពីប្រទេសរស្ស៊ី២១នាក់ និងប្រទេសអេស្ស៊ីប៥នាក់) ដូច្នេះចំនួនសរុបកូវីដ-១៩ កើន១៩៧នាក់ ជាសះស្បើយ៤នាក់ ចំនួនសំរាកនៅពេទ្យ ៥៧នាក់ ចំនួនជាសះស្បើយសរុប ចំនួន១៤០នាក់ និងស្លាប់គ្មាន ។ ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបេីមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យាការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។៕ | 2020-07-21T10:07:11+07:00 | kbnnews.com | https://kbn.news/archives/172744 |
553a273f-c12f-4c76-abdb-0cce244f1a59 | ក្រសួងសុខាភិបាល រកឃើញជនជាតិខ្មែរមកពីបរទេស មានផ្ទុកជំងឺកូវីដ១៩ ចំនួន២៦នាក់ថ្មីទៀត ខណៈអ្នកជាសះស្បើយចំនួន៤នាក់ | ភ្នំពេញ ៖ ក្រសួងសុខាភិបាល ប្រកាសពីការរកឃើញករណីវិជ្ជមានវីរុសកូវីដ-១៩ ចំនួន២៦នាក់ថ្មីទៀត ជាករណីនាំចូល ហើយក្នុងថ្ងៃនេះដែរ ក្រុមគ្រូពេទ្យ បានព្យាបាលអ្នកជំងឺកូវីដ១៩ បានជាសះស្បើយចំនួន៤នាក់ផងដែរ។ សេចក្តីប្រកាសព័ត៌មាន របស់ក្រសួងសុខាភិបាល នៅព្រឹកថ្ងៃទី២១ ខែកក្កដា ឆ្នាំ២០២០ បានឲ្យដឹងថា ករណីវិជ្ជមានវីរុសកូវីដ-១៩ថ្មី ចំនួន២៦នាក់នេះ ក្នុងនោះជាបុរសជនជាតិខ្មែរ ដែលត្រឡប់មកពីសិក្សានៅរុស្ស៊ី និងប្រទេសអេហ្ស៊ីបចំនួន២៥នាក់ និងម្នាក់ទៀតជាបុរសជនជាតិខ្មែរមកពីប្រទេសកូរ៉េខាងត្បូង ត្រូវបានបញ្ជូនទៅសម្រាកព្យាបាលរួចរាល់ហើយនៅ មណ្ឌលសុខភាពចាក់អង្រែ រាជធានីភ្នំពេញ។ នាយកដ្ឋានប្រយុទ្ធនឹងជំងឺឆ្លង CDC បានបញ្ជាក់ថា ថ្ងៃនេះយើងរកឃើញករណីជំងឺកូវីដ-១៩ថ្មី ២៦នាក់ និងជាសះស្បើយ៤នាក់។ រហូតដល់ម៉ោង ៩:០០ ព្រឹក ថ្ងៃទី ២១ កក្កដា ២០២០ យើងរកឃើញករណីជំងឺកូវីដ-១៩ ថ្មី ២៦នាក់ទៀត (ជាករណីនាំចូល ជាជនជាតិខ្មែរទាំងអស់ ត្រឡប់មកពីប្រទេសរុស្ស៊ី២១នាក់ និងប្រទេសអេស្ស៊ីប៥នាក់) ដូច្នេះចំនួនសរុបកូវីដ-១៩ កើន១៩៧នាក់ ជាសះស្បើយ៤នាក់ ចំនួនសម្រាកនៅពេទ្យ៥៧នាក់ ចំនួនជាសះស្បើយសរុបចំនួន១៤០នាក់ និងស្លាប់គ្មាន ។ ជំងឺកូវីដ-១៩ នៅតែបន្តគំរាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យើងត្រូវបន្តពាក់ម៉ាសនៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 53379 ស្មើនឹង 3215 ក្នុង១លាននាក់៕ | 2020-07-21T09:32:10+07:00 | cen.com.kh | https://cen.com.kh/archives/226723.html |
fe1252a2-f044-4287-9465-4f1ae7fbe2f1 | ផ្លូវជាតិលេខ៣នឹងបញ្ចប់ការសាងសង់ទៅតាមគម្រោងផែនការដោយគ្មានការរំខានពីជំងឺកូវីដ-១៩ | គម្រោងពង្រីក និងលើកកម្រិតគុណភាពផ្លូវជាតិលេខ៣ គិតរហូតមកដល់ពេលនេះគឺសម្រេចបានប្រមាណជាង ៧០%ហើយ ដែលគ្រោងនឹងបញ្ចាប់នៅក្នុងឆ្នាំ២០២២ ។ ទោះបីជាពេលនេះ បញ្ហាជំងឺកូវីដ-១៩កំពុងរាតត្បាតដែលធ្វេីអោយប៉ះពាល់ដល់សេដ្ឋកិច្ចជាតិខ្លះក៏ដោយ ក៏សកម្មភាពសាងសង់កំណាត់ផ្លូវជាតិលេខ៣នៅតែបន្តកសាងយ៉ាងសកម្មអោយបានចប់ទៅតាមគម្រោងផែនការ។ ផ្លូវជាតិលេខ ៣ គឺពិតជាមានសារៈសំខាន់ខ្លាំងណាស់សម្រាប់ការធ្វេីដំណេីររបស់ប្រជាពលរដ្ឋ អ្នកទេសចរ និងការដឹកជញ្ជូនទំនិញគ្រប់ប្រភេទពី ភ្នំពេញ ទៅកាន់ ខេត្តព្រះសីហនុ ផងដែរ៕ | 2020-07-21T09:15:43+07:00 | kbnnews.com | https://kbn.news/archives/172717 |
f03e0db3-21a7-4142-823c-f9386efdd534 | ក្ដៅៗ ! ក្រសួងប្រកាសរកឃើញអ្នកឆ្លងកូវីដ-១៩ ថ្មីចំនួន២៦នាក់ | នាព្រឹកថ្ងៃទី២១ ខែកក្កដា ឆ្នាំ២០២០ ក្រសួងសុខាភិបាលកម្ពុជា បានប្រកាស រកឃើញអ្នកឆ្លងជំងឺCOVID-19ថ្មី ២៦នាក់ថ្មីបន្ថែម ដែលជាបុរសជនជាតិខ្មែរ ទាំងអស់។ ហើយថ្ងៃនេះទៀតសោត ក៏មានអ្នកជាសះស្បើយចំនួន៤នាក់ផងដែរ។ គួរបញ្ជាក់ផងដែរថា បើបូកជាមួយនឹងករណីថ្មីមួយនេះ ប្រទេសកម្ពុជា បានរកឃើញអ្នកឆ្លង ជំងឺកូវីដ១៩ថ្មី សរុបចំនួន១៩៧នាក់ ដែលអ្នកជាសះស្បើយ ១៤០នាក់ និងអ្នកកំពុងសម្រាកព្យាបាលជំងឺ ចំនួន៥៥នាក់៕ សូមអានសេចក្តីលម្អិត នូវក្រសួងសុខាភិបាលខាងក្រោម៖ | 2020-07-21T09:10:39+07:00 | kbnnews.com | https://kbn.news/archives/172704 |
9083d080-e72b-45a9-8484-c4fc413f58d8 | វ៉ាក់សាំងពិសោធន៍ចាក់ការពារមេរោគកូរ៉ូណាកាន់តែច្រើនឡើងបង្ហាញនូវក្តីសង្ឃឹមនៅក្នុងការសាកល្បងទៅលើមនុស្ស | ដោយមានការឆ្លងមេរោគកូរ៉ូណាជាង១៤លាន៧សែនករណីនិងមនុស្សស្លាប់ជិត៦សែន១ម៉ឺននាក់ ពួកអ្នកស្រាវជ្រាវកំពុងរាយការណ៍ពីការជឿនលឿនក្នុងការប្រកួតប្រជែងបង្កើតថ្នាំវ៉ាក់សាំងប្រកបដោយសុវត្ថិភាព និងប្រសិទ្ធភាពប្រឆាំងនឹងជំងឺនេះ។ ថ្នាំវ៉ាក់សាំងដែលពិសោធន៍២ខុសគ្នា មួយត្រូវបានអភិវឌ្ឍរួមគ្នារវាងសាកលវិទ្យាល័យ Oxford របស់ចក្រភពអង់គ្លេស និងក្រុមហ៊ុនផលិតឱសថ AstraZeneca របស់អង់គ្លេស និងស៊ុយអែត និងមួយទៀតដោយក្រុមហ៊ុនជីវៈសាស្រ្ត CanSino Biologics របស់ចិន បានបង្ហាញឱ្យឃើញថា បានឆ្លើយតបខ្លាំងក្លានូវប្រព័ន្ធស៊ាំនឹងជំងឺនៅក្នុងការសាកល្បងលើមនុស្ស។ នេះតាមការសិក្សាដែលបានពិនិត្យមើល២ដែលបានចេញផ្សាយកាលពីថ្ងៃចន្ទក្នុងទស្សនាវដ្តីពេទ្យអង់គ្លេស The Lancet។ ក្នុងខណៈនោះដែរ ក្រុមហ៊ុនផលិតឱសថ Pfizer របស់សហរដ្ឋអាមេរិក និងដៃគូគឺក្រុមហ៊ុន BioNTech របស់អាល្លឺម៉ង់ក៏បានរាយការណ៍ពីការជឿនលឿនប្រកបដោយវិជ្ជមានកាលពីថ្ងៃចន្ទលើថ្នាំវ៉ាក់សាំងពិសោធន៍របស់ខ្លួនដែរ។ ថ្នាំវ៉ាក់សាំងដែលត្រូវបានបង្កើតរួមគ្នាដោយសាកលវិទ្យាល័យ Oxford និងក្រុមហ៊ុន AstraZeneca កំពុងទទួលបានការចាប់អារម្មណ៍ដ៏ខ្លាំងបំផុត ដោយក្រុមហ៊ុននោះ បានចុះហត្ថលេខាលើកិច្ចព្រមព្រៀងជាមួយរដ្ឋាភិបាលជាច្រើនដើម្បីផ្គត់ផ្គង់ថ្នាំវ៉ាក់សាំងរបស់ខ្លួន ប្រសិនបើថ្នាំវ៉ាក់សាំងនោះបង្ហាញនូវប្រសិទ្ធភាព និងទទួលបានការអនុញ្ញាត។ ក្រុមហ៊ុននោះក៏បានតាំងចិត្តផលិតថ្នាំវ៉ាក់សាំងនោះចំនួន២ពាន់លានដូសដែរ។ កាសែត The New York Times បានប្រាប់ឱ្យដឹងថា ថ្នាំវ៉ាក់សាំងនោះ ត្រូវបានចាក់លើពួកអ្នកស្ម័គ្រចិត្តជាងមួយម៉ឺននាក់នៅក្នុងចក្រភពអង់គ្លេស ប្រេស៊ីល និងប្រទេសអាហ្វ្រិកខាងត្បូង។ អ្នកចូលរួម៣ម៉ឺននាក់ទៀតនៅក្នុងសហរដ្ឋអាមេរិក មានកំណត់ពេលទទួលបានថ្នាំវ៉ាក់សាំងពិសោធន៍នៅសប្តាហ៍ក្រោយ៕ | 2020-07-21T07:00:00+07:00 | khmer.voanews.com | https://khmer.voanews.com/a/more-experimental-coronavirus-vaccines-continue-to-show-promise-in-human-trials-/5511429.html |
486dbc51-87b6-4e3e-8290-fcfeee2f674c | ការសិក្សាបង្ហាញថា ថ្នាំវ៉ាក់សាំងចាក់ការពាររបស់សាកលវិទ្យាល័យ Oxford មានការឆ្លើយតបប្រព័ន្ធស៊ាំក្នុងការសាកល្បងដំបូង | ថ្នាំវ៉ាក់សាំងចាក់ការពារមេរោគកូរ៉ូណា ដែលត្រូវបានអភិវឌ្ឍដោយពួកអ្នកវិទ្យាសាស្រ្តនៅឯសាកលវិទ្យាល័យ Oxford បានបង្ហាញឱ្យឃើញថា បានឆ្លើយតបខ្លាំងក្លានូវប្រព័ន្ធស៊ាំនឹងជំងឺ។ នេះតាមការសាកល្បងក្នុងដំណាក់កាលដំបូង។ លទ្ធផលដែលត្រូវបានបោះពុម្ភផ្សាយកាលពីថ្ងៃចន្ទនៅក្នុងទស្សនាវដ្តីពេទ្យអង់គ្លេស The Lancet បានរកឃើញថា ថ្នាំវ៉ាក់សាំងដែលត្រូវបានអភិវឌ្ឍន៍ដោយក្រុមហ៊ុន ឱសថ AstraZeneca និងសាកលវិទ្យាល័យ Oxford បានបង្កើតទាំងអង្គបដិបក្ខនិងការឆ្លើយតបប្រព័ន្ធកោសិកា T ដែលត្រូវបានគេសង្ឃឹមថា ជាគន្លឹះដ៏សំខាន់មួយដើម្បីបញ្ឈប់ការឆ្លងមេរោគកូរ៉ូណា។ លោក Andrew Pollard ជាអ្នកនិពន្ធនាំមុខនៃការសិក្សារបស់សាកលវិទ្យាល័យ Oxford បាននិយាយក្នុងសេចក្តីថ្លែងការណ៍ដែលបានចេញផ្សាយដោយក្រុមហ៊ុន ឱសថ AstraXeneca ថា «យើងសង្ឃឹមថា ការណ៍នេះមានន័យថា ប្រព័ន្ធស៊ាំជំងឺ នឹងស្គាល់វីរុសនោះ ដូច្នេះគឺថា វ៉ាក់សាំងរបស់យើង នឹងការពារមនុស្សរយៈពេលយូរ»។ ការសាកល្បងនេះជាផ្នែកមួយនៃការធ្វើតេស្តដំណាក់កាលទី២របស់សាកលវិទ្យាល័យ Oxford មិនបានពិនិត្យមើលថាតើវ៉ាក់សាំងនោះ ប្រាកដការពារប្រឆាំងនឹងការឆ្លងមេរោគកូរ៉ូណាដែរ ឬទេ។ សំណួរដែលនឹងត្រូវឆ្លើយនៅក្នុងដំណាក់កាលសាកល្បងទី៣ដែលបានចាប់ផ្តើមរួចហើយ។ សន្ទុះដ៏ឆាប់រហ័សនៃការខំប្រឹងប្រែងបង្កើតថ្នាំវ៉ាក់សាំងត្រូវបានអបអរសាទរដោយពួកមន្រ្តីនៅជុំវិញពិភពលោក ទោះជាយ៉ាងណាក៏ដោយ ពួកអ្នកជំនាញព្រមានថា មានបញ្ហាជាច្រើនទៀតនៅមិនទាន់ដឹងអំពីវីរុសនោះ ហើយគេត្រូវការធ្វើតេស្តសាកល្បងជាច្រើនទៀតដើម្បីឱ្យយល់ថាតើការផ្តល់ការការពាររយៈពេលយូរដល់មនុស្សដើម្បីទប់ទល់នឹងជំងឺកូវីដ១៩ដែលគេស្គាល់ថាជា SARS -CoV-2នោះប៉ុន្មានដែរ។ លោក Pollard បាននិយាយទៀតថា «យើងចាំបាច់ធ្វើការពិសោធន៍បន្ថែមទៀត មុនពេលយើង អាចបញ្ជាក់ថា ថ្នាំវ៉ាក់សាំងនោះ បានការពារប្រកបដោយប្រសិទ្ធភាពប្រឆាំងនឹងការឆ្លង SARS -CoV-2 នោះ ហើយការការពារបានយូរប៉ុន្មានដែរ៕ | 2020-07-21T07:00:00+07:00 | khmer.voanews.com | https://khmer.voanews.com/a/study-oxford-coronavirus-vaccine-induces-immune-response-in-early-test-/5511450.html |
f903040e-4496-471a-9808-de03fb11a97e | លោក Trump នឹងចាប់ផ្ដើមការជូនដំណឹងរបស់សេតវិមានអំពីជំងឺកូវីដ១៩ ដល់សាធារណជនឡើងវិញ | ប្រធានាធិបតីសហរដ្ឋអាមេរិកលោក Donald Trump បាននិយាយថា លោកនឹងចាប់ផ្ដើមឡើងវិញនូវការជូនដំណឹងរបស់សេតវិមានអំពីជំងឺកូវីដ១៩ ស្របពេលដែលករណីឆ្លងជំងឺនេះ កំពុងកើនឡើងនៅទូទាំងប្រទេស។ ការសម្រេចរបស់លោក Trump នៅក្នុងការចាប់ផ្ដើមនូវការជូនដំណឹងប្រចាំថ្ងៃនេះឡើងវិញ បានធ្វើឡើង នៅចំពេលដែលអត្រាគាំទ្រលោកបានធ្លាក់ចុះ នៅក្នុងការស្ទង់មតិកន្លងមក ហើយទីប្រឹក្សារបស់លោកបានលើកទឹកចិត្តលោកឲ្យជូនដំណឹងដល់សាធារណជនបន្ថែមទៀត អំពីវិធានការរបស់រដ្ឋបាលរបស់លោកចំពោះវិបត្តិជំងឺកូវីដ១៩ នេះ។ លោក Trump បានបញ្ជាក់ប្រាប់អ្នកកាសែតនៅការិយាល័យរបស់លោកក្នុងសេតវិមានកាលពីថ្ងៃច័ន្ទថា៖ «ខ្ញុំគិតថា វាជាវិធីល្អបំផុតនៅក្នុងការជូនដំណឹងដល់សាធារណជន»។ លោកបានបន្ថែមថា ការជូនដំណឹងនេះទំនងជានឹងចាប់ផ្ដើមពីថ្ងៃអង្គារនេះតទៅ ហើយលោកសង្ឃឹមថា នឹងលើកឡើងអំពីដំណើរវិវឌ្ឍប្រសើរទៅមុខផ្នែកវេជ្ជសាស្ត្រនៅក្នុងការប្រយុទ្ធប្រឆាំងនឹងជំងឺកូវីដ១៩ ដែលក្នុងនោះមានទាំងវ៉ាក់សាំង និងវិធីព្យាបាលផងដែរ។ អ្នកនាំពាក្យសេតវិមានអ្នកស្រី Kayleigh McEnany បានបញ្ជាក់ថា ការជូនដំណឹងនេះនឹង «ផ្ដល់ការធានាដល់ពលរដ្ឋអាមេរិកាំងថា យើងស្ថិតក្នុងដំណាក់កាលដែលអាចផ្ដល់ការព្យាបាល [ជំងឺកូវីដ១៩] បានប្រសើរជាងមុន ដោយសារតែវិធីព្យាបាលដែលបានបង្កើតឡើងនៅក្រោមការដឹកនាំរបស់លោកប្រធានាធិបតី»៕ | 2020-07-21T07:00:00+07:00 | khmer.voanews.com | https://khmer.voanews.com/a/trump-to-resume-white-house-coronavirus-briefing/5511263.html |
c80cbfbb-82b3-4bb0-b262-68f1eeb6fa6b | បុរសខ្មែរ២៦នាក់ទៀតឆ្លងកូវីដ១៩ នាំឲ្យចំនួនឆ្លងសរុបមាន១៩៧នាក់ រួមទាំងអាមេរិកាំង២នាក់ | បុរសជនជាតិខ្មែរ២៦ នាក់ ត្រូវបានធ្វើតេស្តរកឃើញថា បានឆ្លងវីរុសកូរ៉ូណាកាលពីថ្ងៃច័ន្ទ ដោយធ្វើឲ្យចំនួនករណីឆ្លងជំងឺកូវីដ១៩សរុបក្នុងប្រទេសកម្ពុជា កើនដល់១៩៧នាក់ រួមទាំងជនជាតិអាមេរិកាំង២នាក់ផង។ សេចក្តីប្រកាសព័ត៌មានរបស់ក្រសួងសុខាភិបាលកម្ពុជា ចេញផ្សាយនៅថ្ងៃទី២១ខែកក្កដានេះ បានបញ្ជាក់ថា ក្នុងចំណោមអ្នកឆ្លងវីរុសកូរ៉ូណាចុងក្រោយបង្អស់ទាំង២៦នាក់នេះ មាន២០នាក់ គឺជាអ្នកធ្វើដំណើរមកពីប្រទេសរុស្ស៊ី ៥នាក់ ធ្វើដំណើរមកពីប្រទេសអេហ្ស៊ីប និង១នាក់ទៀត ជាអ្នកដំណើរមកពីប្រទេសកូរ៉េខាងត្បូង។ បុរសខ្មែរទាំង២៦នាក់នេះ មានទីលំនៅផ្សេងៗគ្នានៅតាមខេត្តក្រុងចំនួន៩ រួមមានខេត្តឧត្តរមានជ័យ បន្ទាយមានជ័យ សៀមរាប ស្វាយរៀង បាត់ដំបង ត្បូងឃ្មុំ កំពង់ចាម ក្រុងព្រះសីហនុ និងរាជធានីភ្នំពេញ។ ភាគច្រើននៃបុរសទាំង២៦នាក់នេះ មានអាយុ២០ឆ្នាំប្លាយ និង៣០ឆ្នាំប្លាយ លើកលែងតែបុរសម្នាក់វ័យចំណាស់ជាងគេ គឺអាយុ៦៥ឆ្នាំ ដែលមានទីលំនៅនៅជិតវត្តទួល សង្កាត់គីឡូម៉ែត្រលេខ៦ ក្នុងរាជធានីភ្នំពេញ។ នេះបើយោងតាមសេចក្តីប្រកាសរបស់ក្រសួងសុខាភិបាល។ គិតត្រឹមថ្ងៃអង្គារនេះ ក្នុងចំណោមអ្នកឆ្លងជំងឺកូវីដទាំង១៩៧នាក់ (ស្ត្រី៤៣នាក់និងបុរស១៥៤នាក់)នេះ មាន១៤០នាក់ បានជាសះស្បើយឡើងវិញហើយ។ ចំណែកអ្នកជំងឺទាំង៥៧នាក់ទៀត កំពុងសម្រាកព្យាបាលក្នុងរាជធានីភ្នំពេញនៅឡើយដោយក្នុងនោះ៤៨នាក់ នៅមណ្ឌលសុខភាពចាក់អង្រែ និង៧នាក់នៅមន្ទីរពេទ្យមិត្តភាពខ្មែរ-សូវៀត ហើយ២នាក់ទៀត ដែលជាជនជាតិអាមេរិកាំងកំពុងសម្រាកព្យាបាលក្នុងបន្ទប់ដាច់ដោយឡែកក្នុងស្ថានទូតអាមេរិកប្រចាំកម្ពុជា៕ | 2020-07-21T07:00:00+07:00 | khmer.voanews.com | https://khmer.voanews.com/a/new-cases-tested-positive-for-covid-19-bringing-total-infections-in-cambodia-to-197-including-two-americans/5511363.html |
5b8a913e-0279-44d9-b2cb-f28f35967704 | អភិបាលខេត្តប៉ៃលិន បានឧបត្ថម្ភគ្រែអ្នកជំងឺចំនួន១៥ ដល់មន្ទីរពេទ្យបង្អែកខេត្ត | នៅថ្ងៃទី២០ ខែកក្កដា ឆ្នាំ២០២០ លោក ផាន់ ចាន់ធុល អភិបាលខេត្តប៉ៃលិន អមដំណើរដោយ លោកស្រី ជា លាភ អភិបាលរងខេត្ត និងក្រុមការងារ បានប្រគល់គ្រែអ្នកជំងឺចំនួន ១៥ និងភេសជ្ជៈ ចំនួន២០កេស ព្រមទាំងថវិកាចំនួន២លានរៀល ដល់មន្ទីរពេទ្យបង្អែកខេត្តប៉ៃលិន ដើម្បីបំពេញនូវសេចក្តីត្រូវការ ក្នុងការផ្តល់សេវាសុខាភិបាលជូនប្រជាពលរដ្ឋឱ្យ បានកាន់តែល្អប្រសើឡើង។ លោកបានបានជំរុញដល់ថ្នាក់ដឹកនាំ និងមន្ត្រីសុខាភិបាលទូទាំងខេត្តប៉ៃលិន ត្រូវសហការជាមួយគ្រប់អ្នកពាក់ព័ន្ធទាំងអស់ រួមគ្នាចូលរួមលើកកម្ពស់អនាម័យ ដើម្បីអនុវត្តនូវវិធានការប្រយុទ្ធប្រឆាំង នឹងជម្ងឺឆ្លងនានា ជាពិសេសជំងឺឆ្លងកូវីត-១៩។ លោកអភិបាលខេត្ត បានផ្តាំផ្ញើដល់ក្រុមគ្រូពេទ្យទាំងអស់ ត្រូវខិតខំបំពេញការងារឱ្យបានច្បាស់លាស់ តាមមុខជំនាញរៀងៗខ្លួន ដើម្បីធានានូវការអនុវត្តការផ្តល់សេវាសុខមាលភាព ជូនប្រជាពលរដ្ឋឱ្យបានល្អ ជាពិសេសត្រូវប្រកាន់ភ្ជាប់នូវក្រមសីលធម៌គ្រូពេទ្យ ដោយប្រើឥរិយាបទ ពាក្យសំដី ឱ្យបានសមរម្យជាមួយអ្នកជំងឺ ទើបមានការគាំទ្រ និងកោតសរសើពីប្រជាពលរដ្ឋមកវិញ។ នៅក្នុងឱកាសនោះផងដែរលោក ផាន់ ចាន់ធុល បានកោតសរសើរចំពោះក្រុមគ្រូពេទ្យជំនាញ ដែលកន្លងបានខិតខំបំពេញភារកិច្ចរបស់ខ្លួនប្រកបដោយការយកចិត្តទុកដាក់ និងការទទួលខុសត្រូវខ្ពស់ ក្នុងការពិនិត្យតាមដានសុខភាពជូនប្រជាពលរដ្ឋ ព្រមទាំងបានសម្ដែងការលើកទឹកចិត្តខ្ពស់ដល់អាជ្ញាធរមូលដ្ឋាន ដែលបានរួមសហការគ្នាចុះធ្វើការអប់រំផ្សព្វផ្សាយ និងណែនាំបងប្អូនប្រជាពលរដ្ឋដែលមានការសង្ស័យ ឬទើបវិលមកពីក្រៅប្រទេស ឱ្យមកពិនិត្យសុខភាព និងចូលរួមអនុវត្តន៍តាមការណែនាំរបស់ក្រសួងសុខាភិបាល ដើម្បីរួមគ្នាបង្ការ និងទប់ស្កាត់ ការរីករាលដាលនៃជម្ងឺកូវីដ-១៩។ បើតាមរបាយការណ៍របស់ លោកវិជ្ជបណ្ឌិត កឹម សំណាង ប្រធានមន្ទីរពេទ្យបង្អែកខេត្តប៉ៃលិន បានឱ្យដឹងថា៖ គិតត្រឹមថ្ងៃទី២០ ខែកក្កដា ឆ្នាំ២០២០នេះ មន្ទីរពេទ្យបង្អែកខេត្ត មានអ្នកជំងឺ ចំនួន ២៨នាក់ កំពុងសម្រាកព្យាបាលជម្ងឺ ក្នុងនោះផ្នែកសម្ភពចំនួន ១៤នាក់ ផ្នែកសង្គ្រោះបន្ទាន់ចំនួន ០៥នាក់ ផ្នែកវះកាត់ចំនួន ១១នាក់ និងផ្នែកកុមារចំនួន ១១នាក់៕ | 2020-07-20T22:35:00+07:00 | freshnewsasia.com | https://m.freshnewsasia.com/index.php/en/localnews/165766-2020-07-20-08-35-39.html |
a376b638-c745-45bb-b670-9a9896f877e4 | ប្រជាពលរដ្ឋជិត១០នាក់ ធ្លាក់ខ្លួនឈឺនៅក្រុងប៉ោយប៉ែត, ក្រុមគ្រូពេទ្យកំពុងបន្តជួយសង្គ្រោះ តែមិនទាន់កំណត់ពីប្រភេទជំងឺឲ្យច្បាស់ | យ៉ាងហោចណាស់មានប្រជាពលរដ្ឋនៅភូមិក្បាលកោះ និងភូមិប៉ោយប៉ែត ក្នុងសង្កាត់ប៉ោយប៉ែត ខេត្តបន្ទាយមានជ័យជិត១០នាក់ កំពុងមានបញ្ហាកើតជំងឺមួយ អាការៈធ្លាក់ខ្លួនឈឺ និងឡើងកម្តៅខុសធម្មតា ខ្លះរហូតប្រកាច់។ ស្រ្តីម្នាក់បានប្រាប់ភ្នាក់ងារព័ត៌មាន Fresh News នៅរសៀលថ្ងៃទី២០ ខែកក្កដា ឆ្នាំ២០២០នេះថា ប៉ុន្មានថ្ងៃនេះមានក្មេងចាស់ប្រុសស្រីក្នុងភូមិទាំង២នេះ បានធ្លាក់ខ្លួន ខណៈមានអ្នកឈឺខ្លះ បញ្ជូនទៅមន្ទីរពេទ្យរដ្ឋនិងភាគច្រើនទៅគ្លីនិកឯកជន។ តែយ៉ាងណាក៏ដោយ អភិបាលខេត្តបន្ទាយមានជ័យ លោក អ៊ុំ រាត្រី បានបញ្ជាក់ថា ស្ថានភាពរបស់ប្រជាពលរដ្ឋ ខ្លះបានធូរស្រាលហើយ និងខ្លះទៀតកំពុងសម្រាកព្យាបាលនៅមន្ទីរពេទ្យនៅឡើយ ក្រោមការយកចិត្តទុកដាក់ពីក្រុមគ្រូពេទ្យយ៉ាងខ្លាំង។ បើតាមលោកអភិបាលខេត្តបន្ទាយមានជ័យ រហូតមកដល់ពេលនេះ ក្រុមគ្រូពេទ្យជំនាញមិនទាន់បានកំណត់ថាជាប្រភេទជំងឺអ្វីនោះទេ តែសង្ស័យថាជំងឺឈីក។ បើតាមប្រជាពលរដ្ឋនៅក្នុងភូមិ ដំបូងជនរងគ្រោះមានអាការៈទន់ដៃទន់ជើង បន្ទាប់មកក្តៅសន្ធំហើយឡើងកន្ទួលលើដងខ្លួន ឬសាច់មានពណ៌ក្រហម ហើយពេលទៅគ្លីនិកឯកជន ពិនិត្យកំដៅខ្លះឡើងដល់ ៤០អង្សា មិនតែប៉ុណ្ណោះគ្រួសាខ្លះអះអាងថា កូនចៅពួកគាត់ប្រកាច់ដោយសារឡើងកម្តៅខ្លាំងពេកក៏មានដែរ។ ចំណែមអាជ្ញាធរ និងក្រុមគ្រូពេទ្យកំពុងដុតដៃជើងចុះទៅដល់ភូមិកើតហេតុ ធ្វើការសាកសួរ និងធ្វើការជួយសង្គ្រោះអ្នកភូមិភ្លាមៗ។ ចំណែកឯអ្នកឡើងកម្តៅខ្លាំង ត្រូវក្រុមគ្រូពេទ្យដឹកតាម រថយន្តសង្គ្រោះទៅកាន់មន្ទីរពេទ្យ ដើម្បីធ្វើការព្យាបាល និងតាមដានថា តើអ្នកជំងឺកើតរោគអ្វីឲ្យពិតប្រាកដ។ លោកវេជ្ជបណ្ឌិត ខេ ពិសិដ្ឋ ប្រធានមណ្ឌលសុខភាពប៉ោយប៉ែត១ ដែលចុះផ្ទាល់ដល់ចំណុចកើតហេតុ មិនបានប្រាប់លម្អិតពីអាការៈរោគ ឬអ្នកជំងឺមានប៉ុន្មាននាក់ឡើយ ដោយនិយាយថាលោកមិនសូវច្បាស់ទេ។ ដោយឡែក មន្ត្រីការិយាល័យស្រុកប្រត្តិបត្តិក្រុងប៉ោយប៉ែត លោកវិជ្ជបណ្ឌិត សឹង្ហ សុភាព ប្រាប់តាមទូរស័ព្ទថា លោកមិនបានដឹងពីចំនួនអ្នកជំងឺបញ្ជូនពីភូមិទាំង២ខាងលើ ទៅកាន់មន្ទីរពេទ្យនោះទេ ព្រោះលោកទើបចុះដល់កន្លែងកើតហេតុថ្ងៃនេះ។ លោកថា អ្នកជំងឺបញ្ជូនទៅមន្ទីរពេទ្យបង្អែកក្រុងប៉ោយប៉ែត នៅថ្ងៃទី២០ ខែកក្កដា គឺមាន៤នាក់ ប្រុស២ ស្រី២ តែ៣នាក់មានសញ្ញាសង្ស័យ ត្រូវតាមដានបន្តដោយឡែកម្នាក់គ្រាន់គ្រុនធម្មតា។ មន្ត្រីក្រុមប្រឹក្សាសង្កាត់ប៉ោយប៉ែតប្រាប់ថា អ្នកជំងឺដែលបញ្ជូនទៅមន្ទីរពេទ្យកាលពីថ្ងៃទី១៩ ខែកក្កដាមានចំនួន៧នាក់ ស្រី៤នាក់ ភាគច្រើនជាកុមារ ហើយលោកលោកវេជ្ជបណ្ឌិតបាននិយាយថា នៅមិនទាន់ដឹងអំពីមូលហេតុទេ ត្រូវពិនិត្យមើលឈាម ឬតាមដានអាការៈរោគអ្នកជំងឺបន្តទៀតសិន៕ | 2020-07-20T22:28:00+07:00 | freshnewsasia.com | https://m.freshnewsasia.com/index.php/en/localnews/165761-2020-07-20-08-28-20.html |
c6996066-e0ee-4262-8c0e-6a6fd4663055 | រដ្ឋមន្រ្តី វង សូត៖ គិតត្រឹមថ្ងៃនេះ ការបើកប្រាក់ឧបត្ថម្ភសាច់ប្រាក់ជូនគ្រួសារក្រីក្រ និងជនងាយរងគ្រោះក្នុងកំលុងពេលប្រឆាំងជំងឺកូវីដ១៩ សម្រាប់ជុំទី១ សម្រេចបាន៩៣ភាគរយ | (ភ្នំពេញ)៖ លោក វង សូត រដ្ឋមន្រ្តីក្រសួងសង្គមកិច្ច អតីតយុទ្ធជន និងយុវនីតិសម្បទា បានលើកឡើងថា បានលើកឡើងថា គិតត្រឹមថ្ងៃទី២០ ខែកក្កដា ឆ្នាំ២០២០ ការបើកប្រាក់ឧបត្ថម្ភ សាច់ប្រាក់ជូនគ្រួសារក្រីក្រ និងជនងាយរងគ្រោះ ក្នុងកំលុងពេលប្រឆាំងជំងឺកូវីដ១៩ សម្រាប់ជុំទី១ សម្រេចបាន៩៣ភាគរយបានជាង ៥៣ម៉ឺនគ្រួសារ គឺនៅចំនួនតិចតួចទៀតមិនទាន់បានបើក។ ការថ្លែងប្រាប់អ្នកសារព័ត៌មានពីសំណាក់ លោក វង សូត បានធ្វើឡើងនៅក្នុងសិក្ខាសាលាស្តីពី នីតិវិធី និងដំណើរការនៃការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងជនងាយរងគ្រោះ ក្នុងអំឡុងពេលប្រឆាំងជំងឺកូវីដ១៩ ជូនអភិបាល ក្រុង ស្រុក ខណ្ឌ រៀបចមឡើងនៅថ្ងៃទី២០ ខែកក្កដា ឆ្នាំ២០២០ នាទីស្តីការក្រសួងសង្គមកិច្ច។ បន្ថែមពីលើនេះរដ្ឋមន្រ្តី វង សូត បានលើកឡើងថា ប្រជាពលរដ្ឋដែលនៅសេសសល់ សូមអញ្ជើញរួសរាន់មកបើកឲ្យបានមុនថ្ងៃកំណត់ សម្រាប់ជុំទី១នេះ ដែលបិទបញ្ចប់ថ្ងៃទី២៤ ខែកក្កដា ឆ្នាំ២០២០។ ដោយឡែក សម្រាប់ប្រជាពលរដ្ឋ ដែលបានបើករួចហើយ សូមអញ្ជើញទៅបើកជុំទី២ នៅថ្ងៃទី២៥ ខែកក្កដា រហូតដល់ថ្ងៃទី២៤ ខែសីហា ឆ្នាំ២០២០ ដែលនេះជាការជួយក្នុងខែទី២ របស់រាជរដ្ឋាភិបាលកម្ពុជា។ ស្នើសុំក្រុមការងារ របស់រាជរដ្ឋាភិបាលចុះមូលដ្ឋាន រាជធានី ខេត្ត បន្តចុះតាមដាន និងត្រួតពិនិត្យ ការកំណត់អត្តសញ្ញាណកម្មក្រីក្រទាំងតាមជុំ និងតាមការស្នើសុំការអនុវត្តកម្មវិធីឧបត្ថម្ភសាច់ជូនគ្រួសារក្រីក្រ និងងាយរងគ្រោះ ក្នុងអំឡុងជំងឺកូវីដ១៩ ស្នើសុំគណៈអភិបាល រាជធានីខេត្ត ក្រុង ស្រុក ខណ្ឌ ទាំងអស់បន្តជំរុញរដ្ឋបាល ឃុំសង្កាត់ ក្នុងការអនុវត្តឲ្យបានខ្ជាប់ខ្ជួន តាមប្រកាសលេខ១៦៦ ស.អ.យ ប្រក ចុះថ្ងៃទី១៥ ខែមិថុនា ឆ្នាំ២០២០ ស្តីពីការដាក់ឲ្យប្រើប្រាស់នីតិវិធី និងដំណើរការ អនុវត្តកម្មវិធីឧបត្ថម្ភ សាច់ប្រាក់ជូនគ្រួសារក្រីក្រ និងងាយរងគ្រោះ ស្នើសុំក្រសួងស្ថាប័ន និងគ្រប់ភាគីពាក់ព័ន្ធ ពិសេសរដ្ឋបាលថ្នាក់ក្រោមជាតិបន្តយ៉ាងសកម្មក្នុងការជួយផ្សព្វផ្សាយបន្ថែម អំពីកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះនៅអំឡុងពេលកូវីដ១៩ ដល់ប្រជាជននៅមូលដ្ឋាន ពិសេសគ្រួសារក្រីក្រ ដែលមានបណ្ណសមធម៌ មានសុពលភាព ដោយប្រើប្រាស់ប្រព័ន្ធឧគ្ឃោសនសព្វ ដូចយន្តការដែលបានប្រើប្រាស់នាពេលកន្លង ក្នុងការផ្សព្វផ្សាយពីជំងឺ កូវីដ១៩។ សូមបញ្ជាក់ថា ដើម្បីទទួលបានប្រាក់ឧបត្ថម្ភនេះ គ្រួសារក្រីក្រ និងងាយរងគ្រោះ ត្រូវមានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រ កម្រិត១ (ទីទ័លក្រ) ឬ ក្រកម្រិត២ (ក្រ) និងបានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ លោកឧបនាយករដ្ឋមន្ត្រី អូន ព័ន្ធមុនីរ័ត្ន រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ បានគូសបញ្ជាក់ថា ការឧបត្ថម្ភសាច់ប្រាក់នេះនឹងត្រូវផ្តល់ជូនទៅតាមប្រភេទគ្រួសារក្រីក្រ និងងាយរងគ្រោះ។ ការឧបត្ថម្ភសាច់ប្រាក់នេះ កំណត់ដូចខាងក្រោម៖ នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៥២០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម៤ ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំឡើង និងអ្នកផ្ទុកមេរោគអេដស៍។ ក្នុង១គ្រួសារ ទទួលបានប្រាក់ចំនួន ១២ ម៉ឺនរៀល បូកបន្ថែម ៣៦ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៨ ០០០៛ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំឡើង និងអ្នកផ្ទុកមេរោគអេដស៍។ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៤ម៉ឺនរៀល)សម្រាប់សមាជិកគ្រួសារម្នាក់ៗ ហើយបូកបន្ថែម ៤ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំឡើង និងអ្នកផ្ទុកមេរោគអេដស៍ ។ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម២៨ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៨ ០០០៛ ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំ ឡើង និង អ្នកផ្ទុកមេរោគអេដស៍ ។ ៖ ក្នុង ១គ្រួសារទទួលបានប្រាក់ចំនួន ៨ម៉ឺនរៀល បូកបន្ថែម ២៤ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៤ ០០០៛ ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំ ឡើង និង អ្នកផ្ទុកមេរោគអេដស៍។ ក្នុង ១គ្រួសារទទួលបានប្រាក់ចំនួន ៨ ម៉ឺនរៀល បូកបន្ថែម ១៦ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម១៦ ០០០៛ ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំ ឡើង និងអ្នកផ្ទុកមេរោគអេដស៍៕ | 2020-07-20T19:04:00+07:00 | freshnewsasia.com | https://m.freshnewsasia.com/index.php/en/localnews/165738-2020-07-20-05-04-43.html |
402976fc-62ad-46f1-ab3f-2c17b13facad | ក្រុមគ្រូពេទ្យចុះពិនិត្យសុខភាព ពលរដ្ឋមានជំងឺម្យ៉ាងដោយពុំដឹងមូលហេតុ នៅសំណង់មិនរៀបរយ ចំណុចអូរព្រំដែន និងក្បែរស្ថានីយរថភ្លើង | បន្ទាយមានជ័យ ៖ លោកវេជ្ជបណ្ឌិត ឡេ ច័ន្ទសង្វាត ប្រធានមន្ទីរសុខាភិបាលខេត្តបន្ទាយមានជ័យ ឲ្យដឹងកាលពីថ្ងៃទី២០ ខែកក្កដា ឆ្នាំ២០២០ថា ៖ ករណីពលរដ្ឋអ្នកមានបញ្ហាសុខភាពនៅភូមិក្បាលកោះ និងភូមិប៉ោយប៉ែត សង្កាត់/ក្រុងប៉ោយប៉ែត ដែលផ្ទុះជំងឺមួយ កាលពីថ្ងៃទី១៩ខែកក្កដា គឺក្រុមការងារគ្រូពេទ្យចុះពិនិត្យសុខភាពដល់ទីតាំង និងបញ្ជូនមកមន្ទីរពេទ្យបង្អែកប៉ោយប៉ែត នៅត្រឹមថ្ងៃទី២០ខែកក្កដា មានចំនួនសរុប៦០នាក់ ស្រី៣៣នាក់ និងក្មេងផងដែរ ហើយបានបញ្ជូនមកសម្រាកនៅមន្ទីរពេទ្យបង្អែកប៉ោយប៉ែត ចំនួន៧នាក់ (មនុស្សធំ ម្នាក់ និងក្មេង៦នាក់)។ លោកបានបន្តថា ៖ ” យើងមិនទាន់កំណត់បានថា ជាជំងឺអ្វីឲ្យបានច្បាស់លាស់នៅឡើយទេ គឺរង់ចាំលទ្ធផលនៃការវិភាគឈាមសិន គឺក្រុមការងារឆ្លើយតបបន្ទាន់ និងកម្មវិធីជាតិ នឹងបន្តចុះតាមដាន និងបូមឈាមយក ពីកុមារម្នាក់ និងមនុស្សចាស់ម្នាក់ដែលមានបញ្ហាទាំង៦នាក់ យកទៅវិភាគនៅមន្ទីរពិសោធន៍ជាតិ ក្រសួងសុខាភិបាលរាជធានីភ្នំពេញ ” ។ យោងតាមប្រធានការិយាល័យស្រុកប្រតិបត្តិ ប្រធានមន្ទីរពេទ្យ មណ្ឌលសុខភាព បានចុះត្រួតពិនិត្យដល់តាមខ្នងផ្ទះប្រជាពលរដ្ឋ មន្ត្រីអាជ្ញាធរ និងប្រជាពលរដ្ឋផ្ទាល់ ដែលមានបញ្ហាសុខភាពថា នៅក្នុងភូមិក្បាលកោះ និងភូមិប៉ោយប៉ែត សង្កាត់ប៉ោយប៉ែត កាលពីថ្ងៃទី១៩ ខែកក្កដា ពលរដ្ឋក្នុងភូមិមានបញ្ហាសុខភាពដូចជា ក្តៅខ្លួនឡើងកំដៅលើសពី៣៨អង្សា ចេញស្នាមកន្ទួលរមាស់ ឈឺសន្លាក់ដៃជើង ឈឺ ក ជាដើម ។ នៅថ្ងៃទី២០ ខែកក្កដា ឆ្នាំ២០២០ លោក អ៊ុំ រាត្រី អភិបាលខេត្ត រួមដំណើរដោយលោកង៉ោ ម៉េងជ្រូន លោក អភិបាលក្រុង ចៅសង្កាត់ និង លោកវេជ្ជបណ្ឌិតឡេ ច័ន្ទសង្វាត ព្រមទាំងសមាសភាពសុខាភិបាល និងគ្រូពេទ្យដូចខាងលើ បានចុះទៅពិនិត្យស្ថានភាព នៃការផ្ទុះជំងឺម្យ៉ាងនោះ ។ ជាការកត់សម្គាល់ បរិស្ថាននៃការរស់នៅជុំវិញ មិនមានអនាម័យល្អ នៃតំបន់ពលរដ្ឋរស់នៅសំណង់មិនរៀបរយ (ចំណុចអូរព្រំដែន និងក្បែរស្ថានីយរថភ្លើង) កង្វះអនាម័យរស់នៅ និងហូបចុក។ ជាអនុសាសន៍ណែនាំ របស់លោកអ៊ុំ រាត្រី អភិបាលខេត្តថា ៖ មន្ត្រីនិងក្រុមការងារ បន្តចុះអប់រំសុខភាពអំពីការរស់នៅស្អាត អនាម័យខ្លួនប្រាណ ការហូបចុក ធ្វើអនាម័យជុំវិញផ្ទះសម្បែង ត្រូវគេងក្នុងមុងឲ្យបានត្រឹមត្រូវ និងមានបញ្ហាសុខភាពត្រូវទៅពិគ្រោះ ព្យាបាលជាមួយគ្រូពេទ្យ នៅមណ្ឌលសុខភាព និងមន្ទីរពេទ្យ។ ចំពោះមន្ទីរសុខាភិបាលខេត្ត ត្រូវបន្តការតាមដាន និងស្រាវជ្រាវ កំណត់ប្រភេទជំងឺឲ្យបានឆាប់រហ័យ ។ ចុះផ្តល់សារអប់រំសុខភាព និង ដាក់អាបែតសម្លាប់ដង្កូវទឹក ជាជម្រកមូសខ្លា និងត្រូវសហការគ្នាឲ្យបានល្អប្រសើរជាមួយ អាជ្ញាធរមូលដ្ឋាន ហើយអន្តរាគមន៍ឲ្យបានឆាប់រហ័ស និងមានប្រសិទ្ធភាព ដើម្បីថរក្សាសុខភាពបងប្អូនប្រជាពលរដ្ឋ ៕ | 2020-07-20T17:40:31+07:00 | cen.com.kh | https://cen.com.kh/archives/226598.html |
26e94fd1-a8a7-493c-82e9-aebb5aef18d6 | លោក ហ៊ុន សែន ណែនាំពលរដ្ឋខ្មែរ និងបរទេសដែលចូលកម្ពុជា អនុវត្តតាមសេចក្ដីណែនាំរបស់ក្រសួងសុខាភិបាល | លោកនាយករដ្ឋមន្ត្រី ហ៊ុន សែន នៅថ្ងៃទី១៩ ខែកក្កដា បង្ហោះសារណែនាំដល់ពលរដ្ឋខ្មែរ និងភ្ញៀវទេសចរដែលចូលមកកម្ពុជា ត្រូវអនុវត្តវិធានការថែទាំសុខភាពតាមសេចក្ដីណែនាំរបស់ក្រសួងសុខាភិបាល ឱ្យបានខ្ជាប់ខ្ជួន ដូចជាត្រូវពិនិត្យសុខភាព និងត្រូវរស់នៅដាច់ដោយឡែករយៈពេល ១៤ថ្ងៃ ដើម្បីសុខភាពខ្លួនឯងផង និងអ្នកដទៃផង។ ការអំពាវនាវនេះ ធ្វើឡើងបន្ទាប់ពីស្ត្រីខ្មែរសញ្ជាតិអាមេរិកកាំងម្នាក់ ឈ្មោះ រ៉ូស វីរ៉ា បានលួចរត់ចេញពីកន្លែងធ្វើចត្តាឡឺស័កមួយ នៅរាជធានីភ្នំពេញ និងត្រូវបានសមត្ថកិច្ចស្វែងរកឃើញ នៅក្នុងផ្ទះសំណាក់មួយ ក្នុងទីរួមខេត្តកំពង់ចាម កាលពីល្ងាចថ្ងៃទី១៨ ខែកក្កដា និងត្រូវបានដាក់ឱ្យធ្វើចត្តាឡឺស័កក្នុងសណ្ឋាគារនោះបន្តទៀត ក្រោយធ្វើតេស្តរកជំងឺកូវីដជាលើកទី២ តែអវិជ្ជមាន។ ស្ត្រីខ្មែរសញ្ជាតិអាមេរិកកាំងរូបនេះ បានចូលមកដល់ប្រទេសកម្ពុជា កាលពីថ្ងៃទី១៥ ខែកក្កដា បានធ្វើដំណើរក្នុងយន្តហោះជាមួយមន្ត្រីជាន់ខ្ពស់របស់ស្ថានទូតអាមេរិកពីររូប ដែលរកឃើញមានជំងឺកូវីដ-១៩ កាលពីថ្ងៃទី១៦ ខែកក្កដា នៅថ្ងៃដដែលនេះដែរ ក្រសួងសុខាភិបាល ក៏បានប្រកាសថា អ្នកជំងឺកូវីដ-១៩ថ្មី បីនាក់បន្ថែមទៀត បានជាសះស្បើយ និងពុំរកឃើញករណីឆ្លងថ្មីនោះទេ។ អ្នកជាសះស្បើយទាំង៣នាក់នេះ ជាបុរសខ្មែរដែលទើបត្រឡប់មកប្រទេសអារ៉ាប់ប៊ីសាអូឌីត ហើយមានទីលំនៅ នៅខេត្តតាកែវ ២នាក់ និងនៅរាជធានីភ្នំពេញម្នាក់។ គិតត្រឹមថ្ងៃទី១៩ ខែកក្កដា កម្ពុជាបានរកឃើញអ្នកឆ្លងជំងឺកូវីដ-១៩ នៅទូទាំងប្រទេស សរុបចំនួន ១៧១នាក់ហើយ ក្នុងនោះ ១៣៦នាក់ បានជាសះស្បើយ និងកំពុងសម្រាកព្យាបាល ចំនួន៣៥នាក់។ ក្រសួងសុខាភិបាលនៅតែអំពាវនាវដល់ពលរដ្ឋ ឱ្យបន្តប្រុងប្រយ័ត្នជាប់ជានិច្ច ដោយថែរក្សាសុខភាព អនាម័យដៃឱ្យបានស្អាត ត្រូវមានអាល់កុល ឬជែលលាងដៃជាប់ខ្លួន អនុវត្តគម្លាតសុវត្ថិភាពបុគ្គល គម្លាតសុវត្ថិភាពសង្គម និងមិនត្រូវធ្វេសប្រហែស មើលស្រាលចំពោះជំងឺឆ្លងដ៏កាចសាហាវនេះនោះទេ៕ | 2020-07-20T15:19:00+07:00 | rfa.org | https://www.rfa.org/khmer/news/health/update-covid-prevention-07202020041837.html |
44b1229e-de5f-4a45-83c0-02441e81b696 | រដ្ឋាភិបាល ចំណាយទឹកប្រាក់ប្រមាណ ២៥លានដុល្លារហើយ ក្នុងការអនុវត្តកម្មវិធីសាច់ប្រាក់ជូនពលរដ្ឋក្រីក្រ ដែលរងផលប៉ះពាល់ដោយជំងឺកូវីដ១៩ | ភ្នំពេញ៖ នៅព្រឹកថ្ងៃទី ២០ ខែ កក្កដា ឆ្នាំ២០២០នេះ ឯកឧត្តម វង សូត រដ្ឋមន្ត្រីក្រសួងសង្គមកិច្ច អតីតយុទ្ធជន និង យុវនិតិសម្បទា បានមានប្រសាសន៏ថា ការអនុវត្តកម្មវិធីសាច់ប្រាក់របស់រាជរដ្ឋាភិបាល ជូនប្រជាពលរដ្ឋក្រីក្រមានប័ណ្ណសមធម៌សម្រេចបាន ៩៣% មានគ្រួសារទទួលផលជាង៥២ម៉ឺនគ្រួសារ លើទិន្នន័យសរុបជាង៦៥ម៉ឺនគ្រួសារ មានសមាជិកជិត ២លាន ៣សែននាក់ និងចំណាយថវិកាប្រមាណជាង២៥លានដុល្លារ ដែលអត្រានៃការអនុវត្តនេះ បង្ហាញអោយឃើញយ៉ាងច្បាស់ថា ជាការអនុវត្តប្រកបដោយជោគជ័យមិនអាចខ្វះបានពីការចូលរួមគាំទ្រ គ្រប់ភាគីពាក់ព័ន្ធ និងការចូលរួមរបស់ថ្នាក់ដឹកនាំគ្រប់លំដាប់ថ្នាក់ ជាពិសេសរដ្ឋបាលថ្នាក់ក្រោមជាតិ ក្នុងការជំរុញទាំងការកំណត់អត្តសញ្ញាណជនក្រីក្រ ទាំងការបើកប្រាក់ដល់អ្នកទទួលផល ការផ្សព្វផ្សាយកម្មវិធី និងការចុះដោះស្រាយបញ្ហាផ្សេងៗ ដែលកើតឡើងអំឡុងជុំទី១នៃការផ្តល់សាច់ប្រាក់នេះ។ ឯកឧត្តម វង សូត លើកឡើងដូចនេះ ក្នុងសិក្ខាសាលាស្តីពី និតិវិធី និងដំណើរការនៃការអនុវត្តកម្មវិធីឧបត្ថម្ភសាច់ប្រាក់ ជូនគ្រួសារក្រីក្រ និងងាយរងគ្រោះ អំឡុងពេលប្រយុទ្ធកូវីត១៩ ជូនអភិបាលក្រុង ស្រុក ខណ្ឌ នៅទីស្តីការក្រសួងសង្គមកិច្ច។ ឯកឧត្តម វង សូត បានបន្តថា កម្មវិធីសាច់ប្រាក់របស់រាជរដ្ឋាភិបាល ជូនប្រជាពលរដ្ឋក្រីក្រមានប័ណ្ណសមធម៌ គឺកម្មវិធីអន្តរាគមន៍របស់រាជរដ្ឋាភិបាល ក្នុងដំណាក់កាលនៃរីករាលដាលជំងឺកូវីដ១៩ សម្រាប់គ្រួសារដែលមានប័ណ្ណសមធម៌ កម្រិតក្រីក្រ ប្រភេទ១ និង ប្រភេទ២ ហើយការអនុវត្តមានលក្ខណៈជាអន្តរវិស័យ ពិសេសការផ្តល់តួនាទីដល់អាជ្ញាធរភូមិ ឃុំ សង្កាត់ ក្នុងការផ្ទៀងផ្ទាត់ និងធានានូវនិរន្តរភាពនៃការផ្តល់សេវាប្រចាំថ្ងៃ ដោយប្រើប្រាស់យន្តការ ដែលមានស្រាប់ រួមជាមួយការអនុវត្តការឧបត្ថម្ភសាច់ប្រាក់ជូន ស្រី្តមានផ្ទៃពោះ និងកុមារមានអាយុក្រោម២ឆ្នាំ ដើម្បីលើកកម្ពស់ប្រសិទ្ធភាពនៃការចំណាយ ទាំងនៅថ្នាក់ជាតិ និងនៅថ្នាក់ក្រោមជាតិ។ ឯកឧត្តម បានបន្តទៀតថា សិក្ខាសាលានៅពេលនេះ ពិតជាសារសំខាន់ក្នុងការអនុវត្ត ឲ្យមានប្រសិទ្ធភាពនូវកម្មវិធីឧបត្ថម្ភសាច់ប្រាក់ ជូនគ្រួសារក្រីក្រនិងងាយរងគ្រោះ ក្នុងពេលប្រយុទ្ធនឹងកូវីដ១៩ បង្ហាញពីការយកចិត្តទុកដាក់របស់រាជរដ្ឋាភិបាល សម្រួលដល់ការលំបាករបស់ជនក្រីក្រ ជាពិសេសស្មារតីយកចិត្តទុកដាក់របស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា ដែលមិនទុកឲ្យប្រជាជនណាម្នាក់ត្រូវបោះបង់ចោលដោយមិនបានដឹងនោះទេ ហើយពេលនេះក៏ជាការពង្រឹងសមត្ថភាពបន្ថែមរបស់ អភិបាល គ្រប់ស្រុក ខណ្ឌ ដែលមានតួនាទីដ៏សំខាន់ក្នុងការជំរុញការអនុវត្តតួនាទីជនបង្គោលនៅតាមឃុំ សង្កាត់ សំដៅធានាការផ្តល់អត្ថប្រយោជន៍ និងដោះស្រាយបណ្តឹងនានារបស់អ្នកទទួលផល នៅថ្នាក់ក្រោមជាតិ ។ ដើម្បីជំរុញការអនុវត្តកម្មវិធីនេះ នៅជុំទី២និងជុំបន្តបន្ទាប់ទៀត តបតាមសេចក្តីសម្រេចរបស់ក្រុមប្រឹក្សាជាតិគាំពារសង្គម ៕ | 2020-07-20T12:15:52+07:00 | cen.com.kh | https://cen.com.kh/archives/226444.html |
4469e454-a546-443d-97d5-f5debba1536a | ដំណឹងល្អ! ក្រសួងការងារ នឹងស្រាវជ្រាវ ជីវភាពរស់នៅ និងផលប៉ះពាល់ជំងឺកូវីដ-១៩ របស់កម្មករ | យោងតាមសេចក្ដីជូនដំណឹងរបស់ ក្រសួងការងារ នាពេលថ្មីៗនេះបានឲ្យដឹងថា ក្រសួងនឹងធ្វើការសិក្សាស្រាវជ្រាវស្ដីពីស្ថានភាពរស់នៅ និងផលប៉ះពាល់នៃជំងឺកូវីដ-១៩ របស់កម្មករ និយោជិតក្នុងវិស័យវាយនភណ្ឌ កាត់ដេរ និងផលិតស្បែកជើង ឆ្នាំ២០២០ ចាប់ពីថ្ងៃទី១៧-៣១ ខែកក្កដា ឆ្នាំ២០២០ ខាងមុខនេះ។ សេចក្ដីជូនដំណឹងរបស់ ក្រសួងបានបញ្ជាក់ថា “អគ្គលេខាធិការដ្ឋាន ក្រុមប្រឹក្សាជាតិប្រាក់ឈ្នួល អប្បបរមា នៃក្រសួងការងារ និងបណ្ដុះបណ្ដាលវិជ្ជាជីវៈ នឹងធ្វើការសិក្សាស្រាវជ្រាវស្ដីពីស្ថានភាពជីវភាពរស់នៅ និងផលប៉ះពាល់នៃជំងឺកូវីដ-១៩ របស់កម្មករ និយោជិត ក្នុងវិស័យវាយនភណ្ឌ កាត់ដេរ និងផលិតស្បែកជើង ឆ្នាំ២០២០ ដែលការធ្វើអង្កេតនេះនឹងអនុវត្តចាប់ពីថ្ងៃទី១៧-៣១ ខែកក្កដា ឆ្នាំ២០២០ ទៅលើគំរូសំណាក កម្មករនិយោជិត ដែលត្រូវបានជ្រើសរើសដោយចៃដន្យនៅតាមបណ្ដា រាជធានី-ខេត្ត”៕ | 2020-07-20T11:20:13+07:00 | kbnnews.com | https://kbn.news/archives/172573 |
cb7a97de-43f0-4de4-bffe-020d4ef81a50 | ថៃបញ្ជូនពលករខ្មែរ ឆ្លងដែនខុសច្បាប់ ២៩នាក់មកកម្ពុជាវិញ | ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី១៩ ខែកក្កដា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមកមានចំនួន ២៩នាក់ ស្រី ១០នាក់ និងកុមារ១នាក់។ យោងតាមអគ្គនាយកដ្ឋានអន្តោប្រវេសន៍បានឲ្យដឹងថា ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-07-20T09:06:19+07:00 | kbnnews.com | https://kbn.news/archives/172512 |
a14615c8-7a1f-4619-84a3-631f215e3ce8 | ប្រធានាធិបតីសហរដ្ឋអាមេរិកលោកដូណាល់ ត្រាំ ជំរុញឱ្យពាក់ម៉ាស ក៏ប៉ុន្តែ ច្រានចោលការតម្រូវឱ្យពាក់ម៉ាសទូទាំងប្រទេស | លោកប្រធានាធិបតីដូណាល់ ត្រាំ និយាយថា លោកពេញចិត្តដែលប្រជាពលរដ្ឋអាមេរិកាំងកំពុងពាក់ម៉ាសដើម្បីជួយទប់ស្កាត់ការកើនឡើងនូវការរាតត្បាតមេរោគកូរ៉ូណា ក៏ប៉ុន្តែបាននិយាយថា លោកនឹងមិនបង្ខំឱ្យប្រើប្រាស់ម៉ាសទូទាំងប្រទេសទេ។ លោកប្រធានាធិបតីត្រាំបាននិយាយនៅក្នុងកិច្ចសម្ភាសន៍នៅឯសេតវិមានជាលើកទី១ដែលបានផ្សាយ «ក្នុងកម្មវិធី Fox News Sunday» ថា ខ្ញុំគិតថា ម៉ាសជាការល្អណាស់។ ក៏ប៉ុន្តែ លោកប្រធានាធិបតីត្រាំដែលបានពាក់ម៉ាសនៅក្នុងកន្លែងសាធារណៈជាលើកដំបូងទើបតែមួយសប្តាហ៍មុនបានប្រាប់លោក Chris Wallace អ្នកយកព័ត៌មានរបស់ទូរទស្សន៍ Fox News នៅក្នុងកិច្ចសម្ភាសន៍កាលពីថ្ងៃសុក្រសប្តាហ៍មុនថា «ខ្ញុំមិនយល់ស្របជាមួយសេចក្តីថ្លែងការណ៍ថា ប្រសិនបើប្រជាពលរដ្ឋគ្រប់រូបពាក់ម៉ាសនោះ ជំងឺនោះនឹងបាត់នោះទេ»។ ទោះបីនៅពេលដែលអភិបាលរដ្ឋជាច្រើននៃអភិបាលរដ្ឋចំនួន៥០ និងអភិបាលក្រុងធំៗរបស់សហរដ្ឋអាមេរិកបានតម្រូវឱ្យពាក់ម៉ាសក្នុងការប្រឈមការកើនឡើងនូវមេរោគកូរ៉ូណាក៏ដោយ លោកប្រធានាធិបតីត្រាំ បាននិយាយថា លោកជឿថា ការពាក់ម៉ាសគួរតែជាការស្ម័គ្រចិត្ត។ លោកប្រធានាធិបតីដូណាល់ ត្រាំ បាននិយាយនៅក្នុងកម្មវិធីទូរទស្សន៍ថ្ងៃអាទិត្យលើកដំបូងកាលពីជាងមួយឆ្នាំមុនថា «ខ្ញុំចង់ឱ្យពលរដ្ឋមានសេរីភាពពិតប្រាកដហើយខ្ញុំមិនជឿក្នុងការតម្រូវឱ្យពាក់ម៉ាសជាច្បាប់នោះទេ»។ លោកប្រធានាធិបតីត្រាំ បាននិយាយថា លោកវេជ្ជបណ្ឌិត Anthony Fauci អ្នកជំនាញជំងឺឆ្លងដ៏ល្បីល្បាញ និងលោក Jerome Adams ប្រធានគ្រូពេទ្យអាមេរិកបានប្រឆាំងការពាក់ម៉ាសនៅក្នុងការរាតត្បាតវីរុសថ្ងៃទី១នៅក្នុងសហរដ្ឋអាមេរិកនៅដើមឆ្នាំនេះ។ចាប់តាំងពីពេលនោះមក លោកទាំង២ បានផ្លាស់ប្តូរគំនិត ហើយបានអំពាវនាវម្តង ហើយម្តងទៀតឱ្យពាក់ម៉ាស៕ | 2020-07-20T07:00:00+07:00 | khmer.voanews.com | https://khmer.voanews.com/a/trump-embraces-face-masks-but-rejects-national-mandate/5509811.html |
0ca9b89f-3591-4bdc-9ffe-c18be1b52a8c | សេតវិមានព្យាយាមរារាំងថវិកាសម្រាប់មជ្ឈមណ្ឌល CDC និងសម្រាប់ការធ្វើតេស្ដរកជំងឺកូវីដ១៩ | រដ្ឋបាលរបស់ប្រធានាធិបតីសហរដ្ឋអាមេរិក លោក Donald Trump កំពុងព្យាយាមរារាំងផែនការរបស់សភាក្នុងការផ្ដល់ថវិកាបន្ថែមរាប់ពាន់លានដុល្លារដល់បណ្ដារដ្ឋនានាសម្រាប់ការធ្វើតេស្តរកជំងឺកូវីដ១៩ និងការតាមដានរកអ្នកដែលធ្លាប់ប្រាស្រ័យទាក់ទងជាមួយនឹងអ្នកជំងឺកូវីដ១៩។ សេតវិមានក៏កំពុងព្យាយាមរារាំងផែនការផ្ដល់ថវិកាដល់មជ្ឈមណ្ឌលគ្រប់គ្រងនិងបង្ការជំងឺ CDC និងទីភ្នាក់ងារសុខាភិបាលផ្សេងទៀតផងដែរ។ សមាជិកព្រឹទ្ធសភាខាងគណបក្សសាធារណរដ្ឋកំពុងព្យាយាមតាក់តែងសេចក្ដីព្រាងច្បាប់មួយទៀត សម្រាប់ដោះស្រាយបញ្ហាកើនឡើងនៃការឆ្លង និងការស្លាប់ដោយសារជំងឺកូវីដ១៩ នៅក្នុងសហរដ្ឋអាមេរិក ជួយពលរដ្ឋដែលបាត់បង់ការងារធ្វើ និងស្ដារផលប៉ះពាល់អាក្រក់បំផុតដែលកើតមានលើសេដ្ឋកិច្ចរបស់ប្រទេស។ ជំហររបស់រដ្ឋបាលលោក Trump «បានធ្វើឲ្យសមាជិកព្រឹទ្ធសភាខាងគណបក្សសាធារណរដ្ឋមួយចំនួនមានការខឹងសម្បារ» ដោយសារតែសមាជិកព្រឹទ្ធសភាទាំងនោះបន្ដធ្វើការដើម្បីធានាថា សេចក្ដីព្រាងច្បាប់ថ្មីនេះនឹងមានបញ្ចូលនូវថវិកាបន្ថែមទាំងនោះ។ នេះបើយោងតាមសារព័ត៌មាន The Washington Post។ ផែនការដំបូងៗសម្រាប់សំណើច្បាប់ថ្មីនេះ មានបញ្ចូលនូវថវិកាចំនួន ២៥ ពាន់លានដុល្លារសម្រាប់រដ្ឋនីមួយៗនៅក្នុងការធ្វើតេស្តរកជំងឺកូវីដ១៩ និងតាមដានរកអ្នកដែលធ្លាប់ប្រាស្រ័យទាក់ទងជាមួយនឹងអ្នកជំងឺកូវីដ១៩ ថវិកាចំនួន ២៥ ពាន់លានដុល្លារទៀតសម្រាប់មជ្ឈមណ្ឌលគ្រប់គ្រងនិងបង្ការជំងឺ CDC និងវិទ្យាស្ថានជាតិសុខាភិបាល និងថវិការាប់ពាន់លានដុល្លារទៀតសម្រាប់ក្រសួងការពារប្រទេស និងក្រសួងការបរទេសនៅក្នុងការទប់ស្កាត់ការឆ្លងរាតត្បាតជំងឺកូវីដ១៩ នៅក្នុងប្រទេស និងនៅជុំវិញពិភពលោក។ ការចរចារវាងគណបក្សសាធារណរដ្ឋ និងគណបក្សប្រជាធិបតេយ្យកំពុងតែបន្តធ្វើលើសំណើច្បាប់ ដែលទំនងជាអាចចាត់ទុកថាជាសំណើច្បាប់ចុងក្រោយសម្រាប់ស្ដារវិបត្តិសុខភាពដែលបង្កដោយជំងឺកូវីដ១៩ នេះ មុនពេលការបោះឆ្នោតប្រធានាធិបតីចូលមកដល់នៅខែវិច្ឆិកាខាងមុខ៕ | 2020-07-20T07:00:00+07:00 | khmer.voanews.com | https://khmer.voanews.com/a/white-house-seeks-to-block-funding-for-cdc-covid-testing/5508832.html |
5049f541-a96f-4479-a29a-633a0e99f08a | មេដឹកនាំកូរ៉េខាងជើងខឹងសម្បារឿងពន្យារពេលសាងសង់មន្ទីរពេទ្យថ្មីនៅព្យុងយ៉ាង | មេដឹកនាំកូរ៉េខាងជើងលោក Kim Jong Un បានព្រលះដាក់មន្ត្រីមួយចំនួនពាក់ព័ន្ធនឹងការពន្យារពេលសាងសង់មន្ទីរពេទ្យថ្មីមួយកន្លែងនៅក្នុងទីក្រុងព្យុងយ៉ាង និងបានបញ្ជាឱ្យបញ្ឈប់ការងារមន្ត្រីទាំងនោះ។ ទីភ្នាក់ងារព័ត៌មាន KCNA របស់ប្រទេសកូរ៉េខាងជើងបានរាយការណ៍នៅថ្ងៃចន្ទនេះថា លោក Kim Jong Un បានស្ដីបន្ទោសខ្លាំងៗដាក់អ្នកគ្រប់គ្រងការសាងសង់មន្ទីរពេទ្យនោះ ក្នុងអំឡុងពេលលោកធ្វើទស្សនកិច្ចកាលពីពេលថ្មីៗនេះទៅកាន់ការដ្ឋានសាងសង់នោះនៅក្នុងទីក្រុងព្យុងយ៉ាង និង «បានលើកឡើងពីបញ្ហាធ្ងន់ធ្ងរនានាដែលលេចឡើងនៅក្នុងការចាត់ចែងផ្នែកថវិកាទាក់ទិននឹងការសាងសង់»។ ទីភ្នាក់ងារ KCNA បានបញ្ជាក់ថា លោក Kim Jong Un បានរិះគន់ជាពិសេសលើគណៈកម្មការសាងសង់ ថាបានដំណើរការគម្រោងនេះដោយ «មិនច្បាស់លាស់» ដោយមិនមានថវិកាសាងសង់ត្រឹមត្រូវ។ គម្រោងសាងសង់មន្ទីរពេទ្យនេះបានធ្វើឡើងស្របពេលដែលមានការសង្ស័យថា កូរ៉េខាងជើងប្រហែលជាមានការលំបាកនៅក្នុងការទទួលបានសម្ភារៈសំណង់ ដោយសារតែការដាក់ទណ្ឌកម្មរបស់សហរដ្ឋអាមេរិកលើកម្មវិធីនុយក្លេអ៊ែរ និងកម្មវិធីមីស៊ីលរបស់ខ្លួន ក៏ដូចជាដោយសារការគ្រប់គ្រងព្រំដែនតឹងតែងដើម្បីទប់ស្កាត់ការឆ្លងរាតត្បាតនៃជំងឺកូវីដ១៩៕ | 2020-07-20T07:00:00+07:00 | khmer.voanews.com | https://khmer.voanews.com/a/north-korean-leader-lashes-out-over-hospital-construction-delays-/5509756.html |
b9f52f12-a24e-4bdd-b7f1-78c305312e84 | មិនមានគ្រែគ្រប់គ្រាន់នៅក្នុងបន្ទប់សង្គ្រោះបន្ទាន់ក្នុងមន្ទីរពេទ្យទាំង៥០ក្នុងរដ្ឋ Florida សហរដ្ឋអាមេរិក | ការផ្ទុះឡើងនូវមេរោគកូរ៉ូណានៅក្នុងរដ្ឋ Florida បានរីកកាន់តែធ្ងន់ធ្ងរឡើងកាលពីថ្ងៃអាទិត្យនៅពេលដែលមន្ទីរពេទ្យជិត៥០នៅទូទាំងរដ្ឋនិយាយថា ពួកគេមិនមានគ្រែគ្រប់គ្រាន់នៅក្នុងកន្លែងសង្គ្រោះបន្ទាន់។ រដ្ឋ Florida មិនត្រឹមតែជាកន្លែងផ្ទុះមេរោគកូរ៉ូណាដ៏ខ្លាំងនៅសហរដ្ឋអាមេរិកទេ វាក៏ជាទីកន្លែងផ្ទុះដ៏ខ្លាំងមួយនៅក្នុងពិភពលោកដែរ ដោយមានការឆ្លងមេរោគកូរ៉ូណាថ្មីជាង១ម៉ឺន២ពាន់ករណីបានរាយការណ៍កាលពីថ្ងៃអាទិត្យជាថ្ងៃទី៥ជាប់ៗគ្នាដែលមានចំនួនឆ្លងលើសពី១ម៉ឺនករណី។ លោក Francis Suarez អភិបាលក្រុង Miami កំពុងធ្វើឱ្យការពាក់ម៉ាសនៅកន្លែងសាធារណៈជាការចាំបាច់។ ដោយចាប់ផ្តើមនៅថ្ងៃចន្ទនេះទៅជនណាដែលមិនពាក់ម៉ាសនឹងត្រូវពិន័យប្រាក់៥០ដុល្លារ។ ការបំពានលើកទី៣នឹងត្រូវពិន័យប្រាក់៥រយដុល្លារ។ លោក Dan Geber អភិបាលក្រុង Miami Beach បានចេញបម្រាមគោលចរនៅម៉ោង៨យប់សម្រាប់តំបន់ Miami Beach ជាទីកន្លែងដែលមានរង្គសាល និងក្លឹបកម្សាន្តច្រើនរាប់មិនអស់។ នៅក្នុងតំបន់អឺរ៉ុប ការផ្តោតការយកចិត្តទុកដាក់គឺ ការងើបឡើងវិញចេញពីការរាត ត្បាតនៃមេរោគកូរ៉ូណា។ លោក Charles Michel ប្រធានក្រុមប្រឹក្សាអឺរ៉ុបបាននិយាយកាលពីថ្ងៃអាទិត្យថា ពួកមេដឹកនាំអឺរ៉ុបចាំបាច់ជម្នះការខ្វែងគំនិតគ្នាហើយព្រមព្រៀងលើថវិកា និងថវិកាសម្រាប់ការងើបចេញពីជំងឺកូវីដ១៩សម្រាប់ទ្វីបទាំងមូល។ ពួកមេដឹកនាំទាំង២៧ប្រទេសនៅក្នុងសហភាពអឺរ៉ុបទំនងជាស្ថិតក្នុងស្ថានភាពទាល់ច្រកកាលពីយប់ថ្ងៃអាទិត្យលើថវិកាចំនួន២,១លានលានដុល្លារដែលរួមមាន៨៥៨ពាន់លានដុល្លារដើម្បីជួយពាណិជ្ជកម្ម និងផ្នែកនានាដែលរងផលប៉ះពាល់ដោយការរាតត្បាតនៃមេរោគកូរ៉ូណា៕ | 2020-07-20T07:00:00+07:00 | khmer.voanews.com | https://khmer.voanews.com/a/no-available-beds-in-50-florida-hospital-icu-units-/5509793.html |
a7612b7a-a9c0-4878-9476-14d750fe70b3 | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះផ្សព្វផ្សាយពីវិធានការពារជំងឺកូវីដ១៩ ដល់ប្រជាពលរដ្ឋខេត្តកំពង់ស្ពឺ | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបន្តចុះផ្សព្វផ្សាយ និងអប់រំជូនដល់ប្រជាពលរដ្ឋរស់នៅ ឃុំរស្មីសាមគ្គី ស្រុកឱរ៉ាល់ ខេត្តកំពង់ស្ពឺ ឲ្យបានយល់កាន់តែច្បាស់ពីវិធីសាស្រ្តការពារ និងទប់ស្កាត់ពីជំងឺកាចសាហាវកូវីដ១៩ រួមជាមួយនឹងការផ្តល់ជាអំណោយថ្នាំពេទ្យជូនដល់អ្នកដែលកើតជំងឺផ្សេងៗប្រចាំកាយ ហើយការងារមនុស្សធម៌នេះត្រូវបាន រាជរដ្ឋាភិបាលបាននិងកំពុងយកចិត្តដាក់យ៉ាងខ្លាំងផងដែរ។ ការបន្តចុះអប់រំជូនប្រជាពលរដ្ឋពីវិធីសាស្ត្រទប់ស្កាត់ និងការពារជំងឺកូវីដ១៩ របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ធ្វើឡើងនាថ្ងៃទី១៩ ខែកក្កដា ឆ្នាំ២០២០ នៅស្រុកឱរ៉ាល់ ខេត្តកំពង់ស្ពឺនេះ ក្រោមការដឹកនាំដោយលោក លេង ផាលី រដ្ឋលេខាធិការក្រសួងផែនការ ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ជាអនុប្រធានទី១ក្រុមការងារថ្នាក់កណ្តាលចុះជួយស្រុកឱរ៉ាល់ ទទួលបន្ទុក៣ឃុំ។ ដំណើរចុះអប់រំដល់ប្រជាពលរដ្ឋស្តីពីបញ្ហាកូវីដ១៩នេះ ក៏មានការសហការដោយ៖ លោកកិត្តិសេដ្ឋាបណ្ឌិតទេសរដ្ឋមន្ត្រី ឆាយ ថន ប្រធានក្រុមការងារថ្នាក់កណ្ដាល និងជាប្រធានក្រុមការងារថ្នាក់ជាតិ ចុះជួយខេត្តកំពង់ស្ពឺ, សាខាសកម្មជនក្រុមការងារយុវជនគណបក្សរាជធានីភ្នំពេញ, លោក មួង ធី អភិបាលស្រុកឱរ៉ាល់ ប្រធានគណបក្សស្រុក, លោកវេជ្ជបណ្ឌិត គីន ប៊ុនលី ប្រធានក្រុមការងារថ្នាក់កណ្ដាលចុះជួយឃុំហោងសំណំ លោក ពាង ផារ័ត្ន ប្រធានក្រុមការងារថ្នាក់កណ្ដាលចុះជួយឃុំរស្មីសាមគ្គី, សហភាពសហព័ន្ធយុវជនកម្ពុជាស្រុកឱរ៉ាល់ និងក្រុមការងារវេជ្ជបណ្ឌិតជំនាញ ចំនួន៥៩នាក់។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដែលដឹកនាំដោយលោក លេង ផាលី ក៏បានណែនាំដល់ប្រជាពលរដ្ឋពីរបៀប នៃការលាងដៃនឹងអាល់កុល ជាមួយនឹងការបង្រៀនពាក់ម៉ាស ដើម្បីធ្វើយ៉ាងណាការពារ និងទប់ស្កាត់មេរោគចូលក្នុងខ្លួន រួមជាមួយនឹងវិធីទប់ស្កាត់មេរោគចូលក្នុងខ្លួនមួយចំនួនផ្សេងទៀតផងដែរ។ ក្រៅពីនេះក្រុមការងារក៏បានណែនាំ ឲ្យបងប្អូនប្រជាពលរដ្ឋ ឲ្យមានការរស់នៅស្អាតដោយមានអនាម័យល្អ ជាមួយនឹងការគេងស្អាត ហូបស្អាត ដើម្បីធ្វើយ៉ាងណាឲ្យពួកគាត់យល់កាន់តែច្បាស់ អំពីការថែទាំសុខភាព ចៀសផុតពីជំងឺកូវីដ១៩ និងជំងឺផ្សេងៗទៀត ដើម្បីធ្វើយ៉ាងណាឲ្យប្រជាពលរដ្ឋបានដឹងច្បាស់ពីវិធីរស់នៅឲ្យមានអនាម័យល្អ ដែលមានគោលបំណងធំបំផុតនោះគឺ ចង់ឃើញប្រជាពលរដ្ឋទាំងអស់មានសុខភាពល្អ និងក្នុងន័យលើកកម្ពស់វិស័យសុខាភិបាលមួយកម្រិតផងដែរ។ ក្រុមការងាគ្រូពេទ្យលោក ហ៊ុន ម៉ានី បាននាំយកអំណោយដ៏ថ្លៃថ្លារបស់លោក ហ៊ុន ម៉ានី តំណាងរាស្រ្តនៃព្រះរាជាណាចក្រកម្ពុជា ដោយមានការចែកថ្នាំពេទ្យ និងពិនិត្យព្យាបាលជំងឺផ្លូវចិត្ត, សន្លាក់ឆ្អឹង, ក្រពះ, ពោះវៀន និងជំងឺទូទៅ និងមានការចែកថ្នាំ មុលទីវីតាម៉ីន និងវីតាម៉ីនសេ ព្រមទាំងការចែកជូណ នំបុ័ង២០០ដើម, ទឹកសុទ្ធ៤០០ដប, ម៉ាស៊ីនវាស់កម្តៅ២គ្រឿង, ទឹកអាល់កុល និងដបបាញ់ធំ ចំនួន១៣០ដប, ម៉ាស់ ចំនួន១៣ប្រអប់ ស្មើនឹង៦៥០ម៉ាស់, សាប៊ូចំនួន២៥០ដុំ, ក្រដាស់រូបភាពផ្សព្វផ្សាយអំពីការថែរក្សាអនាម័យ និងវិធីទប់ស្កាត់កូវីដ១៩ ចំនួន៣០០សន្លឹក ជូនប្រជាពលរដ្ឋចំនួន៨៩គ្រួសារ ដែលមានប្រជាពលរដ្ឋចំនួន១២៦នាក់ តាមខ្នងផ្ទះនៅតំបន់ដាច់ស្រយ៉ាល ឃុំរស្មីសាមគ្គី ស្រុកឱរ៉ាល់ ខេត្តកំពង់ស្ពឺ៕ | 2020-07-20T00:05:00+07:00 | freshnewsasia.com | https://m.freshnewsasia.com/index.php/en/localnews/165693-2020-07-19-10-05-44.html |
306addb9-2fab-4a75-81a5-352465b036d1 | សមត្ថកិច្ចរកឃើញស្ត្រីដែលរត់គេចខ្លួនពីការដាក់ឱ្យធ្វើចត្តាឡឺស័កដោយសង្ស័យឆ្លងកូវីដ១៩ | សមត្ថកិច្ចខេត្តកំពង់ចាម បានរកឃើញស្ត្រីខ្មែរសញ្ជាតិអាមេរិកម្នាក់ ដែលសង្ស័យថា ឆ្លងជំងឺcovid-19 ហើយត្រូវក្រសួងសុខាភិបាលដាក់ឱ្យនៅដោយឡែក ប៉ុន្តែក្រោយមកបានគេចខ្លួន។ អ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ប្រាប់អាស៊ីសេរីថា ស្ត្រី វីរ៉ា រ៉ូស (VIRA ROSE)បច្ចុប្បន្ន កំពុងស្នាក់នៅក្នុងសណ្ឋាគារ ផ្កាឈូកទិព្វ ក្នុងទីរួមខេត្តកំពង់ចាម។ អ្នកស្រីបញ្ជាក់ថា ក្រសួងសុខាភិបាលតម្រូវឱ្យធ្វើចត្តាឡឺស័ក ១៤ ថ្ងៃ នៅក្នុងសណ្ឋាគារដែលស្ត្រីរូបនោះស្នាក់នៅ។ ប្រសិនបើរកឃើញថា មានសុខភាពល្អទើបអនុញ្ញាត ឱ្យចេញដើរជាសាធារណៈបាន។ វិធានការណ៍របស់ក្រសួងសុខាភិបាលនេះ បានកើតមានឡើង បន្ទាប់ពីលោកស្រី បានធ្វើដំណើរតាមជើងយន្តហោះមួយជាមួយនឹងមន្ត្រីការទូតសហរដ្ឋអាមេរិកចំនួនពីរនាក់ ពិនិត្យឃើញថា មានវិជ្ជមានជំងឺកូវីដ១៩ ក្រោយពីបានធ្វើដំណើរតាមជើងយន្តហោះពីប្រទេសកូរ៉េខាងត្បូង មកកាន់ប្រទេសកម្ពុជា កាលពីថ្ងៃទី១៥ ខែកក្កដា។ លោកស្រី វី រ៉ា រ៉ូស (VIRA ROSE) មិនបានប្រាប់ពីមូលហេតុនៃការរត់គេចចេញពីការធ្វើចត្តាឡឺស័ករបស់ក្រសួងសុខាភិបាលទេ។ លោកស្រីគ្រាន់តែនិយាយប្រាប់សារព័ត៌មាន ក្នុងស្រុកថា លោកស្រីបានធ្វើដំណើរតាមរថយន្តតាក់ស៊ី ពីភ្នំពេញមកខេត្តកំពង់ចាម។ ពេលមកដល់ខេត្តកំពង់ចាម អ្នកស្រីបានចេញទៅពិសាអាហារនៅផ្សារមួយក្នុងទីរួមខេត្តកំពង់ចាម មិនទាន់បានចេញទៅទីណាផ្សេងនោះទេ។ ទាក់ទិននឹងបញ្ហានេះ នាយកអង្គការសម្ព័ន្ធគណនេយ្យភាពកម្ពុជា លោក សន ជ័យ ប្រាប់អាស៊ីសេរីថា ក្រសួងសុខាភិបាលគួរតែរកឱ្យឃើញនូវមូលហេតុអ្វីខ្លះដែលលោកស្រីមិនចង់ស្នាក់នៅកន្លែងដែលក្រសួងតម្រូវឱ្យធ្វើចត្តាឡឺស័កនោះ។ គិតត្រឹមថ្ងៃ១៨ ខែកក្កដា នេះអ្នកកើតជំងឺកូវីដ១៩ មានចំនួន១៧១ នាក់ ហើយនៅក្នុងប្រទេសកម្ពុជាចាប់តាំងពីជំងឺនេះបានផ្ទុះកាលពីចុងខែធ្នូឆ្នាំ២០១៩៕ | 2020-07-19T20:15:00+07:00 | rfa.org | https://www.rfa.org/khmer/news/health/update-covid19-07192020091227.html |
91869c41-231e-40ef-a776-d86632b063d6 | រដ្ឋមន្ត្រីពាណិជ្ជកម្មអាមេរិក លោក Wilbur Ross សម្រាកព្យាបាលជំងឺក្នុងមន្ទីរពេទ្យ ចំពេលការឆ្លងរាតត្បាត COVID-19 | រដ្ឋមន្ត្រីពាណិជ្ជកម្មអាមេរិក លោក Wilbur Ross បានទទួលការសម្រាកព្យាបាលនៅ ឯមន្ទីរពេទ្យ ដោយសារតែមានបញ្ហាសុខភាពបន្តិចបន្តួច មិនមានជាប់ពាក់ព័ន្ធនឹង COVID-19 ឡើយ។ នេះបើតាមអ្នកនាំពាក្យក្រសួងពាណិជ្ជកម្មអាមេរិក ដកស្រង់ចេញផ្សាយដោយសារព័ត៌មាន CNBC នៅថ្ងៃអាទិត្យ ទី១៩ ខែកក្កដា ឆ្នាំ២០២០។ អ្នកនាំពាក្យក្រសួងពាណិជ្ជកម្មអាមេរិក បានឱ្យដឹងទៀតថា លោក Wilbur Ross មានអាយុ៨២ឆ្នាំ នឹងចាកចេញពីមន្ទីរពេទ្យក្នុងពេលឆាប់ៗនេះ ប៉ុន្តែខាង សេតវិមាន មិនទាន់បានធ្វើអត្ថាធិប្បាយអ្វីឡើយពាក់ព័ន្ធនឹងសុខភាពរបស់លោក Ross។ លោក Ross បានធ្វើការពីផ្ទះរបស់លោកនៅក្នុងរដ្ឋផ្ល័ររីដា តាំងតែពី ចុងខែមីនាមកម្លេះ ខណៈសហរដ្ឋអាមេរិក កំពុងត្រូវបានលុកលុយដោយ COVID-19។ លោក Wilbur Ross ត្រូវបានលោក ដូណាល់ ត្រាំ ជ្រើសរើសជាបេក្ខភាពរដ្ឋមន្ត្រីពាណិជ្ជកម្មអាមេរិក កាលពីខែវិច្ឆិកា ឆ្នាំ២០១៦ និងត្រូវបានសភាទទួលស្គាល់ នៅខែកុម្ភៈ ឆ្នាំ២០១៧៕ | 2020-07-19T17:54:00+07:00 | freshnewsasia.com | https://m.freshnewsasia.com/index.php/en/internationalnews/165663-2020-07-19-03-54-32.html |
658fed4f-6347-4311-81d0-33cd930d22ef | TOP NEWS: ថ្ងៃនេះក្រសួងសុខាភិបាលប្រកាសថា មានអ្នកជំងឺកូវីដ១៩ចំនួន៣នាក់បានជាសះស្បើយ (Video inside) | ក្រសួងសុខាភិបាល នៅព្រឹកថ្ងៃអាទិត្យ ទី១៩ ខែកក្កដា ឆ្នាំ២០២០នេះ បានចេញសេចក្ដីជូនព័ត៌មាន ស្ដីពីករណីព្យាបាលជាសះស្បើយអ្នកជំងឺកូវីដ១៩ចំនួន០៣នាក់។ * បុរសជនជាតិខ្មែរ អាយុ ២១ឆ្នាំ អាស័យដ្ឋាននៅភូមិកំពង់អំពិល ឃុំបុរីជលសា ស្រុកបុរីជលសា ខេត្តតាកែវ * បុរសជនជាតិខ្មែរ អាយុ២១ឆ្នាំ មានអាស័យដ្ឋាននៅភូមិឃឃុំច្រាំងចំរេះ២ ខណ្ឌឫស្សីកែវ រាជធានីភ្នំពេញ * បុរសជនជាតិខ្មែរ អាយុ៣០ឆ្នាំ មានអាស័យដ្ឋាននៅភូមិកំពង់អំពិល ឃុំបុរីជលសា ស្រុកបុរីជលសា ខេត្តតាកែវ។ បុរសទាំងបីនាក់នេះ ជាអ្នកធ្វើដំណើរតាមជើងហោះហើរមកពីប្រទេសអារ៉ាប់ប៊ីសាអូឌីត ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៩ ខែកក្កដា ឆ្នាំ២០២០នេះ អ្នកមានវីរុសកូវីដ-១៩ ដែលបានរកឃើញទាំងអស់នៅទូទាំងប្រទេស សរុបចំនួន ១៧១នាក់ (ស្ត្រី ៤២នាក់ និងបុរស ១២៩នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន១៣៦នាក់(ស្រី ៣៩នាក់ និងបុរស៩៧នាក់) ខណៈអ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួន៣៣នាក់ និង អ្នកសម្រាកព្យាបាលនៅបន្ទប់ដោយឡែក ក្នុងស្ថានទូតអាមេរិកប្រចាំកម្ពុជា ដែលជនជាតិអាមេរិក០២នាក់៕ | 2020-07-19T15:20:00+07:00 | freshnewsasia.com | https://m.freshnewsasia.com/index.php/en/localnews/165653-2020-07-19-01-20-18.html |
a89dfe9e-107c-4d59-b609-90b05812e81d | ត្រូវការពារសុវត្ថិភាពសុខភាពខ្លួនយើង និងក្រុមគ្រួសារ កុំអោយឆ្លងជំងឺកូវីដ-១៩ អោយសោះ ព្រោះជំងឺនេះឆ្លងរាតត្បាតលឿនសាហាវខ្លាំងណាស់ | ភ្នំពេញ៖សម្ដេចនាយករដ្ឋមន្ត្រីហ៊ុនសែននៅថ្ងៃទី 19 ខែកក្កដាបានចេញសេចក្តីអំពាវនាវជាថ្មីដល់ជនរួមជាតិឲ្យមានការប្រុងប្រយ័ត្នខ្ពស់ចំពោះសុវត្ថិភាពខ្លួនពាក់ព័ន្ធនឹងជំងឺកូវីដ19 ចូលរួមថែរក្សាសុខភាព និងសុវត្ថិភាពក្នុងការធ្វើដំណើរនៅទូទាំងប្រទេស។ សម្ដេចបានថ្លែងទៀតថា ទោះបីបងប្អូនធ្វើដំណើរទៅទីណាក៏ដោយ ទី១ ត្រូវតែប្រុងប្រយ័ត្នខ្ពស់អំពីសុវត្ថិភាពក្នុងពេលបើកបរ គឺត្រូវគោរពច្បាប់ចរាចរណ៍គ្រប់ៗគ្នា ព្រោះគ្រោះថ្នាក់អាចកើតឡើងតែមួយវិនាទីប៉ុណ្ណោះ ប្រសិនបើយើងធ្វេសប្រហែសមិនគោរពច្បាប់។ ទី២ ត្រូវការពារសុវត្ថិភាពសុខភាពខ្លួនយើង និងក្រុមគ្រួសារ កុំអោយឆ្លងជំងឺកូវីដ-១៩ អោយសោះ ព្រោះជំងឺនេះឆ្លងរាតត្បាតលឿនសាហាវខ្លាំងណាស់ ដូចនៅសហរដ្ឋអាមេរិកដែលចំនួនអ្នកឆ្លងកំពុងកើនឡើងយ៉ាងគំហុគ។ នៅកម្ពុជាយើង មកទល់ថ្ងៃនេះមានអ្នកឆ្លងជំងឺកូវីដ-១៩ សរុបចំនួន ១៧១នាក់ ព្យាបាលបានជាសះស្បើយ ១៣៦ នាក់ និងចំនួនអ្នកឆ្លងជំងឺកូវីដ-១៩ ដែលកំពុងព្យាបាលពេលនេះគឺមាន ៣៥នាក់ (២នាក់ជាមន្ត្រីស្ថាតទូតអាមេរិក)។ ចំពោះបងប្អូនប្រជាពលរដ្ឋខ្មែរ ក៏ដូចភ្ញៀវទេសចរណ៍ដែលធ្វើដំណើរមកកម្ពុជា ត្រូវតែធ្វើតាមការណែនាំរបស់ក្រសួងសុខាភិបាលអោយបានខ្ជាប់ខ្ជួន ជាពិសេសនៅពេលដែលពិនិត្យសុខភាពរួចហើយ អនុញ្ញាត្តិអោយរស់នៅដាច់ដោយឡែកចំនួន ១៤ ថ្ងៃ គឺត្រូវទទួលខុសត្រូវធ្វើតាមបញ្ជាណែនាំរបស់ក្រសួងសុខាភិបាលអោយបានដាច់ខាត ដើម្បីសុវត្ថិភាពសុខភាពខ្លួនឯងផង នឹងសម្រាប់អ្នកដទៃផង។ ដើម្បីទប់ស្កាត់ការឆ្លងរាលដាលជំងឺកូវីដ-១៩ ត្រូវឧស្សាហ៍ដុសលាងសម្អាតដៃជាមួយសាប៊ូ ចឹលសម្លាប់មេរោគ ឬទឹកអាល់កុល។ ត្រូវពាក់ម៉ាសការពារអោយបានល្អ ហើយកុំធ្វេសប្រហែសដោយគិតខ្លីថាមិនអីទេ។ ទីកន្លែងធ្វើអាជីវកម្មតូចធំរួមទាំងផ្សាររដ្ឋ និងឯកជន តូបលក់ឥវ៉ាន់តូចធំ ដេប៉ូចែកចាយ ហាងកាហ្វេ ភោជនីយដ្ឋាន ការដ្ឋានសំណង់ ទីកន្លែងកាត់សក់ ផ្ទះសំណាក់ សណ្ឋាគារ កាស៊ីណូដែលបានអនុញ្ញាត្តិ ធនគារ និងកន្លែងប្តូរប្រាក់តូចធំ ក្លីនិកតូចធំ ក្លីនិកធ្មេញ មន្ទីរពេទ្យរដ្ឋ និង មន្ទីរពេទ្យឯកជន ត្រូវតែមានចឹល ទឹកអាល់កុល និងម៉ាសសម្រាប់ផ្តល់ជូនអតិថិជនឬក្រុមគ្រួសារអ្នកជំងឺដើម្បីទប់ស្កាត់ការរិករាលដាលចម្លងរោគពីម្នាក់ទៅម្នាក់ ហើយត្រុវបន្តធ្វើតាមការណែនាំរបស់ក្រសួងសុខាភិបាលគ្រប់ពេល។ សូមជូនពរបងប្អូនបានចៀសផុតពីជំងឺឆ្លងរលាកផ្លុវដង្ហើមកូវីដ១៩ ទាំងអស់គ្នា។ ក្រសួងសុខាភិបាល នៅព្រឹកថ្ងៃអាទិត្យ ទី១៩ ខែកក្កដា ឆ្នាំ២០២០នេះ បានចេញសេចក្ដីជូនព័ត៌មាន ស្ដីពីករណីព្យាបាលជាសះស្បើយអ្នកជំងឺកូវីដ១៩ចំនួន០៣នាក់។ អ្នកជំងឺកូវីដ១៩ ដែលជាសះស្បើយទាំង០៣នាក់៖ បុរសជនជាតិខ្មែរ អាយុ ២១ឆ្នាំ អាស័យដ្ឋាននៅភូមិកំពង់អំពិល ឃុំបុរីជលសា ស្រុកបុរីជលសា ខេត្តតាកែវ។ បុរសជនជាតិខ្មែរ អាយុ២១ឆ្នាំ មានអាស័យដ្ឋាននៅភូមិឃឃុំច្រាំងចំរេះ២ ខណ្ឌឫស្សីកែវ រាជធានីភ្នំពេញ។ បុរសជនជាតិខ្មែរ អាយុ៣០ឆ្នាំ មានអាស័យដ្ឋាននៅភូមិកំពង់អំពិល ឃុំបុរីជលសា ស្រុកបុរីជលសា ខេត្តតាកែវ។ បុរសទាំងបីនាក់នេះ ជាអ្នកធ្វើដំណើរតាមជើងហោះហើរមកពីប្រទេសអារ៉ាប់ប៊ីសាអូឌីត ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៩ ខែកក្កដា ឆ្នាំ២០២០នេះ អ្នកមានវីរុសកូវីដ-១៩ ដែលបានរកឃើញទាំងអស់នៅទូទាំងប្រទេស សរុបចំនួន ១៧១នាក់ (ស្ត្រី ៤២នាក់ និងបុរស ១២៩នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន១៣៦នាក់(ស្រី ៣៩នាក់ និងបុរស៩៧នាក់) ខណៈអ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួន៣៣នាក់ និង អ្នកសម្រាកព្យាបាលនៅបន្ទប់ដោយឡែក ក្នុងស្ថានទូតអាមេរិកប្រចាំកម្ពុជា ដែលជនជាតិអាមេរិក០២នាក់៕ | 2020-07-19T09:28:19+07:00 | cen.com.kh | https://cen.com.kh/archives/226228.html |
6cff4487-95b7-479e-ac7f-d9f940bba43c | សម្ដេច ហ៊ុន សែន ក្រើនរំលឹកឲ្យពលរដ្ឋខ្មែរបន្តអនុវត្តអនាម័យឲ្យខ្ពស់ ដើម្បីចៀសវាងការឆ្លងកូវីដ-១៩ | មុននេះបន្តិច សម្ដេច ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា បានបង្ហោះសារនៅលើបណ្ដាញសង្គមហ្វេសប៊ុកមានខ្លឹមសារថា ចូលរួមថែរក្សាសុខភាព និងសុវត្ថិភាពក្នុងការធ្វើដំណើរនៅទូទាំងប្រទេស ទោះបីបងប្អូនធ្វើដំណើរទៅទីណាក៏ដោយ ទី១ ត្រូវតែប្រុងប្រយ័ត្នខ្ពស់អំពីសុវត្ថិភាពក្នុងពេលបើកបរ គឺត្រូវគោរពច្បាប់ចរាចរណ៍គ្រប់ៗគ្នា ព្រោះគ្រោះថ្នាក់អាចកើតឡើងតែមួយវិនាទីប៉ុណ្ណោះ ប្រសិនបើយើងធ្វេសប្រហែសមិនគោរពច្បាប់។ ទី២ ត្រូវការពារសុវត្ថិភាពសុខភាពខ្លួនយើង និងក្រុមគ្រួសារ កុំអោយឆ្លងជំងឺកូវីដ-១៩ អោយសោះ ព្រោះជំងឺនេះឆ្លងរាតត្បាតលឿនសាហាវខ្លាំងណាស់ ដូចនៅសហរដ្ឋអាមេរិកដែលចំនួនអ្នកឆ្លងកំពុងកើនឡើងយ៉ាងគំហុគ។ នៅកម្ពុជាយើង មកទល់ថ្ងៃន ចំពោះបងប្អូនប្រជាពលរដ្ឋខ្មែរ ក៏ដូចភ្ញៀវទេសចរណ៍ដែលធ្វើដំណើរមកកម្ពុជា ត្រូវតែធ្វើតាមការណែនាំរបស់ក្រសួងសុខាភិបាលអោយបានខ្ជាប់ខ្ជួន ជាពិសេសនៅពេលដែលពិនិត្យសុខភាពរួចហើយ អនុញ្ញាត្តិអោយរស់នៅដាច់ដោយឡែកចំនួន ១៤ ថ្ងៃ គឺត្រូវទទួលខុសត្រូវធ្វើតាមបញ្ជាណែនាំរបស់ក្រសួងសុខាភិបាលអោយបានដាច់ខាត ដើម្បីសុវត្ថិភាពសុខភាពខ្លួនឯងផង នឹងសម្រាប់អ្នកដទៃផង។ ដើម្បីទប់ស្កាត់ការឆ្លងរាលដាលជំងឺកូវីដ-១៩ ត្រូវឧស្សាហ៍ដុសលាងសម្អាតដៃជាមួយសាប៊ូ ចឹលសម្លាប់មេរោគ ឬទឹកអាល់កុល។ ត្រូវពាក់ម៉ាសការពារអោយបានល្អ ហើយកុំធ្វេសប្រហែសដោយគិតខ្លីថាមិនអីទេ។ ទីកន្លែងធ្វើអាជីវកម្មតូចធំរួមទាំងផ្សាររដ្ឋ និងឯកជន តូបលក់ឥវ៉ាន់តូចធំ ដេប៉ូចែកចាយ ហាងកាហ្វេ ភោជនីយដ្ឋាន ការដ្ឋានសំណង់ ទីកន្លែងកាត់សក់ ផ្ទះសំណាក់ សណ្ឋាគារ កាស៊ីណូដែលបានអនុញ្ញាត្តិ ធនគារ និងកន្លែងប្តូរប្រាក់តូចធំ ក្លីនិកតូចធំ ក្លីនិកធ្មេញ មន្ទីរពេទ្យរដ្ឋ និង មន្ទីរពេទ្យឯកជន ត្រូវតែមានចឹល ទឹកអាល់កុល និងម៉ាសសម្រាប់ផ្តល់ជូនអតិថិជនឬក្រុមគ្រួសារអ្នកជំងឺដើម្បីទប់ស្កាត់ការរិករាលដាលចម្លងរោគពីម្នាក់ទៅម្នាក់ ហើយត្រុវបន្តធ្វើតាមការណែនាំរបស់ក្រសួងសុខាភិបាលគ្រប់ពេល។ សូមជូនពរបងប្អូនបានចៀសផុតពីជំងឺឆ្លងរលាកផ្លុវដង្ហើមកូវីដ១៩ ទាំងអស់គ្នា ៕ | 2020-07-19T09:01:09+07:00 | kbnnews.com | https://kbn.news/archives/172483 |
6bf32f82-8669-4fd0-8118-328a12ec0d9a | តំណាងរាស្ត្រមណ្ឌលក្រចេះ ចែកអំណោយជូនស្ត្រីក្រីក្រគ្មានទីពឹងនៅក្រុងក្រចេះចំនួន៥០គ្រួសារ ដើម្បីសំរួលការលំបាកក្នុងអំឡុងពេលជំងឺកូវីដ១៩ | លោកស្រី ស៊ុន សាភឿន តំណាងរាស្ត្រមណ្ឌលក្រចេះ អនុប្រធានក្រុមការងារគណបក្សប្រជាជនកម្ពុជាចុះជួយខេត្តក្រចេះ ជាទីប្រឹក្សាក្រុមការងារគណបក្សប្រជាជនចុះជួយក្រុងក្រចេះ និងជាប្រធានក្រុមការងារថ្នាក់កណ្ដាលសមាគមនារីកម្ពុជា ដើម្បីសន្តិភាពនិងអភិវឌ្ឍន៍ រួមជាមួយក្រុមការងារ និងសប្បុរសជន នៅព្រឹកថ្ងៃទី១៨ ខែកក្កដា ឆ្នាំ២០២០នេះ បាននាំយកអំណោយចុះជួបសំណេះសំណាល និងសាកសួរសុខទុក្ខស្ត្រីក្រីក្រគ្មានទីពឹង ចំនួន៥០គ្រួសារ នៅក្រុងក្រចេះ ខេត្តក្រចេះ។ នៅក្នុងពិធីសំណេះសំណាលសួរសុខទុក្ខនេះ លោកស្រី ស៊ុន សាភឿន បានក្រើនរំលឹកដល់បងប្អូនស្ត្រីឱ្យមានការប្រុងប្រយ័ត្នខ្ពស់ ថែរក្សាការពារខ្លួនឱ្យបានខ្ជាប់ខ្ជួន តាមការណែនាំរបស់ក្រសួងសុខាភិបាល ដើម្បីបានចៀសផុតពីជំងឺកូវីដ១៩ ដោយត្រូវលាងដៃនឹងសាប៊ូ ឫទឹកអាល់កុលឱ្យបានជាប់ជាប្រចាំ, ត្រូវពាក់ម៉ាស់ឱ្យបាន ជាប្រចាំ, ត្រូវរក្សាអនាម័យល្អ ផឹកស្អាត ហូបស្អាត, មិនត្រូវនៅជិតគ្នា ប៉ះពាល់គ្នានិងជួបជុំគ្នាច្រើនទេ ហើយបើគ្មានការចាំបាច់មិនត្រូវចេញទៅក្រៅផ្ទះនោះទេ។ តំណាងរាស្ត្រមណ្ឌលក្រចេះ បានបន្ថែមថា នៅលើសលកលោក ពុំទាន់មានប្រទេសណារកឃើញវ៉ាក់សាំងសម្រាប់ការពារជំងឺកូវីដ១៩នៅឡើយទេ ហើយបើ រកឃើញក៏ត្រូវការពេលវេលា យូរទៀតទើបចេញឱ្យប្រើប្រាស់បាន ដូចនេះគ្មានអ្វីក្រៅពីការពារខ្លួនឱ្យបានខ្ជាប់ខ្ជូននោះទេ។ ការពារខ្លួនឯងគឺការពារអ្នកនៅជុំវិញខ្លួន ក៏ដូចជាជួយការពារសង្គមជាតិផងដែរ។ លោកស្រី ស៊ុន សាភឿន ក៏បានលើកឡើងផងដែរ អំពីការយកចិត្តទុក្ខដាក់របស់រាជរដ្ឋាភិបាល ក៏ដូចជាគុណសម្បត្តិរបស់សម្ដេចតេជោ ហ៊ុន សែន នាយករដ្ឋមន្ត្រី នៃកម្ពុជា ដោយមានក្រសួងសុខាភិបាលជាសេនាធិការ បានជួយទប់ស្កាត់ការឆ្លងរីករាលដាលនៃជំងឺកូវីដ១៩នៅក្នុងប្រទេសកម្ពុជាបានទាន់ពេលវេលា និងបានជួយសម្រាលការលំបាក របស់ប្រជាពលរដ្ឋដែលខ្វះខាតក្នុងសម័យកូវីដ១៩នេះ តាមរយៈការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះជាដើម។ នាឱកាសនោះលោកស្រី ស៊ុន សាភឿន និងសមាជិកគណៈប្រតិភូ ដែលបានចូលរួមចំណែកឧបត្ថម្ភកម្មវិធីនេះបាននាំយកអំណោយ ចែកជូនបងប្អូនស្ត្រីក្រីក្រទាំង ៥០គ្រួសារ រួមមាន៖ អង្ករ សារុង ក្រម៉ា ម៉ាស់ ទឹកអាល់កុលាងដៃ និងថវិកាមួយចំនួន ព្រមទាំងបានជួយឧបត្ថម្ភដល់គណៈកម្មការក្រុងក្រចេះ នូវទឹកអាល់កុលចំនួន១០ដប ម៉ាស់២ប្រអប់ និងថវិកាចំនួន ១,០០០,០០០រៀលផងដែរ ដោយចំណាយថវិកាសរុបអស់ ៣,៧៦១,២០០រៀល៕ | 2020-07-18T23:11:00+07:00 | freshnewsasia.com | https://m.freshnewsasia.com/index.php/en/localnews/165620-2020-07-18-09-11-13.html |
5f16b790-2872-4c41-ac1a-78efc92ce000 | ប្រធានមន្ទីរពេទ្យបង្អែកស្រុកស្រែអំបិល៖ ជំងឺកូវីដ-១៩ នៅតែជាក្តីកង្វល់ជានិច្ចដូច្នេះ សូមកុំធ្វេសប្រហែសឱ្យសោះ | លោក វេជ្ជបណ្ឌិត ហ៊ួរ សុខហួន ប្រធានមន្ទីរពេទ្យបង្អែកស្រុកស្រែអំបិល បានលើកឡើងថា ជំងឺកូវីដ-១៩ នៅតែជាក្តីកង្វល់ជាប់ជានិច្ច ចំពោះបញ្ហាសុខភាពប្រជាពលរដ្ឋ ដែលរស់នៅតាមមូលដ្ឋាននានាឆ្ងាយៗ ឬកន្លែងដាច់ស្រយាល ដូច្នេះ សូមកុំធ្វេសប្រហែសឱ្យសោះ។ លោកវេជ្ជបណ្ឌិត ហ៊ួរ សុខហួន តែទោះបីយ៉ាងណាអ្វីដែលសំខាន់ក្រុមលោកគ្រូពេទ្យបានសហការណ៍ជាមួយអាជ្ញាធរមូលដ្ឋានចុះធ្វើការផ្សព្វផ្សាយសេចក្តីណែនាំរបស់រាជរដ្ឋាភិបាល ក្រសួងសុខាភិបាល ក្នុងការថែទាំសុខភាពការធ្វើអនាម័យបរិស្ថាន ដើម្បីការពារជំងឺកូវិដ-១៩ និងជំងឺផ្សេងៗទៀតផងដែរ។ លោកវេជ្ជបណ្ឌិត ហ៊ួរ សុខហួន បានបន្តថា ជំងឺកូវិដ១៩ ជាជំងឺឆ្លងដ៏កាចសាហាវ និងរីករាលដាលនៅលើកពិភពលោក ហើយអាចបង្កគ្រោះថ្នាក់ដល់អាយុជីវិតលឿនបំផុត។ ហេតុដូច្នេះ យើងត្រូវឱ្យប្រជាពលរដ្ឋមានការប្រុងប្រយ័ត្នឱ្យបានខ្ពស់ព្រោះជំងឺកូវិដ-១៩ មិនទានបាត់រូបពីពិភពលោកនៅឡើយទេ។ លោកវេជ្ជបណ្ឌិត ហ៊ួរ សុខហួន បានបន្ថែមថា ការតាមដានរបស់លោកគ្រូពេទ្យចត្តាឡីស័កស្រុកស្រែអំបិលនេះ ពុំមានរោគសញ្ញាជំងឺកូវិដ១៩ទេ ពីព្រោះលោកគ្រូពេទ្យចត្តាឡីស័ក អាជ្ញាធរមូលដ្ឋានរួមទាំងប្រជាពលរដ្ឋបានចូលរួមសហការណ៍គ្នាបានល្អជាពិសេសទាំងក្រុមលោកគ្រូពេទ្យទាំងអាជ្ញាធរគ្រប់មូលដ្ឋានបានចាក់មេក្រូផ្សព្វផ្សាយអបរំរាល់ថ្ងៃ ហើយចុះអនុវត្តន៍ជាក់ស្តែងឱ្យគាត់លាងដៃជាមួយ អាលកុល ជៀល សាប៊ូ និងទឹកស្អាតឱ្យបានញឹកញាប់ហើយត្រូវរក្សាសុខភាពខ្លួនផងដែរ។ លោកវេជ្ជបណ្ឌិតបានបន្ថែមថា៖ ។ ប្រធានមន្ទីរពេទ្យបង្អែកស្រុកស្រែអំបិលរូបនេះ បានគូសបញ្ជាក់ថា ហេតុដូច្នេះ សូមប្រជាពលរដ្ឋត្រូវចូលរួមថែរក្សាសុខភាពថែរក្សាអនាម័យបរិស្ថានអនុវត្តន៍ ទៅតាមការផ្សព្វផ្សាយ របស់រាជរដ្ឋាភិបាល ក្រសួងសុខាភិបាល មន្ទីរពេទ្យ មណ្ឌលសុខភាព និងអាជ្ញាធរមូលដ្ឋានដែលផ្សព្វផ្សាយរាល់ថ្ងៃពីជំងឺឆ្លងកូវិដ-១៩នេះ ក្នុងនោះដែលបើមានបងប្អូនចូលមកពីសំណាក់ ស្រុកស្នាក់នៅក្នុងមូលដ្ឋានត្រូវរាយការណ៍ជូនអាជ្ញាធរមូលដ្ឋាន ដើម្បីឱ្យក្រុមលោកគ្រូពេទ្យចត្តាឡីស័ក ចុះពិនិត្យសុខភាពពិនិត្យកំដៅហើយត្រូវឲ្យគាត់នៅដាច់ពីក្រុមគ្រួសាររយៈពេល១៤ថ្ងៃសិន នេះជាប្រការមួយដើម្បីការពារការឆ្លងពីមនុស្សម្នាក់ទៅមនុស្សម្នាក់បើក្នុងករណីសង្ស័យ។ លោកវេជ្ជបណ្ឌិត ក៏បានសំណូមពរដល់ប្រជាពលរដ្ឋរស់នៅតាមមូលដ្ឋានទាំងអស់ បើមានលក្ខណៈស័ង្សយពីសុខភាពខ្លួនឯង ឬក្នុងក្រុមគ្រួសារមានភាពខុសប្រក្រតី សូមអញ្ជើញប្រញាប់មន្ទីរពេទ្យជួបក្រុមលោកពេទ្យ ឬមណ្ឌលសុខភាព ដើម្បីពិភាក្សាពិគ្រោះយោបល់ជាមួយលោកគ្រូពេទ្យ និងឱ្យលោកគ្រូពិនិត្យសុខភាពហើយយើងរួមគ្នាការពារកូវិដ-១៩ ដើម្បីចូលរួមកាត់បន្ថយជំងឺឆ្លងនានា (ការពារប្រសើជាងព្យាបាល)៕ | 2020-07-18T20:30:00+07:00 | freshnewsasia.com | https://m.freshnewsasia.com/index.php/en/localnews/165601-2020-07-18-06-30-14.html |
cb071b9b-1861-41fa-b6cb-0201c59ac5c3 | ក្រុមគ្រូពេទ្យជួរមុខកម្ពុជា១៥រូប ដែលជាមើលថែអ្នកជំងឺកូវីដ-១៩ ត្រូវម្ចាស់ហាងមួយកន្លែង អញ្ជើញពិសារបាយជុំគ្នាដើម្បីថ្លែងអំណរគុណ | ដើម្បីជាលើកទឹកចិត្ដ និងថ្លែងអំណរគុណក្នុងការខិតខំប្រឹងប្រែង ទប់ស្កាត់ជំងឺកូវីដ-១៩, ក្រុមគ្រូពេទ្យជួរមុខរបស់កម្ពុជាចំនួន១៥រូប ដែលជាមើលថែអ្នកជំងឺកូវីដ-១៩ ត្រូវបានម្ចាស់ហាង Ocean Prime Steak អញ្ជើញពិសារបាយជុំគ្នា ដែលសុទ្ធសឹងតែម្ហូបល្បីៗប្រចាំហាង។ ក្រុមគ្រូពេទ្យជួរមុខកម្ពុជាទាំង១៥រូប ខាងលើនេះ ដោយមានការដឹកនាំពីលោក លី សុវណ្ណ អ្នកនាំពាក្យក្រសួងសុខាភិបាល ដែលរៀបចំធ្វើឡើង ក្នុងហាង Ocean Prime Steak ស្ថិតនៅផ្ទះលេខ៧៤ ផ្លូវ៥៩២ សង្កាត់បឹងកក់ ខណ្ឌទួលគោក រាជធានីភ្នំពេញ នាថ្ងៃទី១៧ ខែកក្កដា ឆ្នាំ២០២០។ បើតាមលោក Herve Beal ម្ចាស់ហាង Ocean Prime និង New York Steakhouse បានឲ្យដឹងថា លោកចង់ផ្តល់ឲ្យនូវអ្វីដែលល្អបំផុត ជូនទៅក្រុមគ្រូពេទ្យយើង បន្ទាប់ពីមួយរយៈដ៏លំបាកទាំងនេះ សម្រាប់ក្រុមគ្រូពេទ្យ បុគ្គលិកពេទ្យ ដែលបានព្យាបាលអ្នកជំងឺ Covid-19។ លោក Herve Beal បានបន្ដទៀតថា លោកអាចធ្វើបាន គឺទីកន្លែងដ៏ស្អាត ភាពល្អស្អាត នៃម្ហូប និងរសជាតិដ៏ឆ្ងាញ់ ព្រមទំាងសេវាកម្ម ក្នុងហាង Ocean Prime Steak ដែលធ្វើដោយចេញពីចិត្ត ជូនទៅក្រុមគ្រូពេទ្យជួរមុខកម្ពុជាទាំង១៥រូប ដែលជាមើលថែអ្នកជំងឺកូវីដ-១៩ ក្នុងប្រទេសកម្ពុជា។ ជាមួយគ្នានោះ ម្ចាស់ហាង Ocean Prime និង New York Steakhouse រូបនេះ សូមថ្លែងអំណរគុណ និងសម្ដែងការកោតសរសើរ ដល់ក្រុមគ្រូពេទ្យ បុគ្គលិកពេទ្យទាំងអស់ ដែលយកចិត្តទុកដាក់ ចំពោះអ្នកជំងឺកូវីដ-១៩។ លោក Herve Beal ក៏សូមថ្លែងអំណរគុណ ដល់បុគ្គលិកពេទ្យ ក្នុងការជួយប្រយុទ្ធប្រឆាំង នឹងការរីករាលដាលនៃ Covid-19 នៅក្នុងមន្ទីរពេទ្យ ដោយមិននឿយហត់ ក្នុងប្រទេសកម្ពុជាផងដែរ៕ | 2020-07-18T20:11:00+07:00 | freshnewsasia.com | https://m.freshnewsasia.com/index.php/en/localnews/165597-2020-07-18-06-11-43.html |
36816d73-bb7d-43fe-b8e1-bae96523430b | វីដេអូស្ដែងៗ ដែលស្រ្ដីខ្មែរសញ្ជាតិអាមេរិកាំងម្នាក់ លួចលិខិតឆ្លងដែនរបស់ខ្លួន ហើយរត់ចេញពីកន្លែងធ្វើចត្តាឡីស័ក | ស្ត្រីខ្មែរសញ្ជាតិអាមេរិកាំងម្នាក់ មានឈ្មោះ រ៉ូស វីរ៉ា បានលួចលិខិតឆ្លងដែន (ប៉ាស្ព័រ) របស់ខ្លួនដែលរក្សាទុកនៅក្នុងបន្ទប់ការិយាល័យ នៃសណ្ឋាគារមួយកន្លែងនៅរាជធានីភ្នំពេញ ដែលជាទីកន្លែងគាត់ធ្វើចត្តាឡីស័ក បន្ទាប់ពីលួចបានហើយបានរត់គេចខ្លួនបាត់។ ស្រ្តីខ្មែរសញ្ជាតិអាមេរិកាំងរូបនេះ បានចូលមកដល់ប្រទេសកម្ពុជាកាលពីថ្ងៃទី១៥ ខែកក្កដា ឆ្នាំ២០២០។ ស្ត្រីរូបនេះ ជាអ្នកធ្វើដំណើរជាមួយមន្ត្រីស្ថានទូតអាមេរិកពីររូប ដែលរកឃើញមានជំងឺកូវីដ១៩ កាលពីថ្ងៃទី១៦ ខែកក្កដា កន្លងទៅនេះ។ ស្ត្រីរូបនេះត្រូវបានដាក់ឱ្យធ្វើចត្តាឡីស័កនៅសណ្ឋាគារមួយក្នុងរាជធានីភ្នំពេញ។ សូមជំរាបថា នៅយប់ថ្ងៃទី១៧ ខែកក្កដា ស្ត្រីរូបនេះបានស្នាក់នៅក្នុងបន្ទប់របស់ខ្លួនធម្មតា។ ស្រាប់តែព្រឹកឡើងម៉ោងប្រមាណ៧ព្រឹកថ្ងៃទី១៨ ខែកក្កដា ពេលក្រុមគ្រូពេទ្យយកអាហារទៅជូនមិនឃើញទើបមានការភ្ញាក់ផ្អើលតែម្តង។ មកដល់រសៀលថ្ងៃនេះ កម្លាំងសមត្ថកិច្ចកំពុងតាមស្រាវជ្រាវរកស្ត្រីរូបនេះត្រឡប់មកវិញ។ ក្រសួងសុខាភិបាល បានបញ្ជាក់ថា មកដល់រសៀលថ្ងៃនេះ កម្លាំងសមត្ថកិច្ចកំពុងតាមស្រាវជ្រាវរកស្ត្រីរូបនេះត្រឡប់មកវិញ។ លោកស្រី ក៏បានអំពាវនាវដល់ប្រជាពលរដ្ឋដែលបានឃើញស្ត្រីមានភិនភាគដូចក្នុងរូបថត សូមប្រញាប់រាយការណ៍ទៅអាជ្ញាធរក្នុងមូលដ្ឋាន ៕ សូមប្រិយមិត្តអញ្ជើញទស្សនាវីដេអូ ដូចខាងក្រោម៖ https://www.facebook.com/freshnewstvonline/videos/2459447404353660/ | 2020-07-18T19:36:56+07:00 | kbnnews.com | https://kbn.news/archives/172460 |
c2ceaa65-1c54-4499-8fa1-dc355228f96b | សហរដ្ឋអាមេរិកបំបែកកំណត់ត្រាបីថ្ងៃជាប់ៗគ្នា លើអត្រាឆ្លងជំងឺ COVID-19 ខ្ពស់បំផុតមិនធ្លាប់មាន! (Video inside) | នៅក្នុងរយៈពេលត្រឹម ២៤ម៉ោងកន្លងទៅនេះ សហរដ្ឋអាមេរិកបានរកឃើញករណីឆ្លងថ្មីៗនៃជំងឺ COVID-19 ចំនួន ៧៧,៦៣៨ករណី និងស្លាប់ ៩២៧នាក់បន្ថែម ដែលជាការបំបែកកំណត់ត្រាថ្មីមួយទៀត សម្រាប់ករណីឆ្លងក្នុងពេលបីថ្ងៃជាប់ៗគ្នាតែម្តង។ នេះបើតាមការចេញផ្សាយដោយសារព័ត៌មាន CNA នាព្រឹកថ្ងៃសៅរ៍ ទី១៨ ខែកក្កដា ឆ្នាំ២០២០។ ក្រុមអ្នកជំនាញបានសន្មត់ថា សហរដ្ឋអាមេរិកនៅមិនទាន់បានឆ្លងផុតដំណាក់កាលទី ១ នៃការឆ្លងរីករាលដាលជំងឺ COVID-19 នៅឡើយទេ ដ្បិតថាករណីឆ្លងថ្មីៗនាប៉ុន្មានសប្តាហ៍ចុងក្រោយនេះ មានការកើនឡើងជាខ្លាំង ជាពិសេសនៅតាមបណ្តារដ្ឋភាគខាងត្បូង និងខាងលិច ក្រោយការដកចេញវិញ នូវវិធានការរឹតត្បិតដែលខ្លួនបានដាក់ ដើម្បីទប់ស្កាត់ការឆ្លងរីករាលដាលជំងឺ COVID-19 លឿនពេក។ សម្រាប់ទីក្រុងឡូសអែនជេឡែស (Los Angeles) នៃរដ្ឋកាលីហ្វ័រញ៉ា បានរាយការណ៍ពីករណីឆ្លងថ្មីចំនួន ៤,៥៩២ករណីកាលពីថ្ងៃព្រហស្បតិ៍សប្តាហ៍នេះ (ម៉ោងនៅឡូសអែនជែឡែស) ដែលជាការបំបែកកំណត់ត្រាថ្មីមួយផងដែរ សម្រាប់ទីក្រុងនេះ។ ចំណែកឯនៅរដ្ឋតិចសាស (Texas ) និងរដ្ឋអារីហ្សូណា (Arizona)ឯណោះវិញ ដែលត្រូវបានគេចាត់ទុកថា បាននិងកំពុងរងគ្រោះធ្ងន់ធ្ងរជាងគេបំផុតនោះ អាជ្ញាធរនៃរដ្ឋទាំងនេះកំពុងមមាញឹកជាខ្លាំង ក្នុងការរៀបចំរថយន្តដឹកទូរបង្កក ដើម្បីចាត់ចែងសាកសព្វអ្នកជំងឺ COVID-19។ គួរជម្រាបថា បច្ចុប្បន្នសហរដ្ឋអាមេរិកមានករណីឆ្លង COVID-19 សរុបជាង ៣.៧លានករណី ក្នុងនោះស្លាប់ជាង ១៤ម៉ឺននាក់ និងជាសះស្បើយជាង ១.៧លាននាក់៕ | 2020-07-18T18:20:00+07:00 | freshnewsasia.com | https://m.freshnewsasia.com/index.php/en/internationalnews/165586-2020-07-18-04-20-54.html |
c3130020-aab2-411d-ae7c-15b86d9c5912 | តំណាងរាស្ត្រមណ្ឌលខេត្តក្រចេះ បន្តចុះចែកអំណោយដល់ស្ត្រីក្រីក្រគ្មានទីពឹងនៅក្រុងក្រចេះចំនួន ៥០គ្រួសារ ដើម្បីសំរួលការលំបាកក្នុងអំឡុងពេលជំងឺកូវីដ19 | លោកស្រី ស៊ុន សាភឿន តំណាងរាស្ត្រមណ្ឌលខេត្តក្រចេះ អនុប្រធានក្រុមការងារគណបក្សប្រជាជនកម្ពុជាចុះជួយខេត្តក្រចេះ ជាទីប្រឹក្សាក្រុមការងារ គណបក្សប្រជាជនចុះជួយក្រុងក្រចេះ និងជាប្រធានក្រុមការងារថ្នាក់កណ្ដាលសមាគមនារីកម្ពុជា ដើម្បីសន្តិភាពនិងអភិវឌ្ឍន៍ រួមជាមួយក្រុមការងារ និងសប្បុរសជន នៅព្រឹកថ្ងៃទី១៨ ខែកក្កដា ឆ្នាំ២០២០នេះ បាននាំយកអំណោយចុះជួបសំណេះសំណាល និងសាកសួរសុខទុក្ខស្ត្រីក្រីក្រគ្មានទីពឹង ចំនួន៥០គ្រួសារ នៅក្រុងក្រចេះ ខេត្តក្រចេះ។ នៅក្នុងពិធីសំណេះសំណាលសួរសុខទុក្ខនេះ លោកស្រី ស៊ុន សាភឿន បានក្រើនរំលឹកដល់បងប្អូនស្ត្រីឱ្យមានការប្រុងប្រយ័ត្នខ្ពស់ ថែរក្សាការពារខ្លួនឱ្យបានខ្ជាប់ខ្ជួន តាមការណែនាំរបស់ក្រសួងសុខាភិបាល ដើម្បីបានចៀសផុតពីជំងឺកូវីដ១៩ ដោយត្រូវលាងដៃនឹងសាប៊ូ ឫទឹកអាល់កុលឱ្យបានជាប់ជាប្រចាំ, ត្រូវពាក់ម៉ាស់ឱ្យបាន ជាប្រចាំ, ត្រូវរក្សាអនាម័យល្អ ផឹកស្អាត ហូបស្អាត, មិនត្រូវនៅជិតគ្នា ប៉ះពាល់គ្នានិងជួបជុំគ្នាច្រើនទេ ហើយបើគ្មានការចាំបាច់មិនត្រូវចេញទៅក្រៅផ្ទះនោះទេ។ តំណាងរាស្ត្រមណ្ឌលខេត្តក្រចេះ បានបន្ថែមថា នៅលើសលកលោក ពុំទាន់មានប្រទេសណារកឃើញវ៉ាក់សាំងសម្រាប់ការពារជំងឺកូវីដ១៩នៅឡើយទេ ហើយបើ រកឃើញក៏ត្រូវការពេលវេលាយូរទៀតទើបចេញឱ្យប្រើប្រាស់បាន ដូចនេះគ្មានអ្វីក្រៅពីការពារខ្លួនឱ្យបានខ្ជាប់ខ្ជូននោះទេ។ ការពារខ្លួនឯងគឺការពារអ្នកនៅជុំវិញខ្លួន ក៏ដូចជាជួយការពារសង្គមជាតិផងដែរ។ លោកស្រី ស៊ុន សាភឿន ក៏បានលើកឡើងផងដែរ អំពីការយកចិត្តទុក្ខដាក់របស់រាជរដ្ឋាភិបាល ក៏ដូចជាគុណសម្បត្តិរបស់សម្ដេចតេជោ ហ៊ុន សែន នាយករដ្ឋមន្ត្រី នៃកម្ពុជា ដោយមានក្រសួងសុខាភិបាលជាសេនាធិការ បានជួយទប់ស្កាត់ការឆ្លងរីករាលដាលនៃជំងឺកូវីដ១៩នៅក្នុងប្រទេសកម្ពុជាបានទាន់ពេលវេលា និងបានជួយ សម្រាលការលំបាករបស់ប្រជាពលរដ្ឋដែលខ្វះខាតក្នុងសម័យកូវីដ១៩នេះ តាមរយៈការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះជាដើម។ នាឱកាសនោះលោកស្រី ស៊ុន សាភឿន និងសមាជិកគណៈប្រតិភូ ដែលបានចូលរួមចំណែកឧបត្ថម្ភកម្មវិធីនេះបាននាំយកអំណោយ ចែកជូនបងប្អូនស្ត្រីក្រីក្រទាំង ៥០គ្រួសារ រួមមាន៖ អង្ករ សារុង ក្រម៉ា ម៉ាស់ ទឹកអាល់កុលាងដៃ និងថវិកាមួយចំនួន ព្រមទាំងបានជួយឧបត្ថម្ភដល់គណៈកម្មការក្រុងក្រចេះ នូវទឹកអាល់កុលចំនួន១០ដប ម៉ាស់២ប្រអប់ និងថវិកាចំនួន ១,០០០,០០០រៀលផងដែរ ដោយចំណាយថវិកាសរុបអស់ ៣,៧៦១,២០០រៀល៕ | 2020-07-18T16:24:01+07:00 | kbnnews.com | https://kbn.news/archives/172433 |
fec5657a-d858-4757-b642-ea6d54183ca9 | ចំនួនអ្នកឆ្លងកូវីដ១៩កើនជិតដល់១៤លាននាក់នៅជុំវិញពិភពលោក | ចំនួនមនុស្សដែលបានឆ្លងមេរោគដែលបង្កជំងឺកូវីដ១៩ នៅជុំវិញពិភពលោក បន្តកើនឡើងឥតឈប់ឈរ ដោយត្រឹមថ្ងៃសុក្រ ចំនួននេះបានកើនដល់ជិត ១៤ លាននាក់។ នេះបើតាមតួលេខចុងក្រោយពីពី ។ សហរដ្ឋអាមេរិកបន្តនាំមុខពិភពលោកខាងចំនួនអ្នកឆ្លង ដោយមានអ្នកឆ្លងជាង ៣លាន ៥សែននាក់ បន្ទាប់មកគឺប្រទេសប្រេស៊ីល មានអ្នកឆ្លងជាង ២លាននាក់ ហើយប្រទេសឥណ្ឌា នៅពេលនេះ មានអ្នកឆ្លងជាង ១លាននាក់។ កាសែត New York Times បានរាយការណ៍ ថា សហរដ្ឋអាមេរិកកាលពីថ្ងៃព្រហស្បតិ៍ មានអ្នកឆ្លងថ្មីក្នុងមួយថ្ងៃកើនដល់ជាង ៧៥.០០០ នាក់ ដែលមិនធ្លាប់មានពីមុន។ ហើយចំនួនអ្នកស្លាប់ក៏បានកើនដល់ជិត ១.០០០នាក់ ក្នុងមួយថ្ងៃ។ នៅប្រទេសប្រេស៊ីលវិញ វីរុសកូរ៉ូណាបន្តឆ្លងដល់ពលរដ្ឋឥតឈប់ឈរ ដោយក្រសួងសុខាភិបាលប្រេស៊ីល បានរាយការណ៍ថា មានអ្នកឆ្លងជាង ២លាននាក់ និងអ្នកស្លាប់ពីជំងឹកូវីដ១៩ ចំនួនជាង ១.០០០នាក់ ក្នុងមួយថ្ងៃ។ អ្នកជំនាញសុខភាពនៅទីនោះបានបន្ទោសរដ្ឋាភិបាលសហព័ន្ធចំពោះតួលេខខ្ពស់នេះ។ ប្រធានាធិបតីប្រេស៊ីល លោក Jair Bolsonaro កន្លងមក បានមើលស្រាលជំងឺកូវីដ១៩ ហើយក្នុងរយៈពេល ២សប្តាហ៍កន្លងទៅនេះ លោកបានធ្វើតេស្តឃើញវិជ្ជមានពីរដងថា មានវីរុសបង្កជំងឺកូវីដ១៩។ ប៉ុន្តែ ក៏ដំណឹងល្អខ្លះដែរ ពីជុំវិញពិភពលោកនៅក្នុងសប្តាហ៍នេះ ដូចជានៅប្រទេសអេស្ប៉ាញ ដោយកាលពីថ្ងៃព្រសហ្បតិ៍ ប្រធានអង្គការសុខភាពពិភពលោក WHO លោក Tedros Adhanom Ghebreyesus បានសរសើរប្រទេសអេស្ប៉ាញថា បានទទួលជោគជ័យក្នុងការប្រែក្លាយស្ថានភាពការរាតត្បាតធ្ងនធ្ងរនៃជំងឺកូវីដ១៩ នៅក្នុងប្រទេសនេះ និងអាចគ្រប់គ្រងបាននៅពេលនេះ។ លោកបញ្ជាក់ថា អេស្ប៉ាញបានបង្ហាញថា ទោះការរាតត្បាតជំងឺនេះស្ថិតនៅក្នុងដំណាក់កាលណាក៏ដោយ ក៏ថ្នាក់ដឹកនាំប្រទេសនិងពលរដ្ឋនីមួយៗ ដោយប្រកាន់ខ្ជាប់នូវគោលការណ៍ណែនាំសុខាភិបាលអាចកំណត់ និងគ្រប់គ្រងទិសដៅនៃការចម្លងមេរោគនេះបាន។ កាលពីចុងខែមីនា និងដើមខែមេសា ប្រទេសអេស្ប៉ាញបានរាយការណ៍អំពីការឆ្លងថ្មីរហូតដល់ ១០.០០០ករណី ក្នុងមួយថ្ងៃ៕ | 2020-07-18T07:00:00+07:00 | khmer.voanews.com | https://khmer.voanews.com/a/world-covid-19-tally-climbs-toward-14-million/5507229.html |
e4cd8c44-3be7-4a7e-b7cf-54dc12c605f3 | តំណាងរាស្ត្រមណ្ឌលស្វាយរៀង ជំរុញឱ្យប្រជាពលរដ្ឋបន្តប្រុងប្រយ័ត្នខ្ពស់ពីជំងឺកូវីដ១៩ ដើម្បីត្រៀមការពាររលកទី២ | លោកស្រី ដួង វណ្ណា អ្នកតំណាងរាស្ត្រមណ្ឌលស្វាយរៀង និងជាប្រធានកិត្តិយសសាខាកាកបាទក្រហមកម្ពុជាខេត្តស្វាយរៀង បានថ្លែងបញ្ជាក់ថា មកដល់ពេលនេះជំងឺកូវីដ១៩ នៅមិនទាន់ចប់នៅឡើយទេ ហេតុនេះត្រូវមានការប្រុងប្រយ័ត្នខ្ពស់បន្ថែមទៀត នៅរលកទី២ និងត្រូវការពារសុខភាព និងធ្វើអនាម័យ តាមការណែនាំរបស់លោកគ្រូពេទ្យ និងការផ្សព្វផ្សាយរបស់ក្រសួងសុខាភិបាលជាប់ជានិច្ច។ លោកស្រី ដួង វណ្ណា បានជំរុញបែបនេះនៅព្រឹកថ្ងៃទី១៧ ខែកក្កដា ឆ្នាំ២០២០នេះ ក្នុងឱកាសដែលលោកស្រី និងក្រុមការងារបានបន្តនាំយកអំណោយមនុស្សធម៌ របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា តាមរយៈសាខាកាកបាទក្រហមកម្ពុជាខេត្ត ផ្តល់ជូនគ្រួសារងាយរងគ្រោះ(ចាស់ជារា ៨ គ្រួសារ ជនពិការ ១នាក់ និងគ្រួសារមានជីវភាពខ្វះខាត ៦២គ្រួសារ ) សរុបចំនួន ៧១គ្រួសារ ក្នុងស្រុករមាសហែក មកពីឃុំក្រសាំង ១៨គ្រួសារ ឃុំសំបួរ ២៣គ្រួសារ និងឃុំសម្បតិ្តមានជ័យ ៣០គ្រួសារ។ លោកស្រី ដួង វណ្ណា បានពាំនាំនូវការផ្តាំផ្ញើសាកសួរសុខទុក្ខ និងក្តីនឹករលឹកពីសំណាក់សម្តេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលជានិច្ចកាលសម្តេចតែងតែគិតគូរដល់សុខទុក្ខរបស់ប្រជាពលរដ្ឋគ្រប់ស្រទាប់វណ្ណៈ ដោយមិនប្រកាន់ពណ៌សម្បុរ ពូជសាសន៍ និន្នាការនយោបាយអ្វីឡើយ ស្របតាមពាក្យស្លោក «ទីណាមានទុក្ខលំបាក ទីនោះមានកាកបាទក្រហមកម្ពុជា»។ លោកស្រីបានបន្តថា ជំងឺឆ្លងកូវីដ ១៩ មិនទាន់រលាយបាត់ពីផែនដីនៅឡើយទេ ជំងឺនេះកាចសាហាវណាស់ វាអាចឆ្លងពីមនុស្សម្នាក់ទៅមនុស្សម្នាក់ទៀត និងអាចធ្វើឲ្យ បាត់បង់ជីវិតដោយមិនទាន់មានថ្នាំព្យាបាលនោះទេ ដូចនេះពលរដ្ឋត្រូវមានការប្រុងប្រយ័ត្នបន្ថែមទៀត និងខិតខំប្រកបរបរបន្ថែមដើម្បីផ្គត់ផ្គង់ជីវភាពគ្រួសារ ណែនាំកូនចៅឲ្យគោរពច្បាប់ចរាចរណ៍ និងជៀសឲ្យឆ្ងាយពីគ្រឿងញៀនផងដែរ ។ អំណោយដែលបានចែកជូនប្រជាពលរដ្ឋទាំង ៧១គ្រួសារ ក្នុង ១គ្រួសារទទួលបាន អង្ករ ២៥ គីឡូក្រាម, មី ១កេស, ត្រីខ ១០ កំប៉ុង, អាវយឺត ២, សាប៊ូ ២ដុំ, ក្រម៉ា១, ម៉ាស់ ១ , ថវិកា ៤០,០០០រៀល លោកស្រី ដួង វណ្ណា ក៏បានឧបត្ថម្ភបន្ថែមដល់ប្រជាពលរដ្ឋទាំង ៧១គ្រួសារ ក្នុង ១គ្រួសារថវិកា១០,០០០រៀល៕ | 2020-07-18T00:55:00+07:00 | freshnewsasia.com | https://m.freshnewsasia.com/index.php/en/localnews/165548-2020-07-17-10-55-49.html |
Subsets and Splits
No community queries yet
The top public SQL queries from the community will appear here once available.